
1. INTRODUCERE 

Ştiinţa religiilor este o disciplină relativ recentă, întemeietorul ei fiind 
considerat Max Müller. În sensul strict de studiu al fenomenului religios, cu 
metodele specifice cunoaşterii ştiinţifice pozitive, ea a apărut în a doua jumătate a 
secolului al XIX-lea. Termenul de “ştiinţă a religiilor” este folosit pentru a desemna 
o formă tipică de considerare a religiei, diferită de cea teologică sau filosofică, atât 
prin metodă, cât şi prin obiectiv. În timp ce teologia şi filosofia se ocupă cu 
precădere de ideea de divinitate (Dumnezeu), ştiinţa religiilor abordează fenomenul 
religios aşa cum apare el în istorie. Cu toate că în această accepţie ştiinţa religiilor 
este de dată recentă, încercări de observare a religiei apar de timpuriu, ele ajutându- 
ne să-i explicăm apariţia şi să-i înțelegem sensul. 

1.1. Abordarea fenomenului religios din antichitate până în sec. XIX 

Dacă religia este considerată la fel de veche ca şi omul, nu este de mirare că 
de când există informaţii despre om avem date şi despre preocupările sale religioase. 
Pentru ca această preocupare să se concretizeze în studiul, descrierea şi compararea 
fenomenului religios, erau necesare unele condiţii, pe care grecii le-au realizat într-o 
formă corespunzătoare. 

În spaţiul grecesc întâlnim primele mărturii ale unui interes clar acordat 
fenomenului religios, manifestat în trei moduri diferite. a) Primul apare în interiorul 
lumii religioase, reprezentând o dezvoltare a formei “raționale” a fenomenului 
religios, prin intermediul povestirilor mitice. Într-o anumită etapă a evoluției religiei 
politeiste, are loc o sistematizare a miturilor prin care se exprimă credinţa în zei, 
fiind astfel organizate multiplele manifestări divine într-un panteon ierarhizat. 
Mitologiile şi teogoniile elaborate de Homer şi Hesiod constituie prima dovadă a 
aplicării raţiunii asupra fenomenului religios. În operele lor, pe lângă rudimentele 
unei ştiinţe a religiilor, găsim şi rădăcinile teologiei. În afară de descrierea şi 
studierea fenomenului religios, poeţii şi marii “creatori” ai sistemelor mitologice 
încearcă să reflecteze asupra divinității şi să-i ordoneze manifestările. 

Teologia mitică a lui Homer şi Hesiod este criticată de primii filosofi 
(Xenofan, Heraclit, Anaxagoras, Protagoras). Reproşind  antropomorfismul 
accentuat, ei o înlocuiesc cu o “teologie naturală” care, în locul investigării 
credințelor şi miturilor, se preocupă în special de explicarea realității, recurgând doar 
în ultima instanţă la divinitate, văzută ca ultima cauză la tot ce există. 

Ulterior şi “teologia naturală” a fost înlocuită cu viziuni mai sceptice asupra 
realităţii în ce priveşte posibilitatea de a ajunge la realitatea divină ca la o cauză 
primară. Acestea au încercat să dea o explicaţie faptului că toți oamenii ţin să 
proslăvească divinitatea. Astfel, o dată cu sofiştii se trece de la “teologia naturală” la 
filosofia religiei. De aici se vor ivi primele manifestări greceşti ale unei ştiinţe a 
religiilor în sens strict. Dintre reprezentanţii acesteia aminim pe Teofrast (320 
î.Chr.), autor al unei “Istorii a lucrurilor divine”, iar, mai târziu, Strabon, Pausanias, 
Plutarh (autor al unui tratat “De Iside et Osiride”) şi Marcus Terentius Varro 

(“Antiquitates rerum humanarum et divinarum”, păstrat fragmentar de Sf. 
Augustin), Platon, Aristotel. 

Ca urmare a interesului manifestat de autorii antici pentru fenomenul 
religios, aceştia l-au descris aşa cum era el trăit de greci, romani sau de popoarele cu 
care au intrat în contact. Rezultatul a fost transmiterea unei mari cantități de 
informaţie despre religiile popoarelor respective şi încercarea de comparare şi 
sistematizare a lor, acţiune ce va constitui sarcina principală a ştiinţei moderne a 
religiilor. Pe alt plan, o dată cu sofiştii încep să apară o serie de interpretări 
psihologice, sociologice şi filosofice ale religiei care prevestesc interpretările de mai 
târziu ale filosofilor religiei de orientare raţionalistă, ca şi primele interpretări 
ştiinţifice asupra originii şi naturii religiei, elaborate din perspectiva pozitivismului. 
Spre exemplu, faţă de Protagoras care, în dialogul platonician cu acelaşi nume, 
constată că “omul participant la divinitate (datorită înrudirii cu zei) a fost singura 
dintre făpturile care i-a cinstit pe zei şi a început să le ridice altare şi statui”, Prodicos 
propune ca explicaţie a religiei adorarea puterilor benefice, iar Democrit reduce 
religia la un rezultat al zbuciumului sufletesc şi al fricii faţă de puterile superioare. O 
importanţă aparte o are critica epicureică a religiei văzute ca produs al fricii. Această 
idee constituie baza criticii religiei din “De rerum natura” a lui Lucretiu. 

Deoarece studiul obiectiv al religiei presupune o anumită distanţare față de 
ea, este normal ca perioadele patristică şi medievală a gândirii creştine să nu 
cunoască studiul pozitiv al fenomenului religios. 

Încă din evul mediu călătoriile întreprinse de occidentali în țările Orientului 
(Marco Polo în Extremul Orient şi Giovanni de Severac în Persia) cu relatările lor 
despre cultele populațiilor întâlnite reprezintă factorul care va determina o anumită 
schimbare de atitudine. Roger Bacon (sec.XIII) poate fi considerat un precursor al 
interesului arătat de epoca modernă cultelor necreştine. El face prima tipologie a 
religiilor, divizată în cinci componente: păgâni (venerează realitățile naturale: păduri, 
ape etc.), idolatrii (venerează lucrurile făcute de mâna omului), tătari (îmbină 
monoteismul cu practica magiei şi vrăjitoriei), sarazinii (musulmanii) şi iudeii. După 
Bacon, toți ar avea unele idei comune care s-ar datora faptului că sunt înnăscute 
omului. 

Era marilor descoperiri geografice, începută în sec. XV, aduce în Europa o 
mare cantitate de materiale privitoare la viaţa şi obiceiurile popoarelor colonizate, 
conţinând numeroase date privitoare la credințele lor religioase, colecţionate de 
conchistadori, misionari şi negustori. Cu aceasta începe o nouă etapă a studierii 
fenomenului religios, care se extinde până în sec. XIX, a ştiinţei moderne a religiilor. 

Datele ajunse în Europa despre religiile necreştine motivează încercările de 
interpretare a fenomenului religios în plan filosofic, determinate fiind de principiile 
raționalismului şi iluminismului, predominante în secolele XVII-XVIII. 

Trăsăturile principale ale explicării raţionaliste a religiei sunt: a) 
reîntoarcerea la explicarea originii sale prin frică; b) admiraţia copleşitoare în fața 
realităților naturale; c) ignoranţa şi viclenia clasei sacerdotale; d) compararea 
credintelor recent descoperite şi cele ale marilor culturi din Extremul Orient cu 
religia creştină; e) stabilirea unei religii naturale sau “a rațiunii” al cărui conţinut se 
reduce, în termeni generali, la afirmarea existenţei unei fiinţe supreme, precum şi la 

practicarea unei morale întemeiate pe raţiunea omului. Din perspectiva acesteia 
se judecă şi se critică diferitele religii. 

Curentul de asimilare a religiei de către raţiunea filosofică va culmina cu 
opera lui Hegel, care, continuând linia kantiană de studiere filosofică a religiei, a 
realizat, printru-un efort considerabil, o tipologizare şi sistematizare a diferitelor 
religii, văzute ca realizări istorice ale ideii de religie. 

Iluminismul german va iniţia o nouă formă de interpretare a religiei, care va 
atinge culmea în epoca romantismului. Reprezentativi pentru această tendinţă sunt 
consideraţi G.E. Lessing, Herder, F.W. Schelling şi F. Schleiermacher. Deşi nu 
depăşesc cu totul principiul raţionalist de bază conform căruia omul trebuie să fie 
considerat “măsura faptului religios”, aceştia acordă atenţie sporită elementelor non- 
raționale conţinute în fenomenul religios şi se preocupă mai adânc de 
individualitatea istorică religioasă şi de evoluția formelor sale. Ei deschid drum 
convingerii că religia este un domeniu specific al conştiinţei (neputând fi înțeleasă 
decât prin ea însăşi) şi că în cadrul ei un rol important îl joacă sentimentul. 

1.2. Ştiinta modernă a religiilor 

În cadrul acestui subcapitol se cuvine a fi amintite cele mai importante 
doctrine privitoare la natura şi originea religiei apărute ca urmare a aplicării în 
studierea fenomenului religios a metodelor specifice ştiinţelor pozitive şi apoi a 
metodei fenomenologice. 

Aplicarea acestor metode presupune ceea ce numim “emanciparea ştiinţei 
religiilor” de sub dubla tutelă la care a fost supusă până atunci: a) tutela filosofiei 
religiei, preocupată cu precădere de critica validității fenomenului religios şi b) tutela 
teologiei, cu preocupările sale apologetice. Termenul de ştiinţă utilizat de acum 
înainte pentru studierea fenomenului religios exprimă prevalența pe care o deţine 
descrierea faptelor pozitive conform unor metode diferite de la o etapă la alta. El 
indică în acelaşi timp tendinţa reprezentanţilor săi de a exprima şi înțelege faptul 
religios ca un fenomen cultural. 

Cu toate că rezultatele diverşilor autori erau diferite sau chiar contradictorii, 
majoritatea acestora sunt determinate de unele principii comune care au determinat 
constituirea ştiinţei religiilor: 

a) Principiul moştenit din epoca raționalismului şi iluminismului potrivit 
căuia religia nu poate fie decât un produs cultural al omului apărut într-o anumită 
periodă istorică. În baza acestuia caracterul de “supranatural” ce şi-l atribuie diferite 
religii dispare, el fiind incompatibil cu independenţa absolută a raţiunii umane 
(raţiunea împiedică acceptarea oricărei realități supranaturale). 

b) Schema “pozitivistă” de interpretare a istoriei, propusă de Compte în 
“Filosofia pozitivă”, în cadrul căreia religia aparţine primului stadiu, mitic, 
fabulatoriu sau teologic al istoriei, substituit ulterior de cel metafizic şi apoi de 
stadiul pozitiv. 

c) “Obsesia originii” fenomenului religios. Fiind produs de om, acesta ar 
trebui să aibă rădăcinile într-un stadiu nereligios anterior. 

d) Folosirea unei scheme evoluționiste pentru a explica naşterea şi 
dezvoltarea religiilor, elaborând teorii ale progresului (dezvoltare plecând de la 
forme elementare) sau ale degenerării (degradare a unor forme mai mult sau mai 

puţin perfecte). În ambele cazuri, religia era privită ca un organism, un sistem 
natural cu o linie obligatorie de dezvoltare ce se lasă prinsă în o serie de principii şi 
legi generale. 

e) Utilizarea metodei “comparatiste”, care se rezumă doar la asemănarea 
exterioară a unor elemente izolate provenite din diverse arii culturale. Pe baza 
acestora încercau să stabilească relaţii de înrudire sau de dependenţă între religiile 
caracterizate prin aceste trăsături izolate. 

Reproşurile aduse primelor încercări ale ştiinţei religiilor se referă la 
utilizarea şi interpretarea datelor pozitive avute la îndemână, ca şi absența unor 
criterii riguroase pentru valorizarea acestora. Cu toate limitele amintite, opera 
reprezentanților acestei etape constituie un aport valoros si substanţial de care ne 
servim în bună parte şi astăzi. 

1.2.1. F. Max Miller şi mitologia naturală 

Max Müller (1832-1900) este considerat întemeietorul ştiinţei moderne a 
religiilor datorită studiului său “Mitologia comparată”. M. Müller pleacă de la o idee 
despre religie asemanătoare cu cea a lui F. Schleirmacher, potrivit căreia în om 
există un simţ al divinului care se naşte din contactul sensibil cu ralitatea. Realităţile 
naturale care scapă capacităţii intelectuale a omului zămislesc ideea de infinit şi 
materialul din care se vor crea divinităţile. Analiza limbajului acestui proces permite 
explicarea apariției miturilor şi a zeilor prezenţi în ele. Ca un exemplu, arată că 
aproape toate popoarele au ales cerul strălucitor pentru a desemna infinitul. Ulterior 
apar neînțelegerile. Dacă la început cerul era considerat ca loc unde sălasluieşte 
infinitul, acesta se converteşte în divinitate. Potrivit lui M. Miller originea 
limbajului este datorată “limbajului care se uită pe sine”. Ca urmare, zeii nu sunt 
altceva decât atributele prin care au fost desemnate realități superioare, convertite 
ulterior în entități personale datorită faptului că i-au fost uitat caracterul lor inițial. 

Interpretarea religiei propusă de M. Miller este caracteristică unei etape a 
ştiinţei moderne a religiilor, determinând încercări de explicare a fenomenului 
religios prin metodica filosofică şi prin mitologie. 

1.2.2. Animismul lui E.B. Tylor 

În lucrarea sa “Cultura primitivă”, etnologul Tylor oferă o explicaţie a 
naturii şi originii religiei care s-a răspândit printre cercetătorii epocii sub numele de 
animism. Esenţa animismului poate fi rezumată la următoarele: o definiţie a religiei 
care cuprinde un minim de trăsături întâlnite în toate formele religioase, desemnând 
cea mai rudimentară formă de religie - “credinţa în ființe spirituale”. 

Omul religios ar fi ajuns să creadă în spirite pornind de la unele fenomene 
care i-au permis să desluşească în el însuşi prezenţa unui principiu de acţiune diferit 
de al trupului său. De exemplu, când trupul se află în stare de inactivitate completă, 
interiorul său acţionează în vis prin fenomene de extaz sau transă. Aceste fenomene 
conduc la afirmarea existenței sufletului, fapt ce-l determină să creadă în existenţa 
spiritelor morţilor, pe care le considera ca nişte fiinţe benefice sau primejdioase. 

Omul primitiv a atribuit prezența acestui principiu atât realităților lumii, cât 
şi fenomenelor naturale, cu precădere acelora care se impuneau prin violenţa 
manifestării lor şi eficiența asupra vieții sale personale. Această credință l-a făcut să 
venereze spiritele. 

Astăzi teoria animistă, care a fost considerată mult timp drept model de 
explicare pentru unele forme de teologie, este considerată depăşită datorită faptului 
că nu mai sunt valabile presupozițiile generale după care a fost construită, ca şi prin 
datele pe care etnologia şi ştiinţa religiilor le-a acumulat între timp. 

1.2.3. Magia ca origine a religiilor 

În lucrarea sa, “Creanga de aur”, operă monumentală care cuprinde o serie 
de studii privind cele mai diverse teme de etnologie şi de ştiinţă a religiilor, J.G. 
Frazer dezvoltă teoria despre magic, încercând să explice naşterea religiei plecând de 
la aceasta. 

Conform concepţiei sale, magia constituie o formă elementară de ştiinţă, 
diametral opusă religiei. Primele presupun o lume supusă unor legi, în timp ce religia 
presupune o lume supusă capriciilor spiritelor. Pornind de la această concepţie 
despre magie Frazer sistematizează fenomenele culturale după o lege conform căreia 
omenirea ar fi trecut succesiv prin magie, religie şi ştiinţă. Magia ar fi anterioară 
religiei deoarece constituie un fapt psihologic mai simplu decât ideea de ființe 
personale pe care o utilizează religia. În sprijinul interpretărilor sale, Frazer aducea 
argumentul că popoarele primitive (triburile de aborigeni din Australia) nu au religie, 
ci doar rituri magice. 

Concepţia lui Frazer despre magie a fost criticată încă de la începutul 
sec.XX (H. Hubert, M. Mauss), iar de atunci a fost revizuită aproape în întregime. 
Astăzi etnologia şi ştiinţa religiilor au ajuns la concluzia că în rândul populațiilor 
primitive magia şi religia coexistă ca “două reacţii psihologice diferite”, fiind 
considerate ca “două componente străvechi ale viziunii umane asupra lumii”. Deşi 
“Creanga de aur” este depşită ca teorie, ea rămâne indispensabilă prin calitatea 
colecției de date asupra religiei primitive. 

1.2.4. Interpretarea sociologică a religiei 

Emile Durkheim (“Les formes €lementares de la vie religieuse”, Paris, 1912) 
abordează problema originii religiei în termeni diferițiai antropologiei culturale, mai 
realişti decât predecesorii săi din sec XIX, susținând că “nu există un moment anume 
în care a apărut religia ”. El încearcă, utilizând metoda comparativă, să găsească un 
mijloc de analizare a cauzelor de care depind formele esenţiale ale gândirii şi 
practicii religioase. Potrivit lui E. Durkheim, “religia nu este decât o manifestare 
naturală a activităţii umane". 

Din prezentarea explicaţiei sociologice a religiei oferite de E. Durkheim 
reținem: a) definiția pe care o dă religiei. Dă termenului de supranatural sau de 
mister un sens restrâns de “adevăr ocult”. Propria-i definiţie pleacă de la constatarea 
diferenţei ce separă ansamblul aspectelor fenomenului religios ca ordine a sacrului, 
net superioare, faţă de restul fenomenelor umane, adică de profan. Sacrul şi profanul 
constituie două lumi care nu au nimic în comun. De aici şi caracterul de tabu al 
tuturor realităţilor sacre. 

b) descrierea totemismului ca formă elementară a religiei. Totemismul pe 
care-l studiază la câteva triburi centro-australiene poate fi considerat religios 
deoarece este definit de o serie de tabu-uri. El constituie în acelaşi timp o expresie a 
vieții colective. Totemismul se bazează pe constatarea că în marea majoritate a 
triburilor australiene există un grup fundamental (clanul) întemeiat pe două 

caracteristici: toți membrii clanului se consideră uniți nu atât prin relaţiile de 
rudenie, cât prin faptul că poartă acelaşi nume. În al doilea rând, membrii clanului se 
înrudesc cu o realitate naturală (totemul) care are acelaşi nume cu al clanului. 
Totemul poate aparţine fenomenelor naturale, regnului animal sau vegetal. Totemul 
este pentru clan o realitate sacră, de unde derivă atât sacralitatea animalelor/plantelor 
ce-i poartă numele, cât şi sacralitatea membrilor clanului înrudiţi cu el. Aşadar, 
totemismul constă în recunoaşterea şi venerarea unei puteri superioare, reprezentată 
prin totem. 

c) reducerea religiei la un fapt social. Reducerea religiei la totemism consta 
în explicarea naturii acestei forțe impersonale, ca şi apariţia ei sub forma totemului. 
Conform raționamentului lui Durkheim, totemul simbolizează o putere superioară 
echivalentă cu divinitatea. În acelaşi timp, el mai simbolizează şi societatea a cărei 
emblemă şi principiu de unitate este. Ca urmare, totemul este în acelaşi timp simbol 
al divinității şi al societăţii. Cele două entităţi (divinitatea şi sociatatea) sunt realități 
identice, cu alte cuvinte forța superioară simbolizată prin totem nu este altceva decât 
societatea însăşi. 

Tezele lui E. Durkheim au fost confirmate de studiile şcolii franceze de 
istorie a religiilor de orientare sociologică (H. Hubert, M. Mauss). Criticile aduse 
operei sale îi reproşează reducerea fenomenului religios la componentele lui sociale. 
Altele se bazează pe respingerea tezelor totemismului şi a materialului etnologic 
aferent. 

1.2.5. Monoteismul primitiv 

O altă torie asupra originii şi naturii religiei este cea a monoteismului 
primitiv, susținut de preotul catolic W. Schmidt şi de către şcoala de istorie a 
religiilor din Viena. Metoda istorică folosită de W. Schmidt corectează eroarea de 
bază care vicia studierea fenomenului religios de către metodele evoluționiste 
anterioare. Potrivit acestora, fenomenul religios constituia un fapt natural căruia i se 
aplică aceleaşi legi de evoluţie ca şi realităţilor naturale. În plus, direcția evoluţiei era 
determinată pornindu-se de la o ipoteză dinainte stabilită. 

Metoda istorică pleacă de la convingerea că fenomenul religios este o 
realitate umană şi, ca atare, istorică. Pentru a-i studia originea şi evoluţia era 
necesară includerea fenomenului religios în contextul cultural respectiv şi 
determinarea epocii în care a apărut. 

Deşi are la bază compararea, metoda istorică pleacă de la stabilirea faptului 
că datele comparate aparțin aceleiaşi unităţi culturale. Ea distinge diferite tipuri de 
civilizaţie, realizând şi o repartiție geografică a diferitelor culturi. În cadrul unei 
unități culturale există diferite straturi (pături) de civilizaţie care pot fi ordonate 
cronologic. Există şi relaţii între diferite unităţi culturale care dau naştere la forme 
culturale eterogene sau de contact. În acest fel, W. Schmidt ajunge la concluzia că 
există trei mari etape în evoluţia culturală a societăţii primitive: a) etapa primitivă în 
care omul se află în stadiul de culegător; b) etapa primară reprezentând stadiul în 
care omul începe să cultive pământul; c) etapa secundară în care se amestecă tipuri 
de culturi primare între ele sau culturi primare cu cele primitive. În cadrul fiecărei 
etape, metoda istorică permite stabilirea unor cercuri culturale şi în cele din urmă 


10 
descoperirea tipului de organizare socială, de regim economic, de forme 
corespunzătoare ale religiei, ca şi a ariei geografice pe care o ocupă. 

Părintele Schmidt a devenit celebru în ştiinţa modernă a religiilor, nu atât 
prin normele metodologice, ci prin valoarea documentară a monumentalei sale 
lucrări, “Originea ideii de Dumnezeu”. Ea sprijină teza lansată de A. Lang în 1899 
asupra existenţei figurii unei fiinţe supreme (creator, tată şi supraveghetor al ordinii 
morale) în rândul populațiilor primitive cunoscute. În cele douăsprezece volume ale 
operei sale, W. Schmidt confirmă cu materiale adunate din toate ariile culturale 
validitatea teoriei lui A. Lang despre ființa supremă. Analizând datele culese, el le 
interpretează aplicând acestei figuri trăsăturile monoteismului creştin, oferind astfel 
o explicaţie a originii religiei. 

Monoteismul ar constitui forma primitivă a religiei din care vor deriva 
celelalte forme religioase printr-o “evoluţie regresivă”. 

x 

Teoriile despre natura şi originea religiei apărute în prima perioadă a epocii 
moderne au depăşit excesiva raționalizare a religiei, specifică teologiei şi filosofiei 
religiei din ultimele secole. Ştiinţa religiilor a scos în evidență faptul că religia este 
un fenomen complex a cărei esență nu poate fi epuizată de câteva elemente raționale. 
Al doile rezultat îl constituie imensa cantitate de materiale acumulate de 
reprezentanții ei, date ce se referă la o mulțime de forme ale fenomenuui religios din 
toate ariile şi structurile culturale ale istoriei umane. În această perioadă asistăm şi la 
o înmulţire a punctelor de vedere asupra studierii științifice a fenomenului religios, 
fapt care a dus la naşterea diferitelor ştiinţe ale religiei. Din istoria religiilor, 
considerată ca un capitol al antropologiei şi etnologiei, s-a ivit istoria religiilor ca 
disciplina independentă şi apoi, plecând de la aceasta, psihologia şi sociologia 
religiei. 

Acumularea de date privind fenomenul religios din toate ariile şi structurile 
culturale a eliminat din câmpul ştiinţei numeroase prejudecăți ideologice (de 
exempu, teza privind existența unui stadiu religios al omenirii susținut de J. 
Lubbock) care erau considerate la începutul perioadei drept evidente științifice. Doar 
explicațiile marxiste ale fenomenului religios mențin în sec. XX asemenea afirmații, 
bazându-se pe presupoziția că religia nu este altceva decât o expresie a economicului 
şi deci a structurii sociale a populațiilor. Pornind de la aceasta “ştiinţa marxistă” a 
religiilor distinge religiile primitive ale societăţilor lipsite de clase sociale, religiile 
stadiilor intermediare şi cele ale societăţilor organizate în clase sociale antagoniste. 
Astfel, cea mai veche cultură a omenirii ar fi atee, necunoscând nici o formă de 
religie. Aceste afirmaţii nu sunt justificate de fapte pozitive, ci de raţiuni ideologice 
potrivit cărora existența omului primitiv este dominată de muncă. El nu ar fi avut 
posibilitatea de a distinge între cerinţele sale şi ceea ce îi ofea natura deoarece nu 
exista o bază pentru apariția ideologiei. Pe alt plan, condițiile economice, sociale şi 
culturale nu favorizează schimbări ale muncii organizate prin posedarea de către o 
mână de oameni a mijloacelor de producție şi ca urmare nici predispoziția necesară 
pentru apariția religiei. Acestei explicaţii a originii religiei, “ştiinţa marxistă” adaugă 
argumentul invocat încă din perioada iluminismului grec, anume că religia s-a născut 
din ignorarea legilor naturii şi din experienţa exploatării unor oameni de căre alții. 

2. SEMNIFICAȚIILE ARTEI RUPESTRE PREISTORICE 

Începuturile existenței umane cu milioane de ani în urmă interesează mai 
mult antropogeneza sau alte ştiinţe (arheologia, antropologia etc.) întrucât se 
presupune că numai de acum aproximativ 500.000 de ani au apărut manifestări 
intelectuale şi religioase ale diferitelor tipuri de oameni (pitecantropi, sinantropi, 
atlantropi). 

Termenul de “preistorie” acoperă imensa perioadă de timp dintre apariția 
primilor strămoşi ai omului şi apariția locală a scrisului. În practică, cele mai vechi 
vestigii ale preistoriei care pot fi interpretate în termeni religioşi datează cam de pe la 
60.000 î.Chr. 

Arta preistorică constituie cea mai grăitoare mărturie a nivelului vieții 
spirituale a îndepărtților noştri strămoşi, de acum câteva milenii. Indiferent de 
imboldul interior ce a stat la baza activității sculptorilor, gravorilor şi pictorilor 
preistorici, operele lor dovedesc nu doar existența unor preocupări ce depăşeau 
problemele vieții de fiecare zi, ci şi excepționalul lor spirit de observație privind 
viața animală din jurul lor, precum şi capacitatea de a o transpune în forme plastice 
de o valoare artistică deosebită. În egală măsură, acestea ne ajută să înțelegem, cel 
puţin parţial, universul spiritual al comunităţilor preistorice. 

Cu toată importanţa ce o are pentru înțelegerea fenomenului religios, nu vom 
discuta aici problema “hominizării”. Ne vom mărgini să reamintim că epoca 
paleolitică, pe baza celor mai moderne metode de datare, depăşeşte ca timp trei 
milioane de ani. În cadrul acestei lungi perioade, depăşirea condiţiei primatelor şi 
evoluţia speciei umane s-a făcut în condiţii climatice care s-au schimbat mult de la o 
etapă la alta (perioade glaciare şi interglaciare). Ultima perioadă interglaciară (Riss- 
Wiirm, 120.000-80.000) coincide cu apariţia unui nou tip uman, cunoscut sub 
numele de omul de Neanderthal!. Acesta îşi fabrica artefacte mai variate decât 
înaintaşii săi, ca urmare a unei vieți complexe în care se includea folosirea focului nu 
doar pentru încălzit, dar şi pentru prepararea hranei. Omul este, cum spunea M. 
Eliade, produsul final al unei decizii luate “la începutul Timpului”: aceea de a ucide 
pentru a trăi. Într-adevăr hominizii au reuşit să-şi depăşească strămoşii, devenind 
carnivori. Timp foarte îndelungat paleanthropii, pentru a asigura supraviețuirea 
speciei, au trăit din vânătoare, la care se adăuga culegerea fructelor, a rădăcinilor, 
moluştelor etc. 

Omul de Neanderthal este creatorul culturii musteriene care caracterizează în 
cea mai mare parte paleoliticul mijlociu. Modul de viaţă al omului de Neanderthal, 
care se presupune că trăia în grupuri alcătuite din 20-50 de persoane, implica 
existența relaţiilor sociale şi de comunicare conceptuală, orală sau simbolică, care 
presupunea un limbaj elaborat. 

Primii oameni “moderni”, reprezentaţi prin Homo sapiens, îşi fac apariţia la 
începutul paleoliticului superior (35000-30000 î.Chr.), populând întregul spaţiu de la 
Atlantic la Urali şi de la Mediterana la Baltica. Ei sunt creatorii culturilor specifice 


! Primele oseminte ale acestui tip uman, printre care o calotă craniană, au fost descoperite în 
1856, într-o peşteră din valea Neanderthal din apropiere de Düsseldorf. 


11 


12 
paleoliticului superior (chatelperonian, aurignacian, gravetian, solutrean şi 
magdalenian), perioadă în care inovațiile tehnologice se înmulțesc, iar viața 
spirituală cuprinde concepţii noi. Cea mai importantă cucerire a omului de Cro- 
Magnon rămâne însă arta, reprezentată prin formele sale de manifestare: gravură, 
pictură şi chiar sculptură, certificând dobândirea unei gândiri simbolice a omului. 

Cunoaşterea manifestărilor artistice şi spirituale ale omului din paleolitic ar 
fi fost imposibilă fără descoperirea peşterilor care păstrau desene rupestre. Amintim 
dintre acestea pe cele mai importante, în ordinea intrării în circuitul ştiinţific, 
începând cu sfârşitul sec.XIX: a) peştera Altamira, situată în apropiere de Santillana 
del Mar, în provincia Santander din Spania (1879), care a dobândit calificativul de 
“Capela Sixtină a artei cuaternare”, b) peştera Cabot din departamentul Gard 
(Franţa); c) peştera Le Mouthe din ținutul Dordogne (Franţa, 1895); d) peştera Pair- 
non-Pair (Gironde, 1896); e) peştera Niaux (departamentul Ariège, 1906); f) peştera 
Les Trois-Freres (1912); g) peştera Lascaux (1940); peştera Kapova (M.Urali, 1959). 

Am amintit aceste fapte cunoscute pentru a nu pierde din vedere faptul că 
omul se comporta deja ca o fiinţă înzestrată cu inteligenţă şi imaginaţie. 

Redescoperirea artei cuaternare determină luări de poziţii din partea 
oamenilor de ştiinţă controversate. Abia după o perioadă de totală contestare, 
datorită incredibilului ce-l crea în jurul său cea mai şocantă manifestare artistică a 
valoare. Despre arta rupestră putem spune că reprezintă un punct culminant de 
manifestare al unei umanități dispărute. Dacă astăzi posedăm unele elemente care ne 
facilitează reconstituirea “fizica” a omului preistoric, a preocupărilor sale, mai puţine 
documente există în ce priveşte psihologia acestuia sau pentru cunoaşterea 
inovaţiilor în plan cultural şi spiritual care au precedat sau însoţit primele picturi 
rupestre. Care au fost oare cântecele, dansurile, credinţele, miturile şi ceremoniile 
care din păcate nu au lăsat nici o urmă? 

Aceste tezaure de artă paleolitică sunt repartizate pe un teritoriu relativ 
restrâns, între Urali şi Atlantic, în zona europeană cu climă temperată. Unitatea sa 
figurativă în spaţiu şi timp este remarcabilă, exprimând o gândire religioasă coerentă. 
După Leroi-Gurhan este vorba de difuziunea prin contact a aceluiaşi sistem ideologic 
care marchează “religia cavernelor”. Ipotezele privitoare la semnificaţia artei 
rupestre au apărut şi au evoluat, din a doua jumătate a secolului XIX, pe măsura 
acumulării datelor oferite de noile descoperiri şi în funcţie de ele. 

Încă din 1865, E.B. Tylor a încercat să explice desenele preistorice prin 
credința omului în existența unei legături între obiect şi imaginea sa, ceea ce ar 
implica condiţionarea lor reciprocă. Această ipoteză a trecut aproape neobservată la 
timpul respectiv, preferându-se o interpretarea mai simplistă a picturilor şi gravurilor 
din grote, puse pe seama unor manifestări întâmplătoare a gustului artistic mai 
dezvoltat la unele comunități paleolitice. 

Putem aprecia că arta a apărut ca o funcție esenţială a omului, devenind, încă 
din preistorie, indispensabilă lui. Trebuie să reținem faptul că omul preistoric a creat 
arta unui anumit timp şi unui anumit loc, în acord cu concepțiile şi aspiraţiile lumii 
în care trăia. Imaginile pe care el le-a creat sugerează maniera sa de a simţi, de a 

gândi şi a se exprima, eliberarea sau dependența de anumite forțe şi obsesii 
care activau în subconștientul său. 

Teoria artei pentru artă în preistorie, a fost emisă de naturalistul Edouard 
Lartet, urmărind să demonstreze contemporaneitatea omului de peşteră şi animalele 
cuaternare. Ulterior, cercetările preistorice au determinat descoperirea a numeroase 
obiecte finite, de tipul amuletelor, pe care erau figurate diferite animale. Unele aveau 
gravate animale dispuse în toate sensurile, uneori cu repetarea anumitor părți ale 
corpului animalului, lăsând impresia unor adevărate crochiuri. Aceste observaţii au 
condus la ideea că artistul paleolitic încerca să se perfecționeze continuu în arta sa 
printr-o serie de “studii” repetate. De aici derivă şi concluzia lui G. de Mortillet care 
vedea în această artă dezinteresată proba că omul cavernelor nu era stăpânit de 
noţiuni religioase, el imitând strict natura înconjurătoare. Dacă ar fi crezut în forţe 
supranaturale, el ar fi căutat să reprezinte sub forma unor simboluri aceste credințe. 
Semnificația artei în acea vreme se rezuma la o problemă de abilitate, de gust şi 
fantezie a omului preistoric. 

La rândul său, G.H. Luquet, în lucrarea “Arta şi religia oamenilor fosili” 
(1926), presupune că arta figurativă, adică execuţia intenționată a reprezentărilor, ar 
fi fost precedată de o fază preliminară, în care operele figurate ar fi fost produse fără 
intenție, din întâmplare. Acţiunea intenționată a unei opere figurate ar presupune 
două condiţii: una de ordin afectiv şi alta de ordin intelectual. 

Apariţia lucrării lui Solomon Reinach, “Arta şi magia” (1903), cum 
sugerează şi titlul, aducea pentru prima dată o interpretare magică a picturilor 
rupestre paleolitice. Lucrarea acestuia marchează apariţia unei concepții ce avea să 
se dovedească deosebit de importantă în interpretarea artei preistorice. În analiza sa, 
S. Reinach lua în considerare două aspecte: a) primul ar fi acela că animalele 
pictate/gravate pe pereţii peşterilor sunt cele cu care s-au hrănit populaţiile de 
vânători paleolitici; b) al doilea aspect pornea de la observațiile făcute asupra 
populațiilor primitive actuale, privind influenţa de ordin magic, atunci când 
vânătorul posedă imaginea pe obiect a animalului pe care vrea să-l vâneze. Deoarece 
multe asemenea desene sunt plasate în locuri puţin accesibile, interzise femeilor şi 
copiilor, acesta face legătura logică cu picturile rupestre paleolitice existente în 
zonele mai retrase ale peşterilor. Prin urmare, picturile rupestre au fost executate în 
locuri accesibile numai anumitor membrii ai comunității, după nişte rigori impuse de 
o anumită tradiţie, care să servească unui scop magic bine cunoscut. Acest 
raționament îl determină pe Reinach să tragă concluzia potrivit căreia arta paleolitică 
nu era ceea ce reprezintă arta pentru populaţiile civilizate, ci constituia expresia unei 
religii grosiere în care practicile magice aveau ca unic scop cucerirea hranei zilnice. 
Lucrarea lui Reinach trebuie considerată ca piatra de temelie în interpretarea artei 
rupestre preistorice. 

Concepţia privind scopul magic al picturilor şi gravurilor rupestre aducea o 
explicaţie mai profundă, care introducea o atitudine de spirit în ce priveşte populaţia 
preistorică, a cărei artă va fi privită ca mărturie a unui ansamblu de credinţe şi rituri, 
rezultante al unei gândiri colective şi al unor reguli tradiţional stabilite. Perpetuarea 
acestora era asigurată “de câteva caste sau categorii de persoane” ce transmiteau şi 
stabileau regulile artei şi valoarea magică a reprezentărilor respective. 


13 


14 

Deoarece picturile se găsesc destul de departe de intrare, cercetătorii 
sunt de acord în a considera grotele asemeni unor sanctuare. Multe din aceste peşteri 
erau nelocuite, iar accesul dificil accentuează caracterul lor aparte. La grota de la 
Lascaux se ajunge în galeria inferioară, unde se găseşte una din capodoperele 
paleoliticului, coborând pe o scară de-a lungul unui puț de 6,30 m adâncime. 
Intenţionalitatea acestor opere pictate sau gravate pare în afara oricărei îndoieli. 

Este cert faptul că nu putem atribui oamenilor din paleolitic practici 
religioase şi mitologii ale “primitivilor”. Experienţa extatică, este proprie condiției 
umane. Nu ne putem imagina o epocă în care omul nu a avut vise sau vise-în-stare- 
de-trezire, iar pierderea conştiinţei interpretată ca o călătorie a sufletului în lumea de 
dincolo. Deoarece universul spiritual al oamenilor în paleolitic era dominat de 
raporturile de ordin “mistic” dintre om şi animal, nu este greu de ghicit funcţiile unui 
specialist al extazului. Din aceste motive, extazul de tip şamanic pare a fi atestat în 
paleolitic, fapt ce implică credinţa într-un “suflet” capabil să părăsească trupul şi să 
călătorească singur în lume, ca şi convingerea că, într-o asemenea călătorie, sufletul 
poate întâlni anumite Fiinţe supranaturale şi să le ceară ajutorul sau binecuvântarea. 

În perioada ce a urmat, teoriile asupra semnificației artei se vor împărți în 
două grupe: 

a) Prima va dezvolta ideea magiei de vânătoare, şi de vrăjitorie. Este posibil 
ca formele bizare ale pereţilor grotelor să fi sugerat, cum susține H. Begouen, omului 
preistoric ideea figurării animalelor. Despre partea de adevăr ce o poate cuprinde 
această viziune se convinge oricine intră într-o peşteră, unde deseori formele 
naturale ale pereţilor cavernelor sau anumite unghiuri din care sunt privite 
stalacmitele/ stalactitele ne îndeamnă să ne gândim la anumite părți ale unui animal. 
În dorința obţinerii unei dubluri a animalului sugerat de o formă naturală, omul 
preistoric a încercat, probabil, completarea întregului corp prin pictură. Continuând 
această idee, se poate considera că începuturile riturilor magice au putut să se aplice 
acestor “animale de piatră” observate la pâlpăirea flăcărilor. 

Această concepție a determinat luări de poziţie în rândul partizanilor artei 
pentru artă (G.H. Luquet) care încercau să aducă argumente, uneori nu lipsite de 
temei. Se afirma că pentru a săvârşi ritualurile de vrăjitorie, farmecele, vânătorul 
preistoric trebuia să aibă ideea imaginii fiinţei/ obiectului respectiv. Sub aspect logic, 
imaginea ar trebui să preceadă vrăjitoria, iar dacă imaginea este anterioar ritului 
respectiv, înseamnă că arta are o existenă anterioară magiei. 

Această teorie nu reuşeşte să explice o serie de aspecte ale artei parietale, 
cum ar fi animalele compozite, unele figuri antropomorfe, scenele de ansamblu 
cuprinzând anumite specii de animale, ca şi o serie de semne întâlnite pe pereţii 
grotelor. 

b) A doua teorie, mai puţin importantă, se va baza pe noţiunea de totemism”, 
de religie primitivă şi credinţe în spirite. Conform teoriei totemismului, animalele 
figurate de pe pereţii peşterilor constituiau totemuri ale comunităţilor paleolitice. E. 
Dürkheim, care s-a ocupat de formele elementare ale vieții religioase ale populațiilor 


2? Termenul de totemism a fost introdus de James Frazer. 

primitive, în special la aborigenii din Australia, considera că forma primară a 
vieții religioase este totemismul. Din acesta ar fi derivat alte forme de credință, ca 
animismul, cultul sufletelor strămoşilor sau a spiritelor cuprinse în lucruri, cultul 
forțelor naturii. În esență, totemul este o emblemă care poate fi reprezentată prin 
diferite mijloace: desene pe nisip, picturi şi gravuri pe roci, măşti, tatuaje, mimări 
sau dansuri etc. Uneori, el poate fi simbolizat prin linii şi desene geometrice sau prin 
figuri mai mult sau mai puţin realiste. Totemul este sacru, iar neinițiaţii nu-l pot 
vedea, locul unde el este depus fiind un veritabil sanctuar. În consecință, animalul 
totemic nu poate fi omorât, iar planta totem este interzis a fi culeasă. 

Apariţia concepției totemice în etnologie oferea o interpretare diferită în 
raport cu ce se cunoştea privitor la esenţa artei rupestre paleolitice. O dată cu 
descoperirea săgeților şi rănilor pe corpurile animalelor pictate sau gravate, 
argumentele potrivnice concepţiei totemice au devenit pertinente. Deoarece totemul 
a fost creat pentru a fi venerat şi respectat, devenind tabu, prezenţa săgeților şi 
rănilor la animalul totem ar însemna profanarea acestuia şi nicidecum idolatrizarea 
lui. 

În plus, în societăţile totemice fiecare clan posedă exclusiv un totem. Dacă 
comunităţile paleolitice ar fi avut o structură totemică, arta acestora ar trebui să se 
caracterizeze printr-o mare varietate de la o peşteră la alta. Este adevărat că există 
peşteri cu pictură rupestră care dovedesc o anumită specializare, prin specii care 
domină celelalte animale reprezentate (bovideele la Lascaux, bizonii la Font-de 
Gaume, caii la Les Combarelles), fără a fi însă exclusive. 

Pe de altă parte, numărul restrâns al animalelor figurate pe pereţii grotelor 
contrastează cu multitudinea totemurilor întâlnite la comunităţile primitive actuale. 

Indiferent de ideile susținute, cele două teorii privitoare la semnificaţia artei 
parietale preistorice au un punct comun care evidenţiază caracterul sacru al artei 
cavernelor. Este incontestabil că peşterile au reprezentat primele sanctuare în care s- 
au derulat rituri şi ceremonii complicate, ale căror modalităţi de exprimare este greu 
să le reconstituim sau chiar să ni le imaginăm în formele lor primare. În cadrul 
acestora este cert că vânatul ca formă principală a economiei omului din paleolitic 
sau creşterea animalelor, în etapele ulterioare, erau subiectele principale ale 
solemnităților ce se desfăşurau, figurate sub diverse forme pe pereţii peşterilor. 

Pentru cunoaşterea formelor de manifestare a acestor ceremonii, specialiştii 
au folosit metoda etnografică, care constă în compararea elementelor privind arta 
preistorică şi riturile populațiilor actuale, cu forme de viață primitive, care păreau a 
avea aceleaşi credinţe. Pornind de la un vestigiu material preistoric (figură/ansamblu 
de figuri transpuse pe pereţii grotelor), s-a încercat găsirea unui corespondent actual. 
Deşi, în esenţă, metoda etnografică poate contribui la întregirea cunoştinţelor privind 
viața spirituală a omului preistoric, trebuie să avem în vedere limitele acestei metode 
în cunoaşterea de ansamblu a populațiilor actuale cu forme de viață primitive. Şi 
insuficiența documentelor preistorice poate duce la reconstituiri artificiale ale 
trecutului. Ca urmare, dintre obiceiurile şi credințele populațiilor cu forme de viață 
primitive, singurele care pot fi transpuse în domeniul preistoriei sunt acelea care îşi 
găsesc justificare printre documentele arheologice. Doar în măsura în care 

obiceiurile, credinţele şi miturile sunt universal răspândite printre primitivii 
actuali, originea acestora poate fi transpusă în preistorie 

Cu privire la folosirea metodei etnologice în explicarea artei rupestre 
preistorice, A. Leroi-Gourhan considera că etnografia trebuie să intervină doar 
pentru a conferi vestigiilor un context viu, indispensabil. De aici şi obligatoria 
prudenţă în folosirea metodei etnografice, constatare ce îndeamnă să se acorde 
adevărata valoare documentului arheologic, singurul care ne poate duce, atât cât este 
posibil, la o reconstituire cât mai apropiată de imaginea trecutului. 

În ce priveşte speciile de animale prezente în arta rupestră, frecvenţa cea mai 
mare o are calul (24 %) şi bizonul (15 %). Această prezenţă ne face să ne punem 
întrebarea dacă aceste două animale constituiau vânatul principal sau frecvenţa lor pe 
pereţii grotelor are cauze de alt ordin. În raport cu animalele, omul este foarte puţin 
reprezentat în arta preistorică (silueta umană - 6,5%, din care 4% bărbaţi şi 2,5% 
femei). Diferenţele dintre reprezentările animale şi cele umane este nu doar de ordin 
procentual, cât mai cu seamă de factură calitativă. Consecvenţa cu care este 
reprezentat omul (siluete grosiere, groteşti, fără organe vitale: ochi, urechi, gură, nas) 
nu poate fi decât voită, având în vedere faptul că animalul era redat cu o deosebită 
măiestrie. Această opoziţie între tratarea realistă a figurii animalului şi aspectul 
grotesc al siluetei umane rămâne un mister al artei preistorice. Să fie această manieră 
de redare rezultatul unor “interdicții” de ordin moral? 

Faptul că aceasta nu ţine de incapacitatea artistului acelor timpuri este 
subliniat de reprezentările hibride (semiumane) care sunt, de bună factură artistică. 
Definitorie în acest sens este gravura de pe bolta peşterii de la Trois-Freres, numiă de 
abatele H. Breuil “Marele vrăjitor”. El este reprezentat cu un cap de cerb, purtând 
coarne, coada pare de lup sau cal, mâinile şi picioarele sunt umane, iar barba lungă îi 
ascundea fața. Abatele H. Breuil considera că acesta reprezenta pentru omul epocii 
magdaleniene “spiritul dominând asupra multiplicării vânatului şi expedițiilor de 
vânătoare”. El nu se îndepărta de părerea exprimată de G.H. Luquet, care considera 
siluetele umane mascate fie divinități, fie oameni deghizați în animale, în vederea 
unor ceremonii cu caracter magic. Practica deghizării magice a putut contribui la 
credinţa în divinități hibride. Puterea vrăjitorului consta în deghizarea sa ceea ce 
ducea la o asociaţie de idei între înfăţişarea sa simultan umană şi animală şi puterea 
magica oferită de aspectul său hibrid. 

La fel de cunoscută şi nu mai puțin controversată este compoziţia 
descoperită într-o galerie inferioară a peşterii Lascaux care reprezintă un bizon rănit, 
îndreptându-şi coarnele către un om care zace la pământ. Arma sa se sprijină de 
burta animalului. Lângă om, al cărui cap se termină cu un plisc, pe o creangă se află 
o pasăre. Scena a fost interpretată ca un “accident de vânătoare” sau ca şedinţă 
şamanică (omul ar fi în transă în faţa bizonului sacrificat în timp ce sufletul său 
călătorea în lumea de dincolo). Pasărea de pe creangă, motiv specific şamanismului 
siberian, ar reprezenta spiritul său protector. După H.Kirchner, şedinta ar fi 
întreprinsă ca şamanul ajuns în extaz să ceară zeilor binecuvântarea, adică succesul 
la vânătoare. 

În numeroase peşteri au fost descoperite amprente de mâini (peştera Gargas 
cunoaşte 200 de amprente de mâini aparţinând bărbaţilor, femeilor sau copiilor). 

Prezenţei acestora pe pereții grotelor li se pot găsi semnificații multiple, mergând 
până acolo încât ele ar putea fi considerate ca semn de posesiune al omului asupra 
peşterii. Astfel de interpretări alunecă însă pe panta unor speculații neştiințifice. 

O altă categorie de reprezentări o formează semnele, destul de răspândite în 
ansamblul artei parietale în peşterile paleolitice (15%). În cadrul lor se înscriu 
săgețile care străpung animalele sau diferite forme geometrice, serii de puncte, haşuri 
etc. 

Interpretarea semnificației artei rupestre va înregistra o cotitură radicală prin 
observatiile lui A. Laming-Emperaire care considera că ansamblurile figurate din 
grote ar reprezenta compoziţii bine gândite, omogene. Pe baza observațiilor atente şi 
a unei statistici riguroase acesta constata asocieri precum bizoni în vecinătatea cailor, 
leii cu caii spre interiorul grotei, femei asociate cu bizoni. Această ordine şi 
dispunere părea a se repeta, uneori în aceeaşi peşteră, ca într-o poveste mitologică în 
care personaje stereotipe se regăsesc peste tot în aceleaşi raporturi. 

Utilizând acest instrument de lucru, A. Leroi-Gourhan întocmeşte o 
inventariere şi o statistică riguroasă a 66 de peşteri sau adăposturi sub stâncă ce 
conţineau 2188 de figuri de animale (610 cai, 510 bizoni, 205 mamuţi, 176 mufloni, 
137 boi etc.). O primă observaţie se referă la faptul că numărul speciilor figurate pe 
pereţii grotelor este inferior speciilor din fauna perioadei. Dispunerea desenelor pare 
a fi supusă unor “reguli”: în zona centrală întâlnim bizoni, cai, mamuti, boi; peste tot 
cerb, căprioar, ren, urs; la intrare cerb, iar în fundul grotei urs, leopard, cerb. 

Repartiția siluetelor umane s-ar înscrieî cadrul unor reguli bine precizate. 
Reprezentările feminine sunt, de obicei, situate în zona centrală a ansamblurilor, 
alături de marile ierbivore. În schimb, siluetele masculine sunt plasate, în toate 
cazurile, în fundul peşterii sau pe marginea compozițiilor centrale. 

Repartiția topografică a animalelor şi oamenilor ar permite detaşarea a două 
principale grupe de reprezentări: pe de o parte reprezentările masculine împreună cu 
caii, muflonii şi cerbii; pe de altă parte grupul figurilor feminine, în cuplaj cu 
bizonii, boii şi mamuţii. Aceeaşi asociere poate fi observată şi în cadrul semnelor 
(cele ovale, triunghiurile, dreptunghiurile tăiate de o linie verticală etc. se asociază 
cu animalele din panourile centrale - bizonul, fiind considerate a reprezenta genul 
feminin; intrările în peşteri, ca şi fundul grotelor conţin semne total diferite: 
reprezentări falice, bastonaşe, bare verticale, puncte). 

Important din punctul nostru de vedere este faptul că A. Leroi-Gourhan a 
precizat un posibil sistem de organizare a artei rupestre paleolitice. El relevă faptul 
că imaginile de pe pereţii peşterilor conservă un profund mesaj al trecutului 
îndepărtat. De aceea, imaginile nu trebuie privite simplist, doar ca realizări artistice 
ale unei perioade. Ordonarea reprezentărilor ne dă o imagine asupra gândirii acelor 
oameni, ne dă coordonatele a ceea ce a fost calificat drept adevărate sanctuare 
paleolitice. Sunt documentate şi sanctuare exterioare, plasate în adăposturi sub 
stâncă sau la intrarea peşterilor, având în multe cazuri pereţii sculptați (Lausel, Cap 
Blanc, Magdelaine etc.). Ele aparăîn fazelor mai vechi ale artei paleolitice. 

3. COMPORTAMENTE MAGICO-RELIGIOASE ALE OMULUI ÎN 
PALEOLITIC 

Evoluţia în timp spre condiţia umană a asociat acestuia prin acumulare 
un număr de credinţe, ca şi practicarea unor rituri, deoarece sacrul constituie un 
element în structura conştiinţei. Specialiştii sunt de acord în a afirma că paleanthropii 
aveau o „religie”. Este însă destul de greu de a preciza care este conţinutul acesteia. 
Materialele care reflectă această perioadă de început sunt restrânse numeric, “opace” 
şi puţin variate: oseminte umane, mai ales cranii, unelte din piatră, pigmenţi (ocru 
roşu, hematit)? , diverse obiecte descoperite în morminte. Uneltele în principal nu 
dezvăluie nimic din intenționalitatea lor tehnică, în afară de valoarea lor utilitară. 

Cu toate acestea, este greu de conceput ca uneltele să nu fi fost încărcate de 
o anumită sacralitate sau să nu fi inspirat unele episoade mitologice. Ceea ce 
producătorul sau posesorii ei au gândit, au simțit, au imaginat în relație cu ea, ne 
scapă. De aceea trebuie să încercăm, cel puțin să ne “imaginăm”, valorile 
nonmateriale ale uneltelor produse de omul preistoric. Primele descoperiri 
tehnologice (transformarea pietrei în instrumente de atac şi apărare, domesticirea 
focului) au asigurat nu doar dezvoltarea speciei umane, ci au produs, în egală 
măsură, un univers de valori mistico-religioase, au incitat şi hrănit imaginația 
creatoare. Este suficient să amintim rolul uneltelor în viața religioasă şi mitologia 
primitivilor rămaşi în faze incipiente ale dezvoltării. Valoarea magico-religioasă a 
unor arme (din lemn, piatră sau metal), supravieţuieşte încă la populaţiile rurale 
europene, ca şi în folclorul lor. 

Dominarea distanței de către om, cucerită grație armei-proiectil, a produs 
nenumărate credințe, mituri şi legende. Amintim aici mitologiile dezvoltate în jurul 
lăncilor care se înfig în bolta cerească, permițând înălţarea la cer sau săgețile care 
zboară prin nori şi străpung demonii. Este necesar să amintim câteva din credinţele şi 
mitologiile armelor, pentru a înţelege tot ceea ce pietrele cioplite nu pot să ne 
comunice. 

Pentru vânătorul preistoric, vânatul, care constituia principala sursă de 
hrană, era înzestrat cu forţe supranaturale. Permanenta urmărire şi doborâre a 
vânatului au sfârşit prin a crea un sistem de raporturi între vânător şi animalele ucise. 
Vânătorul vedea în spatele animalului manifestarea unei “forțe”, încarnată în 
imaginea mitică a “Stapânului animalelor”. Între om şi animal se stabilea o 
“solidaritate mistică” revelată chiar prin actul uciderii. Deoarece sângele vărsat era 
apropiat celui a omului, această legătură dezvăluie în ultima instanţă înrudirea între 


3 A. Leroi-Gourhan menţionează că ocrul, alături de alte vestigii materiale, este dovada unei 
tradiții culturale anterioare paleoliticului superior. Cele mai vechi atestări de ocru roşu într-un strat locuit 
de hominizi timpurii sunt cunoscute de la Olduvai (Tanzania) sau cele de la Terra Amata (Franţa) având 
o vechime de aproximativ 450.000 ani. Descoperiri mai numeroase care atestă colectarea ocrului apar la 
începutul musterianului (acum 70.000 ani), cunoscute de la Le Moustier (o serie de oase aveau în jurul 
lor ocru) sau de la La Chapelle-aux-Saints (craniu de bărbat). În peştera Cioarei de la Boroşteni (com. 
Peştişani, jud. Gorj), împreună cu utilaje specifice culturii musteriene s-au descoperit bulgări de ocru. În 
straturile în care s-a identificat ocru, au apărut mici recipiente, care păstrează urme de colorant, folosite 
la prepararea culorilor, probabil pentru vopsitul corpului şi a unor obiecte de uz casnic. Recipientele erau 
obținute prin secționarea părții superioare a unei stalagmite care era scobită până se obținea o 
concavitate care permitea menținerea unei mici cantități de vopsea. 

comunitățile umane şi lumea animală.  Omorârea animalelor devenea un 
“sacrificiu”, de unde şi înlocuirea jertfei umane cu cea animală, practică pe care o 
întâlnim în spaţiul mediteranean (Eliade 1976, I, 17). Raporturile dintre vânător şi 
vânat erau guvernate de unele legi ale “contiguității magice” şi “magiei simpatetice”, 
care constituiau caracteristici principale ale gândirii primitive. Contiguitatea, 
realizată prin intermediul actului (uciderii) afecta şi instrumentul (piatra, toporul, 
lancea), care se contamina de “magia” actului, devenind un obiect sacru, înzestrat cu 
valențe proprii. Ei cred că omul se poate transforma în animal şi invers, că sufletele 
morţilor se pot sabili în animale şi că există relaţii misterioase între un individ şi un 
anumit animal. 

Primele mărturii arheologice privind universul religios al vânătorului 
paleolitic se leagă de arta parietală franco-cantabrică de acum aproximativ 35.000- 
30.000 de ani. Vânătorii primitivi consideră animalele ca fiind asemănătoare 
oamenilor, dar înzestrate cu puteri supranaturale. În acest domeniu, pentru 
reconstituire putem uza de metoda comparaţiei. Existenţa unor fiinţe supranaturale 
este atestată în religiile triburilor de vânători. Pot fi distinşi însoțitorii sau “spiritele 
păzitoare”, divinităţile de tip Stăpâna animalelor“, care protejează atât vânatul cât si 
pe vânători, spiritele junglei sau spiritele diferitelor specii de animale. 

Trebuie amintit că un anumit număr de comportamente religioase, sunt 
specifice civilizaţiilor de vânători. Omorârea animalului constituie un ritual, 
implicând credinţa că Stăpâna animalelor veghează ca vânătorul să nu ucidă decât 
atât cât are nevoie pentru a se hrăni. Oasele şi în special craniul au o valoare rituală 
deosebită, probabil pentru că se credea că ele găzduiesc “sufletul” sau “viaţa” 
animalului şi că, pornind de la schelet, Stăpâna animalelor va face să crescă o carne 
nouă. De aceea, craniul şi oasele lungi se expun pe crengi sau pe înălțimi. La 
anumite popoare, sufletul animalului ucis este trimis către “patria sa spirituală” 
(“festivalul ursului” la comunităţile Ainu). De asemenea, este atestat la pigmei 
obiceiul de a oferi Fiinţelor supreme o bucată din fiecare animal doborât. La unele 
populaţii din Sudan, tânărul după ce a doborât primul vânat, stropeşte cu sânge 
pereţii unei peşteri. 

Câte din aceste credințe şi ceremonii pot fi identificate în materialele 
arheologice pe care le avem la dispoziție? Cel mult ofrandele de cranii şi oase lungi. 
Credinţele şi ideile religioase nu sunt fosilizabile. Din acest motiv, unii cercetători au 
preferat să nu abordeze problematica ideilor şi credințelor omului paleolitic, 
refuzând să le reconstituie cu ajutorul comparației cu civilizațiile vânătoreşti. Dacă 
nu abordăm o parte a istoriei spiritului uman, riscăm să încurajăm ideea că în acea 
perioadă activitatea spiritului se limita doar la conservarea şi la transmiterea 
tehnologiei. 

3.1. Semnificațiile simbolice ale mormintelor. 

Întrucât cele mai vechi şi numeroase resturi umane descoperite au fost 
fragmente de cranii, s-au făcut speculații că încă în paleoliticul inferior ar fi existat 
un cult al craniilor. În sprijinul acestei ipoteze s-a adus un argument etnografic 


4 M. Gimbutas o numeşte zeița dătătoare a vieţii şi stăpâna animalelor. 

întâlnit la unele populaţii retardate care au supravieţuit până în sec. XIX. Alți 
specialişti, precum A. Leroy-Gourhan, susțin însă că apariţia craniilor umane în 
paleoliticul inferior s-ar datora rezistenţei mai mari a craniului la diferiți factori de 
distrugere în comparaţie cu alte părți ale scheletului. Doar începând cu paleoliticul 
mijlociu (musterian) se poate vorbi cu certitudine de morminte. În numeroase cazuri 
au fost descoperite corpuri în poziţie alungită sau chircită, plasate într-o groapă al 
cărei contur a putut fi determinat. Neanderthalienii încep să practice înhumarea de 
cândva în timpul ultimei glaciațiuni. Practica înhumării constituie o trăsătură 
semnificativă pentru preocupările corelate cu sentimentul religios. Este greu de 
analizat, chiar şi la populaţiile primitive spiritualitatea implicată de practicile 
religioase. 

Credinţa într-o supravieţuire post-mortem pentru cele mai vechi timpuri pare 
a fi demonstrată prin utilizarea ocrului roşu, substitut ritual al sângelui, deci 
“simbol” al vieţii. Obiceiul de a presăra cadavrele cu ocru este universal răspândit, în 
timp şi în spațiu. Apreciem că înhumarea celor decedați trebuia să fie asociată cu o 
semnificație religioasă, fără a putea preciza în ce consta aceasta. Credinţa în 
supraviețuire este confirmată de morminte, altfel nu s-ar înțelege grija pentru a 
înmormânta corpurile. Supravieţuirea putea fi pur “spirituală”, concepută ca o post- 
existență a sufletului. Unele morminte ar putea fi interpretate ca o precauţie 
împotriva eventualei întoarceri a defunctului. În astfel de cazuri, cadavrele erau 
plasate în poziţie ghemuită şi poate legate cu sfoară. Pe de altă parte, nimic nu 
exclude ca poziţia repliată a mortului, departe de a trăda teama de “cadavrele vii” 
(teamă atestată la unele popoare), să semnifice speranța unei renaşteri, deoarece se 
cunosc numeroase cazuri de înhumare intenționată în poziție foetală. 

Printre cele mai bune exemple de morminte cu semnificaăţe magico- 
religioasă, M. Eliade aminteşte pe cel de la Teşik Taş, în Uzbekistan (copil încadrat 
de o pereche de coarne de capra sălbatică), pe cel de la Chapelle-aux-Saints, în 
Correze (în groapa mormântului s-au găsit mai multe unelte de silex şi bucăţi de ocru 
roşu/hematit) şi pe cel de la Ferrassie în Dordogne (mai multe morminte monticulate, 
cu depozite de unelte de piatră). Putem adăuga cimitirul dintr-o grotă de pe muntele 
Carmel, cu zece morminte. Exemplul cel mai familiar este acela al craniului feminin 
de la Mas- D'AZII, cu ochi artificiali, aşezat pe un maxilar şi un corn de ren (Leroi- 
Gurhan vorbeşte de “o grămadă de resturi culinare pe care se afla aşezată, probabil 
dezafectată şi deplasată, o relicvă umană). 

Practica înhumaţiei pare să se generalizeze în paleoliticul superior. Corpurile 
presărate cu ocru roşu sunt înmormântate în gropi unde s-au găsit unele obiecte de 
podoabă (cochilii, coliere, pandantive). Craniile şi osemintele de animale găsite 
lângă morminte reprezentau probabil resturi de prânzuri rituale sau ofrande. Prezenţa 
unor asemenea obiecte presupune nu doar credinţa într-o supravieţuire personală, ci 
şi certitudinea că defunctul îşi continuă activitatea specifică într-o altă lume. Poziţia 
unor morminte orientate spre răsărit ar putea marca intenţia de a lega soarta 
sufletului de traiectoria soarelui, de speranţa unei “renaşteri”, a unei postexistenţe 
într-o altă lume. Există credinţa că atunci când omul a fost făcut, Creatorul i-a dat 
suflet, iar pământul i-a dat trup. În momentul morţii, aceste două elemente se întorc 
la sursele lor: trupul în pământ, iar sufletul la autorul celest. 

În societățile arhaice este cunoscut faptul că moartea nu este 
considerată reală atât timp cât ceremoniile funerare nu sunt săvârşite cum se cuvine. 
Altfel spus, constatarea morții fiziologice este doar un semnal că trebuie îndeplinite 
o serie de ritualuri, pentru a “crea” noua identitate a celui decedat. Trupul trebuie 
pregătit în aşa fel încât să nu poată fi reînsuflețit prin magie şi să devină instrumentul 
unor acțiuni malefice. Şi, mai important, sufletul trebuie dirijat spre noul lăcaş şi 
integrat prin ritual în comunitatea locuitorilor acestuia. 

Din păcate, ştim foarte puţin despre simbolismul religios al ceremoniilor 
funerare la societăţile arhaice şi tradiționale. Ne dăm seama de gradul nostru de 
ignoranță, când un antropolog contemporan are ocazia să fie martorul unui ritual 
funerar şi să primească cuvenite explicaţii. Aşa s-a întâmplat cu antropologul 
columbian C. Reichel-Dolmatoff, care, în 1966, a asistat la îngroparea unei tinere din 
tribul indienilor Kogi ce locuiesc în Sierra Nevada de Santa Marta (Columbia). 

După alegerea locului gropii, şamanul (máma) execută o serie de gesturi 
rituale şi declară: “Aici este satul Morţii, aici este casa ceremonială a Morţii; aici 
este pântecul. Voi deschide casa”. Apoi arată oamenilor locul unde trebuie să sape 
mormântul. Pe fundul gropii se pun pietricele verzi, scoici şi o cochilie de melc. 
Şamanul încearcă zadarnic să ridice corpul înfăşurat în pânză albă, lăsând impresia 
că este greu. Doar la a noua încercare reuşeşte. Trupul este aşezat cu capul spre 
răsărit şi “se închide casa, adică se acoperă groapa. Urmează alte mişcări rituale ale 
şamanului împrejurul mormântului. 

Un arheolog din viitor care va descoperi acest mormânt va găsi un schelet 
orientat cu capul spre răsărit, având câteva pietre şi scoici alături. Ritualurile şi mai 
ales ideologia religioasă implicată în ele (verbalizarea cimitirului ca “sat al Morţii” şi 
“casă ceremonială a Morţii”, a gropii ca “locuinţă” şi “uter”, ceea ce explică poziția 
foetală a corpului, culcat pe partea dreaptă, urmată de verbalizarea ofrandelor ca 
“hrană pentru moarte” şi prin ritualul “deschiderii” şi “închiderii” “casei-uter”) nu 
vor fi “recuperabile” o dată cu celelalte elemente. 

Această comunitate identifică Lumea (uterul Mamei universale) cu fiecare 
sat, fiecare locuinţă şi fiecare mormânt. Când şamanul ridică de nouă ori cadavrul, el 
semnalează întoarcerea corpului la starea sa foetală, parcurgând în sens invers 
perioada de gestație. Ofrandele au un sens sexual (în mituri şi în regulile căsătoriei 
actul “mâncării” simbolizează la triburile Kogi, actul sexual), constituie o “sămânță” 
care o fertilizează pe Zeița Mamă. Scoicile sunt încărcate de un simbolism complex. 
Ele reprezintă pe membrii vii ai familiei, în timp ce cochilia de melc simbolizează 
“soțul” decedatei. Dacă obiectul nu se depune în mormânt, tânăra sosită în lumea 
cealaltă, va “cere un soț”, ceea ce va provoca moartea unui tânăr al tribului (Eliade 
1992, 21-22). 

Trebuie subliniat faptul că, abordat doar sub aspect arheologic, acest 
simbolism este la fel de inaccesibil ca şi cel al unor morminte paleolitice. Prin 
trăsăturile sale, documentul arheologic limitează şi sărăceşte “mesajele” pe care sunt 
susceptibile de a le transmite. 

3.2. Rituri, gândire şi imaginaţie la omul preistoric 

Al. Marshak a demonstrat existența în paleoliticul superior a unui sistem 
simbolic de notare a timpului bazat pe observarea fazelor lunare. Aceste notări 

rezultate prin acumulări realizate într-o lungă perioadă de timp permit 
presupunerea că anumite ceremonii sezoniere sau periodice erau fixate cu mult timp 
înainte. Calendarul care îşi face apariţia în primele civilizaţii se referă probabil la 
simbolismul care impregnează “sistemul” de notare prin semne utilizat în paleolitic 
(Eliade 1992, 32). Indiferent de poziţia ce o luăm faţă de teoria lui Marshak, rămâne 
sigur faptul că ciclul lunar era analizat, memorizat şi folosit în scopuri practice cu 
15000 de ani înainte de descoperirea agriculturii. Înțelegem astfel mai bine rolul 
deosebit jucat de luna în mitologiile arhaice şi faptul că simbolismul lunar a integrat 
într-un “sistem” realităţi variate precum femeia, apele, vegertația, şarpele, fertilitatea, 
moartea, renaşterea etc. 

Meandrele gravate pe obiecte sau pictate pe pereţii peşterilor ar constitui 
după Marshak un “sistem”, deoarece ele prezintă o succesiune şi exprimă o intenție. 
Structura era atestată în desenele gravate pe un os de la Pech de l'Azé (Dordogne), 
aparținând nivelului achelean (cca 135000). Mai mult, meandrele sunt trasate în jurul 
desenelor de animale sau deasupra lor, indicând un ritual. Semnificaţia lor este dificil 
a o preciza. De cândva (desenul de la Petersfeld, Baden), meandrele sunt însoţite de 
peşti, situaţie în care simbolismul acvatic este evident. 

Asemenea analize confirmă funcţia rituală a semnelor şi a figurilor 
paleolitice. Aceste imagini şi simboluri se referă la anumite evenimente ce pot fi 
puse în legătură cu anotimpurile, obiceiurile vânatului, sexualitatea, moartea, puterile 
misterioase ale unor ființe supranaturale. M. Eliade crede că reprezentările 
paleolitice pot fi cosiderate un cod ce semnifică atât valoarea simbolică (magico- 
religioasă) a imaginilor, cât şi funcţia lor în ceremoniile care se referă la anumite 
evenimente. Conţinutul precis al acestor “istorii” nu-l vom şti niciodată. Sistemele în 
care se încadrează anumite simboluri ne permit să ghicim cel puţin importanța lor în 
practicile magico-religioase ale oamenilor din paleolitic. 

Anumite aspecte ale religiilor preistorice pot fi “reconstituite” luând în 
considerare riturile şi credinţele specifice ale vânătorilor primitivi. ținând cont de 
toate diferențele care separă o cultură preistorică de o cultură primitivă, putem stabili 
câteva configurații fundamentale. Civilizaţiile arhaice, bazate pe vânătoare, pescuit 
şi cules, supravieţuiau până nu demult la marginea spaţiului locuibil al terrei (în Țara 
de Foc, Africa, în Australia sau zona artică) sau în marile păduri tropicale (pigmeii). 
În ciuda influenței civilizaţiilor agricole vecine, structurile originare nu erau 
dezarticulate spre sfârşitul sec.XIX. Aceste civilizaţii fixate în timp într-un stadiu 
analog paleoliticului superior constituie un fel de fosile vii. 

De asemenea, putem presupune existenţa riturilor secrete rezervate 
bărbaților (rituri de iniţiere), celebrate înaitea unei expediţii vânătoreşti. Analogiile 
cu numeroasele ceremonii (atestate la populaţiile primitive din Australia, America), 
dovedesc o tradiţie comună dezvoltată încă în paleolitic. 

J. Charet a interpretat amprentele de tălpi umane din grota de la Tuc 
d'Aubert ca o dovada a iniţierii băieţilor. În ce priveşte “dansul circular” de la 
Montespan (oricare ar fi interpretarea dată urmelor lăsate de tălpile adolescenților pe 
solul argilos al peşterii), ea este comună comunităților paleolitice. Acest tip de dans 
este foarte răspândit, fiind practicat pretutindeni de vânători, fie pentru a împăca 
sufletul animalului doborât, fie pentru a asigura înmulţirea vânatului. Continuitatea 

cu ideologia religioasă a vânătorilor din paleolitic este evidentă. Mai mult, 
“solidaritatea mistică” între vânători şi vânat lasă să se presupună existenţa unor 
“secrete” ale meseriei, aflate în posesiunea exclusivă a bărbaţilor, secrete care sunt 
comunicate adolescenților prin intermediul inițierilor. 

Pare plauzibil a se afirma că un anumit număr de mituri cosmogonice şi 
mituri de origine (originea omului, a vânatului, a morții etc.) erau familiare într-o 
anumită formă şi populațiilor din paleolitic. M. Eliade citează un mit cosmogonic 
care pune în scenă Apele primordiale şi Creatorul, antropomorf sau sub formă de 
animal acvatic, pătrunzând în adâncul oceanului pentru a aduce materia necesară 
creării lumii. Larga răspândire a acestei mitologii şi structura sa arhaică indică o 
tradiție moştenită din cele mai vechi timpuri ale preistoriei. 

Miturile despre originea animalelor şi raporturile religioase dintre vânător, 
vânat şi Stăpânul animalelor par a fi cuprinse în cod cifrat în repertoriul icongrafic al 
vânătorilor din paleolitic. Tot aşa, este greu să ne imaginăm o societate de vânători 
lipsită de mituri asupra originii focului. 

În practicile magico-religioase un rol important, alături de limbaj, îl aveau cu 
siguranță gesturile. Probabil că gesturile figurilor antropomorfe erau încărcate nu 
numai de o anumită semnificaţie, dar şi de putere. 

Nu deținem argumente materiale pentru a putea preciza originea şi 
dezvoltarea credinţei în strămoşi în preistorie. Luând în seamă paralelele etnografice, 
acest complex religios este posibil să coexiste cu credința în Fiinţe supranaturale, în 
Stăpânul animalelor. Ideea strămoşilor mitici ar putea face parte din sistemul religios 
al oamenilor din paleolitic, mai ales dacă luăm în seamă faptul că este vorba de o 
idee religioasă universal răspândită care s-a menţinut în toate religiile 

3.3. Credinţele legate de divinatatea feminină în paleolitic 

Pe baza numeroaselor imagini care au supravieţuit pe parcursul întregii 
istorii a omenirii, cele mai timpurii faze ale dezvoltării omului au fost legate de 
credințele legate de puterea maternă. Probabil că izvorul întregii vieţi a fost imaginat 
ca o zeiță care naşte totul din pântecu-i sacru. Ea reprezenta însăşi natura, dătătoare 
dar şi distrugătoare a vieţii, capabilă de o perpetuă regenerare în cadrul eternului 
ciclu al morții şi al renașterii. 

În paleoliticul superior, acum 25.000 de ani, a avut loc o adevărată explozie 
a expresiei artistice, care s-a manifestat prin numeroase picturi rupestre, gravuri pe 
stâncă şi sculpturi. Peşterile în care s-au descoperit reprezentări animaliere şi gravuri 
erau probabil sanctuare pentru practicarea unor rituri sezoniere, a unor ritualuri de 
inițiere sau a altor ceremonii legate de venerarea divinității feminine. Sculpturile 
miniaturale din piatră, corn şi os, reprezentând diferite divinități sunt cunoscute de 
pe un întins spaţiu cuprins între sudul Franței şi centrul Siberiei (aproximativ 3000 
de sculpturi) ne permit să deducem care este semnificaţia lor figurativă. 

Cele mai timpurii simboluri gravate pe stâncă şi pe obiecte de os sau corn 
reflectă credințe profunde într-o divinitate feminină dătătoare de viaţă care era 
reprezentată sub diverse aspecte. Din paleoliticul superior aceasta este reprezentată 
cu sânii, sexul şi fesele exagerate, indicându-se astfel centrele de emanaţie ale puterii 
sale procreative. Sculptate în piatră, os sau fildeş şi înalte de 5-25 cm, statuetele 
prezintă sâni enormi ce atârnă de pe un corp masiv redat fără detalii, braţele abia 

schițate, iar gambele scurte, schematice, pornesc, subțiindu-se, în continuarea 
coapselor supradimensionate. Cele mai cunoscute statuete sunt descoperite la 
Lespuges, Willendorf, Laissel. De la Gagarino şi Mezin (Ucraina) se cunosc statuete 
care provin din niveluri ale locuinţelor, putând fi puse în relaţie cu religia casnică. La 
Gagarino, lângă pereţii unei locuinţe s-au găsit şase figurine, sumar cioplite în os de 
mamut, cu un abdomen de proporții exagerate şi capul fără trăsături. Piesele de la 
Mezin sunt puternic stilizate, unele putând fi interpretate ca forme feminine, reduse 
la elementele geometrice (tip atestat şi în Europa centrală). Altele reprezintă probabil 
păsări. 

Este greu de precizat cu certitudine funcția religioasă a acestor figurine. Cu 
certitudine ele nu erau “Venere”, aşa cum a existat tendința să fie definite în 
literatura de specialitate sau “farmece ale fertilităţii” cu rolul de a stimula 
sexualitatea masculină. Putem presupune că statuetele reprezentau într-un fel 
sacralitatea feminină şi, deci, puterile magico-religioase ale zeiţelor. După M. 
Gimbutas, funcţiile acestora reprezintă aspecte esențiale precum cele de dătătoare şi 
de protectoare a vieţii, dar şi a morţii şi regenerării. În această viziune, interpretarea 
funcţiilor zeiței se bazează pe atenta studiere a unor atribute particulare ale acestor 
sculpturi: poziţiile, gesturile, învelitoarele pentru cap şi simbolurile religioase 
asociate lor. 

Din această perioadă avem deja atestată o iconografie a divinității feminine 
exprimată prin câteva simboluri abstracte: X-uri, V-uri, ovale, triunghiuri, meandre 
etc.; atribute reprezentative cum sunt sânii, vulvele, picioarele de pasăre; simboluri 
animaliere reprezentând variate aspecte ale zeiţei care întruchipează puterea sa. În 
mare, aceeaşi iconografie a însoțit credințele legate de zeiță şi în perioada când a 
început practicarea agriculturii, cu unele ajustări la noile condiţii economice. 
Studierea simbolurilor din arta paleolitică demonstrează faptul că divinitatea 
creatoare a fost imaginată ca femeie. Gestaţia şi hrănirea copiilor a fost modelul de 
bază pentru evoluţia ideii de divinitate atotgeneratoare. 

Numeroase expresii ale zeităților feminine care s-au perpetuat timp 
îndelungat şi-au avut începutul în paleoliticul superior. 

4. PRACTICI CULTICE ÎN MEZOLITIC 

Mezoliticul este epoca domesticirii primelor animale şi a începuturilor 
agriculturii. Cunoaştem relativ puţine date despre practicile religioase ale vânătorilor 
care, o dată cu schimbarea climatului, au urmărit turmele de reni spre nordul 
Europei. În depozitul de nămol al lacului Stellmoor de lângă Hamburg, resturile a 
doisprezece reni întregi, scufundaţi cu pietre în pântece sau cutia toracică a fost 
interpretată ca fiind ofrandă de jertfire a primului vânat adusă unei divinități. 
Sacrificiul prin scufundare este larg atetat, şi în epoci diferite, din Europa până în 
India. Lacul Stellmoor, considerat probabil ca “loc sacru”, de către vânătorii din 
mezolitic, deoarece din zăcământ provin numeroase obiecte: săgeți din lemn, unelte 
din os, topoare cioplite din coarne de cerb. Posibil ca ele să reprezinte ofrande, 
asemanătoare cu piesele de bronz sau fier aflate în unele lacuri ale Europei. Deşi cele 
două grupe de obiecte sunt despărțite de aproximativ cinci milenii de evoluţie, 
perpetuarea acestui tip de practică religioasă este neîndoielnică. 

Pictura rupestră a paleoliticului superior s-a transformat într-o artă 
geometrică rigidă. Pereţii stâncoşi din Sierra Morena sunt acoperiţi de figuri 
antropomorfe şi teriomorfe (cerbi şi mufloni, mai ales) reduse la câteva linii şi cu 
diferite semne (panglici şerpuitoare, cercuri, puncte, sori), probabil semne cu o 
semnificație magică. 

Transformările din Orientul Apropiat sunt mai accentuate. Reprezentanţii 
culturii natufiene” optează pentru o existență sedentară, locuind în peşteri sau în 
unele locuri în aer liber (de la Eian se cunoaşte un cătun format din colibe circulare, 
prevăzute cu vetre). Natufienii au decoperit importanța alimentară a cerealelor 
sălbatice. 

Arta natufienilor, naturalistă, este reprezentată de mici sculpturi de animale 
şi figurine umane, adesea în poziţie erotică. Cele două tipuri de înmormântări 
(înhumarea în poziție chircită şi îngroparea craniilor) erau cunoscute din paleolitic. 
Pe baza descoperirilor de la Einan s-a presupus practicarea sacrificiului cu ocazia 
îngropării, fără să se cunoască semnificaţia ritualului. Depozitele de cranii, 
cunoscute de la Offnet în Bavaria şi Holenstern în Wiirtenberg, se pare că aparțineau 
unor indivizi care au fost masacrați, poate de vânătorii de cranii sau canibali. În 
ambele cazuri putem presupune un act magico-religios, întrucât capul, păstrător al 
creierului, era considerat drept lăcaş al “sufletului”. Datorită viselor şi experienţelor 
extatice era recunoscută existenţa unui element independent de corp, pe care limbile 
moderne îl desemnează prin termeni ca “suflet“, “spirit”, “suflu”, “viaţă”. 
Localizarea “sufletului” în creier a avut consecinţe deosebite. Pe de o parte, exista 
credința căă poate fi asimilat elementul “spiritual” al victimei consumând creierul 
său. Astfel, craniul, sursă de putere, devenea obiect de cult. 

Progresele realizate în mezolitic pun capăt unităţii culturale a populațiilor 
paleolitice şi declanşează varietatea care va deveni principala caracteristică a 
civilizațiilor. 

5. SPIRITUALITATEA NEOLITICULUI 

În prezent nu mai este contestat faptul că agricultura a fost inventată în 
Orientul Apropiat“, de unde s-a difuzat printr-un complex mecanism în Peninsula 
Balcanică şi apoi în restul Europei. Naşterea agriculturii şi a noii economii bazate pe 
producția de hrană, inventarea unui nou sistem religios au marcat decisiv evoluţia 
ulterioară a omenirii. Complexul sistem ideologic şi economic cunoscut sub 
termenul generic de neolitic se află la baza civilizației moderne. 

Apariţia agriculturii a fost explicată ca fiind rezultatul unui progres care a 
dus la transformarea unor comunități de culegători şi vânători în producători de 
hrană, care şi-au elaborat o nouă religie şi o nouă simbolistică centrate pe conceptele 
de fertilitate şi fecunditate. 

În urma unei aprofundate analize a realităților arheologice din Orientul 
Apropiat, Jacques Cauvin a formulat o nouă ipoteză potrivit căreia inventarea 


5 Termen derivat de la Wady de la Natuf în Palestina, unde această populaţie a fost 
recunoscută pentru prima dată. 


é J. Cauvin, Naissance des divinites, naissance de l'agriculture. La révolution des symboles au 
Néolithique, Paris, 1994. 

agriculturii ar fi rezultatul unor mutații survenite în primul rând în lumea 
simbolurilor, eveniment care ar fi precedat economia agrară. „Revoluţia 
simbolurilor”, cum este numită de către J. Cauvin, ar fi fost la origini mentală, de 
esenţă religioasă. Acest proces s-ar fi produs în mileniul al IX-lea, în cadrul culturii 
kiamiene, fiind cauzată de apariţia unor noi concepții şi a unor noi divinităţi care au 
trezit energia creării noului sistem ideologic şi a economiei de producţie. 
Răspândirea noii ideologii este rezultatul unui proces îndelungat, fapt care ar putea 
explica şi justifica lunga evoluţie a „revoluţiei neolitice”. 

Unele descoperiri confirmă originalitatea culturilor arhaice din Europa 
central-estică şi balcanică, adică a complexului pe care M. Gimbutas îl numeşte 
“Civilizaţia Vechii Europe” (“Old European civilization”). Această sintagmă 
desemnează o entitate arheologico-istorică care comportă o arie geografică, o durată 
în timp de peste patru milenii, o structură economico-socială specifică, cu trăsături, 
tehnici şi forme de organizare proprii, ca şi de ideologie. Economia vechii civilizaţii 
europene se bazează, în primul rând, pe cultura cerealelor şi pe creşterea animalelor. 
De timpuriu şi-a făcut loc şi prelucrarea metalului (arama, aurul, iar mai târziu, în 
eneolitic, bronzul pe bază de arsenic), fapt care a determinat schimbarea caracterului 
istoric general al dezvoltării, deschizând perioada eneolitică. 

În definirea acestei entități, delimitarea ei geografică şi cronologică se 
bazează pe continuitatea unor artefacte asemanătoare. Dintre acestea, cele care 
asigură o varietate în timp şi spatiu sunt formele şi decorul ceramic, ca şi 
reprezentăile plastice. 

Pe lângă vechimea şi durata în timp (patru milenii), M. Gimbutas scoate în 
evidență dezvoltarea ei paralelă şi autonomă în raport cu civilizațiile sincrone din 
Anatolia şi Vechiul Orient. Acest punct de vedere este în contrast cu o altă viziune 
prezentă în cercetarea preistorică care vorbeşte despre o cultură balcano-anatoliană, 
subliniind o anumită comunitate culturală între cele două zone geografice. Este 
evident faptul că între cele două zone apar asemănări importante, atât formale, cât şi 
structurale, iar în evoluţia istorică între ele s-au angajat schimburi importante. Între 
altele, nu se poate concepe dezvoltarea metalurgiei europene fără o raportare la 
centrele metalurgice timpurii din Anatolia şi Caucaz. 

5.1. Spiritualitate neo-eneolitică. 

Arheologia modernă, ca urmare a săpăturilor şi analizelor riguroase, a 
experimentărilor şi comparaţiilor etnografice, a investigaţiilor multidisciplinare, 
încearcă să reconstituie credibil viața materială a populațiilor lipsite de scriere. Viaţa 
spirituală, care înglobează totalitatea manifestărilor ce nu pot fi explicate prin 
necesităţi materiale directe, s-a bucurat de o atenție mai redusă, de unde şi 
dificultatea abordării ei. 

Informaţii asupra noii ideologii ne sunt furnizate de reprezentările plastice 
care ne dezvăluie existența a două personaje-simbol în jurul cărora se organizează 
întregul sistem religios. Acum, statuetele feminine, cunoscute încă din paleoliticul 
superior, mult mai numeroase, domină sfera religioasă. Personajul feminin nu mai 
este doar un "simbol al fecundității”, ci pare acum ca o apariție mitică concepută ca 
„Fiinţă Superioară” şi „Mamă Universală”, zeitate căreia i se subordonează cosmosul. 
„Marea Mamă”, sintagmă care desemnează acelaşi personaj, este personificarea 

principiului feminin, în timp ce principiul masculin este desemnat de „Taur”, acesta 
dobândind mai târziu şi o expresie antropomorfă. 

Pe la 9500 î.Chr. acest sistem religios dual, cu cele două personaje-simbol 
(„Marea Mamă şi „Taurul”), se răspândeşte şi se impune în Orientul Apropiat, în 
rândul comunităţilor de vânători-culegători. Noua ideologie, neînsoţită încă de 
tehnologia agrară, se răspândeşte lent din focarul palestinian în vecinătatea apropiată, 
de unde va iradia apoi în diferite direcţii. Una din direcţiile spre care se îndreaptă 
noua „ideologie” este Anatolia Orientală, unde se constată existenţa în neoliticul 
aceramic a unor culturi mixte rezultate prin aculturația noii „ideologii” în expansiune 
pe fondul local. 

Neolitizarea Peninsulei Balcanice comportă anumite neclarităţi, enigme, 
datorate unor lacune ale cercetării actuale. Privitor la originea neoliticului balcanic se 
confruntă două teorii: una care susține că neolitizarea s-ar fi datorat unor comunități 
pătrunse din Anatolia (difuziune), iar alta consideră că neolitizarea s-a produs datorită 
circulaţiei ideilor care au fertilizat un fond de creaţie indigen (autohtonişti). Un fapt 
concret este susținut de ambele grupări: constatarea unei asemănări evidente dintre 
manifestările balcanice şi anatoliene. 

Pentru teritoriul României, primele comunităţi neolitice par să fi pătruns în 
sud-vestul României, în Oltenia, unde urme de locuire au fost descoperite la Cârcea, 
Verbiţa, Copăcelu, Grădinile, dar şi în sudul Transilvaniei la Ocna Sibiului, Şeuşa, iar 
mai spre nord, la Cluj - Gura Baciului. Acest grup cultural cunoscut sub numele de 
Gura Baciului-Cârcea sau cultura Precriş este format din comunități specific neolitice 
dacă luăm în considerare tehnicile de exploatare a mediului. Credinţele religioase ale 
purtătorilor culturii Precriş, cum ne-o dezvăluie plastica antropomorfă şi zoomorfă, 
pare a fi centrată pe cele două personaje-simbol :"”Marea Mamă”, reprezentând 
principiul feminin şi „Taurul”, personificarea elementului masculin. 

Primele comunități neolitice (mai ales cele din Transilvania), par să fie 
deosebit de dinamice pătrunzând adânc în teritoriul locuit de comunitățile mezolitice 
sau epipaleolitice de păstori-culegători. Relaţiile cu aceştia au fost complexe, 
descoperirile arheologice evidențiind şi posibille conflicte. La Ostrovul Corbului şi 
Schela Cladovei au fost descoperite scheletele unor reprezentanţi ai culturii mezolitice 
care au sfârşit violent (lovituri craniene, decapitări şi lapidări). Decapitările ar putea fi 
explicate prin ritualuri de tradiţie paleolitică, iar lapidările pot fi opera propriei 
comunităţi. Însă, cazul unui individ ucis cu o săgeată neolitică poate fi pus pe seama 
noilor veniţi. 

Acestei relații conflictuale dintre noii veniţi şi autohtoni i se opune 
descoperirea în aşezarea de la Gura Baciului a unui număr de capete de piatră 
antropomorfe, sculptate sumar. Asemănătoare cu capetele de piatră de la Lepenski 
Vir, acestea ne semnalează posibile influenţe asupra comunităţilor neolitice exercitate 
de autohtoni. Adoptarea unei zeități străine sau doar a expresiei lor plastice permite 
presupunerea nu doar a unor influenţe culturale, ci şi amestec de populaţie. Raritatea 
şi apoi dispariţia capetelor de piatră ar putea susține această ipoteză, elementele 
autohtone fiind probabil asimilate. 

Al doilea val de colonişti neolitici, constituit din comunitățile 
Starcevo-Criş, pătrund prin Banat şi vestul Olteniei, de unde se infiltrează în 
Transivania. În fazele Stargevo-Criş III-IV are loc şi neolitizarea Moldovei. 

Viaţa unei comunități umane necesită o oarecare organizare socială. 
Informaţiile furnizate de arheologie, coroborate cu modele etnografice, permit 
emiterea unor ipoteze. 

În orice epocă istorică familia se bazează pe sentimente specific umane şi pe 
interese. Absența unor studii moderne asupra necropolelor, coroborate cu analizarea 
ADN-ului scheletelor neolitice ne determină să rămânem în sfera supoziţiilor. 
Sentimentele şi interesele au ca scop perpetuarea speciei („familiei”) prin protecția 
progeniturilor. În această celulă primară trebuie să fi existat o autoritate şi unele reguli 
stabilite pe cale empirică, perpetuate apoi prin tradiție. 

5.1.1. Organizarea socială, creație mentală, rezultat al unei complexe vieţi 
spirituale a creatorilor noului mod de viaţă neolitic, încearcă să răspundă nevoilor 
comunității, fiind la rândul ei influenţată de realităţile economice şi de necesitatea de 
a asigura relații convenabile cu alte comunități umane. În această organizare 
contribuţia religiei a fost deosebit de importantă. Aceasta oferă arhetipul organizării 
divine”, reglementând numeroase aspecte ale vieţii cotidiene, conferind sens şi 
prestigiu elitei. Religia are rolul şi de a ordona, a justifica şi a înlesni respectarea 
regulilor stabilite şi acceptate de comunitate. 

Existenţa unor aşezări de dimensiuni apreciabile în neoliticul timpuriu (Ocna 
Sibiului) ne determină să presupunem o organizare socială destul de complexă. 
Conducătorul (conducătorii) comunităţii trebuiau să organizeze munca în comun şi 
repartizarea produselor obţinute, după reguli cutumiare, care satisfăceau membrii 
grupului. Șefului şi celor care-l asistau în activitatea sa îi reveneau sarcina organizării 
apărării, prospectării de noi terenuri. 

Neoliticul mijlociu beneficiază de o populare mai densă a spaţiului şi de 
aşezări de dimensiuni mai mari, sunt minore. Sanctuarele de la Parţa (Vinča A) pentru 
care s-au edificat construcţii speciale par să semnaleze existenţa unor centre şi a unor 
slujitori ai cultului, probabil eliberați de alte obligaţii. Asemenea centre religioase 
probabil că polarizau populaţia unor regiuni mai întinse şi jucau prin prestigiul lor un 
rol anumit în organizarea socială. 

Descoperirea la Căscioarele* a unei construcţii cu coloane, căreia i se poate 
acorda denumirea de „templu” în nivelul superior a unei machete de sanctuar ce 
reproducea o construcție impozantă (soclu înalt surmontat de patru cellae), VI. 
Dumitrescu presupune existenţa unui centru de cult care deservea un spaţiu mai larg. 
Fapt susţinut şi de absenţa unor asemenea edificii de cult în stațiunea, învecinată şi 
contemporană, de la Radovanu. 

Din neoliticul mijlociu se înregistrează un proces de diferenţiere pe bază de 
prestigiu social în cadrul căruia indivizi (familii), acumulează unele bunuri de 
prestigiu (podoabe de metal, canini de cerb, cochilii de scoici aduse de la mari 
distanţe, arme de paradă, ceramică bogat decorată etc.). Acest proces se va accentua 


7M. Eliade, Istoria credințelor şi ideilor religioase, I, Bucureşti, 1992, p. . 
8 VL. Dumitrescu, Edifice destiné au culte découvert dans la couche Boian-Spanţov de la 
station-tell de Căscioarele, în Dacia, 14, 1970, p. 5-25. 

în eneolitic, ajungându-se la acumulări deosebite de obiecte de prestigiu de tipul 
celor descoperite în necropolele de la Varna, Durankulak din Bulgaria şi Giurgiuleşti 
din Basarabia sau a „tezaurelor” de la Moigrad, Ariuşd, Hăbăşeşti, Brad sau 
Tiszaszőlősi din răsăritul Ungariei. 

Acest fenomen nu este singular, formațiuni teritoriale supra-tribale fiind 
semnalate şi în alte culturi eneolitice din sud-estul Europei. Existența unor ”aspecte 
regionale” în cadrul cărora este constatată o unitate stilistică în decorarea ceramicii ar 
fi, după unii cercetători, semnalul arheologic al existenței unor uniuni de triburi. 

5.1.2. Religia. 

Probabil cea mai importantă urmare a descoperirii agriculturii este înlocuirea 
relației de ordin religios cu lumea animală cu ceea ce M. Eliade numeşte 
“solidaritatea mistică între om şi vegetație”. În plus, femeia şi sacralitatea feminină 
sunt ridicate la rangul de mare putere. 

Civilizaţiile agricole elaborează o, ceea ce M. Eliade numeşte “religie 
cosmică”, activitatea religioasă fiind concentrată în jurul misterului central; înnoirea 
periodică a Lumii. Universul este conceput ca un organism care trebuie reînnoit 
periodic. 

Ca urmare, cosmogonia va fi reiterată prin ritualuri cu ocazia fiecărui An 

Nou. Aceste practici mitico-rituale sunt atestate în Orientul Apropiat şi la indo- 
iranieni. El este întâlnit şi în societăţile de cultivatori primitivi. 
Importanța timpului cosmic, mai ales în cadrul muncilor agricole, sfârşeşte prin a 
impune ciclul cosmic, conceput ca o repetare a aceluiaşi ritm: naştere, moarte, 
renaştere. Ideile arhaice articulate în jurul înnoirii periodice a lumii vor fi integrate în 
mai multe sisteme religioase ale Orientului Apropiat. Importante au fost valorizările 
religioase ale spaţiului, în primul rând ale locuinţei şi satului. Pentru agricultori 
spaţiul în care-şi desfăşoară activitatea (casa, satul, ogorul) reprezintă adevărata 
lume. :Centrul Lumii” este locul consacrat prin ritualuri şi rugăciuni, prin care are 
loc comunicarea cu zeitățile. Nu se cunosc semnificaţiile religioase atribuite de 
oamenii neoliticului caselor şi satelor. Simbolismul cosmologic al locuinţei este 
atestat la un mare număr de societăţi primitive. 

Bogăția documentaţiei arheologice privind viaţa religioasă a neo-eneoliticilor 
se explică prin tendinţa celor din vechime „de a trăi — cum spunea M. Eliade” — cât 
mai mult posibil în sacru sau în intimitatea obiectelor consacrate”, cât şi prin 
laborioasa muncă a arheologilor. 

Tabloul faptic al manifestărilor religioase deşi este deosebit de bogat, 
interpretarea lui este mai dificilă. Pe lângă descrierea şi clasarea tipologică a 
obiectelor, precum şi a situaţiilor cu caracter religios, nu întâlnim decât foarte rare 
tentative de descifrare a morfologiei religiei neo-eneolitice. 

Un număr restrâns de publicaţii abordează dintr-o perspectivă mai largă 
manifestările religioase specifice neo-eneoliticului, încercând o analiză morfologică a 
religiei neolitice şi o încercare de identificare a temelor mitologice. Doar pe baza 
documentaţiei arheologice este imposibil de a oferi o schiță a sistemului religios neo- 


” M. Eliade, Tratat de istoria religiilor, Bucureşti, 1992 p. 

eneolitic, mitologia, în afara identificării sumare a unor teme şi idei, rămânând 
astfel inaccesibilă cunoaşterii. 

Descoperirile din aria culturii Precriş par să ne dezvăluie o religie structurată 
în jurul a două personaje principale: "Marea Mamă”, reprezentată plastic prin statuete 
feminine şi „Taurul”, redat naturalist. Sub aspect statistic, statuetele feminine (Cârcea, 
Ocna Sibiului, Seuşa, Gura Baciului) sunt mai numeroase, putând a semnala 
preeminenţa elementului feminin față de cel viril, masculin, încarnat de „Taur”. 

Reţinem ideea practicării unei religii duale (feminin-masculin). Dualitatea 
noii religii se menține în neo-eneolitic, ea fiind exprimată în modalităţi diferite: a) 
modelarea din două bucăţi a unor statuete feminine, b) reprezentări androgine, c) 
hierogamie. 

Acest sistem religios, bine structurat, nu se va schimba timp de câteva milenii. 
Cel mult putem vorbi de o diversificare şi o perfecționare a modalităților de ilustrare 
plastică a caracteristicilor divinității. În mitologie, în reprezentarea plastică a 
divinității, în ritualuri şi rituri s-au manifestat influenţe, au avut loc fenomene de 
sincretism, au apărut noi expresii plastice, dispar unele atribute. Cu toate acestea, 
structura inițială, suficient de complexă şi bine definită, a rezistat de-a lungul 
mileniilor. 

5.1.2.1. Zeități antropomorfe 

5.1.2.1.1. Credinţele legate de divinitatea feminină” 

În neolitic are loc o amplă înnoire a expresiei artistice. Inventarea ceramicii 
a marcat apariția a mii de figurine şi vase, sanctuare şi modele miniaturale ale 
acestora, fresce, reliefuri şi nenumărate obiecte de ritual. Numărul simbolurilor 
religioase s-a multiplicat deosebit, oferind elemente numeroase pentru descifrarea 
iconografiei zeiței. Mai mult, simbolismul perioadei oferă o cheie esenţială pentru 
înțelegerea credințelor din paleolitic, deoarece numeroase reprezentări atestă 
continuitatea culturală. 

Fertilitatea pământului este solidară cu fecunditatea feminină. Ca urmare, 
femeile devin responsabile de belşugul recoltelor, deoarece ele cunosc “misterul” 
creaţiei. Acest mister religios guvernează originea vieţii, hrana şi moartea. Glia de 
pământ este asimilată femeii. Vreme de milenii Mama-Pământ zămislea şi năştea 


În viziunea Maryei Gimbutas sistemul credințelor neoliticului european este în egală măsură 
monoteist şi politeist. Atunci când întregul univers este imaginat ca o divinitate care naşte totul în 
natură şi ai cărei copii (plante, animale, insecte sau ființe umane) sunt cu toţii divini, nu există nici o 
contradicţie între dublul caracter al divinității. Când sunt descrise variatele categorii, funcții, precum şi 
simbolismul divinităţilor preistorice, acestea trebuie înțelese ca aspecte ale unei unități indestructibile 
care este în ultima instanță natura însăşi. 

Aceste zeități pot fi grupate, conform viziuniilui M. Gimbutas, în patru categorii principale: 

a) Zeița care personifică forțele generatoare ale naturii. Această categorie cuprinde diversele 
aspecte de dăruire a vieţii, de naştere, de menţinere şi de stimulare a ei. 

b) Zeița care personifică forțele distructive ale naturii (zeiţa morții, reprezentată ca un nud 
rigid, un şarpe veninos sau o pasăre de pradă: vultur, bufniță, corb, cioară). 

c) Zeița regenerării care controlează ciclurile vieţii. Manifestările ei sunt diverse simboluri 
ale uterului ( broasca, ariciul, albina, capul de taur, triunghiul). Moartea şi regeneraea sunt asociate 
inseparabil naturii, ca atare zeița morții şi a regenerării este uneori văzută ca o singură zeitate. 

d) Zeităţile preistorice masculine, cu o reprezentare redusă în ansamblul sculpturilor neolitice 
(3-5 %). 

singură, prin parthenogeneză. Amintirea acestui “mister” supraviețuia în 
mitologia olimpică (Hera concepe singură, dând naştere lui Hefaistos şi Ares), 
lăsându-se descifrat şi în numeroase mituri sau credințe populare cu privire la 
zămislirea oamenilor din Pământ, depunerea noului născut pe pământ etc. Născut din 
pământ, după moarte omul se reîntoarce la mama sa''. 

Un simbolism complex asociază femeia şi sexualitatea cu ritmurile lunare, 
cu pământul şi cu ce putem numim “misterul” vegetației. Mister care reclamă 
moartea seminţei pentru a-i asigura o nouă naştere, miraculoasă şi prin faptul că se 
manifestă printr-o uimitoare multiplicare. 

Principiul feminin, dominant, este reprezentat sub formă antropomorfă sau 
simbolic (romb!?, vas). Probabil că vasele erau considerate ca încarnări ale 
femininului. Din neoliticul mijlociu acest concept este redat prin modelarea vaselor 
antropomorfe care înfăţişează aproape întotdeauna o femeie (corpolentă sau obeză), 
ceea ce ar reflecta predominarea „caracterelor elementare”. Alteori, vasele sunt 
prevăzute doar cu atribute feminine (sânii ca la Petreni în Basarabia; decorul pictat 
sugerează sânii şi ochii unui personaj feminin — Rădulenii Vechi, Basarabia, Cucuteni 
A"). Insistenţa asupra „caracterelor elementare” feminine ar putea sugera după unii 
autori o legătură genetică cu reprezentările feminine din paleolitic. 

Artefactele cele mai caracteristice al Europei neolitice sunt figurinele ce 
reprezintă divinitatea feminină, pe slujitorii şi adoratorii ei sau ex-voto-uri şi amulete 
cu chipul său. Acestea au fost găsite pe altare, pe platformele cuptoarelor, ascunse în 
nişe special construite, sub pardoseli, în peşteri sau morminte. Dimensiunile acestora 
variază de la câțiva centimetri până la adevîrate statui (cele din sanctuarul de la Parta 
ating 1,80 m). Statuetele erau modelate din lut, decupate din oase, mai rar sculptate în 
marmură sau alte roci ori tăiate din tablă de cupru. aur. 

Statuetele din neoliticul timpuriu, reduse numeric, sunt sumar şi 
neîndemânatic modelate. Bazinul larg, şoldurile şi fesele ample, ca şi marcarea 
triunghiului sexual şi uneori a sânului indică clar feminitatea. Cu pătrunderea 
purtătorilor culturii Vinča, calitatea modelajului se îmbunătăţeşte, iar expresivitatea 
statuetelor creşte. 

Personajul dominant, matroana, este reprezentată ca o femeie adultă, cu forme 
generoase, capabilă de procreare. Uneori este înfăţişată gravidă, cu pântecul 
proeminent’. Unele statuete din culturile Cucuteni şi Gumelnița au în regiunea 
abdominală o cavitate în care erau plasate mai multe sfere de lut. Reprezentările, în 
relief sau incizate, de pe pereţii vaselor o înfăţişează în poziţie specifică de naştere“. 


! <“Târăşte-te spre Pământ, mama ta” (Rig Veda, X, 18, 110). 


? Rombul ca simbol feminin, prezent în decorul statuetelor feminine,localizat în special pe 
pântec şi fese, pare să fie o moştenire paleolitică. 

3 E. Neumann, The Great Mother. An analisis of the Archetype, Princeton, 1974. 

4 V.I. Markevici, Mărturii ale trecutului, Chişinău, 1985. 

5 C.N. Mateescu, Representation of Pregnancy on certain Neolithic Clay Figurines on Lower 
and Middle Danube, în Dacia, 26, 1982, 47-58. 

€ A. Niţu,Reprezentări antropomorfe în decorul plastic a ceramicii de stil Cucuteni A, în 
SCIV, 19, 1967, 4, 549-560; idem, Reprezentări umane pe ceramica Criş şi lineară din Moldova, în 
SCIV, 19, 1968, 3, p. 387-394. 

În toate religiile arhaice fecunditatea feminină este asociată cu cea 
a pământului. Principala ipostază a zeității feminine este „Mama Universală”, 
asimilată uneori cu glia, cu pământul care face să rodească plantele (culturile 
Gumelnița, Precucuteni, Cucuteni), având înglobate în pastă seminţe de cereale”. 
Mai frecventă este practica amestecării de pleavă de cereale în pasta statuetelor din 
neoliticul timpuriu şi mijlociu, care pare să nu aibă doar motivații tehnice, ci o 
semnificaţie mai profundă. Ar putea fi asociată cu prezența făinii de cereale în pasta 
unor statuete precucuteniene sau din cultura ceramicii lineare. Această „însămânţare” 
simbolizată a unor statuete ar putea fi urmarea practicării magiei simpatetice, dar şi 
semnul personificării gliei sub forma unei zeități feminine. 

Unele statuete feminine eneolitice înfăţişează un personaj feminin cu sânii 
mici şi fermi, care, în comparație cu reprezentări similare din Anatolia, ar presupune 
existența ipostazei de „fecioară nubilă” pentru zeitate. Nu excludem posibilitatea ca în 
unele cazuri această ipostază să fi devenit o zeitate de sine stătătoare deoarece în 
cultura Cucuteni ea apare asociată ca „Marea Mamă”, formând un cuplu. 

Natura duală a zeității feminine neo-eneolitice ar putea fi susținură şi de un 
detaliu tehnic de modelare. Unele statuete feminine sunt modelate din două bucăţi, 
inegale, dispuse longitudinal şi lipite prin presare. Acest canon al alcătuirii imaginii 
zeității din două părți este respectat şi în cazul unor materiale (piatra, osul, metalul 
sau chiar scoicile) care se pretează mai puțin unor asemenea tehnici. Modelarea din 
două jumătăţi a statucetelor feminine a fost observată de către J. Mellaart la Çatal 
Hüyük şi Hacilar, ea fiind prezentă în neoliticul balcanic, ca şi în spaţiul carpatic. 

O altă formă de reflectare a primordialității şi dualității zeităţii principale este 
reprezentarea ei ca androgină. Un exemplu ne este oferit de una din figurile care 
compun grupul statuar, cunoscut sub numele de “Îndrăgostiţii” din cultura 
Gumelniţa'%. Pe lângă reprezentarea sânilor, statueta feminină are modelat cu detalii 
naturaliste şi sexul masculin. Şi în cultura Cucuteni sunt cunoscute câteva asemenea 
reprezentări în descoperiri de la Mărgineni-Cetăţuia, Scânteia şi Mihoveni”. Imagini 
androgine (realiste sau simbolice), cunoscute şi în alte culturi (din Balcani sau de pe 
teritoriul României), pot fi ipostaze ale “Marii Mame” sauy personaje distincte, ele 
desemnând divinitatea primordială capabilă de autoreproducere. M. Eliade spune că 
“androginia este formula clasică şi universală pentru a exprima totalitatea, coincidența 
contrariilor “”. 

5.1.2.2. Principiul secundar, masculin. 

Zeitatea masculină, probabil tot o ipostază a “Marii Zeiţe”, pare să fi avut un 
rol şi o importanţă mai mică decât cea feminină. Frecvența mai scăzută a 
reprezentărilor masculine susține poziția subordonată a principiului masculin. 
Diferenţele dimensionale dintre acestea ar putea constitui un argument în plus. 


11 O. Hâckmann, Gemeinsamkeiten in der Plastik der Linearkeramik und der Cucuteni-Kultur, 
în La civilisationCucuteni, 1987, 89-98. 

15 VI. Dumitrescu, Despre un fragment de vas zoomorf de tip mai puţin comun de la 
Căscioarele, în SCIVA, 28, 1974, 3, 577-583. 

1 N. Ursulescu, V. Batariuc, L 'idole androgyne de Mihoveni (dep. Suceava), în La civilisation 
de Cucuteni, 1987, 309-312. 

% M. Eliade, Tratat de istoria religiilor 

Principiul masculin este prezentat sub formă antropomorfă sau personificat în 
taur. Pentru al doilea caz, mai rar este reprezentat animalul în întregime. Frecvent, 
prin diferite tehnici sunt reprezentate doar bucraniul, partea frontală şi coarnele care 
semnifică virilitatea. În forma sa taurină, principiul masculin intră în compoziția 
hierogamiei, dezvăluindu-ne adevărata sa identitate”!. 

Rolul deosebit al taurului, încarnare a principiului masculin, în religia şi 
practicile rituale neo-eneolitice ne este dezvăluit de prezenţa sa în sanctuare. În cel de 
la Parţa (cultura Vinča), statuia mai mică a avut coarne de taur. În banchetele care 
împart sanctuarul au fost încastrate coarne naturale de bovine”. Analogiile cu 
sanctuarele cu aliniamente de la Çatal Hüyük sunt evidente. 

În culturile ulterioare bucraniul folosit ca protomă aplicat pe pereţii vaselor 
este frecvent. Aşa-zisele coarne de consacrare, varianta stilizată a bucraniului, 
modelate în lut sau decupate tin tablă de aur, nu lipsesc (pandantivul în formă de 
coarne, decupat din foiţă de aur şi decorat în tehnica au repoussé provine de la 
Gumelnița”. Spătarul unor tronuri de lut, destinate unor statuete feminine, din 
complexele rituale precucuteniene de la Poduri-Dealul Ghindaru şi Isaiia se termină 
sub formă de coarne”. Fațada “templului” de la Truşeşti are personaje feminine 
încadrate de coarne”. Machetele de sanctuare de la Ghelăieşti, ce conţineau şi 
statuete feminine, aveau intrările flancate cu coarne?*) 

Alte descoperiri ne semnalează rolul deosebit jucat de sacrificiul taurului în 
diferite ritualuri. Sunt amintite depuneri rituale de cranii de taur în gropi (culturile 
Boian şi Precucuteni), oase de taur arse aflate în vase folosite la un ritual de fundare 
(cultura Cucuteni din Basarabia”) sau sanctuarul în aer liber (Poduri-Dealul 
Ghindaru, Cucuteni B) alcătuit din patru crani de bovine aşezate în cruce, o vatră şi 
un pavaj. 

Informaţiile despre marile teme religioase şi despre mitologia neolitică ne 
sunt furnizate de asocierea zeităților între ele sau asocierea acestora cu alte simboluri, 
pe baza cărora putem reconstitui oarecum tematica religioasă. 

Reprezentările de cupluri de zeități sunt puţine. În aşezarea culturii Vinča de 
la Rast a fost descoperită o statuetă înfățişind o femeie cu un prunc în braţe”. 
Asemenea ansambluri statuare ne sunt cunoscute din aria culturii Tripolie (Krinicki, 
Koszolowce - două grupuri statuare reprezentând aceeaşi temă, precum şi o plachetă 
en violon cu sâni multipli”). Aceste ansambluri evidenţiază caracterul de “Mare 


21 VI. Dumitrescu, Arta preistorică în Rom/nia, Bucureşti, 1974. 

* Gh. Lazarovici, Das neolitische Heiligtum von Parţa, în Neolithic of Southeastern Europe 
and its Near Eastern Connections, Budapest, 1989, 149-174. 

% VI. Dumitrescu, op.cit., 

2” D, Monah, O importantă descoperire arheologică, în Arta, 7-8, 1982, 11-13; N. Ursulescu, 

25 M. Petrescu-Dîmbovița, Les principaux résultats des fouilles de Truşeşti, în A?U-Iaşși, 
?t.Coc., III, 1-2, 1957, 1-22; idem, Die wichtigsten Erbnisse der archäologischen Ausgrabungen in der 
neolithischen Siedlung von Truşeşti (Moldau), în PZ, , 1963, 172-186. 

2996 Cucoş, Complexele rituale cucuteniene de la Ghelăieşti, jud. Neamţ, în SCIVA, 44, 1993, 
1, 59-80. 

21 V I. Markievici, Pozdnetripolskie plemena severoi Moldavii, Chişinău, 1981. 

% VI. Dumitrescu, op.cit., 

% A.P. Pogozeva, Antropoomorfnaja plastika Tripolja, Novosibirsk, 1983. 

Mamă” a zeităţii feminine. Aceasta era receptată ca protectoare şi “alăptătoare” 
nu doar a copilului, ci a întregii lumi. 

Mai numeroase sunt reprezentările naturaliste sau simbolice ale mariajului 
divin. Un ansamblu statuar de la Gumelnița ne înfăţişează o femeie îmbrăţişată tandru 
de partener, o căsătorie sacră (hierogamie), care are caracteristici androgine. Şi pe un 
vas de la Scânteia perechea hierogamică este formată dintr-o femeie şi un personaj 
androgin“. Uneori hierogamia este ilustrată prin reprezentări simbolice. Interesant 
este un fragment dintr-un grup statuar ce împodobea un vas din cultura Gumelnița. Pe 
fruntea unui taur cu coarnele arcuite se afla o figurină feminină cu braţele prinse de 
vârfurile coarnelor”!. Teme căsătoriei divine apare şi în lumea cucuteniană. De la 
Bilcze Zlote provine o placă de os decupată în formă de craniu de taur pe care este 
incizată o siluetă feminină. În această temă putem încadra şi un bucraniu în relief de 
pe un vas Cucuteni B de la Podei-Tg. Ocna care are pictat între coarne un X, probabil 
simbol al feminităţii. Un altorelief, repetat de cinci ori, de pe un vas de provizii de la 
Truşeşti reprezintă dorsal o scenă de acuplare. 

Atestarea existenței unui cuplu divin (zeitate feminină şi taur) are implicații 
prin apropierea de tematica religioasă a neoliticului anatolian, ca şi prin transmiterea 
temei în mitologia de mai târziu (mitul grecesc al răpirii Europei de Zeus, probabil 
preluat din substratul neolitic). 

Un alt cuplu de zeități este alcătuit din mamă şi fiică. P. Lévêque, preocupat 
de substratul pre-helenic şi influenţa acestuia asupra culturii greceşti, a pus în discuţie 
şi unele descoperiri de pe teritoriul României. La statueta bicefală de la Rast a 
remarcat faptul că ambele personaje sunt feminine, unul de dimensiuni mai mici. 
Aceeaşi observaţie vizează şi cunoscuta “faţadă de templu” de la Truşeşti (Cucuteni 
A), pe baza cărora a presupus reprezentarea unui cuplu (mamă-fiică) care ar putea fi o 
prefigurare a cuplului grec Demeter şi Kore”?. Arheologii români (VI. Dumitrescu) 
contestă această ipoteză. 

Pe un vas din aşezarea de la Costeşti sunt pictate siluetele alăturate a două 
personaje feminine, inegale ca mărime, îmbrăcate cu rochii şi prezentate în poziţie 
rituală, cu un braţ pe talie şi celălalt la cap. Într-o friză în două registre, de pe un vas 
descoperit la Brânzeni, sunt pictate în metope două cupluri feminine îmbrăcate cu 
rochii, în atitudini rituale. Personajul mai mic reprezintă o tânără fată. În registrul 
superior este schiţată silueta unui bovideu, probabil un taur”. 

5.1.2.3. Zeități zoomorfe. Din aşezările neo-eneolitice este cunoscută o variată 
şi relativ bogată plastică zoomorfă, la care putem adăuga un număr de vase, protome 
şi reprezentări pictate animaliere. Unele sunt piese, remarcabile ca aspect artistic, iar 
altele sumar tratate, fără a avea posibilitatea identificării speciei animalului. 
Personajul dominant este taurul, înfăţişat în întregime sau stilizat sub forma 
bucraniului. Berbecii şi cerbii, înzestrați cu trofee remarcabile, ar putea fi priviţi ca 
substitut al taurului. Frecventă este şi reprezentarea câinelui. Mistreţul şi porcul sunt 


3 D, Monah, op.cit., 

51 VI. Dumitrescu, în SCIVA, 28, 1973, 4, 145-179. 

32 P, Lévêque, Formes et structures méditerranéennes dans la genèse de la religion grecque, 
în Praelectiones Patavinae, IX, 1972, 145-179. 

3 V.I. Markevici, op.cit., . 


34 


35 
prezenți doar în plastica ronde bosse. Păsările, rare, nu sunt totdeauna 
identificabile. Formularea unor ipoteze privind semnificaţia lor comportă unele 
riscuri. 

Dintre reprezentările de animale sălbatice, în culturile Gumelnița şi Cucuteni 
se remarcă câteva statuete de urşi, o vulpe foarte bine modelată şi o boroască. Un 
număr mare de vase din faza Cucuteni B au pictate siluetele stilizate ale unor felide 
mari. Uneori întâlnim pe vase imagini ale unor animale fabuloase, care păstrează 
unele din caracteristicile şi atitudinea felinelor. În unele cazuri, imaginile 
antropomorfe sunt asociate cu reprezentări zoomorfe (mai ales în Basarabia, faza 
Cucuteni B), rezultând fresce cu subiecte mitologice. 

5.1.2.4. Tăbliţele de la Tărtăria. Problemă care a agitat ani la rând cercurile 
arheologice controverse şi un şir de ipoteze dintre cele mai diferite. Intrebarea era 
aceea a existenței unui sistem de “scriere” în neoliticul românesc sau în neo- 
eneoliticul sud-est european". Tăbliţele au fost descoperite într-o groapă rituală 
atribuită culturii Turdaş cu “26 de idoli de lut arşi, doi idoli cicladici de alabastru, o 
brățară din scoică Spondylus”. 

Prima tabletă, de formă circulară, divizată în patru câmpuri, fiecare câmp 
cuprinzând diferite combinaţii de semne. 

A doua tabletă, dreptunghiulară, are suprafaţa divizată în trei câmpuri. 
Perforaţia plasată spre centrul ei. Aceeaşi categorie de semne. 

A treia tabletă, dreptunghiulară şi neperforată, are reprezentat un animal 
cornut, urmat în stânga de silueta unui om cu braţele întinse. Deasupra acestor 
imagini, un semn (0 linie verticală flancată de linii oblice) interpretat ca fiind 
imaginea unui arbore sau a unui spic de grâu. 

S-a presupus că semnele de pe tăblițele de la Tărtăria reprezintă un sistem de 
notare ideogramatică sau chiar o scriere, încercându-se chiar citirea lor. Acestea au 
fost comparate cu cele de pe tabletele de la Uruk-Warka IV şi Djemdet Nasr din 
acestei apropieri. 

Relativ recent a fost publicată de I. Paul o mică statuetă de formă conică, 
sculptată în piatră, găsită la Ocna Sibiului (nivel Precriş II) în care descoperitorul 
vede reprezentarea unui cuplu îmbrățişat şi un piedestal pe care îl asociază figurinei. 
Atât pe statuetă cât şi pe soclu se observă o serie de simboluri şi semne interpretate ca 
fiind ideograme “aflate în îmbinări sintactice variate şi, se pare, complementare şi pe 
piedistalul figurinei”. Ornamentele în relief de pe statuetă ar fi completate de un 
sistem de semne cu o structură intenționată ce îl determină pe autor să o considere 
inscripție”. 

Tablete asemănătoare ca formă, cu semne mai puțin ordonate, au fost 
descoperite în culturile Criş, Vinča şi Gumelnița, Precucuteni şi Cucuteni (Izvoare, 
Târgu Frumos, Cucuteni-Cetăţuia, Ghelăieşti-Nedeia), dar şi la Gardešnica şi 


3 N. Vlassa, Chronology of the Neolithic in Transilvania, in the light of the Tartaria 
Settlement's stratigraphy, în Dacia, 7, 1963, 485-494, idem, Neoliticul Transilvaniei: studii, articole, 
note, Cluj-Napoca, 1976; 

35 I, Paul, Das “Mithogramm von Salzburg-Ocna Sibiului, în Vorschungen zur Volks-und 
Landeskunde, 36, 1992, 2, 78-84. 

Karonovo în eneoliticul Bulgariei. Primii locuitori  neolitici de pe teritoriul 
României au adus o dată cu noua “ideologie” şi un sistem simbolic de ideograme. Nu 
putem aprecia dacă acest sistem permitea transmiterea unor informaţii mai complexe 
sau avea doar o funcție magică. Comunitățile culturii Vinča se pare că aveau un 
sistem asemănător. Probabil că în timp, poate şi datorită amestecului cu alte populaţii, 
sensul primar s-a pierdut, dar “tabletele” cu semne acum de neînțeles sau purtătoare 
doar a unui decor au rămas încărcate de sacralitatea primară, bucurându-se de 
prestigiu, perpetuat până în eneolitic. Deşi existența în neo-eneoliticul românesc a 
unor simboluri, poate cu valoare de ideograme, nu poate fi contestată, rezolvarea 
acestei probleme va putea fi finalizată doar prin noi descoperiri şi prin noi ipoteze de 
interpretare. Descoperirile amintite evidenţiază complexitatea vieţii spirituale 
neolitice. 

5.1.2.5. Sanctuarele. Termen prin care desemnăm o construcţie, parte dintr-o 
construcție sau un loc dintr-o aşezare folosite preponderent pentru practici rituale sau 
pentru depozitarea unor ansambluri de obiecte sacre. Cea mai spectaculoasă 
descoperire de acest gen din Europa a fost făcută la Parta, într-o aşezare Vinča A. Pe 
locul unui sanctuar mai vechi, din care se păstra o masă-altar, o vatră portativă, soclul 
unui idol-bust, a fost ridicat un al doilea sanctuar cu o suprafață de 70 m’, 
compartimentat. Piesa cea mai importantă a sanctuarului era o statuie, monumentală, 
cu două busturi şi două capete, înaltă de 1,80 m. Unul dintre busturi are un cap 
antropomorf care ar putea aparţine, luând în considerare pântecul proeminent, unei 
zeități feminine. Al doile bust se termină printr-un craniu de taur. La baza busturilor 
se aflau tăvi pentru ofrande. Interiorul construcţiei avea o împărţire complicată, fiind 
divizat de banchete (socluri) de lut, în care erau încastrate cranii de cornute. 
Inventarul sanctuarului era alcătuit din mese de cult, casete de lut, vetre portative, un 
vas cu față umană, o râşniță şi resturi de cereale. În apropierea intrării, pe peretele de 
vest, se afla o fereastră rotundă şi o semilună modelată în relief. Şi în afara 
sanctuarului s-au descoperit o serie de obiecte de cult". 

În nivelul corespunzător fazei Boian-Spanţov de la Căscioarele, VI. 
Dumitrescu a descoperit un sanctuar cu patru coloane pictate şi un medalion încastrat 
în perete, pictat cu o spirală roşie. Construcţia a fost pusă de descoperitor în strânsă 
legătură cu aşa-numitul cult al coloanei (axis mundi“). Sanctuarul era suprapus de o 
altă construcţie sacră în care a fost descoperită o machetă de lut a unui sanctuar 
gumelniţean . 

În cultura Petreşti se cunoasc două variante de sanctuare: unul în construcţie 
obişnuită (Ghirbom), altul în aer liber (Pianu de Jos)”. 

În cultura Precucuteni este atestată prezenţa unor sanctuare (Poduri, Isaiia), 
cu interesante complexe de cult formate din mai multe statuete feminine şi tronuri de 
lut. 

Pentru cultura Cucuteni, sanctuare sunt cunoscute la Mărgineni-Cetăţuia, 
Poduri-Dealul Ghindaru, Buznea, Ghelăieşti-Nedeia. şi Truşeşti-Ţuguiata””. Unul din 


36 Gh. Lazarovici, op.cit., 

3 VI. Dumitrescu, Edifice destiné su culte dans la couche Boian-Spanţov... 

sanctuarele de la Truşeşti adăpostea o placă de lut (1 m°), terminată la partea 
superioară cu două capete antropomorfe. Capetele aveau creştetul modelat în formă 
de cupă şi de detaliile anatomice ale feţei marcate sumar. Atârnate la gât cu o 
panglică, două pandantive en violon. Braţele erau marcate prin două proeminențe 
oblice. De o parte şi de alta a unui pseudo-orificiu sunt plasați modelaţi câte trei idoli- 
coloană, iar deasupra acesteia alţi trei idoli de acelaşi tip. Extremitățile frontonului, 
arcuite, sugerează coarnele de consacrare. Piesa degajă o impresie de 
monumentalitate, motiv pentru care descoperitorul o numeşte “faţadă de templu”. 
Cele două personaje au fost interpretate ca reprezentând “probabil zeița-mamă şi 
acolitul ei”. 

5.1.2.6. Riturile morţii. Deşi au fost cercetate câteva cimitire mari (Cernica, 
Hamangia), despre credinţele privind moartea ştim puţin“. Se poate afirma că 
populaţiile neolitice credeau într-o post-existenţă şi îşi înhumau morții, depunând în 
morminte unele obiecte despre care credeau că sunt necesare în post-existență. Unele 
morminte se aflau în aşezări, în preajma locuinţelor, observaţie valabilă mai ales 
pentru neoliticul timpuriu. 

Pentru unele culturi (Precucuteni, Cucuteni) nu au fost descoperite necropole, 
în aşezări fiind cunoscute doar câteva înhumări, care par mai degrabă să fie datorate 
sacrificiilor umane. Pentru cultura Cucuteni s-a semnalat prezența unor oase umane în 
depunerile arheologice din aşezări, unele dintre ele purtând urme de tăieturi şi 
zgârieturi”!. 

În aşezări au fost frecvent întâlnite unele ritualuri a căror semnificaţie este 
greu de desluşit pentru care s-au lansat unele ipoteze credibile. În culturile 
Precucuteni şi Cucuteni au fost depistate urmele unor ritualuri de fundare a unor 
construcţii prin depuneri de vase, topoare sau alte artefacte. Nu lipsesc nici ritualuri 
mai complexe şi dificil de interpretat: depuneri de oase arse de taur, cranii de taur pe 
care se află statuete feminine, depuneri comune de vase, topoare, ocru sau seminţe ale 
unor plante considerate ca având virtuți magice. 


6. STRUCTURI SOCIALE ȘI CREDINȚE RELIGIOASE ÎN EPOCA 
BRONZULUI ŞI PRIMA EPOCĂ A FIERULUI. 

6.1. Reprezentarea statutului social 

Structurile sociale ale epocii bronzului se deosebesc de cele ale eneoliticului. 
Existenţa unei ierarhizări sociale se observă în unele zone (Varna?) încă de la 
sfârşitul epocii pietrei. Chiar dacă procesul evolutiv pe plan social între cele două 
epoci poate fi interpretat diferit, apare evidentă constatarea, la începutul epocii 
bronzului, a unei pături războinice, în interiorul căreia se distinge o anume 
ierarhizare. 


4 Gh. Cantacuzino, Thr Prehistoric Necropolis of Cernica and its place in the Neolitic 
Cultures of Romania and of Europe in the Light of recent discoverie, în Dacia, 13, 1969, 45-59. 

+ A. Bolomey, Noi descoperiri de oase umane într-o aşezare cucuteniană, în CAMNI, 6, 1983, 
159-174. 

* C. Renfrew, Varna anf the social context of early metallurgy, în Antiquity, 52, 1978, 206, 

Principala sursă de informaţie este studiul necropolelor. Prin analiza 
acestora putem să ne făurim o imagine asupra statutului social al indivizilor 
înmormântați şi să încercăm a reconstitui sistemul de organizare a societății timpului. 

Fastul procesiunii funerare şi amploarea inventarului depus în morminte, 
având menirea de a-l însoţi pe defunct în atemporal, reflectă totodată dorinţa de a 
permanentiza prin prezența monumentului funerar, statutul celui dispărut şi 
durabilitatea sistemului căruia îi aparținea. Apariţia şi răspândirea tumulului ca 
monument funerar ilustrează cel mai bine această concepție: Tumulul, vizibil la 
suprafaţa solului, amintea permanent indivizilor dintr-o comunitate statutul ierarhic al 
celui înmormântat”. 

Pentru spaţiul carpato-dunărean dispunem de puţine date. Descoperirea 
tumulilor “princiari” de lângă Kotor (Mala şi Velika Gruda, Muntenegru) ne oferă 
preţioase informaţii cu privire la modul în care erau distinse căpeteniile. Toporul de 
argint masiv, prevăzut cu o şaibă de aur ce orna capătul superior al cozii de lemn şi 
pumnalul de aur asociat cu acesta din inventarul mormântului principal, erau însemne 
ale puterii. Asocierea celor două metale preţioase în cadrul aceluiaşi context 
arheologic nu pare a fi întâmplătoare. Margarita Primas presupune existența unui cod 
binar, legat de statutul individului respectiv.” Asemenea tumuli, cu un mormânt 
central şi cu înmormântări periferice, dispuse uneori circular spre marginea movilei, 
se cunosc pe un întins spaţiu din Balcani şi până în nordul Caucazului. 

Raportând aceste observații la descoperiri din spaţiul românesc, remarcăm 
asocierea aur-argint în tezaurul de la Perşinari (jud. Dâmboviţa), ca şi în cazul unei 
descoperiri cu caracter cultic de la Oarţa de Sus (jud. Maramureş), unde s-au găsit un 
craniu care avea în dreptul urechii stângi un inel de buclă din argint, iar la dreapta 
unul asemănător din aur. Ca exemple de asemenea asocieri (aur-bronz) putem aminti 
depozitul de la Tufa (com. Mihăileşti, jud. Giurgiu: topor de bronz, altul de aramă şi 2 
cercei de aur) ete. 

Ca insemne ale puterii au fost considerate înainte de începutul epocii 
bronzului “sceptrele” de piatră în formă de cap de cal, precum cel aflat în tumulul de 
la Casimcea. Toporul de cupru descoperit în inventarul unui mormânt cu scheletul 
presărat cu ocru roşu din tumulul de la Fălciu (jud. Vaslui) este un însemn al 
statutului social al defunctului respectiv. 


% Un vers din Iliada (VII, 86-89) cântă despre cel ucis: 

“Şi să-i ridice movilă-nspre unde-i întins Hellespontul, 
Iar, câte unul va zice, cândva, poate-n vremi viitoare, 
Când fi-va el să treacă pe-alături, pe marea-ntunecată 

“Asta-i movila slăvită a unui viteaz din vechime”. 

Versurile exprimă cele enunțate: monumentul funerar (tumulul) avea menirea să afirme, prin 
statutul social al celui înmormântat, stabilitatea sistemului şi a puterii comunităţii. În timp s-a ajuns la 
desprinderea unei elite războinice, a unei aristocrații, care se identifica şi în planul practicilor funerare. 
Cf. P. Pearson. Mortuary Practices, Society and Ideology an Ethnoarchaeological Study, în Symbolic 
and Structural Archaeology, Cambridge, 1982, 99-113; D. Baley, The archaeology of burial mounds. 
Theory and Interpretation, înPractiques funéraires dans l’Europe des XIIle-IVe. 

44 Margarita Primas, Velika Gruda I. Hiigelgrăber des frühen 3. Jahrtausends v. Chr. im Adria 
gebiet-Velikka Gruda, Mala Gruda und ihr Kontext, Bonn, 1966 (UPA 32). 

45 AL. Vulpe, Tezaurul de la Perşinari. O nouă prezentare, în Cultură şi Civilizație la Dunărea 
de Jos, 15, 1997, 265-301. 

Armele din metal (topoare, pumnale), în general, pot fi considerate 
semne ale statutului social al purtătorilor lor. Acelaşi statut l-au avut şi topoarele 
şlefuite, unele decorate (Sibişeni) sau prelucrate din piatră semiprețioasă (serpentin), 
precum piesele din tezaurul de la Borodino (sudul Basarabiei)“. Marea majoritate a 
pieselor ce se includ în această categorie (inclusiv topoarele şi pumnalele, descoperite 
izolat, în depozite sau morminte) pot fi considerate în primul rând ca insemne ale 
prestigiului social şi doar în al doilea rând piese cu funcţie utilitară (arme). 

Situaţia statutului social pentru perioada bronzului mijlociu, evidenţiată de 
descoperirile arheologice din spaţiul românesc, poate fi mai bine înţeleasă prin 
comparaţie cu descoperiri din Europa Centală, unde, în cadrul culturii Aunjetitz, a 
descoperit o bogată informaţie în această direcţie. Un prim însemn al puterii îl 
reprezintă halebarda din bronz, prezentă în morminte şi depozite, pe o întinsă arie, din 
Insulele Britanice şi până în Europa sud-estică. Tezaurul de la Perşinari conținea 12 
halebarde din aur (formă primară a lamei spadei scurte din tezaur a fost probabil 
aceea de halebardă). Probabil tot o halebardă pare să fi fost şi lama de “pumnal” de la 
Tiream (jud. Bihor), în aria culturii Otomani“. Al doilea insemn, pumnalul, iniţial de 
formă primitivă (în cimitirul de la Singen, Reinecke Bz A1, 2200-2000 î. Chr.), apare 
în perioada următoare (Reinecke Bz A2 - 2000-1600 î.Chr.) sub forma unor piese 
având lama triunghiulară bogat ornamentată, cu sau fără mâner de metal (în depozite 
sau descoperiri izolate). Interesantă este asocierea în tumulul princiar de la Leubingen 
(1850-1800 î.Chr.) a unui pumnal şi a unei lame de halebardă. 

Semnificativ pentru statutul social la începutul mileniului II î.Chr. este şi 
depozitul de la Melz (Meckenburg) care, pe lângă 5 halebarde, conţinea şi un topor 
asemănător ca formă seriei de topoare Şanţ-Dragomireşti. Un asemenea topor din 
depozitul de la Drajna era asociat cu un sceptru de bronz. În colecţia de la Pobit 
Kamâăk (Silistra)“ se află şi o formă de turnat pentru un sceptru de metal asemănător. 
Asemănări se pot stabili şi cu o piesă aflată pe epava unei corăbii descoperite în sud- 
vestul Anatoliei, la Uru-Burun“, datat în sec. XIV sau chiar XIII î.Chr. 

Comparând cartarea răspândirii halebardelor şi a pumnalelor triunghiulare cu 
a topoarelor cu orificiu transversal de înmănuşare, rezultă că acestea din urmă, mai 
rare în Europa Centrală, constituie, pentru Europa de sud-est, principala formă de 
reprezentare a statutului social. Deoarece originea acestui tip de topor este în Orientul 
Apropiat, ne sugerează şi pe această cale sfera de influență culturală în care se 
situează în epoca bronzului spaţiul carpato-dunărean. 

Există o strânsă legătură între funcţia de reprezentare a statutului social şi cea 
de valoare a materialului din care este confecţionat obiectul respectiv. Pentru bronzul 
timpuriu în Europa Centrală (Reinecke Bz.A) piese precum topoarele plate cu 
marginile ridicatee sau colierele aveau o funcţie primordial valorică. Unele depozite 


4 E. Kaiser, Der Hort fon Borodino: kritische Anmerkungen zu einem berühmten 
bronzezeitliche Schatzfund aus dem nordwestlichen Schwarzmeergebiet, Bonn, 1997 (UPA 44). 
a “ B. Hänsel, Südosteuropa zwischen 1600 und 1000 v. Chr., în Südosteuropa zwischen 1600 
und 1000 v. Chr, Berlin, 1982, 1-38. 

48 B, Hänsel, Hallstatzeit , |, 37. 

* H.G. Buchholz, Fin aubergwwöhnliches Steinzepter im östlichen Mittelmeer, în PZ, 74, 
1991, 1, 68-78. 

de acest gen din România (depozitele de topoare de cupru de la Baniabic şi 
Ostrovu Corbului, topoarele de bronz de la Sinaia, depozitul de coliere de la Deva) ar 
putea fi judecate şi sub acest aspect, prin această prismă. 

În bronzul mijlociu şi mai târziu la începutul Hallstattului, funcţia valorică a 
bronzurilor tinde a se individualiza. Acest proces poate fi bine urmărit în evoluţia 
topoarelor cu disc, formă specifică mai ales bazinului superior al Tisei. Cele mai 
vechi exemplare (tipurile A, B1 Nestor), bine finisate şi bogat ornamentate, erau 
elemente de reprezentare a statutului social (topoarele de la Apa, Săpânța, Gaura, 
Someşeni). Spre sfârşitul epocii bronzului acest tip de topor devine nedecorat, uneori 
şi nefinisat (tipurile B3-4 Nestor). Deşi numeroase în depozitele perioadei târzii a 
bronzului şi la începutul Hallstattului“, asemenea piese nu mai dețineau decât funcţie 
valorică, probabil o formă premonetară. 

Probabil că funcție valorică ar trebui atribuită majorităţii bronzurilor din 
depozitele perioadei târzii a bronzului, inclusiv a celor fragmentare. Această calitate a 
bronzului poate să fie susținută de două bare din depozitul de la Crăciuneşti: una din 
ele pentru avea greutatea primeia (500 gr) avea atârnată, trecută printr-un orificu al 
barei o brățară de bronz”!. 

Formele de reprezentare a statului social cunosc o diversificare. Spada de 
bronz a luat locul toporului de luptă. Echipamentul căpeteniilor războinice consta din 
armură (coif, platoşe, genunchieră de bronz), spadă şi lance. Asemenea piese au fost 
constatate în tumulii de la Caka (Slovacia) etc. Prezenţa acestor piese în spaţiul 
carpato-dunărean este atestată indirect în depozitele de bronzuri. Asemenea 
echipamente ale elitelor societăţii au devenit un bun supra-regional, caracteristic unei 
aristocrații ce se recunoştea ca atare indiferent de originea etnic-tribală. S-a consolidat 
credința în rțndul acesteia că este mai aproape de zei decât restul populaţiei, 
constituindu-se şi o conştiinţă eroică ce se reflectă în tradiția descendenței dintr-un 
“erou”*?, 

Alt element de reprezentare este carul cu patru roți. Construit din lemn, carul 
era prevăzut cu o serie de aplici ornamentale din bronz, iar roțile, cu 4,-6 spiţe, erau 
turnate din bronz”. În depozitul de la Arcalia (jud. Bistriţa-Năsăud) sunt două roți de 
bronz cu patru spiţe. Alte piese aflate în depozite (Gilău), sunt interpretate ca fiind 
bucşe de roți, aplici. Obţinerea unei roţi cu spiţe printr-o singură turnare, constituie o 
sofisticată realizare a bronzierilor acestei epoci. 

Carul de luptă, prevăzut cu două roţi, era extrem de rapid şi eficient. Probabil 
că asemenea care, prezente în confruntările armate din Orientul Apropiat, au fost 
utilizate şi de triburile din Europa central-estică şi balcanică. O dovadă indirectă este 


5 Al. Vulpe. Die xte, p. 50. 

SI F, Nistor, Al. Vulpe, Depozitul de bronzuri de la Crăciuneşti (Maramureş), în SCIVA, 25, 
1974, 1, 5-18. 

52 G.W. Kossack, Mitteleuropa zwischen dem 13. und 8. Jahrhundert v.Chr. Geb.- 
Geschichthhe, Stand und Proble e der Urnenfelderforschung, în Beiträge zur Urnenfelderzeit nördlich 
undsüdlich der Alpen, Bonn, 1995, p. 50. 

5 C.F. Pare, der Zeremonial Wagen der Bronzeţ und Urnenfelderzeit: seinne Entstenung, 
Form und Verbreitung, în Vierrädige Wagen der Hallstattzeit, Mainz, 1987, 25-67. 

reprezentarea unui asemenea car cu două roți pe un vas decorat în maniera cullturii 
Suciu, descoperit la Vel’ ke Raskovce (Solvacia)” T 

6.1.1. Structura socială reflectată în practicile funerare. 

Structura necropolelor reflectă atât organizarea tribală, cât şi ierarhizarea 
socială în cadrul unei comunități. Printre puținele necropole săpate integral şi 
publicate de VI. Dumitrescu este de amintit cea de incinerație de la Cârna”. În cadrul 
necropolei, potrivit părerii lui I. Chicideanu, mormintele erau grupate pe criterii 
familiale“. Analiza necropolei învecinate de la Bistreț face posibilă susţinerea 
ipotezei existenței în zonă a unei mari necropole, în care cea de la Cârna constituie 
doar o parcelă, probabil locul de înmormântare al unui clan din cadrul tribului. Şi în 
necropola de tip Noua de la Truşeşti pare a se distinge două grupări de morminte, fapt 
ce ar putea reflecta o anumită organizare socială a comunităţii. 

Parcelarea a fost clar sesizată în cimitirul de înhumaţie a culturii Mureş de la 
Mokrin, explorat de N. Giric. Se pot distinge patru parcele, corespunzând celor 
patru sectoare cardinale ale cercului. La Mokrin şi în alte necropole ale culturii se 
remarcă obiceiul bipolarităţii pe sexe a înmormântărilor: femeile chircite pe dreapta, 
bărbaţii pe stânga, orientările în sens contrar. 

Grupareaa pe sectoare a mormintelor poate fi urmărită mai uşor în cadrul 
necropolelor tumulare. Planul câmpului de tumuli de la Lăpuş lasă să se distingă mai 
multe grupuri de movile funerare, databile la sfârşitul epocii bronzului şi în Ha.A. 
Clară pare să fie şi gruparea tumulilor conţinând morminte de înhumație de la Balta 
Verde-Gogoşu. Aici poate fi urmărită şi o succesiune de înmormântări ce începe în 
sec. VIII (cultura Basarabi) şi continuă până în sec. VI, observându-se trecerea de la 
tumulul cu mai multe morminte (gruparea din punctul “Golod”), la cel individual 
(Gogoşu).** 

La Ferigile (necropolă tumulară de înhumaţie, 650-450 î.Chr.) grupările 
tumulilor pot fi distinse în planul cimitirului, sugerând o structură dualistă (două 
clanuri)”. Inventarele mormintelor a permis definirea statutului defuncților: luptători 
cu mai multe tipuri de arme (puţin numeroşi), luptători cu 1-2 tipuri de arme. 
Inventarul funerar nu reflectă înzestrarea de luptă completă a defunctului, ci, mai 
degrabă, statutul social al acestuia în cadrul comunităţii şi a armelor proprii dobândite 
în cadrul riturilor de primire în rândul luptătorilor. 

6.2. Credinţe religioase. 

Restrânsele date cu care operăm ne relevă doar forme exterioare ale 
manifestărilor spirituale, caracterul propriu-zis al religiei rămânând necunoscut, în 
sfera ipotezelor. Deşi numeroase, obiectele a căror destinaţie este cuprinsă în sfera 
cultică, nu informează direct asupra cultului practicat. 


54 J, Vladár, Praveká plastika, Bratislava, 1979, fig. 86-87. 

5 VL. Dumitrescu, Necropola de incinerație din epoca bronzului de la C]rna, Bucureşti, 1961. 

56 I. Chicideanu, Die friihtrakische Kultur. Zur Bronzezeit in Siidwest Rumânien, în Dacia, 30, 
1986, 7-47. 

57 N. Giric, Mokrin I, nekropola ranog bronzanog doba, Beograd, 1971: M. ?andor- 
Chicideanu. I. Chicideanu, Zu den Grabsitten der Periam-Pecica-Kultur, în Dacia, 33, 1989, 5-38. 

55 Aj; Vulpe, Die Kurzschwerter, 133- . 

TAT Vulpe, Puncte de vedere privind istoria Daciei preromane, în RI, 32, 1979, 12, 2261- 
2284. 

Raritatea reprezentărilor figurative umane ar putea sugera o religie 
în care forțele naturii şi ale divinităților ce le reprezintă atributele constituie elementul 
principal. Comparativ amintim faptul că, pentru aceeaşi perioadă, panteonul grec era 
bine conturat în poemele homerice şi în Theogonia lui Hesiod (sec. VIII-VII î. Chr.). 
Era o concepție politeistă ierarhizată în jurul unui zeu conducător. Puținele date ce le 
avem despre religia tracă pot sugera, în linii mari şi pentru populaţiile din spațiul 
carpato-dunărean din prima epocă a fierului o structură asemănătoare, cu panteonul 
grec. 

Pentru studiulmanifestărilor religioase nici practicile funerare nu ne oferă 
prea multe detalii. Deşi se afirmă uneori că ritul incineraţiei reprezintă o formă 
spirituală evoluată, explicația apariţiei şi alternării acestuia cu înhumaţia, inclusiv 
biritualismul, nu a fost găsită. Se admite o strânsă legătură între practicarea ritului de 
înmormântare şi credinţa religioasă. Explicaţiile pot fi diferite pentru cele două rituri. 
Ca ipoteză, ne putem imagina, cum susține Al. Vulpre, apariţia la sfârşitul epocii 
bronzului a unei reforme religioase în urma căreia ritul incineraţiei se generalizează în 
cea mai mare parte a Europei, fără a fi însă absolut. Acest fenomen, atestat pe 
teritoriul României în Banat şi Câmpia vestică, pare a cuprinde, spre sfârşitul epocii 
bronzului, cea mai mare parte a spaţiului carpato-dunărean. 

Putem face şi o altă constatare: numărul restrâns al mormintelor sau chiar 
lipsa lor. Pentru secolele XII-VII î.Chr., necropole propriu-zise au fost identificate 
doar la periferia acestui spaţiu. Fenomenul devine interesant cu atât mai mult cu cât el 
este constat şi în a doua vârstă a fierului, în special în sec. II î.Chr.-l d.Chr,. în zonele 
de cultură geto-dacică. S-ar putea presupune, după acelaşi autor, risipirea resturilor 
cinerare pe țărână şi pe ape. 

Această schimbare de mentalitate în raport cu obiceiul funerar pare să se 
oglindească şi în modificările observate în tumulii de la Lăpuş. Dacă în prima fază 
(sfârşitul epocii bronzului) au fost atestate mormimte de incineraţie, în conţinutul 
tumulilor din faza a Il-a marea cantitate de oase calcinate este de origină animală, 
doar într-un caz fiind constatate şi resturi umane. Nici în tumulul de la Susani nu s-au 
găsitoase umane, în pofida unui inventar ceramic deosebit de bogat şi a unui complex 
ritual. 

6.2.1. Locuri de cult. 

Categorie în care includem sanctuare, vetre cu evidentă destinaţie specială. O 
construcție care poate fi considerată drept templu este cea de formă rectangulară (tip 
mégaron) din aşezarea culturii Otomani de la Sălacea“. 

Cel mai spectaculos loc de cult în aer liber a fost cercetat parţial la Oarţa de 
Sus de către C. Kacs6. Pe o înălțime a fost identificat un mare tumul împrejmuit de un 
şanţ adânc în cuprinsul căruia se găseau, depuse în gropi special amenajate, schelete 
umane sau părți ale acestora, oase de animale, piese metalice de bronz, aur şi argint 
(podoabe) şi o mare cantitate de ceramică aparținând culturii Wietenberg. Multe vase 
ceramice au forme neobişnuite, unele de tipul celor aflate la Sălacea, a căror utilizare 


5 I, Ordentlich, Contribuţia săpăturilor arheologice de pe “Dealul Vida: ” (com, Sălacea, jud. 
Bihor) lla cunoaşterea culturii Otomani, în StComStMare, 2, 1972, 63-100. 

în cadrul cultului este neîndoielnică“!. Acest loc de cult, investigat doar parţial, 
prezintă analogii cu descoperirea de la Drama (sud-estul Bulgariei), datată la 
începutul şi mijlocul epocii bronzului. Este posibil ca un monument funerar să fi 
existat la Sărata Monteoru, la începutul culturii Monteoru. Locuri de cult în aer liber 
au fost frecvent constatate în Creta, pentru perioada minoicului mijlociu, în etapa 
palațială (2000-1500 î.Chr.). 

6.2.2. Depuneri intenţionate. 

În domeniul preocupărilor religioase putem include şi discutarea semnificației 
depunerilor intenționate (în pământ, mlaştini sau ape), cu excepția celor cu caracter 
funerar. Cu privire la depozitele de bronzuri, există păreri diferite în ce priveşte 
interpretarea acestora. Al. Vulpe se pronunță pentru caracterul cultic a celui mai mare 
număr de depozite, inclusiv pentru piesele depuse izolat. Nu este cunoscută motivaţia 
exactă a depunerii, dar caracterul cutic-sacral este plauzibil. Depozite-depuneri, 
cunoscute încă din neolitic (Elveţia), se înmulţesc în epoca bronzului. Pot fi incluse în 
această categorie şi numeroase piese aflate izolat. Este dat ca exemplu cele 15 rapiere 
de tip micenian, majoritatea descoperite în Transilvania. 

Între sec. XIV-VIII î.Chr., numărul depunerilor de bronzuri creşte 
semnificativ, atingând punctul culminant în Ha.A (1200-1000), pentru a dispărea 
aproape brusc în sec. VIII sau cel mai târziu în sec. VII î.Chr. Potrivit părerii 
exprimate de Wilhelm Albert von Brunn, se poate pune întrebarea dacă această 
imensă cantitate de metal a fost ascunsă sub pământ de teama unor situaţii tulburi? Ce 
eveniment major a cuprins întreaga Europă care să motiveze, încetarea acestei 
practici, aporoape în acelaşi timp”. Mult mai plauzibilă ar părea să fie o explicaţie de 
natură religioasă, o modificare (reformă) survenită pe un întins teritoriu. 

Dintre argumentele aduse în sprijinul tezei cultice a depunerilor se cuvine 
remarcată concluzia cercetătorului Sven Hansen care, studiind depunerile din Europa 
Centrală până în Transilvania, observă o strânsă relaţie, în anumite zone, între 
descoperirile de bronzuri din depozite, ape sau din inventarul mormintelor. Nu a fost 
constatată o prezenţă egală de bronzuri în cadrul celor trei categorii de descoperiri, în 
aceeaşi zonă. Unde bronzurile sunt numeroase în depozite sau în descoperiri izolate, 
cum este cazul în Transilvania, în timp ce tipurile respective lipsesc în inventarul 
mormintelor. Dacă mobilierul funerar este constituit şi din arme, tipul acestora din 
urmă lipseşte în depuneri. Concluzia ar fi aceea că depunerile de bronzuri urmează 
anumite canoane, specifice unor regiuni, altfel spus proprii unor credinţe religioase“?. 


6l C, Kacsó, Beiträge zur Kennnnnntnis des Verbteitungsgebietes und der Chronologie der 
Suciu de Sus-Kultur, în Dacia, 31, 1987, 51-75. 

2 W.A. von Brunn, Fine Deutung spătbronzezeitlicher Hortfunde zwischen Elbe und 
Weichsel, în BerRGK 61, 1980 (1981), 91-150. 

53 S. Hansen, Studien zu den Metalldeponierung während der Urnenfelderzeit im Rhein-Main- 
Gebiet, Bonn, 1992 (UPA5); Idem, Depozite de ofrandă: o contribuţie la interpretarea descoperirilor de 
depozite din perioada t]rzie a UFZ, în SCIVA, 43, 1992, 4, 371-392; idem, Studien zu den 
Metalldeponierungen während der älteren Urnenfelderzeit zwischen Rh6nenthal und Karpatenbecken, 1- 
II, Bonn, 1994 (UPA 21). 

Christoff Sommerfeld“* studiind aspectul valoric al bronzului, apreciază 
depunerile ca semnificând ofrande aduse divinităţilor în formă valorică, premonetară, 
care se generalizează, mai cu seamă, în perioada câmpurilor de urne (Br.D-Ha.B). 
Depozite de tipul celor de la Uioara, Șpălnaca, Bicaz-Maramureş, considerate de unii 
a fi “de turnătorie”, ar reprezenta acumulări de valoare, în sensul unor depuneri în 
sanctuare, ascunse pentru a fi ferite de profanare. 

Informaţii preţioase s-ar putea dobândi prin examinarea condiţiilor de 
descoperire. Cu rare excepţii, însă, bronzurile au fost descoperite întâmplător, fără 
detaliile absolut necesare unei interpretări exigente. Excepţie ar fi descoperirea de la 
Drăuşeni (jud. Braşov): între 1810-1812 s-a găsit o spadă cu vârful înfipt în pământ, 
în jurul căreia erau depuse, în cerc, 30 de celturi%5. 

Depunerile de bronzuri nu constituie singura formă de depunere practicată în 
epocă. Tezaurele sunt şi ele mai numeroase acum. Cel de la Hinova, constituit din 
obiecte de podoabă, situat în mijlocul unei necropole, este considerat o depunere cu 
caracter sacral. De menţionat că inventarul celor 45 de urne era constituit aproape 
exclusiv din ceramică (doar câteva ace şi un cuâit de bronz)“. 

În categoria depunerilor se pot înscrie şi depozitele ceramice, domeniu mai 
puţin studiată”. Un astfel de depozit, alcătuit din 13 vase (Verbicioara IV), descoperit 
la Govora Sat, a avut probabil o motivație cultică. Am putea cita şi alte exemple, 
precum: depozitul de ceşti de la Valea lui Mihai (cultura Otomani); mai multe gropi 
din jurul Bucureştiului cu ceramică decorată în stilul culturii Tei; groapa cu ceramică 
Basarabi de la Popeşti-Novaci; depozitul de vase de la Iernut; depozitul de vase de la 
Bistrița- Vâlcea (sec. VI î.Chr.). 

6.2.3. Simboluri şi reprezentări figurative 

Acestea, deşi rare, pot contribui la cunoaşterea unor manifestări cultice. În 
bronzul târziu şi în Hallstatt se remarcă reprezentarea pe unele vase Basarabi a unei 
păsări acvatice (lebădă pe două căni de la Iernut, protomele carului de bronz de la 
Bujoru). În nordul şi centrul Europei este cunoscut discul solar tras de lebede (capul 
păsării este reprezentat stilizat, în formă de pandantive la Ghidici). Ele apar şi pe plăci 
de centură sau pe situle (depozitul de la Aiud, situla de la Remetea Mare“ - tipul 
Hajdubâszrmmeny). Este greu de afirmat în ce măsură mitul greces al lui Apollo 
Hyperboreanul poate fi extins şi spre nord. Poetul liric Alkaios (sec. VII) cântă 
călătoria lui Apollo, în fiecare primăvară, la sanctuarul de pe insula Delos, imagine 
sugestivă pentru a interpreta discul solar reprezentat pe o amforă de bronz de la 
Lavinsgaard (Danemarca) şi a reprezentărilor simbolice asemănătoare de pe situlele 
de bronz de tipul Hajdubâszârmeny. 


S Gerătegeld Sichel. Studien zur monetăren Struktur bronzezeitlicher Horte im nördlichen 
Mitterleuropa, Berlin, 1994. 

& T. Bader, Die Schwerter in Rumänien, Stuttgart, 1991 (PBF XIV, 6) p. 169, nr. 424. 

5 M. Davidescu, Un tezaur de poadoabe tracice descoperit la Hinova, jud. Mehedinţi, în TD, 

2, 1981, 7-22. 

© Al. Vulpe, Deponierung, Opferstătten und Symbolgut im Karpatengebiet, în Archäologische 
Forschungen zum Kultgeschehen in der jüngeren Bronzezeit und frühen Eisenzeit Alteuropas, Bonn, 
1996, 517-534. 

68 F], Medeleţ, Die Bronzesitula von Remetea Mare (Kreis Timiş), în Dacia, 18, 1974, 95-102. 

În spaţiul românesc situla de la Remetea Mare” este reprezentativă. 
Preferinţa pentru un cult al soarelui, încă din mileniul II î.Chr., este susţinută de de 
numeroase simboluri solare ce apar pe ceramică sau pe arme de bronz (discul 
topoarelor de luptă). Simboluri reprezentate static (roţi cu spiţe sau raze), sau dinamic 
(vârtejuri spiralice, cruce încârligată) în mai toate culturile bronzului mijlociu. 

Dintre puţinele reprezentări figurative se cuvin menţionate stelele de piatră 
antropomorfe, de mărimea staturii umane. Cunoscute pe tot cuprinsul spaţiului euro- 
asiatic, aceste obiecte se grupează în anumite zone şi în anumite perioade”. Pentru 
spaţiul românesc cunoaştem două etape de apariţie a acestor monumente:eneolitic 
(stela de la Hamangia provenind dintr-un tumul). O astfel de stelă, documentată în 
Ucraina, apare şi în unul din nivelurile fazei Troia I, asigurând datarea tipului la 
începutul mileniului III î.Chr. Exemplarele din zona vest şi nord pontică cuprind un 
interval cronologic mai larg. 

Celei de-a doua grupe îi sunt caracteristice stelele de la Stupina (se distinge 
un akinakes purtat la centură, datat în intervalul VII-IV î.Chr.), Sibioara, dintr-un 
tumul de pe malul lacului Taşaul, toate din jud. Constanţa). Acest grup face parte 
parte din tipul de stele din aria nord-pontică considerate de cultură “scitică”. Şi în 
etapa mai veche (sec. IX-VIII) se cunoşteau în aria respectivă astfel de stele, 
considerate “pre-scitice” (stela din complexul funerar de la Belogradec, Bulgaria de 
NE). 

Alte descoperiri de la Baia de Criş şi Ciceu-Corabia, Al. Vulpe consideră că 
nu pot fi deocamdată încadrate în mod cert în timp. 

Cât priveşte semnificaţia stelelor, există păreri diferite: zeități, eroizarea 
defunctului din tumul sau doar reprezentarea chipului lui. Stelele din epoca 
hallstattiană (“prescitică” sau “scitică”) reprezentau în unele cazuri o ființă androgină 
(Stupina). Acestea ar putea fi considerate drept ofrande aduse defunctului, fie având 
menirea de a statornici pentru eternitate poziţia socială a celui înmormântat prin 
punerea în evidenţă a celui înmormântat, a originii sale eroice (semidivine). 

Luând în considerare datele de natură religioasă şi interpretările propuse, se 
poate desprinde concluzia după care în bronzul târziu şi apoi în Hallstatt survin 
modificări majore în mentalitatea populațiilor celei mai mari părți a Europei. Prima se 
manifestă prin răspândirea aproape generală a ritului incineraţiei, prin intensificarea 
obiceiurilor depunerilor de diferite materiale, prin aparenta preponderență a unui cult 
solar. Toate ar putea semnifica o reformă a culturii spirituale ce ar fi putut avea loc în 
a doua jumătate a mileniului H î.Chr. 

A doua modificare, produsă cel mai târziu, probabil, în sec. VII î.Chr., s-a 
manifestat prin revenirea parțială la ritul înhumaţiei, la încetarea obiceiului 
depunerilor de bronzuri şi la dispariţia simbolurilor strâns legate de cultul solar. 


6.3. RELIGIILE INDO-EUROPENILOR ÎN EPOCA BRONZULUI 


© Ibidem. 
7 J, Landau, Les représentations anthropomorphess mégalithiques de la région 
mediterraneene (3-e au ă-er millénaire), Paris, 1977. 

Convingerea că spaţiul euro- asiatic şi-a modificat structura etno- 
lingvistică prin suprapunerea peste comunităţile eneolitice a unor grupe de vorbitori 
de limbi (dialecte) indo-europene se bazează pe o serie de observaţii indiscutabile: 

a). schimbări evidente în cultura materială, mod de viaţă, tip de economie, 
mod de locuire; 

b). dispariţia unor modele culturale: b1). modificarea obiceiurilor funerare; 
b2). dispariţia idoliilor zoomorfi şi antropomorfi din Europa Centrală, est-centrală şi 
balcanică; b3). încetarea funcţiei sanctuarelor neolitice (cu excepţia monumentelor 
circulare megalitice din Anglia, care continuă a fi frecventate în perioada culturii 
Wessex), b4). predilecţia pentru unele motive simbolice noi: motive solare sau motive 
zoomorfe (capete de pasăre de baltă, poate lebăda, specie psihopompă în opinia lui M. 
Eliade”'), b5). importanţa carelor votive în unele contexte culturale (nord-vestul 
Germaniei, Danemarca, Suedia, Suedia, nord-vestul Pen. Balcanice, nordul Dunării); 
b6) structurarea a trei mari arii de artă rupestră: Scandinavia, zona Alpilor maritimi 
francezi (Val des Merveilles, Val de Fontanabla) sau italieni (Val Camonica). 

Amintim doar faptul că unii cercetători precum J. Brânsted (pentru 
Danemarca) şi B. Almgren (pentru Suedia şi Norvegia) au încercat să vadă în 
motivele simbolice prezente în gravurile scandinave expresia vechii religii germanice. 
S-a încercat chiar identificarea unor divinități din panteonul german, cum ne este el 
cunoscut prin Tacitus sau prin izvoare mai recente (Nerthus, Thor, Uller). 

Interesul principal l-a stârnit zona Alpilor maritimi. G. Dumezil, M. 
Dufrenne, E. Anati, Emilia Masson au încercat să identifice fie reprezentarea celor 
trei lumi din cosmogonia vedică (vezi stela de la Alto Adige), fie structura 
trifuncțională a societății indo-europene (vezi gravurile din zona Val des Merveilles). 
În unele cazuri s-a mers până la suprapunerea unui motiv (capul de taur cu 7 puncte în 
gură: bovidee decapitate: “vrăjitorul” de la Val des Merveilles) cu anume versuri din 
Rigveda, cu unele divinităţi ca Indra, Agni, Brihaspati. Au fost postulate raporturi cu 
o serie de mituri, cum sunt cele legate de vaca Ramaduh, Parajapati (Atarvaveda) au 
de bovideul primordial din cosmogonia iraniană (Evakdat). La aceste interpretări 
există o obiecție majoră. Nici în religia vedică canonică, nici în cea zoroastriană, cu 
atât mai mult în cea celtică sau germanică nu există nici un fel de reprezentări 
antropomorfizante sau teriomorfe ale divinităţilor din panteon până la cucerirea 
romană. După cun nu se cunosc nici ilustrări, fie şi simbolice, ale miturilor sau 
imnurilor vedice sau gathice. 

Dacă cercetătorii amintiți nu se înşală, ar trebui să admitem existența 
a două niveluri în evoluția religiilor derivate. O primă etapă databilă (prin halebarde 
şi pumnale în zona Val des Merveilles) în bronzul timpuriu în care moştenirea proto- 
indo-europeană este încă vie şi o a doua etapă marcată de un proces de filtrare a 
acestei tradiţii, de transferul de puteri şi funcţii de la o divinitate suverană la alta. 
Transferul se consideră că a avut loc în favoarea lui Varuna. Transferul ar fi dus la 
restructurarea panteonului şi la reelaborarea mitologiei. Prilej cu care ar fi putut avea 
loc şi eliminarea oricărei imagini a divinităţilor, ca şi regândirea ceremonialului 
religios. Pentru susținerea acestor ipoteze nu există nici un argument serios. 


11 M. Eliade, Mituri, vise şi mistere, Bucureşti, 1998, 

Ideea unei înrudiri lingvistice între limbi precum sanscrita, greaca şi 
latina este destul de târzie (1786). Termenul de “indo-european” este în uz din anul 
1816, acela de “arian”, din 1819. Primul lingvist indo-european a fost Franz Bopp 
(1791-1867). Filologii din sec.XIX nutreau ideea reconstrucției unei limbi indo- 
europene comune, numită “proto-indo-europeană”, ca şi cum ea ar fi existat cu 
adevărat. Majoritatea ceretătorilor de azi constituie că aceasta este o pură ficțiune. 

Dacă n-au avut o limbă comună, indo-europenii par să provină dintr-o 
regiune comună, pe care arheologii au identificat-o uneori cu bazinul inferior al 
fluviului Volga. De aici triburi seminomade de războinici patriarhali roiesc în mai 
multe valuri începând din a doua jumătate a mileniului V î.Chr. formând cultura 
numită de M. Gimbutas a kurganelor sau a tumulilor funerari. Spre 3000 î.Chr., al 
doilea val de migraţie atestă un al doilea centru de difuziune, pornit din spațiul nord- 
pontic, care corespunde îndeaproape cu ceea ce majoritatea lingviştilor desemnează 
ca “patrie a indo-europenilor”. Zona afectată de înaintarea acestora se întinde de la 
Urali la Loara şi de la M. Nordului până în Balcani. Potrivit teoriei cercetătoarei 
americane, cultura patriarhală a indo-europenilor distruge o cultură uniformă, 
matriarhală şi paşnică, acea civilizaţie a vechii Europe. 

Fenomenul complex al indo-europenizării cuprinde mai multe aspecte: 
dispersarea comunităților, distrugerea civilizaţiei vechii Europe (cum o definea M. 
Gimbutas), supunerea colectivităţilor neolitice sau eneolitice peste care se produce 
această migraţie şi, nu în ultimul rând, asimilarea localnicilor. Din acest motiv, la 
originea culturilor indo-europene stau şi elemente transmise de fondul anterior, 
neolitic. Nu trebuie omise nici influențele suportate de aceste culturi din partea 
civilizațiilor superioare ale Orientului Apropiat (invenţia roții şi utilizarea carului, ca 
şi a metalului). 

Vocabularul comun arată că indo-europenii dezvoltăo economie cu 
precădere pastorală, în cadrul căreia un anumit rol avea şi cultivarea pământului. 
Această trăsătură a economiei determină unele trăsături caracteristice pentru 
societățile indo-europene, precum: practicarea nomadismului pastoral, o structură 
patriarhală a familiei, gustul pentru incursiuni războinice şi organizarea militară în 
vederea efectuării cuceririlor. 

Important pentru tema cursului este să precizăm în ce măsură acest mod de 
existență a încurajat sau a facilitat dezvoltarea unor valori religioase caracteristice. 
Creaţiile societăţilor agricole nu mai corespundeau aspirațiilor religioase ale unei 
societăţi pastorale şi patriarhale. În același timp, trebuie subliniat faptul că nu există 
societate pastorală complet independentă de economia şi religia cultivatorilor. În 
migrațiile şi cuceririle lor, triburile indo-europene au supusşăi asimilat continuu 
populaţiile agricole sedentare. Curând în istoria lor, indo-europenii au cunoscut 
tensiunile spirituale provocate de simbioza unor orientări religioase eterogene, chiar 
opuse. 

6.3.1. Apariţia unui pantheon şi vocabular religios comun 

Religiile popoarelor indo-europene prezintă trăsături comune, care au fost 
remarcate de mitologii comparatişti din sec.XIX, Adalbert Khun (1812-1881) şi 
Friedrich Max Miiller (1823-1900). 

Putem reconstitui unele structuri religioase ale religiei indo-europene 
comune datorită indicaţilor, deşi sumare, oferite de vocabularul religios. S-a 
recunoscut prezenţa radicalului deiwos (“cer”) în termeni care desemnează noţiunea 
de zeu (latinescul deus, iranianul div, lituanianul diewas sau vechiul germanic tivar), 
ca şi în numele principalilor zei: Dyaus, Zeus, Jupiter. Ideea de zeu este solidară cu 
sacralitatea celestă, fiind legată de lumină, înălțime, iar prin extensie, cu ideea de 
suveranitate şi creativitate, în sensul său imediat (cosmogonie şi paternitate). Cerul 
(zeul) este Tatăl (ind. Dyauspitar, gr. Zeus Pator, ilir. Daipatures, lat. Jupiter, scitul 
Zeus-Papaios, traco-frigianul Zeus-Pappos). 

Interesant este faptul că anumite zeități sunt desemnate prin substantivul 
tunet (germ. Donar, Thör, celt. Taranis/ Tanaros, balticul Perkunas, protoslavul 
Perun etc.). Probabil de cândva zeul cerului ca zeitate supremă, creatoare a lumii şi 
cosmocrator, începea să joace un rol mai mic în comparaţie cu zeul furtunii 
(deposedarea lui Dyauspitar în folosul lui Varuna, ale cărui urme se găsesc în Rig 
Veda pare să reflecte un proces mult mai vechi). Focul provocat de trăsnet era 
considerat de origine celestă. Pe acest considerent, cultul focului constituie un 
element caracteristic al religiilor indo-europene. Numele zeului vedic Agni se 
regăseşte în latinul ignis, lit. ugnis sau paleoslavul ogni. 

Zeul solar deţinea un rol preponderent în protoistorie (ved. Surya, gr. Helios, 
vechi germ. Sauil, vechi slav Solnei, toate desemnând soarele). Asupra unor popoare 
şi a zeităților solare au avut influenţă religiile din Orientul Apropiat (expansiunea 
monoteismului). Glia era considerată energie vitală, opusă Cerului. Alt element 
cosmic, Vântul, divinizat (ind. Văyu, iran. Vayu) constituie epifanii cosmice ce 
prezintă trăsături caracteristice ale zeilor suverani. 

Indo-europenii au elaborat o mitologie şi o teologie specifice. Practicau 
sacrificii, cunoşteau valoarea magico-religioasă a cuvântului şi a cântecului. Posedau 
concepții şi ritualuri care le permiteau să consacre spațiul şi să “cosmizeze” 
teritoriile în care se instalau. Acestea le permiteau să reînnoiască periodic lumea 
(prin lupta rituală dintre două grupuri de celebranti, rit atestat în India şi Iran). Zeii 
se considera că, alături de oameni, participă la festivități, prilej cu care ofrandele 
aduselor erau arse. 

Este cunoscut faptul că indo-europenii nu ridicau sanctuare. Cultul era 
probabil celebrat într-o incintă consacrată, sub cerul liber. Transmisia orală a tradiţiei 
a determinat interzicerea folosirii scrisului. 

Cum există diferențe temporale mari între primii migratori indo-europeni 
(hitiţi, indo-iranieni, greci) şi ultimii dintre aceştia (germani, balto-slavi), moştenirea 
comună nu poate fi totdeauna recunoscută în vocabular, nici în teologiile sau 
mitologiile epocii istorice. Importanță deosebită au contactele realizate în timpul 
migrațiilor care au determinat schimbări ale tradițiilor religioase. Acestea determină 
constituirea noilor creaţii spirituale, comune viitoarelor popoare sau grupuri de 
popoare istorice, ca urmare a împrumuturilor, simbiozei sau eliminării. Vocabularul 
reflectă acest proces de diferențieri şi inovare început probabil în protoistorie. 

6.3.2. Ideologia tripartită indo-europeană 

Sursa de cunoaştere a ideologiei indo-europene o constituie fragmentele 

păstrate din diferitele mitologii. Acestea sunt deosebit de utile, deşi sunt de vârste 

diferite, sau sunt transmise prin documente eterogene de valoare inegală 
(imnuri, texte rituale, poezie epică, comentarii teologice, legende populare, tradiții 
târzii înregistrate de autorii creştini). Ele sunt preţioase deoarece pastreaza sau 
reflectă numeroase concepţii religioase originare. Diferenţele dintre acestea în ce 
priveşte vechimea şi valoarea sunt uneori evidente. Un mit consemnat în Rig Vede 
nu poate fi posterior mileniului II î.Chr., în timp ce tradiţiile consemnate de Tit 
Livius sau de epopeea irlandeză sunt, sub aspect cronologic, considerabil mai tinere. 
Dacă însă aceste mituri sunt în deplin acord cu mitul vedic, nu ne putem îndoi de 
caracterul lor comun indo-european. 

Georges Dumézil (1899-1986) are un rol important în cercetarea şi studiul 
comparat al mitologiilor şi religiilor indo-europene. Cercetările savantului francez au 
evidențiat o structură fundamentală a societăţii şi ideologiei indo-europene. În anul 
1938, G.Dumezil a elaborat teoria celor “trei funcţii” din societatea primitivă a indo- 
europenilor: sacerdotală, războinică şi producătoare. În expozeul clasic al doctrinei 
sale (1958), G. Dumezil afirmă că aceste trei funcţii deosebesc societatea indo- 
europeană de cea precedentă. De exemplu, la indieni această diviziune socială s-a 
concretizat în caste. Pentru iranieni, în “Avesta” se face distincție între preoţi 
(athra.van), războinici luptând în care (rataestar) şi producătorii agricoli sau 
crescătorii de animale (vastryo fsuyant). După Herodot (IV, 5-6), sciții iranieni 
cunoşteau şi ei împărţirea în trei clase. Celţii împărțeau societatea în druizi (preoţi, 
jurişti), aristocrația militară (flaith = “putere”) şi oameni liberi (airig). Această 
schemă tripartită, întemeiată pe clasa preoţilor, a militarilor şi a producătorilor s-ar 
oglindi la toate nivelurile de cultură şi chiar în psihologia popoarelor indo-europene. 
Astfel, aceastei diviziuni a societății îi corespunde o ideologie trifuncţională: a) 
funcţia suveranității magice şi Juridice; b) funcţia zeilor forțelor războinice şi c) 
aceea a divinităților fecundității şi prosperității economice. Această diviziune este 
regăsită de G. Dumézil în religiile indiană, iraniană, romană, germanică, conchizând 
că ea trebuie să existe şi la celți, greci şi slavi, dar că documentele sunt insuficiente 
pentru a corobora interpretarea. 

a) Prezintă interes divizarea primei funcţii în două părţi care exprimă 
tendinţe complementare: suveranitatea magică şi suveranitatea juridică. Ea este cel 
mai bine ilustrată de cuplul Varuna - Mithra. Pentru vechii indieni, Mithra este zeul 
suveran, sub aspectul său raţional, ordonat, binevoitor, sacerdotal, iar Varuna 
reprezintă suveranul sub aspectul său agresiv, violent, războinic. 

O asemenea cuplare se regăseşte şi la Roma, cu aceeaşi opoziţie şi 
alternanțe. Pe de o parte opoziţia dintre luperci (tineri alergând goi prin oraş, 
atingându-le pe trecătoare cu fâşii de piele de capră, pentru a le fecunda) şi flamini 
(preoţi prin excelenţă). Pe de altă, parte opoziţia dintre Romulus (întemeietorul 
cultelor lui Jupiter) şi Numa (întemeiază un sanctuar pentru Fides Publica şi 
devoțiunea față de această zeiță care garantează buna credință şi înregistrează 
jurămintele). 

Există şi deosebiri între cele două culturi. Romanii gândesc istoric, în timp 
ce indienii gândesc fabulos, având o gândire filosofica, mitică. 

Analiza textelor vechi ne dă posibilitatea de a surprinde doar structura 
generală a ideologiei indo-europene, nu gândirea şi practicile religioase ale 

comunităților originare. Structura generală ne permite să apreciem 
creativitatea specifică fiecărui popor. 

b) În cadrul celei de a doua funcții, cea a forţei fizice utilizată în bătălii, 
Dumézil evidenţiază unele corespondențe între India, Roma şi lumea germanică. 
Proba inițiatică consta probabil din lupta tânărului războinic împotriva a trei 
adversari sau a unui monstru tricefal. Un scenariu asemanător se lasă descifrat din 
lupta celui de-al treilea Horaţiu împotriva celor trei curiați. În mitul lui Indra, acesta 
ucide un monstru cu trei capete. Victoria stârneşte la Horaţiu o “furie” periculoasă 
pentru societate, care trebuie exorcizată ritualic. În plus, tema mitică a celor “trei 
păcate” ale lui Indra găseşte asemănări în mitologia lui Herakles. Păcatele se produc 
în legătură cu cele trei funcțiuni, situându-se în domeniile: religios, al idelului 
războinic, al fertilităţii, ceea ce confirmă ipoteza trifuncțională Trebuie remarcat 
faptul că în Grecia ideologia tripartită a fost de timpuriu dezarticulată ca rezultat al 
simbiozei cu cultura egeeană. 

Diversitatea morfologică cea mai mare este observată la nivelul celei de a 
treia funcţii. Expresiile religioase în legătură cu abundența, fecunditatea sunt în 
relaţie cu plasarea geografică, economia şi situaţia istorică a fiecărui popor. 

Ideologia tripartită, după câte ne putem da seama, constituia un sistem 
coerent, dar flexibil, completat de o multitudine de forme divine, de idei şi practici 
religioase. Acestea rezultă din studierea fiecăreia din principalele religii indo- 
europene. 


6.3.3. Religia şi miturile vedice 

Formele arhaice ale religiei populațiilor Indiei înainte de migraţia arienilor 
constau din credinţe animiste şi totemiste, practici magice etc. Dravidieii, cum erau 
numiţi vechii locuitori, venerau munţi, stânci, râuri, arbori, stele pe care le socoteau 
drept lăcaşuri ale spiritelor (adverse sau protectoare), ca şi animale totemice şarpele, 
maimuța şi taurul). Obiceiul de a considera piatra, lemnul etc. drept fetişuri care 
întrupează spirite nu va dispărea în perioada următoare, se vor perpetua în timp, dar 
se vor retrage din primul plan al scenei. Aceste practici primitive sunt reflectate de 
Atharva Veda (“ştiinţa vrăjilor”). 

La venirea lor în India, populaţiile ariene au adus elemente noi, în special 
cultul focului domestic şi cultul strămoşilor. Chipurile divinităţilor dobândesc 
trasături mai sigure, fiecare având specificul şi funcţia ei, paralel cu dobândirea de 
forme omeneşti şi supranaturale. Printre divinităţile noilor veniţi, cele mai vechi sunt 
personificări ale forțelor naturii sub chipul unei măreții supraomeneşti: cerul (Dyaus- 
pitar)”, focul (Agni), noaptea (Varuna), furtuna (Indra), soarele (cunoscut sub 
denumiri diferite: Surya, Mithra, Vishnu etc.)'* etc. Locuinţa majorităţii zeilor era 
atmosfera sau cerul. Cuvântul devas (zeu) pe care indienii l-au primit din trecutul 


72. Corespondentul lui Zeus pater la greci şi Jupiter la romani. În epoca vedică acesta dispare 
din cult, fiind amintit doar în imnuri. Locul lui a fost luat de Varuna. 

73. Vishnu pare a simboliza în acelaşi timp întinderea nemărginită a spaţiului, energia 
binefăcătoare şi axa cosmică ce sprijină lumea. 

indo-european, care se regăseşte în multe din limbile înrudite ale acestei familii 4, 
a însemnat la origine “cel ceresc”. Aşa a fost fixată credinţa care înalță zeitățile 
deasupra speciei umane spre înălțimile cerului, credință ce datează cu mult înainte de 
perioada vedică. 

În cazul Vedelor noi sesizăm un anumit stadiu de dezvoltare care a precedat 
o lungă istorie. Confirmarea acestei concepții o găsim în expresii tipice pe care le 
întâlnim. Tipuri de zeități sau mai degrabă spirite, specifice unei perioade de 
dezvoltare precedente apar din abundență în lumea zeităților vedice. Alături de 
marile divinități apar acele spirite de care oamenii epocilor anterioare se credeau 
înconjurați: spiriduşi subpământeni, spiritele maliţioase, spiritele bolilor etc. 
Credinţa în spirite este întâlnită, cu aceleaşi caracteristici, la toate popoarele, acestea 
furişindu-se în oameni sau în apropierea acestora mai ales noaptea, pretutindeni sau 
în locuri aparte (încrucişări de drumuri, cimitire, locuri lugubre) le produc mari 
neplăceri. 

Cât despre zeități, ele rețin numeroase semne ale formelor vechi zoomorfe. 
Demoni zoomorfi precum “şarpele din pământ” înconjoară lumea zeităților cu 
chipuri umane, formându-le fundalul pe care se proiectează. Zeii înşişi, deşi rar, sunt 
reprezentaţi în anumite ritualuri sub formă de fetişuri, ca întrupări de animale (un 
bidiviu îl reprezintă pe Agni, zeul năvalnic al focului; un bou, pe Indra) sau chiar de 
obiecte neînsufleţite. 

Revenind la pantheonul vedic, se consideră că 33 dintre acestea, evaluate de 
tradiţie la un număr total de 3.333, reprezintă divinităţi principale. Majoritatea 
zeitățior vedice şi-au pierdut de multă vreme semnificaţia lor originară. Rolul 
principal în patheonul vedic a unuia sau altuia dintre zei a variat de-a lungul 
timpului. La început se pare că, primul loc îl ocupa Agni”, zeul focului atotputernic, 
binefăcător sau distrugător, paznicul căminului şi al turmelor, domnul pamântului şi 
al cerului căruia îi daruia lumina şi căldura lui. 

Cel mai puternic dintre zeii vedici, Indra”, a fost cândva tunetul care 
străpunge stâncile norilor cu arma sa de fulger şi eliberează torentele de apă. În 
imnele din Rig-Veda acesta s-a estompat într-un personaj diferit, într-un erou divin, 
cel mai puternic dintre zei, cel ce duce la victorii, cel care săvârşeşte cele mai 
deosebite fapte de vitejie şi răspândeşte bogății inepuizabile. şi locul acțiunii este 
mutat de către poeții vedici din sferele înalte pe pământ. 

Acelaşi proces de estompare îl întâlnim şi în cazul altor zeități naturale. 
Varuna”, la origine o zeitate lunară, a fost transformat în rege ceresc, cel ce observa 
şi pedepseşte toate păcatele. El îşi asumă ca funcţie proprie sarcina de a avea grijă de 
ordinea morală a lumii, în compania unor parteneri ai pantheonului mai puțin 


4. Astfel, în latină - divus, deus; în galica antică - devo-, divo-; în lituaniană - divas; în 
ermana veche - deiwas; în norvegiana veche - tivar. 
g i ; 
75 În textele Veda, Agni reprezintă caracterul sacru al focului domestic şi legătura între Cer şi 
Pământ. Prin mijlocirea lui Agni ofrandele şi sacrificiile ajung la zei. 
76. Personificare a exuberanţei vieţii, a energiei cosmice şi biologice, Indra în acelaşi timp 
demiurg şi fecundator. 
1% Stăpână a nopții şi a apelor, Varuna, investită cu un caracter etic, era păstrătorul adevărului 
i al principiului dreptăţii în lume. 
ŞI alp t 

importanți, care au la origine, după toate probabilitățile, soarele şi planetele. 
Ordinea morală, considerată ca fiind orânduită de Varuna, este pastrată prin brațul 
puternic şi vraja lui. El îşi trimite duhurile sale răzbunătoare, amenințând pe cei 
vinovați cu năpaste, boli, moarte şi extinde iertarea şi ocrotirea sa asupra celor care 
se pocăiesc şi fac eforturi să-l îmbuneze. Singura trăsătură pe care o mai păstrează, 
aceea de stăpân divin al nopţii, rămâne un palid semn al naturii sale adevărate, însă 
demult uitată. 

Varuna este numit aici un zeu arian. Credinţa într-un protector suprem 
coboară în timp până în epoca în care strămoşii indo-iranienilor îşi începeau 
mişcarea spre peninsula indiană. Acest zeu apare la iranieni ca stăpân suprem peste 
tot ceea ce este bun sub numele de Ahura Mazda sau Ormuzd. Nu putem descoperi 
urme ale lui Varuna anterior indo-europenilor. În acest fel, forţele zeificate ale 
naturii au fost transfomate în stăpâni nemuritori şi protectori ai diferitelor condiții şi 
interese din viaţa omului. Procesul poate fi uşor înţeles. Coeziunea şi ordinea 
crescândă în societate, caracterul mult mai extins al acțiunilor militare ca şi a celor 
de pace, permit apariţia în prim plan a unor noi idei. Puterea regelui şi a eroului 
războinic se impune atenţiei ca fiind decisivă pentru destinul omului. La fel se 
întâmplă şi în cazul zeităților care reprezintă natura personificată în chipul unor 
figuri supranaturale, când elementul naturii cedează tot mai mult în faţa elementului 
uman. 

Aceşti stăpâni divini, aşa cum îi găsim portretizaţi în Vede, posedă puternice 
şi frapante asemănări. Cu toții sunt puternici, măreți, înţelepţi, ajutători. Cu toții au o 
statură titanică, însă sunt mult mai săraci în frumuseţea nepereche cu care grecii şi-au 
înveşmântat zeii. Mulțimea zeităților prezente în Vede sunt produsul complex al 
unor multiple procese istorice, a căror valoare pentru conştiinţa religioasă a dispărut, 
dar care se menţin prin ideile care le scot în evidenţă, fiind favorizate de programul 
vieții intelectuale şi materiale. Astfel, religia şi cultul Vedelor arată, pe de o parte, în 
direcția trecutului religiei primitive, iar pe de altă parte spre viitor. 

Religia vedică nu era exclusiv naturistă. Anumite concepte sau principii au 
fost divinizate. Indra devine personificarea idealului războinicilor arieni invadatori, 
zeul lor protector. Varuna era şi zeul justiției, păzitorul Ritei (rta = adevărul, 
dreptatea, personificarea legii eterne a moralei şi ordinei). Diferite profesiuni şi 
ocupaţii erau tutelate sau patronate de câte un zeu (zeul fierarilor şi al meşteşugarilor 
era Tvaştar). 

Legăturile omului cu aceşti zei au dobândit alte nuanţe. Procedura distinctă a 
cultului care va dăinui mult timp era sacrificiul şi rugăciunea. Forma primară a 
cultului era cea a cultului domestic, efectuat de capul familiei. Acesta aducea 
sacrificiile şi veghea la îndeplinirea tuturor îndatoririlor religioase (jertfe şi ofrande 
aduse zeilor, recitarea rugăciunilor şi a formulelor sacre, ceremonii de iniţiere şi de 
purificare, ritualuri impuse de venerarea idolilor casei, ritualuri legate de numeroase 
momente ale vieţii cotidiene etc.). 

Riturile publice, desfăşurate în aer liber, constau din rugăciuni, formule 
magice, libaţiuni, ofrande (fructe, lapte, cereale, turte dulci, băutura pregătită din 

sucul plantei soma”) şi sacrificii de animale (capre, berbeci, tauri). 
Adoratorii prezenţi la acțiunile sacrificiale prezentau înaintea zeilor dorinţele lor 
care, potrivit spiritului epocii, au ca obiect bunurile palpabile ale existenţei 
pământeşti: viață îndelungată, urmaşi, dobândirea de averi în cai şi vite, vreme bună, 
triumf asupra duşmanilor. Sacrificiul suprem, efectuat doar de regi după victorii 
importante, era cel al calului”. Ceremoniile cultice legate de acest eveniment, 
derulate pe parcursul unui an, aveau drept scop purificarea tuturor participanților, 
asigurarea fecundității femeilor, a fertilităţii ogoarelor şi a prosperității generale a 
țării. Se pare că într-o anumită epocă, acest cult era însoțit şi de sacrificarea unui 
brahman. 

Arta de a săvârşi aceste sacrificii şi rugăciuni era tema principală în jurul 
căreia gravitează întreaga arta spirituală a preoţilor Rig-Vedei. Preoţii instruiți erau 
descendenţi ai unor familii care au format o castă spirituală exclusivă încă din 
timpuri imemoriale. Semnele externe ale sacrificiului vedic sunt destul de simple. 
Cultul triburilor de păstori care era încă pregnant se limita la un simplu altar, ridicat 
cu uşurinţă oriunde: pământul era curăţat, iar în jurul focurilor sacre era presărată 
iarbă pentru odihna zeilor care veneau la ceremonie din spaţiul atmosferic 
înconjurător. Sacrificiului vedic nu-i lipsea însă decorul artistic de alt gen. Imnul de 
laudă şi rugăciunea, pronuţate în timpul jertfelor, sunt modelate după normele unei 
arte elaborate, care devin din ce în ce mai complexe. 

Prin recunoaşterea prerogativelor brahmanului ca oficiant unic al cultului 
public, ca singur deţinător al secretului formulelor magice şi al dreptului de a le rosti, 
ca singur posesor al ştiinţei Vedelor, pe care le studia şi interpreta, casta sacerdotală 
a brahmanilor s-a consolidat, situându-se în vârful piramidei sociale, religioase şi 
laice. Brahmanii au cultivat apoi şi au dezvoltat speculațiile teologice. Brahmanele, 
comentarii ale Vedelor şi explicaţii ale sensului sacrificiilor, erau considerate texte 
“revelate”. Religia ajunge să domine şi să controleze toate sferele culturii, 
sufocându-le în procesul lor de dezvoltare. Astfel, religia Indiei va accede într-o 
nouă etapă, continuând religia vedică, într-un alt spirit însă şi în forme noi, mult mai 
complicate şi mai evoluate, dar şi mai rigide, în etapa brahmanismului. 


6.1.4. Religia şi miturile preistoriei greceşti. 

6.3.4.1. Caracteristicile generale ale religiei greceşti 

Sacrul, opusul profanului în viziunea grecilor, este conţinut într-un ansamblu 
de concepte care definesc actul religios şi actorii, pe de o parte, iar pe de alta, 
divinitățile. Specificitatea religiei greceşti este dată de o sumă de trăsături care o 
individualiuzează în rândul celorlalte credințe politeiste. Divinităţile greceşti nu sunt 
exterioare lumii, ele nu au creat lumea, ci au fost la rândul lor create, nu sunt eterne, 
ci doar nemuritoare. Zeii grecilor dețin părți din cunoaştere, fiind supuşi destinului şi 
intervin permanent în viaţa oamenilor. Necunoscând dogma, religia greacă se vădeşte 
a fi un ansamblu de gesturi, norme comportamentale private şi publice care dau 


78. Băutura, consumată de preoţi în timpul efectuării sacrificiilor, provoca o stare de surescitare 
şi extaz. 

79 Acest tip de sacrificiu este cunoscut şi la alte popoare indo-europene (persani, armeni, greci, 
latini, germani, traci). Niciunde acest cult nu a avut semnificația şi importanţa ce i s-a dat în India. 

expresie cultului realizând astfel dialogul cu lumea divină. Caracterul civic la 
religiei greceşti. Individul se adresează zeilor doar ca membru al unei colectivități, fie 
ea familie, gintă, fratrie, trib, cetate, comunitate cultual-culturală. 

Din sec. VIII î.Chr. religia din spațiul grecesc este legată de politic. Ca 
urmare, orice magistratură are un caracter sacru, orice funcție sacerdotală depinde de 
voința şi autoritatea publică. Fiecare cetate este pusă sub autoritatea unei divinități, 
statut râvnit de zei dacă dăm crezare tradiției (competiţia dintre Poseidon şi Athena 
pentru patronajul celei mai importante cetăţi din spaţiul atic). Fiecare cetate îşi are 
eroii fondatori, eponimi, culte individualizate. Scenariul de întemeiere a unui polis, 
transmis de Herodot (colonizarea therienilor la Cyrene) presupune consultarea voinţei 
divine, în speță a oracolelor (Delphi).  Trasarea planului unei noi aşezări era 
precedată de sacrificii şi rugăciuni. Unul din cele mai importante locuri ale noului 
amplasament era vatra, locul de instalare a focului, elementul perenității şi vitalităţii. 
Flacăra aprinsă la altarele cele mai pure protejează activitatea de ansamblu a 
comunităţii. Ca centru şi simbol al cetăţii , vatra sacră ocupă un loc deosebit în 
peisajul ritualic. 

6.3.4.2. Sursele religiei greceşti 

a). Cercetarea arheologică evidenţiază amploarea pe care o are actul religios 
în lumea greacă. Sanctuarele, templele, statuetele, vasele pictate, depozitele votive, 
inventarul funerar relevă continuitatea vieţii religioase din epoca bronzului şi până în 
timpul refacerii polisurilor greceşti, ca şi momentele de ruptură şi inovațiile 
desfăşurate la cumpăna mileniilor II-I î.Chr. 

b). Sursele literare conţin imnuri recitate în timpul festivalurilor religioase, 
mituri despre lumea zeilor şi a oamenilor, descrieri de ceremonii, portrete de zei 
(tragedia clasică, opera lui Herodot, Tucydides, dezbaterile filosofico-religioase ale 
lui Plaston, Aristotel etc.). 

c) Informaţia epigrafică conținând legile sacre fixate de diferite cetăți, 
calendarul liturgic, statutul unor oficianţi ai cultelor, epitele ale zeilor etc. 

6.3.4.3. Începuturile. 

Pentru epoca bronzului detaliile vieții religioase sunt greu de precizat datorită 
caracterului specific al surselor istorice. Datorită menţiunilor sumare despre divinități 
oferite de textele lineare B, investigația istorică se bazează, în principal pe informația 
de tip arheologic, care nu poate oferi, prin natura ei, date despre mecanismele de 
articulare ale credințelor. 

Pentru bronzul timpuriu cel mai bogat material ne este oferit de către 
necropole. Figurinele zoomorfe (oi, bovine) ilustrează importanța păstoritului pentru 
comunitățile umane. Conotaţia religioasă a acestora este greu de precizat. Pentru 
spaţiul cretan, specifice sunt vasele antropomorfe înfățişind femei cu braţele deschise, 
probabil zeițe, ținând în mâini recipiente sau animale. 

În bronzul mijlociu cretan se dezvoltă sisteme palaţiale (Cnoossos, Malia, 
Zakros Haghia Triada, Phaistos) care controlează comunităţi urbane şi rurale. Acum 
funcţionează sanctuare în aer liber, pe înălțimi sau în dumbrăvi, locuri situate aproape 
de centrele politice palaţiale. Inventarul descoperit în apropierea vetrelor sacrificiale 
abundă în figurine umane, mai ales feminine, dar şi animaliere, fiind pus în legătură 
cu viața agrar-pastorală. Regalitatea cretană pare să fi avut importante prerogative 

sacerdotale, aşa cum o dovedesc simbolurile suverano-religioase care apar 
în frescele palatelor: securea dublă, floarea de crin, coarnele de taur. 

În contrast, Grecia continentală oferă un inventar sărac al mormintelor de tip 
circular, acoperite cu tumuli şi o slabă activitate edilitată. Doar în a doua jumătate a 
mileniului II î.Chr. în acest spațiu geografic se va produce o explozie semnificativă a 
civilizației. 

Pentru bronzul târziu Grecia continentală va cunoaşte dezvoltarea dinastiilor 
militare aheene rezidente în palate fortificate. În societatea miceniană războiul are 
valoarea unui criteriu ierarhizant, cum o dovedesc mormintele în arie circulară de la 
Micene (cercul B de morminte şi ulterior cercul A), unde apar individualizate grupuri 
dominante de războinici bogaţi. Inventarul funerar, bogat şi consistent (arme de 
paradă, vase din aur şi argint, măşti de aur) dovedeşte o raportare specifică faţă de 
actul funerar şi statutele sociale opulente. Două sunt tipurile principale de morminte: 
cel cu cameră şi cel monumental cu falsă cupolă (tholos) şi drum de acces (dromos), 
replică a palatelor fortificate. Un adevărat centru cultual (cu fresce şi idoli, sec. XIII 
î.Chr.), inclus în complexul palațial, a fost descoperit la Mycene. 

După extinderea, politico-militară, a civilizaţiei aheene în bazinul egean are 
loc o amplă sintezl religioasă între elementele continentale şi cele insulare. În insula 
Melos, la Phylakopi, funcţiona un sanctuar cu vădite influenţe miceniene, conținând 
un ansamblu arhitectural (sec. XIV î.Chr.), cu inventar bogat în figurine feminine şi 
masculine. La Keos, în “templul cu statui” există numeroase ofrande votive constând 
din figurine miceniene. Tăbliţele lineare B descoperite la Pylos, Tyrint, Micene, dar şi 
în Creta, conţin numele unor divinităţi din panteonul tradiţional grec (Zeus, Hera, 
Poseidon, Dionysos, Hermes) care se extind în spaţiul controlat de micenieni. Tradiţia 
mitologică oferă, de asemenea, informaţii despre vechile culte de sorginte cretană: al 
lui Zeus-copil, al Mamei Zeiţe şi fiicei sale ca divinităţi ale pământului roditor, al 
Potniei - zeița fiarelor, identificată apoi cu Artemis, al unei divinități maritime care-şi 
adaugă atributele la cele ale lui Poseidon. Rezultatul acestui amestec este modificarea 
panteonului şi a credințelor cretane în care rolul predominant îl aveau divinitățile 
feminine şi impunerea unei noi ordini religioase în care suveranitatea războinică 
masculină deţine rolul principal. 

Dacă sub aspect lingvistic epoca obscură reprezintă o perioadă de continuitate 
între micenian şi veacurile arhaice, deşi se pierde uzajul scrisului, în plan socio- 
economic şi politic apar importante transformări la nivelul comunităților palaţiale prin 
dispariţia controlului politic exercitat de wa-na-ka şi ruralizarea modului de viaţă. În 
ce priveşte religia, o parte a panteonului micenian se păstrează ca şi unele culte mai 
vechi (cultul şarpelui). Unele dintre vechile spaţii de cult sunt frecventate în 
continuare (în Creta, la Katô Symi spaţiul sacru amenajat în aer liber este utilizat din 
1600 până în timpurile arhaice, fiind consacrat zeilor Hermes şi Afrodita; templul din 
Dreros continuă să fie folosit, dedicat lui Apollo-Leto-Artemis; peştera Ida, zonă 
cultuală minoică şi loc de ceremonie pentru cultul lui Zeus-copil prezintă urme de 
funcţionare până în sec. VIII î.Chr.). 

Cu toate acestea, cercetările arheologice recente au dovedit că majoritatea 
sanctuarelor arhaice nu se suprapun celor miceniene. Pentru spaţiul continental 
ruptura este şi mai evidentă. La Phylakopi (ins. Melos) sanctuarul de epocă miceniană 

erste folosit până pe la 1120 î.Chr. Cel de la Tyrint încetează a fi frecventat după 
prima decadă a sec. XI î.Chr, iar la Karphi şi Cavousi (în Creta) folosirea sanctuarelor 
nu trece de protogeometric. Nici la Delphi sau Olympia nu au fost surprinse niveluri 
de epoca bronzului ale marilor sanctuare. La Amyclai, sanctuarul lui Apollon datează 
cel mai probabil din epoca submiceniană, iar la Sparta ceremoniile închinate 
Artemidei Orthia sunt instituite în epoca obscură. 

Din punct de vedere arhitectural, planul absidal al primelor temple din epoca 
geometrică nu reproduce modelele miceniene. Construcţiile absidale cu destinaţie 
religioase sunt atestate în bronzul mijlociu pentru zonele periferice ale lumii 
miceniene, dispărând după sec. VII î.Chr (construcţia absidală cu un rând de coloane 
exterioare din lemn, sec. X, de la Lefkandy-Eubeea). Secolul VIII î.Chr. aduce ca 
inovaţie în arhitectura sacră triada altar - templu -casa zeului sau cella, locul de 
păstrare a statuii zeului venerat, ansamblu care nu este specific epocii bronzului. 

Reaşezarea comunităților rurale ale epocii obscure în formula polis-urilor, 
noile echilibre demografico-politice şi militare au determinat modificări şi în 
domeniul vieţii religioase. Relevante sunt schimbările în domeniul funerar prin 
revenirea la înhumaţie după o perioadă de glorie a arderii defuncţilor în epoca 
obscură, modificarea inventarului şi a modalității de amplasare a defuncţilor. În 
Attica, Argolida, Creta (Cnossos) apar morminte de familie în care sunt prezente mai 
multe categorii de vârstă, cu un inventar care trădează o anumită competiţie socială 
între familii, care mărturisesc modificări clare ale importanței gospodăriilor 
aristocratice (oikoi). Cazul Argolidei este relevant pentru restructurarea socială 
petrecută în sec. IX-VII î.Chr. Alături de mormintele bogate de la Argos, apar şi 
morminte fără inventar, cu resturile incinerate ale defuncţilor depuse în vase mari 
(pithoi), orientate cu gura spre vest, sud-vest“. Rar se întâlnesc şi morminte 
individuale de războinici al căror inventar conţine arme de bronz, baghete de aur, 
broşe din fier ca semn al condiţiei materiale şi a statutului social aparte. 

O dată cu apariţia polisurilor şi a epocii arhaice, din perspectivă religioasă 
aceasta înseamnă confiscarea în beneficiul cetăţii a vechilor competenţe religioase ce 
aparținuseră monarhilor sau anumitor gene. O altă inovaţie constă în delimitarea clară 
față de spațiile de locuit a noului lăcaş pentru zei, a templul, prevăzut cu un altar 
exterior (P6mos) şi o incintă sacră (temenos). Amplasarea spaţială a incintelor sacre 
este gândită în strânsă legătură cu organizarea spaţiului public al cetăţii, în centrul 
acestuia sau la marginea sa, protejindu-i hotarele. Reprezentările divinităţilor vor lua 
înfățişări antropomorfe, jucând rolul de a oferi posibilitate oamenilor să se adreseze 
zeilor în locurile cultuale. 

Fiecare cetate are divinităţi proprii prin intermediul căreia locuitorii unei 
cetăți îşi legitimează existența ancestrală în acest spaţiu. 

6.3.4.4. Panteonul 

Termenul de “politeism”, inventat de Filon din Alexandria (sec. I d. Chr.) 
pentru a opera delimitări teoretice față de iudaism, caracterizează religia greacă. 
Divinul grec cuprinde trei categorii principale: zeii, eroii şi daimonii. 


80 Zoe Petre, Civilizaţia greacă şi originile democraţiei. Premise istorice, 1, Bucureşti, 1993, p. 
84-85. 

a) Zeii (theoi) sunt nemuritori. Miturile cosmogonice asociază geneza 
lumii cu genealogiile divine. Zeii se hrănesc cu ambrozie, nectar şi fum, prin venele 
lor nu curge sânge, ci ichor. Ei reprezintă puteri şi nu persoane. Competenţele lor sunt 
individuale, uneori şi colective (Eriniile, divinităţi ale răzbunării născute din sângele 
lui Uranos, ucis de fiul său Cronos; Nimfele, cu aceeaşi origine, dar cu atribuţii legate 
de cultul Artemide, dar şi de domeniul militar). 

Absența reprezentărilor iconografice ale divinităţilor pentru perioadele 
timpurii a pornit de la viziunea grecilor privind acest tip de reprezentare. Sursele 
scrise menţionează relativ târziu statuete sumar cioplite (xoanon). Figurinele din lut 
sau lemn datate în bronzul târziu au analogii cu piese asemănătoare din aria indo- 
europeană nordică (Danemarca, Marea Britanie, nordul Germaniei) unde apar 
trunchiuri de arbori cu ramuri, cu o destinaţie simbolică legată de reprezentarea 
panteonului. În epoca geometrică xoana se înmulţesc, în morminte (Dipylon) apar 
confecționate din fildeş, iar în sanctuare (Tegea, Samos, Athena) au fost evidenţiate 
urme de fixare pentru acestea. Cu epoca arhaică, după antropoformizarea redării 
divinităților, simbolurile vechi sunt păstrate . Aceste xoana se pare că au o triplă 
semnificație: la nivel popular — ca medium pentru zei, la nivel oficial, ca simbol al 
comunității civice, într-un registru cultual superior, ca mijloc simbolic de introducere 
a candidatului în mistere. 

Panteonul grecesc trebuie înțeles la plural, el cuprinzând divinităţi chtoniene 
şi uraniene din fondul străvechii pre-indo-european şi indo-european care nu pot fi 
corect definite în afara studiului hierogamiei şi a funcţiilor tehnice îndeplinite. 

Zeul suprem al cerului, al fenomenelor atmosferice, suveran şi tată, Zeus 
conduce grupul divinităţilor greceşti. Născut din unirea lui Cronos cu Rhea, îşi 
îndepărtează părintele de la cârma lumii şi, ordonând universul reprezintă sursa vieţii. 
Adorat peste tot în lumea greacă, este reprezentat simbolic prin nimb, glob, tron, 
sceptru, şoim, şarpe sau chiar balanță. Spre deosebire de alte popoare indo-europene, 
grecii îşi venerează într-un mod specific zeitatea lor suverană. Zeus nu formează 
triade funcţionale cu alți zei, cal la romani, nu se asociază unei puteri complexe care 
combină regalitatea cu aspectele religioase şi juridice, ca în imnurile vedice. Zeus este 
cea mai mare putere, singura sursă a toate şi a tuturor. Asocierea cu alte zeități se face 
cu partajul clar al atribuţiilor (partajul lumii pământene, sub pământene şi a mării 
dintre Zeus, Hades şi Poseidon) sau pentru reliefarea unor aspecte ale lui Zeus. El 
stăpâneşte deopotrivă spaţiul public şi cel privat (Zeus Herkeios este Zeus al 
domeniului privat; Zeus Klarios este zeul horarelor, Zeus Xenios este asociat cu 
instituţia ospeţiei). 

Poseidon, fratele său, căruia i-a încredinţat sălaşul mărilor, este deopotrivă 
protector al marinarilor şi pescarilor, sursa apelor curgătoare şi simbol al fertilității. 
Peştele, calul şi tridentul simbolizează prezenţa sa pretutindeni acolo unde este 
venerat. Lăcaşele sale de cult sunt întâlnite în Istm, Pelopones, Thesalia, Tarent, 
Posidonia. 

Demetra, fiică a lui Cronos, are în atribuţii fertilitatea pământului şi a 
femeilor, pe care le iniţiază în tainele fecundității reînnoitoare de viaţă. Simbolurile 
zeiței sunt: seminţele, dar şi porcul. Sub denumirea de Demeter Thesmofora 

reprezintă viaţa civilizată şi este adorată de soțiile atenienilor. Sanctuarele sale 
întâlnite în toată Elada, deoarece calitatea esenţială a unui grec era de a lucra ogorul. 

Hades poarticipă, alături de Poseidon, la împărţirea sferelor de competenţă. 
Cornul abundenței şi râurile subterane simbolizează calitatea sa de rege al locurilor 
subpământene şi stăpân al bogățiilor subsolului. 

Hera, soţia sa, protejează căsătoriile, palatele, locurile înalte ale cetăţii. 
Miturile şi epopeile homerice îi atribuie o frumuseţe aparte şi o gelozie ieşită din 
comun. 

Afrodita, fiică a lui Uranos, născută din spuma mării unde au fost aruncate 
mădularele acestuia de către Cronos, întruchipează starea perpetuă de fecunditate, 
unirea procreatoare, iubirea. Reuşeşte să formeze sau să desfacă cupluri umane sau 
divine, ajutată de Eros şi săgețile sale. Este şi protectoarea marinarilor, aşa cum o 
arată iconografia sa în care sunt asociate animale acvatice. 

Lumea olimpică este întregită de generația de zei născută din cuplul Zeus- 
Hera sau Zeus cu alte zeițe sau muritoare de rând. Artemis şi fratele ei geamăn, 
Apollon, au în subordine natura sălbatică, arborii şi vegetația luxuriantă şi respectiv, 
lumina, raţiunea, muzica şi poezia. Sunt legați şi de domeniul militar în ce priveşte 
latura disciplinată a războiului, respectarea legilor acestuia. Sanctuare predilecte ale 
zeiţei vânătorii sunt Taurida, Propontida, Efes, Peloponez. 

Din hierogamia lui zeus cu zeiţa Metis (o înghite însuşindu-şi înţelepciunea 
sa) va fi zămislită Athena (Zeus o scoate din capul său). Născută gata echipată cu coif 
şi platoşă, Athena îşi va disputa patronajul cetăţii atenienilor cu Poseidon. Este zeița 
înțelepciunii, a meşteşugurilor militare şi casnice, păzitoarea caselor şi a edifiiilor cu 
încărcătură politică, a fortificațiilor. lubeşte ramura de măslin, care o reprezintă, ca şi 
lancea, şarpele sau egida. 

Negustorii, călătorii şi servitorii sunt în grija lui Hermes, fiul lui Zeus şi al 
zeiţei Maia. Hotarele caselor şi a templelor ţin de domeniul său, ca şi elocinţa şi 
discursul rațional. 

Hefaistos, copilul nereuşit la trup al Herei este condamnat să stea în 
măruntaiele pământului unde protejează focurile şi vulcanii şi lucrează metalul. 

Zeița Hecate este o divinitate multiplă în mitologia tradiţională. Este prezentă 
în intersecţii prin o statuie cu trei capete, cu funcție magică, fiind asociată principiului 
libertății. 

Hestia, zeiță a focului din cămine, simbolul eternității unei gospodării, oikos 
şi al cetăţii. Vatra casei şi altarul domestic este cel mai important spaţiu sacru al unui 
cămin, în jurul căruia se ţese coeziunea familiei, noua soţie îl înconjoară la ceremonia 
de primire a sa în casa soţului, consumând prăjitura nupţială, simbol al prosperității şi 
fecundității. În jurul vetrei tatăl îşi recunoaşte, ridicând de la sol odrasla. La nivelul 
spaţiului sacru public, Hestia protejează focul cetăţii în pritaneu, unde autoritățile 
politice stabilesc hotărârile benefice pentru comunitate. Aici sunt primite ambasadele 
străine, învingătorii jocurilor panelenice pot lua masa. 

Deschiderea grecilor către lumea orientală dovedită arheologic din epoca 
bronzului, va continua şi în perioada următoare având consecințe multiple în plan 
religios. Adorarea de către greci a unor divinități străine, venite în special din spațiul 

microasiatic, sirian şi egiptean, este bine documentată spre sfârşitul epocii arhaice 
şi începutul celei clasice. 

Pe fondul legăturilor cu grecii coloniei Naucratis din delta Nilului, pătrund în 
Grecia continentală zetăţile Ammon (asociat cu atribuţii oraculare, este prezent la 
Sparta în sec. VI î.Chr.; la Atena Cimon îl va consulta în 450; atenienii se interesează 
de prezicerile sale înaintea plecării în Italia, în a doua parte a războiului 
peloponesiac), Isis (pătrunde singură, apoi asociată cu Serapis; identificată fie cu 
Demetra, fie cu Afrodita; la Delos zeița primeşte ca ofrande votive obiecte de 
podoabă şi îmbrăcăminte; apogeul răspândirii cultului isiac se plaserază în epoca 
elenistică, la Delphi, Corint, Argos, Sicyona, în insule-Cos, Lesbos, Rhodos, 
beneficiind de spaţii de cult, personal de cult specializat) şi Osiris. 

b) Daimonii, intermediari între oameni şi zei, pot avea atribute pozitive sau 
negative. Tradiţia filosofică îi atribuie lui Thales din Milet (sec. VI î.Chr.) prima 
împărțire a forțelor divine în zei, daimoni şi eroi. Secoul IV oferă mărturia rolului de 
supraveghetori ai morţilor pe care-l joacă aceste forţe. Stoicismul considera demonul 
ca ființă inferioară. 

c) Eroii ocupă un loc aparte. Centrul cultului lor, comparabil cu cel al zeilor 
îl reprezintă mormântul - heroon-ul în jurul căruia se țese un ansamblu de credinţe ce 
dau consistență legăturilor de comuniune dintr-o comunitate. Caracterul civilizator al 
eroilor este dovedit atât de miturile care descriu activităţile depuse de ei cât şi 
ataşamentul ulterior arătat de oameni memoriei lor. Ca mijloc de comunicare cu 
divinitatea, cultul eroilor practicat în lumea greacă va constitui, în epoca de după 
Alexandru cel Mare, unul din elementele fundamentale în jurul căruia se va închega, 
prin sinteza cu tradiția monarhică orientală, cultul regelui elenistic. 

6.3.4.5. Spaţiul cultual 

Sanctuarul (hieron-ul), locul de desfăşurare a unuia sau mai multor culte, 
reprezintă un ansamblu alcătuit din incinta sacră (temenos), altar (bõmos) şi templu 
(naos). Amplasarea sanctuarelor ţine de modalitatea de gândire a spaţiului al unei 
cetăţi în general şi a spaţiului cu semnificație religioasă în special. Ele se regăsesc în 
interiorul cetăţii (pe acropolă), cât şi la marginile ei, delimitându-i protector hotarele. 

Incinta sacră (temenos) îşi revendică sacralitatea de la un mormânt sau de la 
elemente ale naturii (pietre, copaci, surse de apă, peşteri). Este delimitată de spaţiul 
profan, accesibil oamenilor şi activităţilor cotidiene prin “borne de marcaj” sau ziduri 
de incintă. Sursele scrise (Strabon, Pausanias în special), completând mărturiile 
arheologice, abundă în informaţii privind rolul delimitativ al rocilor (piatra necioplită 
de la Eleusis, despicătura rocii de la acropola Athenei pentru templul lui Zeus 
Olimpianul, rocile de la Delphi). Arborii asociaţi unor zei pot fi repere spațiale. 
Deoarece sunt arbori predilecţi zeilor, aceştia sunt folosiţi la realizarea statuilor de 
cult (xoana) La Athena, măslinul joacă rol esențial fiind preferatul Athenei. La 
Samos, Hera este asociată cu salcia, în vreme ce la Tyrint este preferat părul sălbatic. 
Pentru Olympia -măslinul sălbatic, stejarul ocupă loc de cinste în sanctuarul de la 
Dodona, iar la Delos predomină palmierul. 

Dubla funcţie a apei (de legitimare sacră a unui temenos şi de purificare 
ritualică) face ca ridicarea sanctuarelor să fie plănuită în apropierea unor surse 
naturale sau amenajări artificiale speciale. Astfel, altarul Demetrei de la Didima se 

află lângă un izvor, Heraionul din Argos beneficiază de pârâul de la poalele 
muntelui, la Delphi izvorul Kossotis curge prin interiorul incintei sacre. Pe acropola 
Athenei, bazinul cu apă sărată se află deschis, conform uzanțelor, spre cer. 

În incinta sacră pătrund numai cei puri (spălarea prealabill este obligatorie). 
Sunt interzise aici naşterea, relațiile sexuale şi moartea în cadrul temenos-ului, acestea 
constituind tot atâtea surse de murdărie. Sanctuarul era un teritoriu inviolabil aflat sub 
protecția directă a zeilor, motiv pentru care a avut şi rolul unui loc de refugiu. 

Importanța altarului este dată de faptul că reprezintă locul de aprindere 
ritualică a focului sacru (escharon), de depunere a ofrandelor, de sacrificare a 
victimelor. De obicei sunt cofecționate din piatră, având diferite forme. Altarele abia 
schițate, joase, sunt specifice cultelor chtoniene la care victimele sunt sacrificate cu 
gâtul îndreptat spre pământ, în aşa fel ca sângele să ajungă direct la divinitatea 
adorată. Altarele înalte răspund unor exigenţe de rit uranian. În timpul ceremoniei 
sacrificatorii, lângă altar se află masa ritualică pe care se tranşează victima. Sunt 
plasate în fața templelor. 

Templele, rectangulare sau rotunde, îşi confundă istoria cu cea a cetăţii. 
Templele rectangulare, închise sau deschise, se compun din: vestibul (pronaos), 
camera centrală (naos sau cela) unde este plasată statuia de cult a divinității căreia îi 
este închinat edificiul, încăperea de depozitare a tezaurului şi a obiectelor dăruite 
templului  (opisthodom) şi camera secretă (adyton). Coloanele exterioare 
(confecționate din piatră începând din sec. VII î.Chr.) puteau constitui un şir (templu 
peripter) sau două şiruri (templu dipter). Uneori coloanele erau amplasate doar în fața 
templului aşa-numitul templu prostil (cu 6 coloane - hexastil sau cu 8 coloane - 
octostil). Templele rotunde (tholos) au o navă centrală şi pot fi folosite în perioada 
clasică drept loc de cult sau adunare, loc de depozitare a unor tezaure (Delphi). 

Considerat a fi casă a zeului, templul adăposteşte statuile de cult, inițial doar 
stâlpi de lemn stilizați, apoi prelucrați grosier - xoana. Lumea minoică şi miceniană 
furnizează numeroase dovezi despre existența imaginilor divinităților încă din epoca 
bronzului. Lumea poemelor homerice oferă indicii despre existența templelor şi a 
statuilor divinităților. 

6.3.4.6. Ceremonialul. Ansamblul de gesturi efectuate de către cetățeni în 
numele comunității , gesturi care servesc organizării spațiului şi timpului şi definesc 
raporturile dintre oameni şi zei alcătuieşte ritualul. Stabilirea riturilor este asociată cu 
intervenţia directă sau mediatizată a zeilor. Depărtarea de regulile precizate atrage 
după sine mânia zeilor. De aceea, rolul oracolelor, ca purtătoare de cuvânt ale 
mesajelor divine, devine strâns legat de ordonarea ritualurilor, de supravegherea 
corectitudinii lor. În sec. VIII î.Chr. sunt fixate şi gravate la intrarea templelor legile 
sacre. Fenomen ce individualizează lumea greacă de cea orientală, unde clasa 
sacerdotală era depozitara înţelepciunii religioase, cunoscătoare a datinilor de 
desfăşurare a ceremoniilor. 

Ritualurile, organizate de obicei în jurul unui cult, iau forme diverse: de la 
ofrande şi libaţii, la forme complexe de ceremonie. Religiei greceşti îi este 
caracteristic sacrificiul sângeros, ca element central al manifestărilor de adorare a 
zeilor. În Egipt sacrificiul sângeros are un rol marginal. La greci însă, sacrificiul 
defineşte cetatea, cimentează legăturile civice, reprezentând esenţa ritualurilor. 

Orice act de adorare începe cu o rugăciune, incantație, ce se pronunță cu 
glas tare de către oficianții ceremoniei (preoții) cu scopul de a atrage atenția zeilor. 
Rugăciunile erau rostite şi în fața adunărilor înaintea discursurilor oratorice, în fața 
militarilor înaintea începerii luptelor sau cu ocazia plecării în expediții. Sacrificiile 
sau depunerile rituale de ofrande sunt însoţite de libaţii (vărsarea de lichid în onoarea 
zeilor - vin, vin cu apă, cu miere, cu lapte, apă cu miere - dintr-un vas special - 
oennochoe, pe o cupă plată - phiale de pe care lichidul se prelinge pe altar sau direct 
pe pământ). Poemele homerice amintesc de libaţia de seară ce precede somnul, ca şi 
ofrandele preliminare. Vărsarea ritualică de lichid însoţeşte banchetele comune 
(symposion) 

Libaţiile destinate morţilor se desfăşurau pe movila funerară, unde se depun şi 
ofrande de hrană şi se stabileau legăturile celor vii cu defuncţii lor. Se toarnă doar apă 
pură sau lapte cu miere. 

Obiceiul depunerii în sanctuare a darurilor votive este străvechi, având 
paralele în spaţiile orientale (complexul de la Çatal Hüyük). Obiectele depuse 
(anathema) sunt mărturie a relaţiilor speciale cu zei, a respectului datorat lor. Se oferă 
figurine (bronz, teracotă), statuete din lemn, obiecte legate de bucătăria sacrificială 
(vase, ceaune, ustensile de gătit, arme). Ca act public, oferirea de daruri este semnul 
unei distincţii sociale. 

Cea mai importantă şi solemnă parte a unei ceremonii este dată de sacrificiu. 
Calitatea şi numărul victimelor sunt date de valoarea şi natura ceremoniei. Acestea se 
aleg din rândul animalelor domestice. Cel mai nobil, taurul, era închinat cu predilecție 
divinităţilor masculine, în special lui Zeus. Cele mai întâlnite sunt oaia, capra, porcul. 
Nu lipsesc sacrificiile de păsări care sunt legate de influenţe orientale (lui Isis i se 
scrificau gâşte). 

Participanţii la ceremonie, ca şi victima trebuiau să beneficieze de o pregătire 
specială. Era asigurată puritatera şi starea de sănătate a animalelor, aşezate apoi în fața 
altarului. În jurul altarului se adună personalul sacerdotal şi auxiliar al ceremoniei 
care aduc apa lustrală, coşul cu pâine, cuțitul de înjunghiere. După rugăciunile 
solemne, preotul stropeşte capul victimei cu apă purificatoare, oferă primele ofrande 
zeilor, aruncându-le în focul care arde pe altar (pâinea din coş şi fire din blana 
animalului). Apoi victima este doborâtă cu o lovitură mortală. Gâtul se îndreaptă, 
după caz, spre cer sau spre pământ, în timp ce femei participante la ceremonie scot un 
strigt ritualic care simbolizează moartea victimei. 

Următoarea etapă a sacrificiului: jupuirea şi partajul animalului pe o masă 
specială (trapeza). Sacrificatorul (mageiros) deschide toracele şi scoate viscerele 
(depuse în vas), plămânii, ficatul. Pielea este reţinută de preoţi. Apoi scoate oasele 
mari degajindu-le de carne, pe care le înfăşoară în grăsime .şi le depune pe altar. 
Stropite cu libaţii, parfumuri ele sunt partea trimisă zeilor prin mistuirea în foc. Fumul 
reprezintă vectorul comunicării muritorilor cu divinitatea. Viscerele fripte pe altar 
sunt consumate pe loc de sacrificanţi. Restul cărnii este tranşată, porţile fiind trase la 
sorți sau distribuite după merit celor prezenţi la sacrificiu. Stârânse în ciaun pentru 
pregătirea mesei comune. 

6.3.4.7. Calendarul liturgic. Stabilite de către cetate, festivitățile religioase 
dau timpului un ritm riguros urmărit de autorităţi. În Attica, de la sfârşitul sec. V, 

Nikomachos redactează un calendar, model pentru redactări ulterioare în alte 
cetăți. Calendarul de la Marathon divide sacrificiile în anuale şi bienale, menţionează 
lunile anului, divinităţile vechi şi intervenţia, ca autoritate locală a demarhului. 

6.3.4.8. Oficianții. În căminul lor sau în spaţii publice, toți cetățenii pot să 
îndeplinească gesturi care exprimă pietatea. În general atribuţiile sacerdotale sunt 
delegate prin decizia comună a tuturor. Autoritatea religioasă astfel obţinută se 
exercită pe o perioadă de timp limitată. Rare sunt atestate cazuri de sacerdoţii viagere 
(oficianţii cultului de la Eleusis, preoteasa zeiței Demeter, preotesele zeiței Athena 
Polias, preoţii lui Poseidon Erechteus) 

Misiunea unei instanţe religioase este de respectare a obiceiurilor tradiționale 
în spațiile sacre ale sanctuarelor. Aceste atribuţii sunt în egală măsură liturgice şi 
administrativ-financiare, privind ordinea şi respectarea legilor sacre, organizarea 
marilor sărbători religioase, controlul finanţelor lăcaşelor de cult. De îndeplinirea lor 
în numele comunităţii se ocupă preoți, magistrați, personal din oracole, experți în 
materie religioasă, regii spartani. În cetăți cu organizare democratică demosul joacă 
un rol important, delegând public competențele sacerdotale. 

Preotul depindea mult de cei care l-au ales. Nu există restricții de vârstă sau 
sex în ce priveşte exercitarea unei funcții preoțești, deşi cel mai adesea zeii sunt 
deserviţi de preoţi, iar zeițele, de preotese. Aceştia reprezintă autoritatea liturgică, 
legislativă, administrativ-juridică şi financiară din cadrul cultelor, având statut similar 
cu al magistraţilor. Alegerea lor anuală este lăsată pe seama sorților, de unde şi marea 
deschidere publică a acestor funcţii care face ca în spaţiul cultural grecesc să nu existe 
o castă sacerdotală, similară cu cea întâlnită în Orientul antic. Deoarece misiunea lor 
este strâns legată de activitatea cultuală, calitatea de preot nu o poate îndeplini decât 
un cetăţean cu drepturi depline, străinii fiind excluşi. Alte exigențe nu li se impune (li 
se permitea căsătoria, castitatea temporară era legată de perioada sărbătorilor 
religioase. Rolul lor cultual se traduce în supravegherea sacrificiilor (publice sau 
private), verificarea corectitudinii şi purității activităţii în sanctuare. 

Remunerate modest, sacerdoţiile beneficiază de anumite părți onorifice ale 
animalelor sacrificate (coapsa, capul , parte din ofranda nesângheroasă, uneori sume 
de bani, concesionarea unor venituri). Ca exemplu, preotesei Athenei Polias i se dă, 
prin hotărârea lui Hippias, 1 kg de orz, unul de grâu şi un obol la fiecare naştere sau 
decest!. Preoţii fratriilor din Attica primesc coapsa, o coastă, o ureche şi o jumătate 
de drahmă pentru înregistrarea infanților. Aceleaşi produse şi sumă, inclusiv prăjituri 
şi o jumătate de măsură de vin, li se adaugă la înregistrarea copiilor ajunşi la 
pubertate. Statutul economic al preoţilor este în strânsă legătură cu importanţa 
sanctuarului. Din sec. IV î.Chr. unele sacerdoţii se pot cumpăra datorită veniturilor 
care erau consistente. În cazul sanctuarului de la Milet, dintr-un decret consemnat 
epigrafic aflăm despre stabilirea unei date fixe pentru efectuarea sacrificiului către 
Asklepios. Dacă nimeni nu aducea o jertfă sacrificială era prevăzută obligația plății 
către preoți a unei taxe de 12 drahme. 

Personalul auxiliar era numeros. Hieropizii, atestaţi în multe cetăți, erau 
organizaţi la Athena într-un colegiu de 10 membri, aleşi de Bulé (organizau serbările 


SI Aristotel, Economia, II, 2, 4. 

Panathenee, supravegheau participarea la ceremoniile de la Delos, Eleusina, 
Herakleia, se ocupau de sacrificii, securitatea şi buna desfăşurare a ceremoniilor, 
împărțirea onorurilor către magistrați). Epimeleţii se ocupau de organizarea serviciilor 
religioase speciale, suportând şi cheltuiala desfăşurării acestora. Epistaţii efectuau 
controlul financiar al cultelor. Exegeţii, depozitari ai unei înțelepciuni şi cunoaşteri 
speciale, îndeplineau interpretarea legilor sacre. Chresmologii transmiteau şi 
interpretau profeţiile oracolelor sau a altor semne divine. Alte sarcini religioase revin 
magistraţilor. La Athena, arhontele basileu, care moşteneşte funcţia religioasă a 
regelui homeric, sacrifică în cadrul cultelor strămoşeşti. Competenţele sale sunt mai 
mult de ordin administrastiv (supraveghează respectarea calendarului religios, 
prezintă misterele. Din punct de vedere juridic acesta se implică în afacerile de 
impietate şi în conflictele dintre preoți. El se îngrijeşte de Marile Dionysii, de 
ambasada sacră de la Delos, de procesiunea închinată llui Asklepios. 

6.3.4.9. Panelenismul. Sanctuarele panelenice, vaste ansambluri ritualice, 
dezvoltate în jurul altarelor, conţin temple, camere de tezaure, locuri de competiţie, 
spaţii auxiliare. Participanți la ceremoniille periodice panelenice sunt atât greci cât şi 
barbari. Stadionul din Olymia putea cuprinde 40000 de spectatori. La 
deschiderea/închiderea acțiunilor aveau loc ceremonii solemne celebrate de preoți 
locali. Unele sanctuare (Delphi, Olimpia, Epidaur) cad în grija mai multor cetăți 
grupate în adevărsate asociații religioase şi politico-militare (amficţionii). 

Sanctuarul din Olympia, situat în Elida (vestul Peloponesului), la poalele 
muntelui Kronion, aproape de râul Alpheus, a fost folosit de la cumpăna mileniilor 
I-II î.Chr. şi până în epoca romană. Divinităţile adorate - Zeus şi Hera. Ceremoniile 
organizate din 4 în 4 ani în onoarera lui Zeus, sunt dublate de concursuri sportive 
(agoniai) pe durata a 5-7 zile. În perioada festivalului, proclamarea unui armistițiu 
general chema competitori şi spectatori din întreaga lume greacă şi barbară. Eroului 
olimpic i se conferă onoruri (cununa de laur, i se permite amplasarea unei statui în 
templu, primit alături de oaspeţii de onoare lângă altarul zeiţei focului, Herstia). 

Sanctuarul de la Delphi, situat în Phocida, pe pantele muntelui Parnas, a fost 
întemeiat, potrivit tradiţiei, în locul în care s-au întâlnit cei doi vulturi trimişi de Zeus 
să zboare unul spre celălalt. Locul de întâlnire considerat a fi buricul pământului 
(omphalos). Începuturile sale greu de precizat. Consultat ultima dată de împăratul 
Iulian Apostatul. Investigarea viitorului oferea lămuriri privind rezolvarea unor 
probleme dificile ale cetăţii, expedițiile de colonizare sau militare, schimbări de 
regimuri politice etc. "Oracolul era inţial amenajat în cinstea marii zeițe a pământului. 
Patronul consacrat ulterior a fost Apollon. Rolul de transmițător către muritori a 
dorinţei inefabile a lui Zeus era jucat de Pythia. 

Consultarea oracolului presupune o ceremonie prealabilă de purificare, 
spălare ritualică. 

Între sec. VII-IV î.Chr. funcționează asociaţia cetăților din Thessalia şi Grecia 
Centrală (amficţionia de la Delphi) care pe lângă administrarea sanctuarului şi a 
tezaurelor depuse, reprezintă o puternică alianță politică şi militară. La patru ani au 
loc întreceri muzicale, poetice şi sportive în incinta sanctuarului. Învingătorilor 
concursurilor pythice, premiaţi cu frunze de laur, nu sunt inferiori celor de la 
olimpiade. 

Sanctuarul lui Asklepios, situat în Argolida lângă oraşul Epidaurus, se 
întinde la poalele muntelui Kynortion, într-o câmpie scăldată de ape cu însuşiri 
terapeutice. Maxima dezvoltare a cultului în sec. IV î.Chr. Răspândit în zone 
vorbitoare de limbă greacă, apoi lumea romană, cultul se prelungeşte până în vremea 
primilor împărați creştini. Cele mai importante construcții ale sanctuarului sunt 
tholos-uk lui Asklepios cu dublă colonadă, templul zeiţei Artemis, unul din cele mai 
bine păstrate teatre ale antichităţii (14.000 de spectatori). 

Fiu al lui Apollo şi al unei pământene (Coronis), Asclepios, potrivit tradiţiei, 
este găsit după uciderea mamei de Artemis de păstorul Aresthanas alăptându-se la una 
din caprele sale. Legenda, transmisă de Pausanias, precizează răspândirea zvonului că 
pruncul putea tămădui orice boală, readucând la viață chiar şi pe morţi. Marele "vraci 
al oştirii”, Asclepios este protectorul bolnavilor, cel ce alină suferințele, patronul 
medicilor. Pentru că-i răpea pe oameni din ghiarele morţii este pedepsit de Zeus şi 
ucis. Memoria mitologică îl păstrează în rândul eroilor. 

Vindecarea în sanctuar a bolnavilor era de natură incubatorie. După 
săvârşirea unui sacrificiu şi plata unei taxe, bolnavul pătrundea în temenos, se 
întindea pe sol şi primeşte în timpul somnului leacul divin şi sfaturi de alinare a 
suferințelor. 

Ritmând viaţa şi definind destinul uman, funcționarea sanctuarelor reprezintă 
o prelungire a polis-ului pe de o parte şi intenţia grecilor de a se identifica cu ideea de 
elenitate. 

6.3.4.10. Credinţe funerare. 

Încă din epoca bonzului marcarea trecerii în neființă era legată de statutul 
social. Există ritualuri specifice de înmormântare care presupun toaleta defunctului, 
apoi protohesis-ul, expunerea sa în vestibului casei, în vreme ce bocitoarele îl jelesc, 
iar în faţa casei este aşezat un vas cu apă lusatrală. Deplasarea cortegiului spre cimitir 
se realiza noaptea prin purtarea mortului pe braţe sau cu un vehicul. La mormânt se 
fac libaţii, se depun ofrande, sunt săvârşite sacrificii. Morţii sunt comemoraţi în a 3-3, 
a 9-a şi a 13-a zi după funeralii. Acasă focul este stins în vatră şi se aprinde altul, gest 
legat de repurificarea spaţiului domestic, moartea fiind considerată aducătoare de 
murdărie. 

În cinstea morţilor, în plan public, există sărbători închinate acestora. La 
Athena la Antesterii (13 februarie) se pregătea o fiertură specială care trebuia 
consumată înainte de căderea nopţii (când se considera că morţii se amestecă cu viii), 
iar sacrificiul principal era închinat lui Hermes psychopompos. 

6.3.4.11. Miturile. Gândirea mitologică care este asociată timpurilor arhaice 
reprezintă acea tradiţie ancestralăce a circulat mai întâi pe calw orală, sub formă de 
povestiri (mythoi) şi apoi a fost fixată în scris, fiind transmisă de operele poetice. 
Începând cu Cl. Leevi-Strauss şi G. Dumézil, diferite mituri greceşti sunt interpretate 
ca structuri de gândire ce încearcă să explice universul, lumea zeilor şi a oamenilor. 
Mitul este una din căile de exprimare a religiei greceşti. Spre deosebire de ritual, 
cealaltă modalitrate de expresie religioasă, mitul are o mai mare capacitate de 
teoretizare, un mai mare rol didactic. Cele mai răspândite cosmogonii şi teogonii sunt 
transmise de opera lui Hesiod (Theogonia) 

În geneza hesiodică, zeița Gaia (Pământul) îi zămisleşte singură pe 
Uranos, pe Ponthos, munţii şi nimfele. Unindu-se cu Uranos dă naştere Titanilor, a 
doua generaţie de zei. Aceştia se răzvrătesc împotriva tatălui. Gestul lui Cronos de a-l 
emascula pe părintele său va avea multiple consecinţe: naşterea Afroditei din spuma 
mării unde au căzut organele sexuale ale lui Uranos şi zămislirea celor trei zeițe ale 
răzbunării -Eriniile, a Giganţilor şi a Nimfelor frasinilor. Instalat la cârma lumii, 
Cronos se căsătoreşte cu sora sa, Rhea, care-i dăruieşte 5 copii: Hestia, Demeter, 
Hades, Poseidon, Zeus. Deoarece destinul hotărâse ca soarta suveranului să fie 
pecetluită de voinţa copiilor săi, Cronos obişnuia să-i înghită. Speriată, soția îl 
adăposteşte pe ultimul născut, Zeus, într-o peşteră de pe muntele cretan Ida. 
Inevitabilul se produce, Zeul îl detronează pe Cronos, îşi eliberează fraţii, le acordă 
onoruri şi privilegii, îi trimite în Tartar pe titani. În finalul mitului, Zeus se dovedeşte 
a fi învingătorul prin victoria asupra întrupării răului absolut (şarpele Typhon), din 
sângele căruia se vor naşte vânturile dezordonate (Notos, Boreas, Zephiros). Aşa 
ordinea suverană şi dreaptă a lui Zeus se instituie definitiv, oferind lumii o coerență 
asupra căreia veghează permanent. 

În ce priveşte locul şi statutul oamenilor, Hesiod în ale sale Munci şi zile 
transmite o genealogie alcătuită din 5 generaţii, dintre care patru sunt asociate 
metalelor: aur, argint, bronz, fier, iar a cincea, cea a eroilor, este intercalată între 
oamenii de bronz şi de fier. 

Vârsta de aur a omenirii se consumă pe vremea lui Cronos. Acei oameni nu 
cunoşteau truda lucrului deoarece natura le oferea cele necesare, nici violența 
războiului, fiind caracterizați prin disciplină şi măsură. Starea de beatitudine este 
dominanta vârstei lipsite de boli şi suferinţe. Moartea oamenilor de aur, care vor 
beneficia din partea muritorilor de onoruri divine, echivalează cu trecerea într-un 
somn adânc. 

Lor le succed în timpurile lui Zeus, oamenii de argint, mai puţin nobili, care, 
refuzând să dea zeilor onorurile cuvenite, le stârnesc mânia şi sunt ucişi. 

Le urmează seminția oamenilor de bronz, războinici năvalnici care sfârşesc 
prin a se autonimici. 

Următoarea generație făurită de Zeus, a eroilor, sau zemizeilor, viteji drepți 
ce devin celebri în războaie. Calitățile supraomeneşti de care dau dovadă în domeniul 
artrei militare, al eticii şi înţelepciunii, le vor asigura un loc aparte după moarte. Zeii 
le-au rezervat ca lăcaş Insula fericiţilor. 

Ultima generaţie, din care cu regret face parte şi poetul, este a truditorilor 
pământului, oamenii vârstei de fier. Aceştia cunosc toate necazurile, bolile şi 
suferinţele, trebuie să venereze zeii, să le risipească fum şi arome pe altare, trebuie să 
înfrunte nedreptăţile semenilor lor. 

Delimitarea clară a coordonatelor ontologice umane este dată de mitul 
prometeic. Faptele fiului lui lapet aşează pe oameni între zei şi animale, statornicindu- 
le relaţii specifice cu lumea divinităților. Sacrificându-le animale, oamenii trebuie să 
onoreze zeii, oferindu-le pe altare grăsimea şi oasele victimelor. Împărțirea vicleană a 
victimelor de către Prometeu nu este lipsită de măsuri punitive din partea lui 
Cronidului. Oamenii sunt privați de foc, dar Prometeu li-l va aduce din cer ascuns 
într-o tulpină de soc, motiv pentru care tatăl ceresc îl înlănţuie, trimițând vulturii să-i 

devoreze ficatul. Apoi Zeus trimite oamenilor ca dar femeia “capcană adâncă 
şi fără ieşire”, căci din ea a purces generația blestemată a femeilor, osândă instalată în 
mijlocul muritorilor (Theogonia, 592 şi urm.). 

6.3.4.12. Misterele. Misticismul grec, închegat de-a lungul secolelor de 
experienţa religioasă, îşi propune realizarea unui dialog special cu divinitatea, prin 
care se caută un contact direct cu divinitatea, un drum spre o fericire perpetuă. În 
epoca clasică reținem trei manifestări religioase cu caracter mistic: a) misterele de la 
Eleusis; b) dionysismul şi c) orfismul. Primele două mistere sunt patronate de stat, 
deşi dintr-un punct de vedere marginale prin caracterul iniţiatic-individual al 
ceremoniilor. Orfismul este mai mult decât decât o rligie, este o etică, o filosofie sau 
preocupare despre suflet. 

a) Locul de la Eleusis, consacrat din epoca homerică zeiţei Demetra, se va 
dezvolta ca un sanctuar panelenic, în acelaşi timp un loc de pietate individuală, 
deschis inițial vorbitorilor de grai ionic, apoi tuturor grecilor. În sec. VI î.Chr. cetatea 
de la Eleusis este integrată statului atenian, iar cultul intră sub patronajul arhontelui 
basileu al Athenei. 

Potrivit tradiţiei, misterele au fost fondate de zeiţa Demetra când îşi căuta 
fiica, răpită de Hades. Preotul principal al cultului (hierophantul) arată obiectele sacre 
în timpul ceremoniei ce o prezida, rostind formule ritualice ale misterelor interzise 
nevorbitorilor de limbă greacă. El este asistat de preoteasa zeiţei, de purtătorul de 
torță şi de preotul altarului (primii patru demnitari ai cultului, aleşi pe viață). 

Ceremonialul de la Eleusis, complex, se desfăşoară în mai multe etape. 
Misterele de primăvară cu caracter agrar, Marile Mistere din septembrie-octombrie, 
precedate de lungi preparative şi epopteia (faza ultimă a extazului contemplativ). 
Prima etapă a misterelor, cea de primăvară, se desfăşoară la Agra, cartier al Athenei, 
cu practicarea unor sacrificii purificatorii şi posturi. 

Etapa a doua, Marile Mistere, se desfăşoară timp de 10 zile, fiind condusă de 
arhontele basileu. O procesiune solemnă, escortată de efebi, pleacă de la Eleusis la 
Athena aducând obiectele sacre în coşuri în faţa magistraților, preoților şi demosului. 
Sărbătoarea propriu-zisă începe în ziua următoare cu lună plină, numită agyrmos, care 
prilejuieşte strângerea tuturor candidaților la inițiere (mystai), supuşi în prealabil unor 
posturi alimentare şi sexuale, retraşi din colectivitate. La malul mării se purifică, 
încurajați de iniţiaţii anului trecut, îmbracă haine noi şi sacrifică un porc pe malul 
Phaleronului. Întorşi în oraş, participă la un sacrificiu purificatoriu. 

În ziua următoare, cea mai solemnă, obiectele sacre se întorc la Eleusis într-o 
procesiune care poartă în față statuia lui lacchos, apoi carul cu hiera, apoi preoţii şi 
oficianţii cultului (mystai), magistraţii, delegațiile oraşelor şi triburilor, demosul. 
Alaiul se îndreaptă spre sala de iniţiere (Telesterion) unde au acces cei ce se vor iniția 
timp de trei zile (începe cu sacrificiul închinat celor două divinități, li se arată 
obiectele sacre, evocarea hierogamiei, practici de fertilizare şi fecunditate, dorința 
inițiaților de a fi aleşi, după moarte, de a avea lumină în lumea tenebrelor). 

În ultima zi hierophanul dă instrucţiuni privind păstrarea secretului celor 
văzute şi întreprinse. 

b) Sărbătorile închinate lui Dinysos conţin iniţieri şi rituri secrete într-un 
ansamblu de festivități înscrise în calendarul liturgic. Mitul povesteşte dubla naştere a 

lui Dionysos. Conceput din uniunea lui Zeus cu o muritoare (Semele, fiica lui 
Cadmos, regele Tebei), Dionysoos este salvat de tatăl său atunci când mama este arsă 
de strălucirea Cronidului şi păstrat în coapsa lui Zeus până la a doua naştere. 
Dionysos este expresia, imaginea a ce este negativ în cetate. Nevoia de strângere 
laolaltă a relelor, violențelor şi anihilarea lor însoțesc starea de transă colectivă, 
componentă de bază a ritualurilor dionysiace. Relatările mitologice şi ritualurile 
practicate duc la trasarea a două modele ale lui Dionysos: cel theban incumbă 
caracterul său violent asociat cu dezlănţuirea delirului şi cel attic, mai potolit, 
compatibil cu valorile civice. Adoratorii onorează zeul în procesiuni grupate pe sexe, 
unde se consumă vin, se dansează şi se cântă, în compania flautului, se execută 
sacrificii. 

Desfăşurarea sărbătorilor în mai multe etape. Antesteriile din februarie- 
martie, sunt apreciate drept cele mai vechii manifestări religioase în onoarea zeului. 
Deschiderea butoaielor de vin, transportul lor în sanctuarul zeului unde au loc 
întreceri de băut. Ultima manifestare constă în reîntoarcerea zeului în cetate (adică a 
ulcioarelor cu vin), într-un car alegoric însoţit de doi satyri goi. Cu ocazia acestei 
procesiuni, soţia arhontelui basileu (basilinna) se căsătoreşte simbolic cu zeul, 
marcând unuinea lui Dionysos cu cetatea. 

Marile dionysii desfăşurate timp de 6 zile în martie-aprilie, încep cu un mare 
cortegiu condus de arhontele eponim şi efebi care aduc statuia zeului din Eleuthera, 
care este aşezată în teatru, la lumina torțelor efebilor. Concurenţii defilează, iar o 
hecatombă alimentează participanţi la banchet. În zilele a doua şi a treia urmează 
concursul corurilor de bărbaţi şi copii, dialog alternat cu cânt coral. În noaptea 
următoare are loc exhibarea unui falus enorm. Alaiul format din personaje vesele şi 
mascate joacă o comedie în trei acte. În ziua a patra are loc concursul de comedie, 
urmat alte două zile de cel de tragedie. 

Sărbătorile în cinstea lui Dionysos adună participanţi din toate categoriile 
sociale şi juridice, bărbați şi femei deopotrivă. Forme de manifestare a colectivităţii, 
cu momente de depăşire a barierelor, aceste ceremonii vor căpăta o importanță 
deosebită prin asocierea lor cu manifestările teatrale (naşterea tragediei în interiorul 
manifestărilor religioase închinate lui Dionysos). 

c) Orfismul. Curent filosofico-religios apărut relativ târziu în lumea greacă. 
Marea sa dezvoltare este asociată epocilor clasică şi elenistică. Mitologia îl prezintă 
pe Orfeu ca pe un poet-cithared, trăind înaintea lui Homer în Thracia, unde îmblânzea 
fiarele cu muzica sa. De altfel, Orfeu trece drept fiu al zeului Apollon. La îndemnul 
lui Dionysos, este sfâşiat de menade, iar corpul îi este împrăştiat (capul ajunge în 
insula Lesbos unde este folosit drept oracol) Cunoscută este coborârea sa eşuată în 
infern pentru a o readuce pe soția sa, Eurrrrydice. Din aceste motive Orfeuu apare 
drept întemeietor de rituri iniţiatice legate de purificare prin vegetarianism şi asceză. 

Ca doctrină, orfismul se distanțează net de celelalte manifestări cu mistere din 
religia greacă. Teogonia orfică are la origine Principiul, oul primordial sau noaptea 
care dau unitate universului. Reîntregirea totului, a perfecțiunii, este de aşteptat în a 
şasea generaţie, marcată fiind de venirea lui Dionysos orfic, care apare legat fiind de 
mântuirea sufletului prin contopirea într-o epocă de aur a tuturoor cu divinitatea. 
Adoptareaunui mod de viaţă pur, a unei etici pozitive sunt condiţii inerente pregătirii 

pentru reîntregirea perfectă. Din sec. V î.Chr. scrierile orfice se răspândesc în 
toate mediile greceşti. Pe plan general, orfismul se răspândeşte înmediul popular, 
producând nelinişti şi practici cărora încearcă să le pună capăt preoții itineranți. 

În religia telurică nu lipseşte nici elementul masculin, dar este subordonat 
primului. Acest lucru este valabil şi pentru Poseidon a cărei forță se răsfrângea în 
vremurile vechi asupra întregii lumi. Numele lui îl desemnează drept soţ al marii 
zeițe (Demeter). La Homer, aria de dominație a acestui zeu este redusă doar la mare. 
Chiar dacă ia parte ca prieten al grecilor la luptele lor, importanţa sa este redusă, 
fiind amintit doar în legătură cu marea sau ca armăsar. În epoca homerică el era 
înzestrat doar cu frânturi, fie ele şi semnificative, din ceea ce cândva constituia 
adevărata sa măreție. Această limitare reprezintă dovada unei majore mutații în 
gândire, deoarece Poseidon a fost odinioară o zeitate ce reprezenta elementul 
masculin alături de zeitatea feminină a pământului, a cărui forță cuprinzătoare este 
comparabilă cu a lui Zeus. Cu toate acestea, este singurul care îndrăzneşte să 
protesteze împotriva supremației universale a lui Zeus (Iliada 15, 195). Forţa sa 
primordială îşi găseşte expresie în fiii pe care mitul i-i atribuie: făpturi uriaşe, 
nestăvilite, precum Orion, Otos, Polifem etc. Într-un alt mit Poseidon se 
împerechează cu Meduza care poartă un nume al zeiței pământului (stăpâna, cea 
care conduce”). Vechea zeitate telurică îşi naşte fiii precum în miturile monstruoase: 
după ce Perseu o decapitează, ies la iveală Chrysaor (“bărbatul cu sabia de aur”) şi 
Pegas - armăsarul fulger. Şi Poseidon este considerat drept creator/părinte al calului, 
de la care îi vine epitetul de Hippios. În cinstea lui se jertfesc cai şi se organizează 
alergări de care. Prezentarea în mit a lui Poseidon drept armăsar şi a partenerei sale 
ca iapă constituie un element caracteristic pentru epoca preistorică. Miturile sunt 
pline de mărturii referitoare la faptul că odinioară zeii se înfăţişau cu predilecție sub 
formă de animal. În noua gândire acest lucru nu a mai fost acceptat decât în măsura 
în care forma animală avea o semnificaţie deosebită în anumite momente şi 
corespundea unor anumite intenţii. Astfel au luat naştere legendele cu metamorfoze 
atât de cunoscute. 

Faptul că elementul masculin are mai puțină greutate decât cel feminin nu 
este singurul element ce diferențiază religia prehomerică de cea homerică. Zeitățile 
masculine reprezintă aici apariţii diferite de cele obişnuit prezentate de Homer. Este 
vorba de titani, total doesebiţi de zeii olimpieni care i-au înlăturat de la putere şi i-au 
închis în adâncuri. Tradiția a păstrat amintirea unui conflict puternic, încheiat cu 
victoria noilor zei. 

Numele de “Titan” trebuie să fi avut semnificaţia de “rege”, desemnând nu 
doar un anumit fel de zei, ci pe cei mari, pe zeii propriu-zişi, precum deus la romani, 
theos la greci. Am putea recunoaşte în numele “”" un precursor al cuvântului 
grec/latin pentru zeii cereşti, cuvânt regăsit în numele Zeus. 

Pe unul dintre titani ni-l prezintă în cutremurătoarea sa măreție una din 
tragediile lui Eschil, “Prometeu”. Este vorba de un zeu, fiu al marii zeițe a 
pământului, a cărui înverşunare noul părinte ceresc nu poate să o înfrângă. El 
dispreţuieşte noua familie de zei care-l maltratează doar pentru că a vrut să salveze 
oamenii de la pieire. Jeluirea şi disprețul titanului Prometeu răsună prin pustiul 
scitic, acolo unde titanul a fost înlănțuit de stânci ca duşman al noului rege al 

Olimpului. Ca martori ai nedreptăţii care a fost supus, el invocă elementele divine 
primordiale: aerul, vânturile, marea, pământul-mamă şi soarele“?. Corul fetelor mării, 
fiicele lui Okeanos, îi deplânge soarta şi se cufundă în final împreună cu el în 
adâncuri. 

Odinioară Prometeu a fost un personaj mai puţin nobil. La fel ca şi 
Hefaistos, a fost un zeu al focului şi al meşteşugurilor, căruia destinul omenesc îi 
datorează mult. Cum a făcut ca faptele sale să vină în sprijinul omenirii? Hesiod îl 
numește “cel Viclean”. La Homer doar Cronos, cel dintâi dintre titani, este astfel 
numit. Miturile care povestesc despre ei ni-i înfăţişează ca pe nişte ființe a căror forță 
o reprezentă viclenia şi atacul prin surprindere. Prometeu a procurat prin furt focul 
atât de util oamenilor (Hesiod, Teogonia, 566 şi Munci şi zile, 50). Apoi prin 
înşelătorie a reuşit ca zeii să-i ia cea mai mică şi nesemnificativă parte a prăzii, 
lăsând restul oamenilor. 

Un adevărat făcător de minuni al mitologiei preistorice este Perseu, pe care 
mama sa, Danae, l-a primit în pântece în adâncurile pământului de la ploaia de aur a 
zeului cerului. Copil fiind este pescuit dintr-un cufăr din mare, iar mai târziu a 
săvârşit fapte uimitoare. Pentru a ajunge la fioroasele meduze de la capătul de apus 
al lumii, Perseu le-a vizitat pe “Mume”, silindu-le să-i arate drumul spre Nimfe, de la 
care a primit sandale înaripate, glugă şi traista fermecată. Astfel a zburat la capătul 
lumii, tăind capul Meduzei. Din trupul ei au ieşit la lumină Chrysaur, “bărbatul cu 
sabia de aur” şi Pegas, armăsarul-fulger, pe care Meduza îl concepuse cu Poseidon. 
Perseu nu e zeu. El este foarte apropiat de aceştia. Înrudirea cu Hermes este evidentă 
(trăsăturile care ţin de concepţia cea mai veche). 


6.3.5. Religia celților 

Nu dispunem de nici o moştenire scrisă autentică care să ne permită 
cunoaşterea directă a teologiei celtice. Situaţia este datorată nivelului de dezvoltare a 
civilizației celtice pre-romane, care este o civilizaţie iliterară. Pe de altă parte, aceasta 
este expresia accesului limitat şi limitat la învăţătura sacră, accesibilă doar membrilor 
castei sacerdotale, şi la modalitatea de transmitere (prin viu grai în cadrul 
ceremoniilor de iniţiere), chiar şi după pătrunderea alfabetului grec şi latin în lumea 
celtică din Gallia. În absenţa unei moşteniri scrise, P.M. Duval? presupune existenţa 
unor cosmogonii sau epopei druidice asupra universului, mituri de origine, teogonii, 
tratate de magie, tratate liturgice, pierdute între timp. Aceeaşi situație priveşte şi 
literatura profană (cântece războinice, cântece epice, satirice etc.) vehiculate de 
persoane specializate (barzi). 

Recuperarea religiei celtice este urmarea a unor direcţii separate de cercetare: 

a) Preluarea informaţiei din surse antice. Există două mari tradiții. Primei îi 
aparțin principalii autori antici (Posidonius, Caesar, Strabon, Diodor din Sicilia). 
Consemnează numele în interpretatio romana a principalelor divinităţi din 
panteronul celtic. Amintim pe Mercur, Marte (divinităţi suverane), Apollo (venerat ca 


5 Eschil, “Prometeu”, 88 şi urm. 


5 PM. Duval, La Gaule, Paris, 1971; H. Hubert, Lesceltes depuis de l'epoque de La Tene et la 
civilisation celtique, Ed. Paris, p. 243 şi urm. 

vindecător), Jupiter, Minerva. Caesar adaugă şi pe Dis Pater. Doar Lucanus 
(Pharsalia, I, 454-458, V, 444-446) menționează la treviri şi lingoni o triadă 
masculină formată din Teutates, Esus, Taranis. Nu avem certitudine în ce privește 
suprapunerea acestor nume celtice cu zeii amintiți de Caesar. Posibil ca unii dintre ei 
să cumuleze funcții de la Mercur“ şi Marte, ca în cazul lui Teutates (apreciat ca şi 
corespondent al lui Dis Pater**). În fruntea panteonului celtic (după Posidonius şi 
Caesdar) s-ar afla o dovonoitate care avea unele afinități cu Mercur, iar Jupiter ar 
ocupa o poziţie secundară. De reținut că în legendele irlandeze (Lugus), 
corespondentul celtic al lui Mercur figurează în postura unei divinităţi suverane şi 
polivalente. 

Inscripţiile de epocă romană cuprind o serie de nume celtice, dintre care unele 
se asociază ca epitete cu divinităţi romane (4pollo Grannus) sau le cunoaştem doar 
numele celtic (Smertrius, Sucellos, Cerminnus). Situaţii asemănătoare sunt admise şi 
în cazul unor divinității feminine (Sirona, Epona). Un loc aparte îl deţine Marea 
Mamă, reprezentată de regulă în triplă ipostază (numitele Matrones). 

Monumentele de artă (altare votive, stâlpi votivi, vase rituale decorate, 
monede) oferă elemente suplimentare (personaje reprezentate în posturi speciale: 
şezând, cu picioare încrucişate, cu o pereche de coarne pe cap şi un şarpe cu cap de 
berbec şi un cazan aşezaţi în față). 

Tradițiile irlandeze şi galeze (cronici, legende, poeme epice) conservă, pe 
lângă tradiţii religioase vechi, şi numele unor divinităţi în variantă insulară(Midir, 
Lug, Dagda, Lir, Ogmios, Brigit), panteon legat cu precădere de cunoscuta bătălie de 
la Mag Rured. Pe baza informaţiei epigrafice s-au identificat peste 400 de nume 
divine celtice (90 % dintre acestea figurează într-o singură consemnare, fiind vorba 
probabil de genii sau mici divinităţi protectoare locale). 

b) Identificarea fenomenelor de sincretism din perioada gallo-romană, 
pornind de la imagini sculpturale şi inscripții. Rehefurile votive şi inscripţiile atestă, 
pentru perioada gallo-romană, o situaţie complexă: bl) divinităţi venerate ca entități 
singulare (Epona, onorată cu precădere în mediile militare, considerată ca încarnare a 
Marii Mame celtice). b2) Cupluri divine (Sucellos şi Mantosuelta, nume celtice sau 
Apollo Grannus şi Sirona, epitet celtic plus nume celtic). b3) Frecvența cu care aparîn 
inscripții sau reliefuri trinităţi feminine (cele trei Matres) sau masculine (Teutates, 
Taranis, Esus). b4) Existenţa imaginilor tricefale sau tricornute (şi în cazul unor specii 
fără coarne, precum calul). b5) Asociere divinitate-pasăre (corb, porumbel) sau 
animal (şarpe cu cap de berbec, cal, măgar, catâr). b6) Recunoaşterea naturii sacre a 
unor specii de animale (cerbul considerat psihopomp, taurul, mistrețul şi câinele), 
plante sau arbori (stejar, scoruş). b7) Obiectul de venerație în constituie apele 
considerate vindecătoare, de care sunt asociate divinități ca Apollo Grannus, Sirona, 
Sul , Minerva, Medica. 


8 Caesar, De bello galico, VI, 17: “Zeul pe care galii îl cinstesc cel mai mult este Mercur, 
imaginile lui sunt cele mai numeroase. Galii cred că Mercureste descoperitorul tuturor artelor, zeul care 
însoţeşte pe călători şi le dă drumul şi care şi ajută cel mai mult pe oameni la câştiguri băneşti şi şn 
negustorie”. 

5 Ibidem, VI, 18: “Toţi galii afirmă că se trag din Dis Pater şi spun că ştiu aceasta de la 
druizi”. 

c) Informații arheologice, legate de obiceiuri funerare în primul rând, de 
tipologia sanctuarelor, de natura ofrandelor din temple. Importantă este simbolistica 
celtică. Roata (simbolistică solară) rămâne unul din cele mai importante motive, 
având o strânsă legătură cu Jupiter. Indiferent de variante, motivul se asociază cu 
fulgerul. Aceste elemente sugerează o divinitate cerească, solară, probabil cu mai 
multe forme de manifestare, inclusiv soarele, furtuna, fulgerul. Totul pare a sugera 
ideea că jupiter a fost sincretizat cu o veche divinitate cerească-solară celtică. 

Măciuca-ciocan ar avea după unii specialişti (J. de Vries) o semnificație 
polivalentă, simbolizând şi viaţa şi moartea. Ciocanul apare în asocierer cu Mercur 
gallic şi Dagda irlandez sau cu Hercules celtic. Cazanul, plin, este o componentă 
esenţială în simbolistica şi ritualul celtic. De fapt, vasul ritualic constituie o 
componentă universală în toate religiile indo-europene derivate. La celți, valoarea 
simbolică este legată de druism. Este recipientul de sacrificiu sângeros-uman, centrul 
ritului, fiind probabillegat de reînviere, mai exact de calitatea de a învia morţii. 

d) Studiul comparat al izvoarelor medievale timpurii (irlandeze, galeze, 
scoțiene). Credinţa într-o existenţă dincolo de moarte, în reîncarnare şi într-un fel de 
comuniune între cele două lumi (viii şi morţii) depistată în sursele scrise (Procopiu 
din Caesarea), de descoperirile arheologice cu caracter funerar, de funcţia lu Dis Pater 
în calitate de divinitate a lumii inferioare şi de strămoş tribal, ca şi decredinţa în 
reîntrupare (în oameni sau în animale) figurată pe cazanul de la Gundestrup. 

Celţii se particularizează prin celebrarea cultului într-un spaţiu special, 
construit sau amenajat. Ca formă acestea pot fi: a) Incinte rectangulare delimitate se 
şanţ şi val, cu pasarelă de acces, portal la intrare (Viereckschantzen). b) Sanctuare în 
poziţie dominantă, protejate uneori de o palisadă şi dublă incintă. Cella amenajată pe 
o platformă mai înaltă. c) Numărul mare al ofrandelor de fundaţie, spectaculozitatea 
lor (arme reale sau votive, sacrificii animaliere sau umane, daruri (sanctuarele de la 
Gournayy sur Aronde, Ribemont sur Ancre Manching). 

Textele menționează două categorii de prei: a) gutuater (preoți care probabil 
slujesc doar un singur templu); 

b) Druizi ce se constituie într-o castă sacerdotală structurată pe grade, de 
obârşie nobilă, ereditară. Indeplineau pe lângă atribuții religioase (sacrificii umane, 
stăpânirea şi transmiterea învăţăturii sacre) şi atribuţii politice şi sociale (legislatori, 
educatori, arbitri, decid în acțiunile politice). Acţionau ca o congregaţie, cu reuniuni 
anuale, panceltice. Prin statutul particular beneficiau de avantaje deosebite (scutiţi de 
impozite şi de serviciul militar). 

Vates, probabil denumirea subalpină pentru druizi. Rol important îl deţineau 
şi preotesele (druidesele), mai ales ca prezicătoare. 

Un loc aparte îl deţinea magia şi divinaţia (legată de interpretarea spasmelor 
victimelor umane, interpretarea viselor, viziunilor, citirea în organele animalelor, 
oamenilor, interpretarea altor tipuri de semne (păsări, semne cereşti). 

Ofrande corporale (torquesuri), animale (taur, cal, cerb, oaie, capră, mistreț). 
Sacrificiile umane (în diferite ritualuri sacrificați, decapitați, crucificaţi în temple, 
spânzurați de copaci, străpunşi cu sabia). Cereale, fructe, făină. Libaţii cu sânge, vin, 
lapte. Expunere de capete, metale preţioase (aur şi argint în special). Unele divinități 
pretindeau ofrande speciale (Teutates care din punct de vedere al funcțiilor se situează 

între Marte şi Mercur, primeşte sacrificii umane. Lui Taranis 1 se aduceau jertfe 
umane în vase de lemn. Probabil şi expunerea de capete este legată de această 
divinitate. Spânzurarea sau atârnarea victimelor în copaci țin de cultul lui Esus). De la 
Pliniu cel Bătrân“ aflăm o informaţie în legătură cu interzicerea sacrificiilor umane 
druidice de către Tiberius sau Claudius (Suetonius, Claudius, XXX). 

Acestora ar putea fi adăugate: 1. Studiul comparat a 1 religiilor indo- 
europene; 2. Recuperarea elementelor ancestrale din folclorul francez, irlandez sau 
galez; 3. Supravieţuiri păgâne celtice în creştinism. 

6.3.6. Religia sciţilor 

Mitologia şi religia sciţilor, neam de origine iraniană, care popula în mileniul 
I î.Chr stepele nord-pontice sunt cunoscute fragmentar. În absenţa unor izvoare 
literare proprii, studierea credințelor religioase, a riturilor şi ritualurilor legate de 
acestea, se face pe baza relatărilor autorilor antici, a artyei scitice, bogată în forme şi 
motive iconografice. Veridicitatea informaţiei scrise este uneori discutabil] deoarece 
manifestările vieţii religioase s-a lăsat mai greu surprinse şi înţelese de autori străini, 
care au încercat să le adapteze propriilor credinţe religioase. Printre cele mai 
importante scrieri se numără Istoriile lui Herodot, cartea IV, fragmente din lucrarea 
lui Hippocrate (Despre apă, aer şi locuri), Biblioteca istorică a lui Diodor din Sicilia, 
Argonautica lui Valerius Flachus. Un izvor inedit pentru cunoaşterea tradiţiei 
mitologice scitice îl constituie legendele epice populare osetine (“legendele despre 
narți”). Osetinii, popor de origine iraniană, datorită conservatorismului lor, au păstrat 
timp de peste două mileniio organizare socială asemănătoare cu cea a sciţilor din 
timpul lui Herodot. 

O altă sursă de cunoaştere o reprezintă cercetarea riturilor şi ritualurilor 
funerare, concretizate în construcții tererstre şi subpământene care marcau etapa de 
trecere de la un nivel de existență la celălalt. Sunt remarcabile mormintele de pe 
Nipru, în zona pragului Kamensk-Dneprovsk, unde este localizată necropola regală 
scitică, cu un bogat inventar funerar (piese de artă cu decor antropo şi zoomorf). 

Cercetarea religiei este strâns legată de studierea unei probleme esențiale a 
istoriei sciților, cea privitoare la apariţia culturii scitice. Cu privire la aces subiect s-au 
emis două puncte de vedere: cel privind autohtonicitatea culturii scitice (B. Grakov, 
M. Artamov) şi cel al originii central-asiatice (A. Terenojkin). 

Cele două terii opuse nu se exclud deoarece simbioza elementelor autohtone 
şi a celor de origine străină (hitite, urartiene) a dat naştere unei forme culturale noi, 
unitare din sec. VII î.Chr. în spaţiul nord-pontic. Asimilarera unui filon central-asiatic 
în arta sciticăface posibilă existența unei largi baze de comparaţie între miturile de 
origine indo-europeană şi cele vechi iraniene (Avesta) şi vechi-indiene (Rig-Veda). 

O etapă în cercetarea ideologiei scitice o constituie teoria structurii 
trifuncționale a miturilor indo-europene, elaborată de G. Dumézil. Acesteia îi 
corespunde împărţirea trifuncțională a societăţii indo-europene în preoţi, militari şi 
producători (gricultori, crescători de animale). Pornind de la versiunea scitică a 
mitului de origine, consemnat de Herodot (Istorii, IV, 5-7), G. Dumézil susţine că la 
sciți diviziunea în trei clase sociale este una simbolică deoarece nu putem vorbi de o 


5 Pliniu cel Bătrân, Istoria naturală, XXX. 

castă sacerdotală bine conturată. Mitologia însă, moşteneşte tradiția 
trifuncțională indo-iraniană. Aurul sacru despre care vorbeşte Herodot în legenda 
despre originea sciților cuprinde câteva obiecte (plug, jug, bardă cu două tăişuri şi o 
cupă). Curtus Rufus (storia lui Alexandru Macedon, VII, 8, 17) vorbeşte despre jug, 
plug, săgeată, suliță şi cupă. Interpretate, obiectele ar reprezenta simbolic functiile 
indo-europene: jugul şi plugul servesc prelucrării pământului, barda cu două tăişuri, 
săgeata şi sulița constituie echipamentul miltar, iar cupa este un obiect ce serveşte 
cultul. 

Unele motive ale mitului originii sciților se regăsesc, vizualizate în arta 
scitică. 

6.3.6.1. Panteonul scitic. Conform relatărilor lui Herodot, sciţii cinstesc 
următorii zei: Hestia (Tabiti)“, Zeus (Papaios)*, Gaia (4pi”), Apollo (Gojtosyros) 
şi Afrodita cerească (Argimpasa)”, Heracles şi Ares. Sciţii regali îi aduc jertfe şi lui 
Poseidon (Taghimasadas). Sciţii regali aduceau jertfe şi lui Poseidon. 

Corelarea între divinităţile scitice şi cele greceşti a făcut posibilă menționarea 
numelor originale ale divinităților scitice: Hestia — Tabiti; Zeus — Papaios; Pământul — 
Api; Apollo — Gojtosyros; Afrodita cerească — Argimpasa; Poseidon — Taghimasades. 
Ca şi trăsături generale: 1. constituireaunui panteon unic pe întreaga Sciţie din timpul 
lui Herodot; 2. poziţia înaltă a divinităţilor feminine; 3. în reconstituirea cultului 
acestor divinităţi se apelează uneori la corespondențele lor în lumea grecească. 

Tabiti era divinitatea cea mai venerată de sciți, corespunzând Hestiei greceşti. 
Regele sciților Idanthyros, cel cu care s-a confruntat Darius, o numeşte „crăiasa 
sciților”, adică regină. Cel mai temut jurământ era cel pe „hestiile regale”. 
Nerespectarea lui aducea grave prejudicii regelui sau casei regale. Chiar logica 
mitului face din Hestia o figură perfectă a întemeietorului de neam, datorită naturii 
sale complexe de divinitate a focului, a statului, reprezentând un model de 


57 Tabiti, divinitatea cea mai venerată de sciți, era numită de regele Idanthyros, cu care sd-a 
confruntat Darius, “crăiasa sciţilor”, adică regină. Mitul o prezintă ca figura perfectă a şntemeietorului 
de neam, datorită naturii sale complexe de divinitate a focului, a centrului, a statului. Legătura dintre 
Tabiti şi foc-vatră-casă-persoana regelui este ilustrată de jurământul pe “hestiile regale”, adică pe altarul 
sau chiar pe divinitatea protectectoare a vetrei regale. Putem presupune că ea l-a desemnat pe Colaxai, 
atribuindu-i insemnele regale, gest care evidenţiază un alt aspect al cultului său: cel de ocrotitoare a 
atributelor regale. 

În sens mai larg, Tabiti este identificată cu Marea Zeiţă, cumulând şi funcţia şnceputului 
feminin şn natură. 

5 Asociat lui Zeus, cultul său fiind venerat după cel al zeiţei Tabiti. Ar fi fost considerat 
strămoşul sciţilor (Herodot, Istorii, IV, 5). Diodor din Sicilia consemnează funcția lui de fondator al 
dinastiei regale scitice. Ca soț al lui Api şntruchipează cerul. |n mituri are funcții demiurgice, fiind 
creatorul lumii şi al oamenilor. Reprezentarea unei figuri itifalice (personaj masculin suprapus de un 
vultur, probabil echivalentul semantic al zeului) şn partea superioară a unei oişti de car dintr-un mormânt 
de la Marjanovka a fost asociată cu Zeus-Papaios. 

5 Identificată cu Geea, Api este soţia lui Zeus-Papaios. Apropierea numelui său de termenul 
avestic api - apă, unul din elementele primordiale care stau la baza creaţiei. Comuniunea dintre cer şi 
pământ ca izvor al apariţiei vieţii este cunoscută şn toate religiile indo-europene. |n mitologia scitică 
Pământul este personificat de făptura fantastică semi-femeie - semi-şarpe care reflectă stadiul 
antropomorf al religiei scitice. 

% Identificată cu Afrodita Urania (Istorii, IV, 59). Preoţii ei androgini (bărbaţi-femei) au 
hărăzit darul de a ghici. 

autohtonicitate. În acest context se poate presupune că Tabiti a fost cea care l-a 
desemnat pe Colaxai, atribuindu-i însemnele regale. Aşa poate fi distins un aspect al 
cultului său: cel de ocrotitoare a atributelor regale. 

Pe un plan mai larg, Tabiti este identificată cu Marea Zeiţă-mamă, cumulând 
şi funcția începutului feminin în natură. Unii cercetători susţin că văd în Tabiti 
modelul unei zeități a focului în toate formele de manifestare. Focul, ca forță 
purificatoare este personificat în toate religiile indo-europene. Legătura dintre Tabiti — 
Hestia şi foc-vatră-casă-palat-persoana regelui este ilustrată de jurământul pe „hestiile 
regale”, adică pe altarul sau chiar pe divinitățile vetrei regale. 

Api este identificată cu Geea, fiind soția lui Zeus-Papaios. Cercetările 
lingvistice demonstrează apropierea numelui cu termenul avestic api — apă, iar 
analogiile din limbile baltice şi germanice indică originea lui indo-europeană. Api 
este unul din elementele primordiale, care stă la baza creaţiei, fiind bine atestat în 
mitologia pre-indo-europeană. Motiv pentru care Herodot o identifica cu Geea din 
panteonul grecesc, divinitate ce făcea parte din generaţia zeilor preolimpic, fiică a 
Haosului şă mamă a lui Uranos, Oceanos şi Cronos. Comuniunea dintre Papaios- 
Zeus şi Api-Geea, dintre cer şi pământ, ca izvor al apariţiei vieții este cunoscut în 
toate cosmogoniile indo-europene. În mitologia sctică, Pământul este personificat de 
făptura fantastică semi-femeie — semi-şarpe, care reflectă stadiul antropomorf al 
religiei scitice. Motivul respectiv se regăseşte şi în artascitică (fruntarul de la 
Țimbalka, plăcuţele de la Kul-Oba), care ar reprezenta după unii cercetători , varianta 
antropomorfă a”arborelui cosmic”. Reprezentându-şi Universul în formă de arbore, 
omul plasează în acest centru al lumii izvorul nesecat al creaţiei, personificat de 
Marea Zeiţă. 

Arghimpasa este identificată de Herodot cu Afrodita Urania (IV, 59). Preoţii 
ei sunt enareii (androgini) — bărbați-femei — cărora zeiţa le-a hărăzitdarul de a ghici. 
Deoarece în campania scitică din Asia Mică (sfârşitul sec. VII î.Chr.) unii dintre ei au 
prădat templul Afroditei Urania din oraşul Ascalon, aceasta i-a pedepsit, pe ei şi pe 
urmaşii lor, cu o boală femeiască (I, 105). Din aceste informaţii reiese că Arghimpasa 
făcea parte din categoria zeițelor fertilității, fiind totodată şi o divinitate androgină. 
Cultul ei a suferit unele influenţe orientale, dovadă fiind şi epitetul de Urania — 
„Regina Cerului”. Se presupune că din sec. IV î.Chr. cultul zeiţei s-a transformat în 
cultul unei divinități protectoare a dinastiei regale. 

Papaios era asociat cu Zeus (IV, 59), fiind soțul zeiței Api. Cultul acestei 
divinităţi era venerat după cel al zeiţei Tabiti. Conform lui Herodot (IV, 5), Papaios 
ar fi fost considerat drept strămoşul sciţilor. Diodor din Sicilia, Valerius Flacchus 
consemnează funcția divinității de fondatoare a dinastiei regale scitice. Etimologia 
cuvântului Papaios o găsim în orizontul iranian, fiind tratat de specialişti sub două 
aspecte: ca tatăl” şi „ocrotitorul”. În calitate de soţ al zeiţei Api, Papaios 
întruchipează cerul. În mituriacesta avea forțe demiurgice, fiind creatorul lumii şi al 
oamenilor. 

Numele de Getosiros este menţionat de Herodot imediat după triada divină 
(Hestia, Zeus, Api). Este susţinută natura solară a divinității, fiind identificat cu Mitra 
iranian sau cu Apollo din religia greacă. Pe baza asemănărilor funcționale dintre cei 
doi zei şi Goitosiros s-a încercat reconstituirea cultului său. Astfel, acesta apare ca 

ocrotitor al bogățiilor, în special al turmelor, deoarece turmele constituiau 
averea cea mai de preţ a comunităților scitice. De această ipostază a zeului se leagă şi 
funcţia de arcaş, de învingător al monştrilor. Pomponius Mela vorbeşte despre un cult 
al lui Apollo la sciți. Aceştia trimiteau anual ofrande la Delos, fiind duse de fecioarele 
țării (II, 5). 

Heracles. De la Herodot nu cunoaştem variantascitică a numelui lui Heracles. 
Probabil că acest erou a fost venerat la sciți cu numele său grecesc. Funcţiile lui reie 
din rolul pe care l-a jucat în mitul de origine al sciţilor. Învingându-l pe Geryon, un 
uriaş cu trei capete, a mânat caii pe pământurile sciților, nunde devine soţul unei 
făpturi ciudate şi tatăl a trei bărbaţi întemeietori de neam: Agathyrsos, Gelonos şi 
Skythes (IV, 9). 

Cultul lui Heracles face parte din categoria zeilor biruitori sau a eroilor care- 
şi trag originea încă din perioada pre-indo-europeană, avându-l ca prototip pe Indra. 
Întimp ei ajung să-l substituie pe zeul creator sau se contopesc cu acesta, preluându-i 
uneori din funcțiile cosmogonice. La sciți, Heracles are doar funcții militare, de 
apărare, graţie calităților sale fizice (putere, forță, abilitate), fiind mai aproape de 
lumea oamenilor. Unul din animalele de sacrificiu era taurul. 

Ares se bucura de un cult special, în cinstea lui fiind ridicate altare şi aduse 
jertfe bogate şi sângeroase. Herodot nu ne transmite numele scitic al acestei zeități. 
Corespondenţa cu Ares al grecilor îi conturează chipul de divinitate cu funcţii militare 
— Zeul războiului, venerat sub forma unui pumnal de fier, înfipt în vârful unei movile 
de vreascuri, la care se închinau sciţii. Această practică a fost consemnată şi de alți 
autori antici”. De cultul acestei zeități se leagă obiceiurile sângeroase ale sciților 
(consumarea sîngelui primului duşman doborât; tăierea capului acestuia; jupuirea 
pieii de pe cap), care au impresionat antichitatea prin cruzimea lor”. 

Taghimasadas este identificat de Herodot cu Poseidon. Acestuia i se închinau 
numai sciţii regali”. Detaliu semnificativ care îl plasează pe Taghimasadas în grupul 
divinităţilor regale, cu toate că acesta nu făcea parte din cercul celor 7 zeități din 
panteonul scitic. Regii sciți îl considerau probabil drept strămoşul lor mitic. Din 
trăsăturile cultului său, se pare că legătura sa cu caii, evidenţiată de considerentul că 
sciţii erau un popor nomad a determinat aspectu său hipomorf. Legătura dintre cal şi 
elementele solare în mitologia indo-iraniană a influețat interpretarea de către unii 
cercetători a cultului lui Taghimasadas ca aparținând unei divinităi solare hipomorfe. 
Aspectul acvatic al cultuluilui Poseidon este tratat în legătură cu motivul „calului 
acvatic”, cunoscut în tradiţia folclorică a popoarelor iraniene. Acesta are uneori aripi 
şi iese din ape pentru a fecunda iepele. 

Cultul eroului se apreciază că a avut în societatea scitică un rol important. 
Acesta cuprindea cinstirea eroilor genealogici, a personajelor istorice mitizate, a 
strămoşilor care s-au remarcat prin calităţi militare deosebite. În nuvele lui Lucian din 
Samosata, „Toxaris sau prietenia”, eroii sun considerați „oameni de ispravă 
(cumsecade)”, „oamenii noştri de seamă”, în cinstea cărora se aduc jertfe şi se 


%! Lucian, Zeus tragedian,42;, Arnobius, VI, 11. 

” Sofocle, Oinomaos, fr. 423; Herodot, Istorii, IV, 62; Strabon, Geographia, VII, 3, 7; Silius 
Italicus, Războaiele punice, XIII. 

% Herodot, Istorii, IV, 59. 

organizează „sărbători şi adunări mari”. Acestui cult îi erau consacrate statuile 
antropomorfe itifalice din piatră, înzestrate cu simbolurileputerii militare (akinakes) şi 
sacrale (rhyton). Comemorarea eroului era pusă în legătură cu funcția de apărare 
aneamului, a ţării şi a bogățiilor ei. 

În spaţiul Bosforului Cimerian era venerat Achile. Popularitatea acestui 
personaj este ilustrată de numărul mare al reprezentărilor din toreutica sciților, care 
eraexecutată de mşteri greci. Scene din viaţa lui Achile apar pe unele piese (garnituri 
de gorithos) din mormintele regale scitice de la Certomlyk, Solocha. Probabil că în 
spaţiul nord-pontic, înainte de venirea sciților, să fi existat cultul unui personaj eroic. 
Asemănările dintre faptele lui Achile grecesc şi reprezentările din toreutica scitică 
demonstrează faptul că sciţii cunoşteau faptele de vitejie ale acestuia. Motiv pentru 
care se produce şi o „ajustare” a cultului eroului grec propriilor tradiții, cu toate că 
Herodot menţionează reticenţa sciților față de obiceiurile străine, ca şi pedepsele ce se 
aplicau celor care îndrăzneau să încalce tradiția”. 

O dată cu apariția statului ia o deosebită amploare cultul regal, legat fenetic 
de cultul eroului. Caracterul sacral al puteii regale, atribuţiile cultuale ale regelui, au 
condus la o formă deosebită de comemorare a regelui defunct. Credinţa în puternicia 
şi măreţia regelui după moarte este reflectată deamploarea construcţiilor funerare, de 
numărul mare al persoanelor şi animalelor sacrificate, precum şi de sentimentul de 
sfinţenie pe care-l aveau sciții față de mormintele strămoşilor. 

6.3..6.2. Ceremoniile. Relaţiile stabilite între zei şi comunitate aveau lo în 
cadrul unor ceremonii periodice. Pot fi amintite câteva tipuri de ceremonii: 

a) Ceremonii regale. Herodot (IV, 7) vorbeşte despre o sărbătoare anuală a 
sciților pusă probabil în legătură cu ritualul feritlităţii pământului, sărbătoare de tip 
agrar ce se desfăşoară primăvara, care coincidea cu Anul Nou. Alegerea unui 
înlocuitor temporal al regelui presupunea „moartea” şi „renaşterea” simbolică a 
regelui adevărat, iar în plan cosmic, a întregii naturi. Acest ritual făcea parte din 
categoria serbărilor regale, fiind în legătură cu concepţia de reînnoire anuală a puterii 
regale, adică a funcţiilor politice, religioase, militare şi economice. Din ritual făcea 
part adormirea „regelui” (somnul pe pământul gol ea o formă de hierogamie între 
regeşi Mama-Glie, cu scopul de a fertiliza pământul; se reproduceacăsătoria între 
stămoşul miticşi divinitatea pământului) lângă obiectele sacre (reînnoirea mandatului 
pe încă un an) şi ocolul călare al pământurilor sale (reînnoire anuală a dreptului de 
posesie). 

b) Ceremonii închinate unor divinităţi (oficierea cultului lui Ares, singura 
zitate pentru care sciţii au improvizat un fel de altar, căruia îi aduceau jertfe). 

c) Ceremonii funerare, în primul rând funeraliile regale, descrise de Herodot, 
cuprindeau: tratarea corpului defunctului; transportarea acestuia prin ţară, pentru 
aducerea ultimului omagiu; pregătirea şi amenajarea mormântului; sacrificarea 
animalelor şi a oamenilor care urmau să însoşească defunctul; înhumarea propriu- 
zisă, banchetul funerar; ridicarea movilei; purificarea participanţilor; ritualul de 
pomenire organizat după un an. 


”4 Ibidem, IV, 16-80. 

d) Ceremonii consacrate virtuţilor militare. În cadrul unor 
sărbători militare avea probabil loc ritualul de înfrățire al sciţilor, motiv reîntâlnit şi 
în arta scitică (aplicile de la Kul-Oba, Solocha. 

6.3.6.3. Locurile de cult. Caracteristică religiei scitice este absenţa templelor, 
a locurilor special amenajate pentru cinstirea divinităţilor. Siciţii fiind în mare parte o 
societate nomadă, efectuau pentru Ares un ritual aparte. Nu se ştie unde era ridicat 
„altarul” în cinstea acestuia, ci doar că acesta era înălţat lângă „scaunul dregătorilor, 
în fiecare ţinut”, adică în centre politice”. Probabil că locul oficierii cultului era 
acelaşi în fiecarean, amplasarea movilei fiind în funcţie şi de sacralitatea spațiului 
desemnat. 

Un alt spaţiu sacru, cu statut unional, era necropola regală scitică. Importanța 
acordată de sciți acestui spaţiu o înţelegem din răspunsul regelui scit, Idantyros la 
provocările lui Darius în timpul campaniei din 514 î.Chr. Amplasarea ei „acolo unde 
Borysthenes este navigabil” este neclară. Arheologii o plasează în zona pragului 
Kamensk-Dnepopetrovsk al Niprului, unde s-a descoperit cea mai mare concentrație a 
mormintelor tumulare scitice, impresioante prin dimensiuni şi inventar funerar. 

Un alt loc sacru ar putea fi considerat acela unde se păstra aurul mitic, în jurul 
căruia se desfăşura anual sărbătoarea de primăvară. 

6.3.6.4. Ofrandele. Relația om-divinitate era întreţinută de aducerea periodică 
a ofrandelor oferite zeităților în cadrul unor ritualuri speciale, cu scopul de a le câştiga 
bunăvoința. Mai bine cunoscute sunt ofrandele, aduse divinităților sau defunctului, 
descoperite în cadrul mormintelor scitice regale şi aristocratice. Pe lângă piesele de 
vestimentaţie, a podoabelor şi a armamentului, lângă defunct erau depuse vase de lut 
în care s-au păstrat resturi alimentare (fragmente de oase de animale). Uneori acesta 
era însoţit de calul său şi servitori, fapt confirmat şi de izvoarele scrise. 

Sacrificarea animalului”, înfăptuită de un „preot” sau de un „sacrificator”, 
era însoţită de rostirea unor cuvinte sacramentale. Herodot (IV, 7) aminteşte faptul că 
anual sciții încercau să îmblânzească cu jertfe aurul sfânt, fără a specifica ce animale 
erau sacrificate. Din categoria animalelor sacrificate lipsea porcul. 

Erau comune şi sacrificiile umanne, consacrate zeului războiului, Ares, sau 
efectuate în context funerar. Se pare că la sciți a existat şi un cult al craniului , care 
era aurit sau argintat, având menirea de a slăvi faptele de vitejie ale războinicului scit, 
fiind folosit în calitate de cupă. 

6.3.6.5. Personalul de cult. La sciți, existenţa unor categori specializate de 
persoane cu funcţii cultuale este susținută de mai mulţi cercetători, cu toate că nu 
poate fi susținută oorganizare centralizată, ierarhizată a acestora la nivel de castă. 
Probabil că „preoţii” ocupau o poziţie înaltă în societatea scitică. Hippocrate (Despre 
der, ape şi locuri, 29-30) vorbeşte despre oameni învăţaţi şi slăviți La rândul său, 


Ibidem, IV, 62. 

% Herodot (IV, 60, 61) descrie ritualul de sacrificare a animalelor, menţionând că „sciţii 
sacrifică tot felul de vite, dar mai ales caii”. Strabon (Geogr., XI, 5, 6) spune despre mesageţi că închină 
soarelui caii, fapt ce denotă simbolismul solar al acestui animal. În context funerar, calul avea funcţia de 
animal psihopomp, însoţind defunctul în „lumea de dincolo”, făcându-i trecerea. Aşa poate fi explicat 
numărul mare de cai descoperiţi în mormintele regale scitice (Certomlyk — 11; Kozel — 11; Kelermes, 
tumul I — 24; Kelermes, tumul II — 16). 

Herodot (IV, 67) relatează despre prezicătorii care ghicesc în mai multe 
nuiele de salcie şi enoreii-androgini care ghicesc în coajă de tei. Aceştia erau legaţi de 
cultul Afroditei Arghimpasa. Probabil ca enoreii să fi fost preoţii unui trib (uniuni 
tribale). Apropierea de instituția regală ar putea indica apartenenţa lor la uniunea 
sciților regali. 

Existau şi alte categorii de ghicitori (prezicători-judecători, cei care căutau 
vinovaţi pentru suferinţele regelui). Motiv pentru care erau stimaţi şi respectaţi de 
restul comunităţii (Hippocrate, 30). În atribuţiile lor intrau, probabil, interpretarea 
voinței zeilor, prorociri privind viitorul. 

Magia, ca formă a gândirii religioase, a fost comună tuturor popoarelor 
arhaice, inclusiv sciților. Aceasta s-ar putea reflecta în modul în care sciții îşi tratau 
defuncţii. Herodot ne aminteşte obiceiul de a „ospăta” mortul cu diferite alimente. 
Cineva dintre cunoscuţii defunctului îndeplinea acest ritual, cu speranţa că astfel „se 
pune bine” pe lângă răposat, deci nu poate să-l atingă mânia acestuia. Purificarea 
corpului după înmormântare ţine tot de o practică magică menite să îndepărteze 
„suflsrea morţii” (Herodot, IV LXXIII). 

În legătură cu virtuțile militare ale războinicilor sciți, cu cruzimea acestora, 
este şi obiceiul de a pregăti o soluţie specială din venin de şarpe şi sânge de om, în 
care înmuiau săgețile”. Prepararea amestecului presupunea un întreg ritual magic 
prin care se urmărea mărirea calităţii ucigătoare ale acestuia. 


6.3.7. Religia la romani 

Lumea romană prezintă o realitate religioasă foarte complexă. Sentimentul 
religios în lumea romană şi manifestarea sa sunt dificil de studiat datorită amestecului 
de componente italice, etrusce şi greceşti care dau o mare diversitate credințelor şi 
practicilor religioase. Pe un alt plan, atitudinea statului roman era tolerantă față de 
manifestările cultuale ale populațiilor cu care vine în contact sau pe care le integrează 
politic. Acest fapt a permis îmbogățirea permanentă a fondului religios cu influenţe 
externe, oferind un aspect compozit domeniului religios roman. La sfîrşitul secolului 
XIX şi începutul celui următor, şcoala istorică germană defineşte formele oficiale de 
manifestare sacră romane: zei, culte, legende”. În prima jumătate a sec. XX, 
demersul analitic s-a concentrat asupra originilor manifestărilor sacre romane, 
conturându-se trei teorii”. 

6.3.7.1. Sursele religiei romane. 


” Pliniu cel Bătrân, Ist. Nat., XI, 53, 115, 279 

% G, Wissowa, Religion und Kultus der Römer, München, 1912. 

” Prima teorie (F. Altheim, ) evidenţiază marea influență grecească, prin Magna Graecia, pe 
care a suferit-o lumea romană, începând din sec. VII-VI î.Chr. A doua, susținută de A. Piganiol explică 
originile prin dualismul fundamental al societății romane (elemente albane-indo-europene cu 
caracteristici: cremaţia, altare purtătoare de foc, cultul focului masculine, al soarelui, al păsărilor şi 
elemente sabine mediteraneene având caracteristice înhumaţia, cultul focului aflat sub patronajul unei 
divinităţi feminine, cultul lunii, al şarpelui, sacrificii umane. A treia teorie ete asociată cu cercetarea de 
referință întreprinsă de G. Dumézil privind identificarea fondului vechi indo-european care stă la baza 
religiilor romane. Roma, din punctul de vedere al organizării statale şi religioase este continuatoarea 
tradițiilor trifuncționale indo-europene, peste care se suprapun influențe etrusce şi greceşti. 

a) Cercetarea arheologică plasează începuturile religioase ale 
Romei spre mijlocul sec. VIII î.Chr. când apar primele locuiri pe Palatin. Într-o 
perioadă următoare sunt datate necropolele de pe Esquilin şi Quirinal. De la mijlocul 
sec. VII î.Chr. pe colinele Quirinal, Viminal şi Capitoliu sunt documentate de 
descoperirea unor depozite votive (fauissae), locuri de cult. După înlăturarea 
dominației şi regalității etrusce se constată arheologic regruparea Romei spre 
interiorul său prin concentrarea efortului de menținere a structurilor urbane implantate 
de etrusci. Edificiile publice sacre şi mormintele din spațiul italic sau extraitalic, 
pentru perioadele republicană şi imperială, întregesc mărturiile transmise de lumea 
romană privind activităţile de natură religioasă. 

b) Izvoarele scrise prezintă un caracter specific datorită redactării lor târzii 
(sec. I î.Chr.). Titus Livius recuperează tradiția analistă. Informaţii preţioase ne 
oferă lucrările lui Cato Maior (sec. II î.Chr.), Cicero Varro, Ovidius, Columella. 
Referiri la fenomenul religios întâlnim şi la Plinius cel Bătrân, Tacitus, Suetonius. 
Autorii creştini (Sf. Ciprian, Sf. Augustin, Sozomenos) ne transmit propriile lor 
critici la adresa panteonului păgân roman. Sursele juridice oferă puţine date despre 
interdicțiile cultuale sau statutul unor personaje care activează în spaţiul sacru al 
cetăţii. 

c) Ca surse epigrafice, pentru primele secole de existență a Romei, dispunem 
de inscripţia de la Duenos (sec. VI î.Chr.), cu menţiunea vedicului deivos-deos, de 
numita Lapis Niger din Forum (sec. VI-V î.Chr.), de Acta Fratres Arvales, redactată 
începând cu anul 218 î.Chr., de formularea (sec. II î.Chr.) a unui rit al lustraţiei 
conţinut de cele 7 Table de la Iguuium, de numeroase calendare. 

6.3.7.2. Caracteristicile generale ale religiei romane. 

Pentru romani religio reprezintă acele acțiuni dedicate venerării zeilor (cultu 
deorum). Venerarea (veneratio) sau seducerea unei divinităţi marchează stabilirea 
unui liant cu lumea divină, dar şi reflectarea acestei legături ca demarcaţie între două 
spaţii: cel aparţinând oamenilor şi cel al zeilor. Sacrul (sacer) este zona proprie 
divinului, lipsind profanului. 

Privitor la trăsăturile generale ale manifestărilor religioase se cuvin câteva 
precizări. Evoluţia acestora urmăreşte destinul istoric al Romei. În acelaşi timp, 
prezintă o oarecare independenţă care permite descoperirea originilor religioase cu 
mai multe detalii. 

Analiza trminologiei sacre şi a informaţiilor oferite de sursele scrise 
contribuie la definirea actului religios încă din primele secole de existenţă ale cetății 
ca fiind comunitar (dat de statutul preoților, desemnaţi în numele comunităţii şi de 
participarea colectivă la ceremoniile sacre), contractualist şi pragmatic (caracterul 
pragmatic al manifestărilor divinului şi a răspunsurilor umanei are ca scop stabilirea 
acelei pax deorum, imprimând religiozității romane un aspect ritualist. Ca rezultat, are 
loc stabilirea unui ansamblu de norme sacre, obligatorii pentru întreaga cetate. De 
neîndeplinirea acestora este legată starea de criză a statului, eşecuri economice, 
militare sau politice.). 

Roma timpurie coboară mitul în concretul trăit, cotidian. Motiv pentru care 
legendele pretind că exprimă istoria veridică a începuturilor. Funcționarea 

panteonului roman este golită de înțelesuri mitice, de unde şi lipsa unei 
cosmogonii în spațiul italic. 

Interesul statului pentru zona religioasă se manifestă printr-o toleranță 
deosebită față de ceremoniile desfăşurate, fapt ce a condus la o permanentă 
îmbogăţire a acestui domeniu, interpretat ca o zonă care împlineşte destinul politic al 
Romei. Aşa, divinitățile populațiilor cucerite şi integrate teritorial sau a celor 
declarate cliente ale Romei adaugă, prin interpretatio romana, un plus de forță 
existenței statului. 

În perioada confruntărilor militare cu Cartagina, în sec. III î.Chr., au loc 
importante restructurări de ordin religios. Eşecurile militare romane au îndemnat 
autoritățile să instituie unele sărbători sacre în cinstea primăverii (uer sacrum), 
interpretate ca ritual războinic sau agrar războinic, promiterea unui sanctuar pe 
Capitoliu închinat zeiţei Mens, sacrificii umane, introducerea de noi culte şi ridicarea 
unor noi temple (zeităților Venus şi Cybele), organizarea de banchete grandioase în 
onoarea unor cupluri divine şi de jocuri în cinstea zeilor (ludi Apollinares, ludi 
Megalenses din 204 î.Chr. în cinstea Marii Mame a zeilor din Ifa, zeiţa Cybele). Ca 
urmare, Roma se va confrunta cu o cu o veritabilă “luptă” între tradiţie şi inovație pe 
plan religios. Spre sfârşitul republicii are loc procesul de sinteză a vastului panteon şi 
a ceremoniilor sacre. Este vorba de pătrunderea cultelor divinităţilor Cybele, Isis, 
Ammon, a zeităților greceşti, a cultului eroic. Important pentru ceea ce se va numi 
cultul imperial impus o dată cu Augustus este faptul că din sec. I î.Chr. se observă un 
amestec tot mai pronunțat al politicii în domeniul religios şi o manifestare a 
recunoaşterii meritelor comandantului militar şi politic. Este secolul în care un Sylla 
sau un Pompei se vor asocia unor divinităţi cu pretenția de protejaţi ai acestora 
(Fortuna în cazul lui Sylla şi Venus pentru Pompei). Apoi, lulius Caesar îşi va 
construi o genealogie fictivă, considerându-se urmaş al zeiţei Venus. Dominarea 
religiei de către politic va fi definitivată de către Octavianus, devenit în anul 27 î.Chr., 
prin decizie senatorială Augustus, care elaborează un amplu program de refacere 
religioasă a statului după perioada războaielor civile. Astfel, acesta repară şi 
construieşte lăcaşe de cult (în Res Gestae sunt menţionate 82 de temple), redă viață 
riturilor arhaice căzute în desuetudine, ataşează spaţiul sacru al statului la intenţiile 
sale politice. Printre măsurile luate este şi pontifex maximus. Augustus proclamă 
cultul Dioscurilor ca protector al tinereţii, dă amploare cultelor lui Marte (Mars Ultor, 
după victoria de la Philippi din anul 43 î.Chr.), Neptun (după înfrângerea lui Sextus 
Pompeius şi Marcus Aurelius) şi Apollon, ca şi cultul Vestei. Augustus se inițiază în 
Misterele eleusine, respectă iudaismul, autorizează druismul în Gallia, deşi îl interzice 
pentru cetăţenii romani. Față de zeiţa Cybele familia imperială manifestă o atitudine 
adoratoare aparte, femeile din Domus Augusta fiind asociate cu Mama Zeilor. 
Elementul esenţial al noii forme de guvernământ, sub aspect religios, este instituirea 
cultului împăratului. 

În perioada Principatului, evoluţia religioasă ţine, în bună măsură de 
testamentul lui Augustus, adică de o întoarcere spre origini, o individualizare a 
aspectului roman, o organizare a moştenirii pe care o lasă urmaşilor. Cu toate acestea, 
îndepărtări de la această regulă apar încă în timpul primei dinastii, când împărații 
acordă o tot mai mare atenție comportamentului religios din spațiul elenistico-oriental 

(Claudius organizează cultul lui Attis, cu un calendar oficial - Hilaria), 
comportându-se uneori ca monarhi orientali sau ca ființe divine (Caligula se considera 
pe rând Dionysos, Neptun, Jupiter; Nero este asemenea Soarelui, se proclamă Apolon 
sau Hercules). La rândul lor , Domitian sau Commodus (mărturiseşte că a fost inițiat 
de Mithra, adorator al Cybelei, simpatizant al astrologiei) au pretenția de a fi numiți 
dominus et deus, împotriva preceptelor augustane. 

În provincii are loc, pe de o parte, asimilarea de către provinciali a 
panteonului roman prin interpretatio romana, care determină integrarea zeităților 
romane în panteonul local, iar pe de altă parte, toleranța religioasă tradițională a 
Romei permite infiltrarea cultelor elenistico-orientale şi a unor noi idei şi sentimente 
religioase. 

Secolul III al erei creştine marchează victoria pătrunderii divinităților 
orientale în imperiu, prin răspândirea pe scară largă a zeităților siriene (în timpul 
dinastiei Severilor), apoi prin instalarea în mediul militar a lui Mithra şi în cel politic 
a zeului Sol Invictus. Vechile comportamente religioase (ex. jocurile seculare în 
onoarea întemeierii Romei, fiind celebrate pentru ultima dată în 204 de Septimius 
Severus) cad în desuetudine. 

Sistemul tetrarhic instituit de Dioclețian construieşte o nouă putere politică 
născută pe fundamente religioase. Funcția imperială capătă aspect divin, ca şi tot ceşi 
înconjoară pe împărat. Recuperarea autorităţii politice prin intermediul bisericii 
creştine ţine de eforturile de reorganizare a statului roman de către Constantin cel 
Mare şi urmaşii săi. Păgânismul va trebui să accepte coexistenţa cu religia creştină, 
decretată oficială în 311 şi 313 prin măsurile lui Galerius (lla Serdica) şi Constantin 
(la Mediolanum). În acest secol apar ultimele reacţii păgâne, mai ales la nivelul 
aristocrației romane, ale cărei poziții față de autoritate centrală sunt reconsiderate. 
Autoritatea imperială prin acţiunea singulară a lui Iulian (361-363) încearcă 
revigorarea vechilor trafiţii, prin refacerea templelor distruse, redeschiderea altora, 
reluarea sacrificiilor sângeroase nocturne. Urmaşii săi revin la simpatia pentru 
creştinism, iar theodosienii pun capăt manifestărilor religioase păgâne, scoțând altarul 
Victoriei din senat, refuzând titlul de pontifex maximus şi transformând creştinismul 
în religie oficială în statul roman prin măsurile din anul 391 a împăratului 
Throdosiuss I (379-395). 

6.3.7.3. Panteonul. Pentru romani, zeii sunt de mai multe categorii. Pontifii 
distingeau zei cu activităţi particulare (dei proptii) şi zei cu competenţe multiple (dei 
incerti). În a doua grupă sunt incluşi, după Varron, Zeus, Marte, Quirinal, Iunona, 
Minerva, Venus, Vesta. Izvoarele scrise vorbesc despre zei autohtoni (indigetes) şi zei 
noi (novensiles), cooptați panteonului roman, de regulă pri invocarea lor. Dacă dăm 
crezare marelui pontif, Q. Mucius Scaevola (consul în 117 î.Chr.), divinitățile au fost 
introduse pe trei căi: de către preoți, de către filosofi şi de către oamenii de stat. 

În perioada preurbană se produce simbioza dintre panteonul mediteranean, 
dominat de divinități telurice şi ale fecundității cu cel indo-european, trifuncțional. 
Din timpuri arhaice, colina cea mai importantă sub aspect religios, Capitoliul, era 
sediul unor străvechi zeități care-l preced pe Jupiter (Summanus, zeul iluminării 
nopții, Terminus, Veiovis, Saturnus, Ianus şi Vulca). Tradiţia afirmă că Saturnus a 

fost detronat de fiul său, Jupiter, care apare adorat împreună cu alți doi zei 
masculini, Mars şi Quirinus, în ceea ce se numeşte Triada precapitolină. 

Jupiter (Dies Pater), mare zeu celest de sorginte indo-europeană, este onorat 
cu multiple epitete: Lucetius - care dă lumină, Fulgur - lansează fulgerul, Elicius - 
oferă ploaia, reprezentând prima funcție, cea a suveranităţii. Sanctuarul său antic se 
găsea pe Mons Latiaris şi slujea onorării tuturor cetăților latine. Inaugurarea lăcaşelor 
sale de cult (dies natalis) cade în perioada cea mai luminoasă a unei lunji 
calendaristice, la Ide, pe lună plină. Prin statutul său de tată suveran, Jupiter 
întruchipează ideea de ordine materială, politică şi militară. Din aceste considerentwe, 
apreciază G. Dumézil, Jupiter apare venerat în cadrul ceremeniilor militare (ca Jupiter 
Stator, dând un plus de vigoare, stabilitate armatei, ca Jupiter Feretrius, căruia i se 
închină primele ofrande, din armele conductorilor învinşilor, marcând stabilirea 
autorității romane) sau agrare (la Vinalii, în aprilie şi august, când se sărbătoreşte 
vinul, ca lichid cu o valoare religioasă deosebită, mai ales datorită utilizării sale 
pentru libaţii). Descifrarea istoricizării mitului a permis ataşarea funcţiei suverane 
exprimată de Jupiter domniei primilor doi regi ai Romei, Romulus şi sabinul Numa 
Pompilius. 

Marte este o divinitate singulară a războiului, la Roma şi în toată Italia. 
Acesta preia copiii expuşi şi are legături cu primăvara sacră (ver sacrum). Tradiţia îl 
asociază cu regele războinic, Tullus Hostilius, al treilea rege în lista oficială. Prezenţa 
sa în contexte agrare nu s-ar datora unor competenţe legate de acest gen de activităţi, 
ci din cauza unei simbolistici complexe a pericolelor ce amenință recoltele, 
interpretate drept inamici. Marte rămâne patronul activităţilor de apărare a cetății şi 
cetățenilor. De aceea, el deschide şi închide, prin ceremoniile sale, anul războinic. 
Spre sfârşitul republicii, ipostaza sa de răzbunător (Mars Ultor) este integrată public 
de Octavianus, în cadrul acţiunii sale de reformare a panteonului roman. 

Zeul Quirinus se asociază domeniului material, abundenței, fiind legat de a 
treia funcție a teologiei indo-europene. Datorită competenţelor sale face obiectul unei 
cinstiri comune cu Ianus. El are un statut mixt, fiind plasat între oameni şi zei, ataşat, 
prin tradiţie, de apoteoza lui Romulus şi de domnia celui de-al patrulea rege legendar 
al Romei, Arcus Marcius. 

La sfârşitul regalității şi începutul republicii, procesul de maturizare socială şi 
urbană a Romei corespunde în plan religios cu amplasarea pe Capitoliu a unei noi 
triade în care Jupiter apare alături de două divinităţi feminine: Junona şi Minerva. În 
noua asociere, Jupiter îşi păstrează fondul de atribuţii, devenind acum stăpân al zeilor 
foarte bun (Optimus) şi foarte mare (Maximus). Junona, venerată de timpuriu în Italia 
Centrală ca zeitate chtoniană, emanaţie a Mamei-Pământ, este identificată cu Uni 
(soția lui Tinia, corespondentul lui Jupiter în mediul etrusc) şi asimilată cu Hera din 
Argos. Ea devine patroana mediului feminin (asociată cu căsătoria şi cu naşterea 
pruncilor), dar şi stăpâna politico-religioasă sub numele de Junona Regina. 

Proteguitoare a activităţii intelectuale, artizanale, a artelor, Minerva era 
adorată în mediul etrusc ca Tecum şi în cel grecesc, ca Athenaa. Definitivarea 
templului acestei triade, patriciene prin origine, are loc în timpul ultimului rege 
etrusc, Tarquinus Superbus, împrejurare care exemplifică puternica influenţă etruscă 
asupra panteonului roman. 

Crearea unei a doua triade, alcătuită din Ceres-Liber-Libera, cu 
sediul cultual pe colina Aventin, marchează religioos, la începutul sec. V î.Chr., 
angajarea politică a plebeilor la redefinirea republică a cetăţii. Ceres romană, 
provenită din fondul indo-european, alcătuieşte un cuplu cu Liber-Libera, în contexte 
legate de vegetaţie şi de activităţile agrare. În perioada de început, zeiţa pare 
inseparabilă de Tellus. În cadrul ceremoniilor agrare, ambele zeițe sunt celebrate, 
Ceres apărând uneori ca epitet al zeiței pământului - Ceres Teluris. Lui Tellus îi 
datorează Ceres atribuţii legate de căsătoriile legitime şi de lumea defuncţilor. Apoi, 
din sec. IV-III î.Chr., imaginea lui Ceres este tot mai mult confundată cu cea a 
Demetrei, iar cultul său elenizat. Doar din această fază evolutivă aceasta poate fi 
studiată mai detaliat datorită redactării relativ târzii a surselor. 

Ca şi trăsături general-evolutive ale divinităţilor romane trebuie reținut faptul 
că în primele secole de existență, Roma parcurge un dublu proces religios desfăşurat 
la nivelul panteonului (sinteza cu divinităţile etrusce şi italice şi apoi elenizarea unora 
dintre divinităţi). Apoi, spre sfârşitul republicii şi, mai ales, la începutul imperiului, 
cetatea eternă care nu avea o doctrină religioasă explicită, îşi defineşte un anumit 
comportament religios (toleranța față de zeii şi cultele popoarelor supuse, dublată de 
răspândirea formelor cultuale şi culturale romane prin două căi: cultul imperial 
obligatoriu şi cultele implantate prin veterani şi civili). Există şi manifestări non- 
romane, expresie a unui segment demografic străin de cetățenia romană (negustori, 
funcţionari de origine orientală sau greacă) ce se instalează în zonele de cucerire 
romană şi care adaugă divinităţi greco-orientale panteonului roman. 

Cât priveşte panteonul roman, în epoca imperială se poate constata un dublu 
proces: interpretatio romana a unor divinităţi autohtone provinciale cu sau fără 
transfer de atribuţii divine şi interpretatio provinciarum (africană, gallică) a unor zei 
de origine romană Cazul cel mai elocvent este al lui Satum din Africa romană, care, 
deşi elogiat sub nume roman, nu are decât atribuţii locale, punice. Alte divinități 
greco-orientale nu depăşesc limitele unor profesii (Aesculap adorat de medici). 

Din multitudinea de zei onoraţi la Roma ca autohtoni sau cel puțin ca foarte 
vechi ataşaţi panteonului prin evocatio, amintim: 

Ianus trece drept zeu inițial, creator, în cântecele salienilor, căruia îi este 
atribuit în mod special rex sacrorum care-i aduce ofrande la kalendele fiecărei luni. 
Ianus veghează frontierele spațiale şi elementele ce ţin de ele, în plan public sau 
privat (pereţii casei, pragul). Şi ciclurile temporale ţin de puterile lui, ca zeu al 
schimbării (închide şi deschide anul calendaristic şi lunile). Templul său, deschid în 
permanență, se închide doar atunci când lumea este guvernată de o pace liniştitoare. 

Diana, asimilată Afroditei greceşti, era venerată în cadrul unor ceremonii în 
Arcia, pe malul lacului Nemi. După impunerea hegemoniei romane în Latium, 
beneficiază de un sanctuar federal pe Aventin. 

Castor este zeul cllăreţilor, venit din Latium, strâns legat cu Pollux şi cu 
Iuturna-Hrlrnr. După 499 cultul său devine național, în contextul bătăliei de la lacul 
Regillus, unde se va evidenția dictatorul A. Postumius. 

Fortuna, veche divinitate chroniană sabină, aparte în spaţiul roman ca mamă 
a lui Jupiter. Cultul său a fost introdus la Roma, potrivit tradiției, pe vremea regelui 

etrusc Servius Tullius. Caracterul să complex a oferit zeiţei numeroase epitete 
(Regina, Servatrix, Conservatrix, Vixtrix, Salutaris). 

Instalarea lui Hercules în spaţiul roman ţine de o dublă realitate: venirea 
fenicienilor în zonă (sec. VIII-VII î.Chr.). Cultul său apare ca monopol al familiilor 
Potidia şi Pinaria, privilegiu înlăturat prin etatizare, motiv pentru care îşi pierde şi 
caracterul străin. Banchetele oferite în onoarea sa dovedesc deplina integrare a lui 
Hercules în panteonul roman. 

Venus apare cu un lăcaş de cult individualizat în sec. III î.Chr., când în 
mediile aristocratice şi intelectuale romane se răspândeşte legenda lui Aeneas. La 
finele republicii zeița Venus intră în calculele politice ale lui Pompei şi, mai ales, 
Caesar. Acesta din urmă îşi revendică sorgintea gintei sale (lulia) din Venus şi 
Aeneas, legitimându-şi ambițiile monarhice. Caracterul binevoitor al lui Venus, pe 
care Roma îl cunoscuse în timpul războaielor punice şi îndepărtarea valenţelor 
pasionale ale Afroditei, va transforma această divinitate într-un stâlp religios şi 
axeologic pentru noua ideologie imperială a lui Augustus. 

Alte două divinităţi au aceeaşi soartă Vesta, patroana focului Cetăţii şi 
Apollon. Vesta are aceleaşi competenţe cu Hestia greacă. Caracterul deosebit al 
cultului public pe care-l deserveşte, ca şi reminiscențele indo-europene legate de 
importanța focului, determină ca lumea romană să-i consacre o funcție sacerdotală 
specială, feminină, Vestalele, recunoscute ca preotese publice ale statului. Vesta 
reprezintă alături de penaţi simbolul nucleului civic, al întemeierii şi perenității 
Romei, motiv pentru care Augustus o adaugă planului său politic de refacere generală 
a statului după 27 î.Chr. 

Prezenţa lui Apollon în surse este relativ timpurie, fiind legată de evoluția 
militară a Romei din sec. V î.Chr., când aceasta încearcă să-şi stabilească relații de 
preeminență politică față de cetăţile din Latium. Luyi Apollon i se ridică un prim 
templu în 431 î.Chr. şi i se dedică jocuri speciale începând cu anul 212 î.Chr. Zeu al 
luminii, al raţiunii, moştenind din fondul indo-european atribuţii militare, dar având şi 
competențe curative, medicale, ajunge să desemneze o nouă ordine socială, să 
exprime concordia romană instituită şi protejată de Augustus. 

În cetăţile greceşti din sudul Italiei (Magna Graecia), Dionysos este asociat cu 
ciorchinele şi beatitudinea lumii de dincolo sau adorat împreună cu elemente orfice. 
Italia îl cunoaşte de timpuriu ca pe un zeu al vinului şi al recoltelor bogate, sub 
denumirea de Liber, asociat funcțional şi ritualic cu divinitățile feminine Libera şi 
Ceres. Un număr mare de vase ceramice decorate cu scene dionysiace (sec. IV-III 
î.Chr.), descoperite în sudul Italiei, stau mărturie a credinţei în protecţia funerară a lui 
Dionysos. Ambele modele ale zeului Dionysos (teban - zeu violent endemic şi attic - 
zeu civilizator) pătrund în mediul roman,. Spre sfârşitul republicii este consacrată 
ultima înfăţişare a zeului, asociat de unele personaje politice (Marcus Aurelius) cu 
divinitatea ce protejează conducătorul militar aflat în fruntea comunității. Obiect de 
venerație a unor asociaţii cu caracter cultual, Dionysos se va răspândi în epoca 
imperială în spaţiul provincial roman occidental. 

Casa, domeniul privat reprezintă un spaţiu sacru, cu zei proprii, la care se 
adaugă un spirit protector al stăpânului familiei, Genius, adorat la fiecare zi de naştere 
a lui pater. Penaţii casei (di Penates) protejează rezervele de hrană şi de auto- 

distrugere a gospodăriei. Larii ocrotesc întreaga familie. Celor din urmă li se 
adresau rugăminţi protectoare, în faşa capelelor din atrium sau din bucătărie, la 
fiecare înmormântare a unui membru al familiei , primind în schimb ca dar o oaie. Ls 
răscruci, într-o ceremonie publică li se atârnau păpuşi de lână şi prăjituri. 

Spaţiul public era protejat de Penaţi (asimilați cu Dioscurii, reprezentaţi prin 
doi oameni înarmaţii), Lari (beneficiază de un cult stabilit de stat, cu un altar pe Via 
Sacra de pe panta Palatinului. Reprezentaţi ca doi bărbaţi înarmaţi înveşmântaţi cu 
piei, cu un câine între ei) şi de Genius Urbis Romanae (spirit protector al oraşului). 

Divinitățile importate de Roma în cadrul procesului de integrare politică a 
bazinului mediteranean sunt chemate să sporească vigoarea religioasă a cetăţii. 
Adopţia unui cult străin (evocatio) urma două căi: unii zei vin pe cale oficială, 
diplomatică (Cybele), alţii în urma consultării cărților sibyline. Pătrunderea unor 
divinităţi orientale în epoca imperială va accentua fenomenele sincretice în domeniul 
religios. 

Deşi prezentă în religia elenistică, Cybele este preluată de Roma în structuri 
frigiene la sfârşitul sec. II î.Chr. Surse republicane povestesc trimiterea uneii 
ambasade oficiale la regele Arttalos, după consultarea cărților sibyline şi a oracolului 
de la Delphi,, pentru aducerea zeiţei, simbolizată de un bloc masiv de piatră de 
culoare neagră, grosolan fasonată. Pătrunderea zeiţei la roma în 204 î.Chr. se face cu 
mult fast, unde i se construieşte, câțiva ani mai târziu, un templu pe Palatin, 
beneficiind de recunoaşterea oficială din partea statului roman. Venită în calitate de 
zeiță aducătoare de victorii asupra punilor sau ca mijloc de exprimare a unui interes 
politic în zona Asiei Mici, zeiţa este însoţită de paredrul ei, Attis, . În epoca 
republicană, caracterul frigian al organizării cultului este păstrat în sensul că preoții 
care o deservesc nu pot fi cetățeni romani, nici personaje feminine. 

În epoca imperială, Claudius introduce în calendarul oficial al statului noi 
sărbători în luna martie, avându-l ca protagonist pe Attis, înființând şi o nouă funcție 
sacerdotală, marele preot, care putea fi şi cetățean roman. Reprezentând vegetaţia 
renăscută, fertilitatea reîntărită în fiecare an, onorarea cuplului Cybele-Attis va 
cunoaşte o marte dezvoltare începând cu epoca antoninilor. În plus, Attis apare adorat 
în legătură cu credinţe funerare. Cele două divinităţi îşi pierd din vigoare în sec. IV, 
chiar dacă aristocrația italică luptă pentru păstrarea individualității sale păgâne. 

În acelaşi context al accentuării interesului roman pentru bazinul Mării 
Mediterane, pentru punctele strategice şi comerciale în special (insula Delos, Egipt), 
pătrund la Roma noi zeități orientale (Dea Siria, care în epocă republicană târzie face 
obiectul de adoraţie comună cu Cybele, Isis - cumulează împreună cu soțul său, 
Osiris, atribuţii cu conotaţii cvasi-universaliste, revenindu-le pământul şi infernul. 
Competenţele ei ţin de fertilitate şi fecunditate, de activitatea comercială, în special 
comerţul maritim, uneori fiind identificată cu Afrodita, alteori cu Demeter). Osiris, 
zeul vegetației ucis de Seth, apare în epoca lagidă identificat cu Dionysos, 
împărtăşind oamenilor arta cultivării viei. Infiltrarea zeităților egiptene în spaţiul italic 
se accentuează în ultimul secol republican prin apariția unor centre de cult în zonele 
portuare sau marginale ale Romei. La mijlocul sec. I î.Chr. statui şi altare ale zeiței 
sunt instalate pe Capitoliu, fapt ce a determinat un mare scandal, declanşând izgonirea 
aderenților şi distrugerea edificiilor. Deşi Augustus nu favorizează cultul isiac, o 

revigorare a adorării zeiței se produce în timpul împăraţilor flavieni, continuând şi 
în sec. II datorită preocupării unora dintre împărații antonini (Marcus Aurelius, 
Commodus). 

Zeul Mithra este cunoscut panteonului indo-european ca partener al lui 
Varuna, cu care simbolizează cele două aspecte ale suveranității vedice, justiţia şi 
dreptul sacerdotal, respectiv forţa politică. Mediul iranian asociază lui Mithra valenţe 
militare, fiind totodată şi un intermediar între Ahura-Mazda şi Ahriman. Lumea elenă 
şi elenistică va cunoaşte acest zeu în partea sa orientală şi a cetăților din Asia Mică 
unde apare în contexte numismatice regale sau cultuale legate de ceremonii de 
inițierte. Romanii îl vor prelua târziu, în epoca imperială, prin contactele cu zona 
estică a Mediteranei. 

Lui Mithra îi sunt asociate simboluri solare datorită atribuţiilor lui de zeu care 
întronează justa suveranitate. Născut din rocă, va învinge răul (întruchipat de un taur 
pe care-l ademeneşte într-o grotă şi-l ucide) care amenință lumea şi lumina solară. La 
romani mai pregnant pătrunde Mithra în taberele militare ale legiunilor staționate în 
Armenia şi Commagene, de unde, o dată cu mutarea soldaţilor în zona Dunării, seva 
răspândi în occidentul roman, de-a lungul acestui fluviu şi a Rinului. Purtătorii noii 
credinţe nu sunt doar militari, ci şi sclavi sau liberţi. În sec. II mithraismul se va 
difuza în Italia timp în care apar şi locuri de cult (Siracuza, Caoua, Antium, Aquileea, 
Ostia, Roma). Numeroase sunt lăcaşele de cult închinate lui Mithra în Britannia. 
Locul cu ce mai mare răspândire a acestui cult este frontiera germano-danubiană. 
Secolul III şi începutul secolului următor vor cunoaşte atât apogeul cât şi declinul 
religiei lui Mithra, o “religie a criptelor” care are în centrul său ideea sosirii salvatoare 
a eroului care ucide personificarea răului. Mithra tauroctonul îndeplineşte rolul mistic 
de protector al Soarelui, cu care este identificat epigrafic. Iconografia zeului arată un 
personaj cu înfăţişare şi îmbrăcăminte persane, ce ucide taurul, flancat fiind de 
reprezentările Soarelui care răsare şi apune, respectiv Cautes şi Cautopates. În 
preajmă are simboluri ale regnului vegetal şi animal (copac, şarpe, scorpion, pasăre 
etc.). 

Prin difuziunea în sec. III a aşa numitelor religii de salvare, imaginea lui 
Mithra se confundă tot mai mult cu ce a lui Sol. Acesta din urmă face obiectul unei 
venerații speciale, astrul adorat trecând drept mediator al lui Baal şi al zeului suprem 
al filosofilor. Împărații perioadei decid înscrierea unor semne solare pe monezile lor. 
Sol Invictus va fi considerat zeu tutelar al împăratului Aurelian, care îi ridică în 
Câmpul lui Marte u7n templu din prada de război luată de la Zenobita a Palmyriei, cu 
ceremonii în 25 decembrie şi altele quatrienale, cu un cler aferent specializat. Prin 
aceasta puterea imperială cochetează cu divinităţi aducătoare de lumină victorioasă. 
Ca act de pietate, Dioclețian în 307, după ce contribuie la refacerea templului lui 
Mithra de la Carnuntum, îl numeşte “protector al statului roman”. 

O primă lovitură este dată acestui zeu de Constantin cel Mare prin impunerea 
unicei imagini a lui Sol Invictus, legislaţia sa şi a fiilor săi, prin prohibiţiile aplicate 
sacrificiilor nocturne aduc mithraismul în pragul falimentului. Sursele păgâne din sec. 
V îl omit pe Mithras din lista zeilor care se pot identifica cu Soarele. 

6.3.7.4. Spațiul cultual. 

Lumea romană acordă o mare importanță spaţiului consacrat zeilor şi 
venerării lor. Spaţiul sacru, locul aflat la dispoziţia zeilor, este permis oamenilor doar 
în timpul ceremoniilor, când se aduc daruri zeilor (ofrande vegetale sau animaliere) 
sau în situaţia particulară când un om , condamnat prin faptele sale, este exclus din 
comunitate şi oferit lumii divine (homo sacer). 

Demarcarea spaţiului cultual este scrupulos realizată (pietre, păduri, arbori 
izolaţi, ziduri de incintă, porţi etc. sunt elemente care dau contururi unor locuri 
sfinte). Funcţional legate de divinitate, aceste locuri nu pot face obiectul unei folosiri 
umane nereligioase. A rămas celebră pedepsirea lui Remus de către Romulus când a 
încălcat aceste interdicții. Respectul faţă de aceste frontiere se leagă de definirea clară 
a statutelor zeilor în comparaţie cu cel al oamenilor. 

Pentru perioada de început a Romei sunt specifice sanctuarele dispuse pe 
înălțimi, alcătuite din altare de forme diferite, mai adesea rectangulare. Nu lipsesc nici 
grotele sacre, după cum probează arhaica sărbătoare a Lupercaliilor, desfăşurată în 
faţa unei grote de pe Palatin. 

Doar în timpul regalității încep să fie amenajate complexe pentru adorarea 
zeilor, mai întâi sub influenţă etruscă şi apoi grecească. Primele temple, din lemn şi 
cărămidă nearsă, pavate cu pământ, copiau modele etrusce. Apoi, regulile 
arhitectonice ionice şi corintice stau la baza ridicării edificiilor. Templum reprezintă 
spaţiul delimitat pe sol care reflectă un decupaj închipuit realizat pe bolta cerească. 
Romanii aveau credinţa că bunăvoința zeilor poate fi cerută eficient doar dacă aceştia 
reuşesc să cuprindă cu privirea comunitatea adoratoare. Motiv pentru care locul 
consacrat divinităţilor trebuie să fie unul înălțat, templul roman trebuind să fie ridicat 
pe o terasă special amenajată (podium) , la care se ajunge pe o scară construită 
special. 

Templele romane sunt cel mai frecvent rectangulare. SE cunosc şi temple 
rotunde, cel mai important fiind cel închinat zeiţei Vesta, prin al cărui acoperiş, care 
avea practicată o deschidere centrală, ieşea fumul focului cetăţii. Sistemul coloanelor 
este preluat de la greci. De obicei acestea rămân încastrate în zidărie, preferându-se 
stilurile ionic şi corintic. Doar spre sfârşitul republicii se renunţă la folosirea 
lemnului, aceasta fiind înlocuită cu piatra şi marmura. Amplasarea acestora se face pe 
înălțimi. Trebuie consemnat rolul deosebit care l-a avut Capitoliu în viaţa religioasă a 
romanilor. 

Ridicarea şi amenajarea spațiilor de cult era riguros controlată de către stat, 
fiind permisă doar senatului, magistraţilor şi împăratului. Ea cuprindea trei etape: a) 
promisiunea (votum), b) construcţia şi c) inaugurarea au dedicaţia. Sunt numeroase 
cazurile când cei care efectuează un votum nu sunt aceeași cu cei care desăvârşesc 
construcția şi o dedică unei divinități. Aceasta mai ales în timpul republicii când, 
magistraturile fiind anuale, , aveau o durată mai scurtă decât perioada necesară 
construcţiei. Motiv pentru care un aparat administrativ coordonează lucrările 
(funcţionari care aleg locul şi încep lucrările — duumviri aedi locandae şi funcţionari 
care le termină — duumviri aedi dedicandae), categorii aflate sub supraveghere 
cenzorială, fiind alese de senat şi confirmate de adunarea poporului sau numite de 
împărat, prin delegarea competențelor, de guvernatorii provinciilor. Cheltuielile 

pentru construcţii aparţin celor care fac promisiunea în epoca imperială. În 
timpul republicii suportul financiar venea din partea statului. 

Un loc aparte îl ocupă altarele păci inițiate de Augustus pentru a-şi serba 
reclădirea Romei după sfârşitul războaielor civile. Ara Pacis Augustea de la Roma, 
parte a unui amplu complex arhitectural, alături de mausoleul lui Augustus, era 
înconjurat de o incintă rectangulară din marmură cu motive florale, animaliere şi 
umane, având ca temă centrală ascensiunea lui Augustus şi instituirea păcii cu zeii — 
pax deorum. Asemenea altare, copii ale celui din Roma, apar în unele provinci, 
precum Gallia, Hispana, înscriindu-se într-un program axeologic şi universalist. 

6.3.7.5. Ceremonialul. Formele elementare ale cultului cuprind invocația sau 
chemarea prezenţei divine, rugăciunea orientată către zei şi sacrificiile urmate de 
banchete post-sacrificiale. Trebuie subliniat faptuil că în lumea romană stabilirea unei 
legături dintre oameni şi zei era dată de sacrificiul sângeros. 

Cuvântul cuprins în rugăciune (adoratio) exprimă pietatea celui care se roagă. 
Adresantul (preotul sau tatăl familiei) trebuie să urmeze un ansamblu de gesturi 
obligatorii şi proprii fiecărui rit (să stea în picioare sau să îngenungheze, să privească 
spre anumite părţi ale cerului sau spre pământ). În curdul ceremoniei oficiantul ţine o 
mână pe altar, ca semn al unui contact real cu ansamblul de elemente oferite zeului, 
iar cu cealaltă sprijină barba în apropierea gurii, care va rosti rugăciunile. Rugăciunea 
profundă este oferită de suplicaţii. În epoca clasică acestea reprezintă un tip de 
pelerinaj al comunităţii adunate la diferite sanctuare ale cetății pentru a deturna 
miracole sinistre, pentru a începe o acţiune sau pentru a primi grația divină. 
Rugăciunea este un text fixat, nerostirea lui aducând „vicii de procedură” şi ca 
urmare, posibilitatea ca zeii să nu fie favorabili. Având în vedere caracterul 
contructualist al religiozității romane, un rol important îl are promisiunea făcută 
zeului (votum), în baza căreia, într-o fază ulterioară sunt săvârşite ceremonii, sunt 
închinate altare şi temple. 

Ofrandele sunt cel mai adesea vegetale (ex. coroana vegetală aruncată în 
focul căminului de sclava principală a unui domeniu rural în onoarea Larilor casei; 
primii muguri ai recoltelor oferiţi zeiţei Ceres), dar şi obiecte de podoabă, statui, 
monede. Câştigarea colectivă a purității se obține printr-o ceremonie de mare 
amploare — lustratio. 

Sacrificiul sângeros, ca moment central al venerării, este de regulă animalier. 
Se preferă taurul pentru Jupiter, Apollon, Cybelle, Mithra, porc pentru Ceres şi 
Tellus, cal pentru Apollon, Marte, ţap pentru Faunus, păsări domestice. Uzanţa 
tripului sacrificiu (taur, berbec-oaie şi porc) , apare în contextele de cinstire a 
zeităților supreme (Jupiter, Marte). Lumea romană a cunoscut şi sacrificiul uman, 
interzis în anul 97 î.Chr. printr-un senatum consultum. Câteva asemenea acte sunt 
consemnate de textele antice (în 226 î.Chr. când, datorită amenințărilor gallilor, 
cărțile sibylline au decretat îngroparea în Forum Boarium a unui cuplu de gali şi a 
unuia de greci; în 216 î.Chr. după dezastrul de la Cannnac, când se reia ritualul despre 
care Titus Livius spune că este „foarte puţin roman”; în 114-113 î.Chr. când 6 vestale 
sunt acuzate de incest, fiind condamnate la moarte prin îngropare de vii). 

Banchetele şi jocurile oferite în onoarea zeilor sunt , spre sfârşitul republicii, 
cele mai cunoscute. La Roma erau practicate două tipuri de banchete: a) unul în care 

participanți stau pe scaune (se/listernium) şi altul b) în care preferă poziţia culcat 
(ectisternium). Banchetul îi reuneşte pe preoți şi pe magistrați. Analiza surselor scrise 
duce la concluzia că romanii cunosc partajul cărnii şi banchetul sacrificial. Există 
privilegiați care primesc o parte dublă sau triplă de carne, o anume plasare la masă. 
Cetăţenii de rang inferior participă la sacrificii prin cumpărarea cărnii sacrificiale sau 
mănâncă separat. 

Jocurile romane, instituite potrivit tradiției de Tarquinus cel Bătrân (Ludi 
Taurii) sunt un prilej de evocare divină în cadrul unor culte agrare şi războinice. 
Multiplicarea acestui gen de manifestări se produce în sec. IV î.Chr. lupiter Optimus 
Maximus este onorat în cadrul Marilor jocuri romane Ludi Romani(organizarea lor 
revenind edililor curuli, care erau asociaţi ginţilor patriciene). În anul 216 î.Chr. sunt 
menționate pentru prima dată jocurile plebeiene, organizate de edilii plebei. Apollon 
va beneficia din 212 î.Chr. de jocuri anuale speciale (Ludi Apollinares), intrate sub 
autoritatea preotului urban. Venirea la Roma a Mamei Zeilor din Ida marchează 
introducerea aşa-numitelor Ludi Megalenses, celebrate prima dată în anul 249 î.Chr., 
devenite apoi anuale. Acestora li se adaugă jocurile în onoarea lui Ceres. Ludi 
Saeculares, desfăşurate pe locul numit Terentum, se adresau zeilor infernali Dis Pater 
şi Proserpinei. Augustus introduce modificări liturgice în dorința de a-şi marca noul 
statut de conditor. 

La finele republicii instituţia jocurilor capătă mai pregnant o valoare socio- 
politică. Uneori generalii victorioşi vor organoza asemenea manifestări pentr a-şi 
comemora victoriile (Sylla, Caesar). Acest ultim aspect va lua amploare în timpul 
imperiului, mai ales în timpul împăraţilor care se apropie ideologic de doctrina 
orientală a preamăririi monarhului (Nero, Commodus). Celebrarea acestor manifestări 
ajunge să pară în ochii contemporanilor ca fiind legată de păgânismul greco-roman. 
Căderea jocurilor seculare în desuetudine după 204 va fi sinonimă pentru unii autori 
din sec. III cu dispariția religiei romane. 

Jocurile începeau printr-o procesiune (pompa) condusă de magistrați , în 
timpul republicii şi de împărat şi familia sa, în timpul imperiului. În cadrul 
procesiunii, imaginile şi statuile zeilor erau purtate cu respect, fiind urmate de 
victimele sacrificiale şi de concurenţii care trebuiau să se întreacă. Concursurile sunt 
diverse: sportive, lupte cu animale, lupte de gladiatori. Din sec. IV î.Chr. apar ludi 
scaenici, preluate de la etrusci, care vor fi apoi contaminate de influenţe greceşti. 
Aceloraşi influenţe se datorează instituirea jocurilor pyrrhice (dansuri şi competiţii cu 
caracter războinic), amplificate cu simulări de lupte navale în bazine special 
amenajate. Fastul ceremoniilor constituia pilejul de etalare a prestigiului social al 
organizatorilor. 

Evocatio şi devotio exprimă două manifestări religioase succesive menite să 
aducă favoarea zeilor, acordul acestora pentru săvârşirea unui act religios. Semnalarea 
prezenţei divine, încercarea de a intui natura relaţiei om-zei sunt date de două tipuri 
de ceremonii: luarea auspiciilor şi haruspicarea. Activităţi cu prezență arhaică în 
peisajul religios roman, însoțind procesul de organizare timpuriea cetăţii. 

Din punct de vedere al desfăşurării, spaţiale şi temporale, a ritualurilor trebuie 
amintit că ele se desfăşoară în spaţii consacrate (în preajma lăcaşelor de cult, în fața 
templelor, în zile stabilite prin calendare liturgice etc.). Distribuire zilelor propice 

sărbătorilor religioase (dies fasti), precizarea naturii ceremoniilor se face în 
funcţie de reperele temporale ale lunii calendaristice: kalende (prima zi a lunii), none 
(ziua a 7-a pentru lunile martie, mai, iunie, octombrie, ziua a 5-a pentru celelalte luni) 
şi idele (ziula a 15-a pentru lunile martie, mai, iunie, octombrie şi a 13-a pentru 
celelalte luni). Aceste repere sunt anunțate de Rex sacrorum în epoca regală şi de 
Pontifex Maximus, în timpul republicii. Ajustări ale calendarului sunt atribuite lui 
Numai Pompilius. Pentru a corela timpul trăit cu mişcarea astrelor, acesta adaugă la 
anul lunar două luni şi o zi (anul devenea de 354 de zile). Modificările ulterioare sunt 
operate de către pontifi. În timpul lui Caesar este operată o nouă reformă prin care se 
instituie anul de 356 de zile, aducțndu-se anul roman în consens cu cel astrologic. 
Acţiune realizată prin prelungirea anului reformei (46 î.Chr.) cu 78 de zile. 

6.3.7.5.1. Ceremonii publice. Definitorie pentru societatea romană era 
activitatea războinică. Ceremoniile dedicate acesteia şi zeului patrin Marte deţin un 
loc important în calendarul liturgic anual, cât şi în timpul conflictelor militare ale 
Romei. 

Lunile care închid şi deschid sezonul cald (martie şi octombrie), propice 
acțiunilor războinice, conţin ceremonii de adorare a lui Marte, sub aspectul său 
sângeros, şi ceremonii de pregătire şi purificare a armatelor. Potrivit tradiţiei, în 
timpul lui Numa Pompilius, al doilea rege al Romei, de origine sabină, Marte şi-a 
trimis un scut dinn cer, pe care regele l-a multiplicat pentru a nu fi furat. Sarcina 
aceasta este atribuită unui fierar legendar, Mamurius Veturus, care realizează 11 copii 
perfecte. Scuturile, depuse pe Palatin, în Curia saliorum, erau scoase la 1 martie şi 
aduse în Forum, unde marele pontif practica un sacrificiu în onoarea lui Marte. Turul 
oraşului, care începea opt zile mai târziu, se încheia în 19 martie (Quin gquadratries). 
În ziua de 23 martie urma purificarea trompetelor sacre de război, prilej cu care 
salienii dansau şi scandau imnuri închinate lui Ianus, Minervei, pe muzică de Flaut. 

În luna octombrie (19 oct.), la închiderea sezonului de război, are loc 
glorificarea trupelor, dar şi purificarea lor şi a trompetelor prin sacrificii executate pe 
Câmpul lui Marte, în spațiul civic. Doar după aceste activități, soldaţii purificați 
puteau să-şi scoată armele şi să pătrundă în cetate ca simplii cetăţeni. 

Ritualurile salice sunt interpretate ca manifestări ale ale războiului lipsit de 
măsură. Pentru accepţia justă a războiului, ca acţiune civilizată, romanii au inventat 
ceremonialul fețial. Jus fetiale, dreptul fețial, legitimează acțiunile militare ale Romei 
în sensul reparării unor ofense aduse romanilor şi amicilor acestora cu care sunt legaţi 
prin tratate de alianță. Ocaziilevmilitare legitime sunt momentele de intervenție a 
preoţilor feţiali. Aceştia, pe Capitoliu, cer regelui, consulilor sau pretorului, 
permisiunea de a culege iarbă sacră, simbol al legăturii cu pământul roman şi mijloc 
de de legitimare a acțiunii preoţilor. . Apoi, însoţiţi de autorităţile politice, feţialii se 
deplasează la frontiera inamică unde cer repararea prejudiciilor aduse. Dacă după un 
timp, eventual al doilea avertisment, răspunsul este pe placul Romei, se restabileşte o 
relație normală. În caz de nesatisfacere a cerințelor romane, sunt consultate 
autoritățile statului, consulii şi senatul, după care, reveniți la graniță, feţialii 
decretează starea de război. Cel mai important dintre ei (Pater patratus), aruncă 
lancea războiului în teritoriul străin. Pentru inamicii îndepărtați există subterfugii. În 
timpul războiului tarentin, intervenţia regelui Epirului, Pirrhus este interpretată drept 

casus belli. Un prizonier epirot a fost obligat să cumpere un metru pătrat în 
Circus Flaminius (loc devenit teritoriu inamic), unde s-a aruncat lancea. O nouă 
intervenție a fețialilor avea loc cu prilejul încheierii păcii, când aceştia au misiunea de 
a da legitimare sacră acțiunilor politico-diplomatice. Descrierea acestui ritual aparține 
lui Titus Livius. Deoarece la Polybius lipsesc asemenea referiri, unii cercetători 
consideră ritualul fațialic ca fiind teoretic sau chiar fictiv. Complicarea şi 
multiplicarea fronturilor de luptă către sfârşitul republicii ar fi făcut imposibilă 
parcurgerea tuturor etapelor lui ius fetiale sau ar fi făcut imposibilă prezența în mai 
multe locuri a lui Pater patratus pentru săvârşirea gestului aruncării suliței. Probabil 
competențele sale erau delegate de senat reprezentanților militari , care transmit 
duşmanilor hotărârile senatului. 

Ceremoniile agrare ocupă, de asemenea, un loc semnificativ în ansamblul 
ritualurilor publice. Acestea sunt adresate zeiței Ceres, asociată cu Tellus, fie cuplului 
Liber-Libera sau Persephonei. Ambaravalia din luna mai -presupune o procesiune 
sacră de delimitare a câmpurilor, sacrificii sângeroase sw scroafă şi mile, libații de 
lapte şi vin cu miere, marcând începuturile pregătirilor lucrărilor agricole prin 
purificarea lor. 

Cerialia (19 aprilie), adresată doar lui Ceres, presupune sacrificii de porc şi 
organizarea unei festivități de lustratio a domeniilor agricole, simbolizată prin 
alergarea unui vulpoi, care descrie perimetrul teritoriului cultivat având legată de 
coadă o torță aprinsă. După elenizarea cutului, manifestările se îmbogățesc cu 
întreceri de cai. Primii muguri ai recoltei sunt oferiţi ritualic lui Ceres la sfârşitul lunii 
iunie. Din sec. III î.Chr, ca urmare a apropierii lui Ceres de Demeter, au loc în timpul 
verii (iulie-august) ceremenii inspirate de mitul răpirii Persephonei (cu zile de 
abstinență alimentară şi sexuală, mimarea căutării fiicei răpite de către matroanele 
romane, conduse după norme ritualice elene de preotese greceşti). Luna octombrie 
cuprinde o zi de post în onoarea lui Ceres. 

Tabloul ceremoniilor legate de lucrările agrare este completat de activitatea 
religioasă a fraților Arvali ale căror cântece ritualice, cu conotaţie purificatorie, 
invocau mai multe zeități: Jupiter, Junona Regina, Salus Publica, Mars, Vesta şi, ca 
divinitate principală onorată, zeița Dea Dia. Cele mai importante ritualuri au loc în 
luna mai, în casa conducătorului colegiului (Magister), în pădurea sacră din 
apropierea Romei şi în faţa templului zeiței onorate. Ceremonia presupunea triplu 
sacrificiu sângeros (oaie, porc, taur), depunerea de ofrande vegetale (spicele recoltei 
trecute, alături de mugurii noilor semănături, dansuri, concursuri de cai). 

Puritatea ritualică a cetății, preocupare constantă, este ilustrată de festivitățile 
din luna februarie şi de cele care cad în grija vestalelor. Primele, plasate la sfârşitul 
anului vechi roman, încep prin comemorarea morților (Parantalia, 13 februarie), 
continuă cu Lupercalia (15 februarie) şi se încheie spre sfârşitul lunii (23-24 
februarie) cu Regifugium şi Terminalia. Căt priveşte Lupercaliile, originea acestui 
ritual se plasează în perioada arhaică a Romei. Ele apar în asociere cu tinerețea celor 
doi gemeni ai Rheaei Silvia. În faţa grotei de pe Palatin, colegiul preoților lupercali, 
împărțiți în două grupuri, (tapii şi lupii) săvârşesc sacrificiul de ţap. Doi protgonişti 
râd ostentativ punându-şi pe frunte cuțitul murdar de sânge. Urmează flagelarea 

mulțimii participanților, pentru fertilizare. Interpretare dată acestui ritual 
este una purificatoare şi fecundantă. 

Cât priveşte rolul purificator al Vestalelor, acesta cuprinde două planuri. Unul 
se referă la intervenţia publică a acestor fecioare în cadrul Pariliei (sărbătoare care la 
21 aprilie comemorează fundarea Romei de către Romulus), când vestalele distribuie 
ingrediente purificatorii celor prezenţi care defilează pri fața templului Vestei (cenuşa 
viţeilor sacrificați, boabe arse). Celălalt presupune menţinerea curățeniei templului 
Vestei şi aruncarea ritualică a gunoiului (în mai şi iunie). 

Ceremoniile dedicate lui Mithra tauroctonul sunt legate de fenomenele 
cosmice care dau vigoare luminii solare, respectiv solstițiului de iarnă şi schinocțiului 
de primăvară. Cea mai mare sărbătoare avea loc la 25 decembrie, când se comemora 
naşterea lui Mithra din stâncă, temă iconografică regăsită în interiorul templelor. 
Mithrianismul , spre deosebire de alte culte, nu este o religie „de masă”, ea adresându- 
se doar iniţiaţilor. Existau şapte trepte de iniţiere (corbul, logodnicul, soldatul, leul, 
persanul, mesagerul Soarelui şi Tatăl) care reprezintă tot atâtea faze de acumulare a 
unor cunoştinţe despre care ştim puţin. Precizări, de obicei denigratoare, întâlnim la 
unii dintre autorii creştini (Iustin, Firmicus Maternus). Serbările aveau loc în spații 
special amenajate (grote sau cripte, la adăpostul fortificațiilor) ce putea da naştere, 
pentru un creştin, la suspiciuni şi la asocieri cu alte manifestări, cu culte ale 
demonilor. Numărul adoratorilor, al partivipanţilor la ceremonii, era probabil de 
ordinul a câtorva zeci de oameni. Criptele sunt amenajate ca săli de banchet, cu anexe 
şi hol de intrare. În spatele încăperii centrale era amplasată statuia zeului şi 
reprezentările sale tematice. Se presupune că ceremonialul cuprindea rugăciuni 
adresate soarelui dimineaţa, la prânz şi seara, invocaţii ale planetelor, ofrande de 
pâine şi vin, citirea preceptelor, sacrificiul taurului urmat de consumul cărnii acestuia 
în timpul serii şi descoperirea statuii zeului, gest care reactualiza actul creativ al lui 
Mithra. 

6.3.7.6. Oficianţii. Relaţia dintre oameni şi zei, comunitară şi contractuală, 
răspunde unui mod propriu de organizare a spaţiului public. La romani, săvârşirea 
unei legăturii între mediul profan şi cel sacru presupunea o competență de natură 
juridică şi cultuală. Aceasta presupunea posedarea unui cumul de condiţii de către 
persoana care execută un act ritualic. Era vorba, în prinul rând, de o cetăţenie de 
drept deplin şi de o poziţie socială reprezentativă pentru comunitate. Aceste condiţii 
erau îndeplinite la începuturi de familiile patriciene care deţin, până la sfârşitul sec. 
IV î.Chr., monopolul ocupării funcţiilor sacerdotale. Prin lex Ogulnia (cca 300 î.Chr.) 
li s-a permis plebeilor accesul la aceste funcţii. Un preot este o persoană publică, 
depozitară a unei autorități necesare pentru a îndeplini serviciul religios în numele 
cetăţii. 

Unui sacerdos i se cerea îndeplinirea corectă a ritualurilor. Singurele 
interdicții privind căsătoria sunt impuse Vestalelor. Există anumite tabuuri 
comportamentale şi de vestimentaţie stabilite pentru Vestale şi cuplul flamen şi 
flaminica Dialis. Preoților le era interzis contactul cu elemente impure (defuncți, mai 
ales). Preoții romani, în calitatea lor de cetăţeni, nu sunt scutiți de plata taxelor. Unele 
sacerdoţii nu sunt compatibile cu serviciul militar. Ca privilegii amintim escorta de 

lictori, locuri speciale la spectacolele de teatru şi circ, scaunul curul pentru 
sacerdoțţiile patriciene, părți din carnea victimei sacrificiale. 

Accesul la funcţia de preot se face, în general, prin cooptare şi desemnare, 
fără a fi incompatibilă cu alte funcții sau magistraturi îndeplinite. 

Oficiantul unui culteste depozitarul unor cunoştinţe specifice, adesea 
misterioase, care-i permit stabilirea contactelor cu zeii. Toate persoanele care oficiau 
o astfel de ceremonie sunt preoţi, de pildă consulii, pretorii care puteau lua auspiciile 
fără a avea statut sacerdotal. În spaţiul domestic sarcinile cultuale sunt patronateşi 
îndeplinite de pater familias. 

Exercitarea atribuțiilor cultuale poate fi făcută individual sau colectiv. 
Sacerdoțiile individuale romane sunt acceptate pentru regele sacrificiilor (rex 
sacrorum), pentru flamini şi pentru vestale. Serviciile religioase colective pot fi 
desfăşurate de colegii de preoţi (pontifi, auguri, feţiali, interpreţi ai cărților sacre, 
haruspicii preoţii curiilor) sau soldalii (organizaţii cultuale arhaice şi imperiale 
(lupercii, frații arvali, salienii augustales). 

Rex sacrorum este prezent din epoca regalității. Patrician de origine, împarte 
cu soția sa o multiplă responsabilitate viageră. Este preot al lui Ianus, prezidează 
adunarea arhaică. 

Flaminii cuprind: 3 flamini majori, corespunzători divinităţilor don triada 
precapitolină: al lui Jupiter (Flamen Dialis), Marte (Flamen Martialis) şi Quirinus 
(Flamen Quirinalis) şi flaminii minori. Sunt desemnaţi de colegiul de pontifi. Servesc 
cultele arhaice. 

Flamen Dialis trebuie să se detaşeze de tot ce este uman, neputându-i-se cere 
depunerea unui jurământ decât faţă de Jupiter. Împreună cu soţia simbolizează cuplul 
divin Jupiter-Junona. Vestimentaţia lor ste lipsită de noduri, haina fiind prinsă cu 
fibule de bronz şi centură. Le este interzis dezbrăcatul în public, contactul cu cadavre 
sau lucruri care au aparţinut defuncţilor, consumarea anumitor alimente. Ca reper 
moral al familiei patriciene tradiționale, cuplul Flamen-flaminica este prezent las 
ceremoniile de căsătorie de tip confarreatio. Supraveghează şi conduce toate 
ceremoniile închinate lui Jupiter. 

Vestalele, organizate de al doilea rege al Romei, deservesc cultul focului 
etern patronat de Vesta. Potrivit surselor antice, marele pontif recrutează aceste 
preotese. Trebuiau să fie copile cu vârste între 6 şi 10 ani, să fie perfecte din punct de 
vedere fizic şi mintal, să aparțină unor familii de cetăţeni care îndeplinesc activități 
onorabile, locuitoare a Romei. Serviciul lor dura 30 de ani, împărțit fiind pe perioade 
de ucenicie, de exercitare a sarcinilor şi de învăţarea noilor candidate. Reşedinţa lor 
era templul Vestei pe care nu-l pot părăsi fără încuviințarea lui Pontifex Maximus, 
sub autoritatea căruia intrau din momentul părăsirii familiilor lor. Acesta poate să le 
pedepsească, iar în caz de incest (sunt considerate deopotrivă mame şi fiice ale tuturor 
cetăţenilor prin serviciul religios de care sunt legate) hotărăşte împreună cu pontifii 
îngroparea lor de vii în fața porţii Collina. Sarcinile lor liturgice, pe lângă întreținerea 
permanentă afocului sacru al cetății şi curățirea templului, erau: pregătirea făinii 
sacrificiale cu care se presăreau victimele anterior uciderii, strângerea cenuşii şi a 
resturilor sanguine de la unele ceremonii pe care le ofereau cetăţrnilor ca elemente 
purificatorii, participarea ca asistente la unele ritualuri. 

Marele pontif, instituit după tradiție de Numai Pompilius, are dreptul 
de a lua auspiciile, deţine imperium, putând astfel deveni conducător militar. 
Veghează calendarul religios al cetăţii, alege preotul lui Jupiter şi vestalele, 
supraveghează corectitudinea practicilor religioase. La sfârşitul republicii acest statut 
sacerdotal se adaugă puterii politice, pentru ca sub Augustus să devină una din 
pârghiile puterii imperiale. Ca Pontifex Maximus, împăratul devenea garantul 
menținerii acelei pax deorum. 

Colegiul augurilor, instituit de Numai Pompilius, lua auspiciile în numele 
statului. Are un număr de membri corespunzător fiecărui trib, în final ajungându-se la 
15. Augurii îşi îndeplineau atribuţiile în orice spațiu sacru delimitat (templum) cu 
ajutorul bastonului augural (lituus). Inaugurează orice act religios prin semnalarea 
prezenţei divine. Haruspicii, de origine etruscă, inspectează măruntaiele victimelor 
sacrificate. Ştiinţa lor provine din mediul etrusc şi este o prezență permanentă pe 
lângă autoritatea politică. 

Interpreţii cărţilor sacre, cărţile sybiline'%, în număr de doi, apar în timpul 
regelui Tarquinus Superbus. Numărul lor creşte la 10 în timpul republicii, pentru ca 
Sylla să-l stabilească la 15. Decemviri sacri faciundis (quindecemviri) nu intrau sub 
autoritatea pontifilor, fiind un colegiu mai nou instituit. 

Sodaliile sunt confrerii religioase pe două grupuri distincte de câte 12 
membri: Quintiales (lupii) şi Fabianes (tapii) în cadrul asociaţiei lupercilor şi 
Palatinii şi Quirinalii, în cazul preoţilor salieni. Originile acestor confrerii se pierd în 
vremurile de început ale Romei, exprimând religios procesul de unificare 
demografico-teritorială a spaţiului colinar. Lupercii săvârşesc ritualurile de fertilitate 
din 15 februarie, iar Salienii deschid şi închid sezonul războinic roman. Fraţii arvali 
au o notă aparte prin organizarea lor, prin redactarea actelor desfăşurate, prin 
deținerea unor surse financiare proprii. Cei 12 membri care au sarcini liturgice de 
invocare a forțelor fertile ale pământului şi de purificare a domeniilor sunt conduşi de 
un Magister pe care îl aleg anual. 

6.3.7.7. Divinaţia. Ştiinţa ghicirii viitorului, a cunoaşterii lui, are un dublu 
caracter în lumea romană: oficial, reprezentat de practica augurală şi haruspicală şi 
altul mai puțin controlabil de autorităţi, datorat vrăjitoarelor sau ghicitorilor străini şi 
romani. 

Antichitatea cunoaşte două forme de divinaţie: a) intuitivă, exactică sau 
profetică, inspirată direct de zei. Este asociată la greci cu cultul zeul Apollon şi b) 
inductivă, bazată pe experiența practică. Putem adăuga şi divinaţia onirică, în care 
mesajele zeilor sunt transmise în timpul somnului. 

Ca ritual obligatoriu, auspiciile (auspicia, derivă din latinescul aues spicere = 
a observa zborul păsărilor) poate fi identificate încă de la întemeierea Romei. Sunt 
asociate primului rege întemeietor al cetăţii, apoi cad în grija colegiului de augiri 
instituit de Numai Pompilius. În concepţia romană, păsările pot oferi semne atât prin 
zborul lor, cât şi prin cânt sau prin pofta de mâncare.Cele mai des folosite ca 
mesagere divine sunt păsările de pradă (vulturii - simboluri ale lui Jupiter), ulii, corbii 


1% Sibilla, bătrână profetesă din Erythrae, care, ajungând la Roma, vinde cărţile sale de 
profeție lui Tarquinius Superbus. 

- asociaţi lui Apollon, cioara, bufnița, coțofana - Marte, gâştele — Junona, 
cucuveaua — Vesta). La interpretarea mesajelor sun luate în calcul natura păsării, 
direcţia de zbor, poziţia sa pe cer sau față de augur. 

Divinaţia augurală poate fi asociată şi semnelor cereşti (auspicia coelestia), 
observării atitudinii patrupedelor şi reptilelor (auspicia pedestra) sau a unor incidente 
survenite chiar în timpul luării auspiciilor. 

Haruspiciile sunt împrumutate de romani de la etrusci. Ştiinţa de a cerceta 
interiorul animalelor sacrificate (splină, plămâni, ficat, inimă) provine din 
compunerea etruscului haru, hara — măruntaieşi spex, etimon al verbului spicere — a 
controla, a privi, a cerceta. Acţiunea este finalizată prin răspunsuri elaborate în 
conformitate cu normele conţinute de /ibri Etrusci. În atribuţiile preoților însărcinasţi 
ci haruspicarea intră şi descifrarea unor fenomene celeste (tunet, ploaie) sau 
pământeşti (cutremure, erupții vulcanice). 

7. SIMBOLURI ŞI SIMBOLISM. 

Etimologic, cuvântul simbol vine din grecescul symbăllein, care înseamnă a 
pune împreună. În planul ideilor, un simbol este un element de legătură, încărcat de 
meditaţie şi analogie. El uneşte elementele contradictorii şi reduce opoziţiile. Nimic 
nu poate fi înțeles, comunicat fără participarea sa. 

În concepţia lui Lucian Blaga, ca şi în gândirea hermeneutică a lui Mircea 
Eliade, simbolul, în speţă cel de origine mitică, are tendința de a “transcede” 
realitatea imediată şi de a face un salt dincolo de cunoştinţele noastre pozitive despre 
lume, iradiind spre zona misterului, adică spre sferele inaccesibile înţelegerii 
profane. 

7.1. Simbolul Pământului, ca principiu structural al gândirii, a traversat 
întreaga istorie a civilizaţiei umane, fiind prezent în imaginaţia mitică a popoarelor, 
dar şi în filosofia veche şi cea nouă, în gândirea ştiinţifică a antichității, ca şi în 
ştiinţele şi artele epocii moderne. În arii culturale diferite, acest simbol semnifică: a) 
Pământ - materie primă din care s-a clădit universul (Mater Materia); b) Pământ - 
matcă a tuturor mineralelor, plantelor şi vieţuitoarelor (Terra genetrix), c) Pământ - 
mamă (Terra mater), iar omul - fiu al pământului; d) Pământ - centru al Universului 
şi sferă a activităţii umane; e) Pământ - principiu feminini, pasiv, în opoziție cu 
Cerul - principiu cosmic masculin şi activ; f) Pământ - element sacru etc. 

În mitologiile şi credinţele popoarelor lumii, pământul, alături de apă, cer 
(aer) şi foc, reprezintă elementul primordial din care s-a clădit universul. Mitul 
“oului începuturilor” (oul cosmogonic) din care s-a separat cerul, pământul, apa şi 
soarele se întâlneşte pe o arie geografică şi culturală întinsă. Centrul de difuziune al 
acestui mit se presupune a fi India. Mitologia vedică ne spune că din apele oceanului 
primordial a apărut un ou strălucitor, care se desparte în două jumătăţi: una de aur 
(din care apare cerul) şi alta de argint (se transformă în pământ, materie primă - 
Prakriti - din care vor apare mai târziu toate plantele şi viețuitoarele). La multe alte 
popoare, pământul este de asemenea materia purtătoare a vieții care a fost pescuită 
din apele primordiale de un personaj mitologic, cu funcții demiurgice (Prajapati - la 
vechii indieni, Thor - în mitologia scandinavă, Maui - la polinezieni etc.). 

După separarea pământului de apă şi de cer, el devine un “centru” al lumii, o 
insulă înconjurată de apele oceanului. Mai târziu el va deveni un spaţiu “cultural” 

locuit de oameni. Ideea că pământul este “centrul universului”, ca spaţiu cucerit 
de oameni, va găsi forme variate de manifestare, având ca substrat motivațional 
dorința omului de a trăi în “centrul lumii”. Acest centru va fi marcat prin Arborele 
cosmic (Axis mundi), stâlpi totemici, coloane, temple, oraşe sau chiar casa locuită de 
oameni. Noţiunea de Centru, ca şi reprezentarea ei concretă, aveau o valoare sacră 
deoarece erau privite ca embrioane ale cosmosului. Întregul edificiu universal era 
imaginat ca fiind alcătuit din învelişuri succesive plasate în jurul acestui centru. 

Asimilarea pământului cu femeia, dătătoare de viață, constituie un motiv 
universal al credinelor arhaice, care au îmbogăţit simbolismul acestui element al 
naturii cu vădite trăsături antopomorfe. Pământul este considerat matcă a tuturor 
plantelor şi animalelor. Mitul cel mai frecvent în credinţele antropologice este legat 
de identificarea gliei cu mama-dătătoare de viaţă (Terra Mater), oamenii fiind 
consideraţi fii ai pământului. Un mit akkadian spune că oamenii au fost zămisliți de 
Marduk şi Eia din lut amestecat cu sângele unui dragon. Pământul (lutul) este 
materia primă din care sunt modelaţi primii oameni în mitologia egipteană, în cea 
grecească (mitul lui Prometeu), precum şi în Biblie: Adam şi Eva sunt făcuţi din lut 
şi animați prin respiraţia lui Yahweh. 

Gândirea mitică confundă apariţia individului cu a speciei, identifică 
dezvoltarea organismului uman cu cel vegetal. Omul primitiv crede că pe lângă o 
mamă imediată, există şi o mamă a tuturor, Glia. Probabil că sentimentul legăturii cu 
pământul, cu glia natală, îşi are rădăcinile în această credință a omului în obârşia sa 
terestră. In limbile indo-europene aceasta şi-a găsit reflectarea în înrudirea 
etimologică dintre homo (om) şi humus (pământ), pe care o găsim în limba latină. 

Pe baza antologiei dintre femeia-mamă şi pământ, la populaţiile arhaice de 
agricultori apar o serie de rituri şi practici magice în cadrul cărora o anumită acțiune 
asupra gliei (aratul, săpatul, însămânţarea etc.) comportă un anumit simbolism legat 
de fecundarea femeii. 

Identitatea dintre pământ şi femeie şi-a găsit întruchiparea în zeițele de tip 
matriarhal ale căror figuri de lut sau piatră s-au descoperit în numeoase stațiuni 
neolitice şi au fost denumite impropriu “Venere”. Ele reprezentau un tors de femeie 
cu trăsături accentuate ale sexului şi serveau ca obiecte de cult în cadrul religiilor de 
tip chtonian care se constituiau la populațiile de paleoagricultori. 

Trecerea la civilizațiile agricole mai avansate este însoțită nu doar de 
instaurarea unor zeități masculine, ci şi de exaltarea unor divinităţi feminine ce 
întruchipau forța de germinaţie şi fecunditatea gliei (Ki, la sumerieni, Cybele, la 
frigieni, Demetra şi Persefona, la greci, Proserpina şi Cora, la romani). Aceste 
zeități preiau funcțiile “Venerelor” paleolitice, devenind fie mame ale tuturor zeilor, 
fie soţii ale stăpânilor uranieni. Din însoţirea lor apar toate formele de viață 
cunoscute pe pământ. Divinităţile feminine patronează fertilitatea solului şi 
fecunditatea oamenilor. Ele sunt stăpâne ale vieţii şi ale morţii, căci întruchipau 
moartea aparentă şi regenerarea ciclică a naturii. Cultele acestor zeități aveau de 
multe ori un caracter orgiastic, uneori sângeros. Kali-Durga din mitologia indiană 
era reprezentată ca o divinitate de culoare neagră (culoarea pământului), acoperită cu 
o piele de panteră, iar în jurul gâtului purta o salbă de cranii umane. Avea patru 
mâini, în primele două ţinea câte un craniu decapitat, iar în celelalte două, o sabie şi 

un cuţit pentru sacrificii rituale. Din gură îi atârna o limbă lungă, colorată în roşu 
de sângele victimelor ei. Ambivalența acestor zeități feminine reflecta cele două feţe 
ale pământului, lăcaş al vieţii şi al morții, stihie care cere, dar şi dă înapoi. Sămânţa 
îngropată în pământ dă rod, revenind apoi în pământ într-un ciclu neîntrerupt al 
naturii. Terra genetrix sau zeitățile care o întruchipau erau considerate surse 
inepuizabile de energie vitală. 

Se credea că omul, aidoma plantelor, copacilor şi florilor, în calitatea sa de 
Terrae filius, îşi trage forțele din pământ. O simplă atingere a solului dătător de viață 
se putea transforma într-un act de translație energetică şi vitalizantă. Despre această 
credință ne relatează mitul lui Anteu, care era de neînvins atâta timp cât atingea 
pământul, care nu era altceva decât trupul mamei sale, Geea. Un substrat asemănător 
îl aveau şi riturile depunerii noului născut pe pământ, practicat pe o întinsă arie 
culturală. 

Unitatea dintre om şi cosmos, concretizată în solidaritatea dintre glie şi 
mamă, îşi găseşte expresia şi în virtuțile tămăduitoare ce se atribuie pământului. 
Obiceiul de a mânca pământ (geofagia), în scopuri terapeutice sau din alte 
considerente, este larg întâlnit. 

Simbolismul pământului ne dezvăluie şi o altă particularitate a structurii 
simbolului arhetipal: capacitatea lui de a înmănunchia sensuri opuse. Gândirea 
arhaică a elaborat în decursul veacurilor un model dual al lumii care încorpora un 
număr mare de principii opuse şi complementare care stau al baza alcăturii lumii 
(lumină-întuneric, cer-pământ, moarte-viaţă, masculin-feminin). În tendința spre 
armonizare a cosmosului, omul culturilor tradiţionale caută să împace aceste 
dualisme. 

Cele două feţe ale lumii, una apropiată prin cunoaştere, alta distanțată şi 
separată prin valul necunoaşterii, stau la baza opoziţiei dintre sacru şi profan, care au 
avut un rol important în gândirea arhaică şi în istoria credințelor religioase. Antiteza 
dintre sacru şi profan este ridicată de M. Eliade la rangul unui principiu al 
hermeneuticii sale. Modelul arhaic al lumii, miturile şi simbolurile în care el şi-a 
găsit exprimarea confirmă acest mod de structurare a realităţii. Spaţiul câştigat de om 
în mijlocul naturii pe care el l-a pus sub semnul ordinii este “sacralizat”, în opoziție 
cu zonele neexplorate, unde domneşte haosul şi care sunt puse sub incidența unor 
forțe malefice şi distructive. Cu toate acestea, spaţiul culturalizat şi umanizat nu este 
scutit uneori de invazia profanului, a haoticului şi maleficului. 

Caracterul sacru al pământului locuit de oameni este dat chiar prin actul 
cosmologic, căci la zidirea Universului participă întotdeauna o zeitate supremă. Şi 
după terminarea operei cosmogonice, pamântul continuă să fie, în totalitate sau prin 
unele locuri privilegiate (munţi, păduri, ogoare, temple, oraşe, case etc.), terenul de 
manifestare a unor herofanii a forţelor cereşti. Zeificat în toate religiile chtoniene sau 
urano-chtoniene, pământul continuă să fie considerat element sacru în credințele 
multor popoare. De aici derivă numeroase tabu-uri legate de pământ (interdicția 
acuplării pe un câmp, existentă la multe popoare africane, refuzul de a lucra 
pământul la popoarele uralo-ataice, dravidieni sau la indienii din America de Nord, 
pentru a nu răni trupul propriei lor mame). 


97 


98 

Pământul este un spațiu sacru şi datorită faptului că aici au fost 
omologaţi zeii, pe care oamenii i-au investit cu atributul nemuririi. În mitologia 
popoarelor baltice, la lituanieni, zeița pământului, Zemina ocupă un loc central în 
panteonul lor, alăuri de de zeul cerului Perkunas. Cu ocazia lucrărilor agricole, ei i se 
aduceau sacrificii, însoţite de unele invocaţii: “Scumpă Glie, tu îmi dai mie, eu îţi 
dau ţie”. 

Caracterul ambivalent al simbolului Pământ rezultă şi din repartizarea 
conotaţiilor sale, de înscriere a semnificaţiilor pe o scară valorică cuprinsă între polii 
binelui şi ai răului. Gândirea arhaică atribuia tuturor ființelor, fenomenelor şi 
lucrurilor când un caracter benefic, când unul malefic. Soarele dă viaţă, dar şi ucide 
prin razele sale arzătoare; apa este izvorul fertilității solului, dar şi o stihie care 
provoacă mari cataclisme; focul purifică, dar şi mistuie în acelaşi timp tot ce-i stă în 
cale. Alunecarea unora din semnificaţiile simbolului pământ spre polul valorilor 
negative are o explicaţie ontologică. Ea este legată de faptul că pământul dă, dar şi ia 
totul înapoi într-un veşnic circuit al naşterii, creşterii, decrepitudinii şi morţii. Între 
cele două categorii de atribute (viață-moarte) există un raport de echilibru. 

Opoziția lumea terestră - lumea subpământeană, tărâm demonic, ţară a 
întunericului şi a morţii, o constantă a gândirii mitice, explică o serie de obiceiuri şi 
credințe existente la multe popoare. În riturile de înmormântare, cei care mor de 
moarte bună sunt îngropaţi în pământ, undeva aproape de cei vii, într-o zonă pusă 
sub ocrotirea sacralităţii. Trupurile celor care au sfârşit printr-o moarte violentă şi pe 
care pământul nu-i primea, erau îngropaţi în locuri speciale, considerate infernale 
(bălți, râpe, răscruci de drumuri etc.). 

Ca element esenţial al alcătuirii cosmosului, pământul îşi etalează unele 
valori în raport unele elemente ale naturii (apa, cerul, focul). După o concepţie 
străveche, pământul, în opoziţie cu cerul, este un principiu feminin (în terminologia 
chineză este yin, complementar principiului yang, masculin, activ, purtător al 
ordinii). Cândva cele două elemente ale naturii, cerul şi pământul, erau unite. Deşi 
separate ulterior, relaţiile dintre ele au rămas aceleaşi: cerul fecundeaza pământul 
prin căldura soarelui, prin ploaie, rouă sau numai prin binecuvântare. Nunta cerului 
cu pământul (hierogamia cosmică) este o temă preferată a mitologiilor clasice. O 
găsim în “Teogonia” lui Hesiod care povesteşte că din însoţirea lui Uranos (Cerul) şi 
Geea (Pământul) se nasc zeii, titanii şi ciclopii. La unele popoare, divinitățile 
supreme masculine sunt etimologic înrudite cu cuvântul cer. Din indo-europeanul 
deiuo (“Cer luminos”) vor proveni grecescul Zeus, latinescul Jupiter, sanscritul 
Dyaus pitar. Soţiile lor divine au în componența numelui lor elemente care semnifică 
“mamă“ şi “pământ” (cf. Demetra înseamnă la vechii greci “pământ-mamă”; Dagan- 
zipas “sufletul pământului” la hitiţi). În raport cu cerul, simbol al transcedentalului şi 
al vaorilor absolute, în diverse concepţii religioase sau sisteme filosofice vechi 
(Platon), pământul este considerat ca lume a formelor imperfecte. 

În cadrul relaţiei dintre pământ şi apă, acesta reprezintă un element stabil în 
comparaţie cu instabilitatea stihiei apelor. În timp ce pământul este locuit de oameni, 
fiind prin aceasta un spaţiu “sacralizat”, apa se apropie mai mult de haos deoarece 
apele terestre sau subpământene sunt populate de diferiți monştri şi spirite 
preponderent malefice (dragoni, şerpi, balauri, sirene, rusalce etc.). În descântecele 

populare pentru diferite boli, răul este izgonit din om şi trimis pe ape. Atât apa, 
ca şi pământul se opun cerului prin aspectul lor feminin, pasiv, dar şi ca surse care 
generează viaţa. Natura feminină a celor două elemente naturale o găsim 
personificată în diferite zeități de tip feminin. Afrodita, zeiţa chtoniană a fertilității 
este legată, în acelaşi timp, de apă, căci s-a născut din spuma mării. 

Pământul îşi defineşte anumite însuşiri semantice şi în raport cu stihia 
focului, care constituie un factor esențial în geneza şi menţinerea vieţii pe pământ. 
Gâdirea mitică face distincţie între două tipuri de foc: unul celest, uranian şi altul 
teluric, aflat în adâncurile pământului. În relaţiile cu focul celest, pământul apare ca 
element pasiv care suportă acțiunea lui înnoitoare şi benefică venită sub forma 
razelor solare sau a fulgerelor, considerate hierofanii, manifestări sacre ale forțelor 
uraniene. 

În interiorul pământului se găseşte un alt foc, asemuit cu un germene viu din 
pâtecul terrei. El poartă sâmburele creaţiei şi al vieţii, dar se manifestă şi sub forma 
magnei încinse care se revarsă în urma erupției vulcanilor. Personificarea acestui foc 
o găsim în figura zeului Hefaistos (Vulcan) care este fiul Herei, născut prin 
partenogeneză, ca un act de răzbunare împotriva lui Zeus. Urâţenia acestui zeu 
olimpian, care a rămas şchiop după ce Zeus l-a aruncat din cer, simbolizează 
aspectul întunecat al focului chtonian. El este un meşter-fierar neîntrecut, care i-a 
confecţionat Ahile renumitul scut, cântat de Homer. Iscusinţa acestui zeu-fierar, ca şi 
faptul că era soţul Afroditei, semnifică latura creatare a focului teluric pe care o 
împrumută din ambivalența pământului. 

În evoluţia istorică, determinarea culturală s-a manifestat în faptul că 
simbolismul pământului, legat de fertilitatea solului, este mai puternic marcat la 
populațiile de agricultori decât la cele de vânători. Pentru acestea din urmă, 
pământul este privit mai mult ca o stihie primordială, virgină şi intangibilă. De unde 
şi refuzul de a preluca pământul. La populaţiile de agricultori, riturile agrare poartă 
un pronunţat simbolism erotic, căci lucratul pământului este asimilat, în plan mitico- 
simbolic, cu actul fecundării femeii. Brazda este identificată cu matricea feminină, 
iar plugul sau orice altă unealtă de săpat, comportă un simbolism falic. 

7.2. Simbolul focului. 

Element principal în mitologiile lumii, considerat cauză şi motor al vieţii, 
dar şi distrugător sau purificator al ei. Venerat adesea ca zeu important, reprezenta 
personificările focului solar şi ale focului atmosferic (fulgerul), de asemenea al 
focului astral, dar mai ales al focului viu, văzut în dublă ipostază de prieten şi 
duşman al omului. Miturile arhaice au venerat focul aproape ca un zeu de prim rang. 
Ecoul acestei veneraţii răzbate în Veda care începe cu o invocaţie către zeul ignic 
Agni. Şi în Avesta focul Athar este socotit fiu al zeului creator Ahura-Mazda. 

Personificat de toate mitologiile şi socotit divinitate (atribut al unei 
divinităţi), focul mitic poate fi clasificat în două categorii generale: 

a) Focul - ființă. Zeul vedic Agni, dispunând de ubicuitate (prezent 
pretutindeni), dând dovadă de mobilitate, cuprindere şi insaţietate, era o însufleţire 
nominalizată a fenomenului. La mezi şi perşi, focul era socotit ființă vie, divină, 
fiind interzisă suflarea şi scuiparea în flacără, chiar şi arderea deşeurilor fiziologice, 
preferându-se pentru combustie lemnul pur şi parfumat. Într-un sens, era mai 

important decât focul solar. Astfel focul  vetrelor şi al altarelor era aprins în 
locuri ferite până şi de lumina soarelui, spre a nu fi eclipsat. 

b) Focul - element. bl) Focul solar, probabil prima formă cunoscută de om 
în aspectul şi efectele ei, dar înțeleasă analogic abia mai târziu. Grecii au transferat 
cu timpul o parte din atributele solare ale lui Helios asupra lui Phoibos Apollon, 
simțind nevoia unui raport de frumuseţe, de sublim ale luminii soarelui. b2) Focul 
ceresc era adorat ca simbol vizual (fulgerul) şi ca efect (trăsnetul), adesea într-o 
singură personificare (Indra în India, Zeus la greci, Perun la slavi, Thorr la 
scandinavi). b3) Focul viu, adorat dinaintea descoperirii producerii celui artificial, ca 
tezaur impalpabil şi esențial, fie în personificări generale (zeul slavilor Dajbog văzut 
ca dărnicie a naturii), fie ca foc de vatră (ocrotit de Hestia la greci, considerat de 
origine divină aducându-i ofrande - vin, flori, fructe şi adresându-i rugăciuni ca unui 
zeu autonom care arzând în vatra casnică asigură prosperitatea familiei; Vesta la 
romani - focul vetrei a devenit cu timpul şi simbol al belşugului şi stabilităţii 
casnice) care reprezenta conservarea focului genuin necesar existenței umane, a cărui 
dispariție putea fi socotită un moment tragic. b4) Focul escatologic, distrugător. b5) 
Focul prometeic, prețuit în mitologiile populare, osândit de teologiile clasice. Furtul 
focului din depozitele divine (savârşit de Prometheus la greci) este unul din marile 
acte de impuls ale primelor civilizații umane. Răpirea focului este revoluţionară 
pentru omenire, însemnând deopotrivă universalizarea focului ca unealtă umană şi 
constituirea ştiinţei de a-l produce artificial, independent de capriciile naturii. b6) 
Focul artizan, independent de focul prometeic, prezentat în multe mitologii ca atribut 
suplimentar al zeilor ignici, are în mitologia greacă un patron autonom (Hephaistos), 
fiind simbolul absolut al singurului mijloc eficient de modelare a metalelor. b7) 
Focul sacrificial, foc ritual, fie al rugurulor de incinerare. În Upanişade se disting 
cinci tipuri de focuri sacre (cerul, furtuna, pământul, bărbatul, femeia), prin care zeii 
săvârşeau sacrificii rituale. În Hellada, pe insula Lemnos (consacrată lui Hephaistos 
care, aruncat de Zeus, a căzut aici) se stingeau o dată pe an toate focurile. O corabie 
aducea focul nou din insula Pelos spre a se reaprinde focurile casnice şi cuptoarele 
fierăriilor, în fiecare primăvară. 

7.3. Simboluri antropomorfe 

Omul paleoliticului a realizat opoziția dintre trup şi “suflet” pe care l-a 
considerat nemuritor, căutând apoi să afle sediul forţelor vitale ale persoanei, a 
sufletului încătuşat în corp. De cele mai multe ori, localizarea se făcea în inimă (în 
antichitatea greco-romană, China). Textele vedice îi atribuiau zeului Varuna şi 
meritul “de a fi pus inteligența în inima oamenilor şi soarele pe cer”. Urmele acestor 
credințe despre inimă, ca sediu al sufletului şi inteligenței, ca întruchipare a 
personalității umane, le întâlnim cristalizate în numeroase expresii ideomatice (“după 
voia inimii”, “din toată inima”, “a avea inimă de aur” etc.). Acest rol simbolic al 
inimii îşi găseşte motivarea în credinţa despre rolul său primordial în viața psihică a 
omului. 

Rolul de centru spiritual al persoanei a fost atribuit şi capului, care a devenit 
sinonim al inteligenţei şi al persoanei umane în general. Mitologia şi simbolistica 
capului se bazează pe observaţia că majoritatea organelor de simţ sunt dispuse la 
nivelul capului sau pleacă de la constatarea unor analogii dintre forma sferică a cutiei 

craniene şi cea a bolţii cereşti, acordându-i valenţe transcedentale. În 
comunitățile primitive existau interdicții privind atingerea capului unei anumite 
persoane sau folosirea unui acoperământ pentru cap, iar practica războinică de a tăia 
capul inamicilor ucişi este atestată la multe popoare (decapitarea adversarului 
constituia un mijloc de captare a forței vitale concentrate în ţeasta duşmanului 
răpus). Această forță vitală sau esența nemuritoare a persoanei umane putea fi 
localizată şi în alte organe sau părţi ale corpului. 
7.4. Simboluri zoomorfe 

Sunt determinate de raporturile omului cu lumea animalelor. Din cele mai 
vechi timpuri omul a acordat animalului o infinitate de ipoteze mitice, atribuindu-i 
puteri şi calități magice. Iniţial, interesul pentru animal este acela al vânătorului care 
doreşte să-l captureze nu numai prin folosirea uneltelor şi tehnicilor sale primitive, ci 
şi prin magie cinegetică. În preistorie, între vânător şi vânătul urmărit şi ucis se 
stabilesc nişte raporturi aparte, un fel de “solidaritate mistică” (Eliade 1976, I, 15). 
Vânătorul considera animalele drept ființe asemănătoare oamenilor, dotate însă cu 
puteri supranaturale. Solidaritatea dintre vânător şi vânat va sta la baza credinţei în 
metamorfoza om-animal sau animal-om în care abundă miturile, legendele şi 
basmele tuturor popoarelor. Credinţa într-o posibilă reîncarnare a sufletului omului 
într-un animal a stat la baza religiilor care aveau în centrul lor un animal totemic. 
Animalul, considerat strămoş al clanului, tribului sau neamului unor populaţii 
arhaice, devine modelul paradigmatic şi primul simbol arhetipal în existenţa 
culturală a acestor colectivităţi. Cariera simbolului-totem va continua şi după 
domesticirea animalelor, când unele din ele vor ocupa un loc privilegiat în existenţa 
comunităţii, fiind folosite atât în scopuri utilitare, cât şi ca obiecte de cult, ca animale 
de sacrificiu în onoarea zeilor sau ca embleme sociale. 

Analiza simbolurilor zoomorfe ne arată că aproape nici una din însuşirile 
reale ale animalelor nu au scăpat atenţiei omului în procesul valorificării simbolice. 
Forţa fizică, agilitatea, impetuozitatea şi agresivitatea unor animale au constituit 
atribute care l-au impresionat în mod deosebit pe vânătorul epocii de piatră. Aceste 
atribute sunt proprii mai multor animale mari (taur, bour, zimbru, cal etc.), fiarelor şi 
păsărilor de pradă (leu, urs, vultur etc.). Aceste animale apar mai întâi ca întruchipări 
ale unor ființe cosmice, simbolizând stihiile naturii. De exemplu, taurul a fost 
asimilat în diverse arii culturale cu focul, cu furtuna, cu tunetul şi fulgerul, cu 
oceanul dezlănţuit. El este un simbol al forţei creatoare care fertilizează pământul şi 
se leagă cu funcţia genesică a forțelor uraniene care vin dinspre aştrii zilei şi ai 
nopții. Taurolatria este o componentă a multor religii în care divinitățile principale 
au o înfăţişare taurină. Shiva, străvechi zeu indian, era reprezentat fie ca un taur, fie 
că avea un chip antropomorf călărind un taur roşcat. Ca zeu solar, el este acela care 
scotea din “grajdurile nopţii cirezi de lumină”. În mitologia greacă, Zeus ia o 
înfăţişare taurină pentru a o seduce pe Europa. La egipteni, boul Apis, purtând între 
coarne un disc solar, era legat de cultul lui Osiris, zeul fecundității naturii. 
Sacrificiile de tauri, comportând un simbolism cosmogonic, făceau parte din cultul 
zeului persan Mithra. Mitul mitraic spune că din taurul sacrificat de Mithra s-au 
născut plantele şi animalele, iar sângele lui vinul, ca băutură sacră ce se consuma în 
timpul misteriilor închinate acestui zeu. În timpul iniţierii în acest cult, omorârea 

taurului ritual avea loc în cavernă, în prezenţa simbolurilor Lunii şi Soarelui, 
căci Mithra era un zeu solar. 

Ursul, animal totemic al multor populații din Europa, Asia şi America, 
printr-o valorificare simbolică a atributelor sale fireşti, este o întruchipare a forțelor 
pământului, uneori agresive şi periculoase, alteori capabile de a fi îmblânzite şi 
orientate spre binele colectivităţii. Hibernarea Ursului în timpul iernii şi ieşirea lui 
din bârlog primăvara a căpătat, de asemenea, o semnificaţie macrocosmică, care 
ataşează acest zoo-simbol paradigmei “orologiilor naturii”. 

Agresivitatea şi ferocitatea animalelor sălbatice a servit ca punct de plecare 
pentru construirea modelului unui războinic ideal. La diferite popoare indo- 
europene, taurul nu este numai epifania unei divinități uranine sau telurice, ci şi un 
simbol al forței militare. La celți, războinicul neînfricat este caracterizat prin epitetul 
de taur de luptă. Confreriile de tineri războinici germanici aveau drept patron mitic 
lupul. Ei purtau piei de lup şi acționau aidoma acestui carnasier feroce. El figura în 
stindardul de luptă al dacilor. Acest însemn constituie un argument ce pledează în 
favoarea tezei privind funcţia totemică a acestui animal în spațiul carpato-dunărean 
(Eliade 1980, 21-37). 

Animalele care domină prin forţa lor pe alţi reprezentanţi ai regnului au 
devenit, cu timpul, simboluri ale puterii militare şi politice, însemne ale regalității. 
Iconografia asiro-babiloneană eterniza Leul ca reprezentant al majestăţii şi puterii 
absolute a regelui. Ferocitatea şi agilitatea Leopardului l-au făcut să devină nu numai 
întruchiparea lui Seth, zeul malefic al egiptenilor, încarnare a spiritului deşertului, ci 
şi semnul castei regale a lui Nemrod, iar mai târziu emblema imperiului britanic. 

Vieţuitoarele aerului, păsările, fac parte din categoria simbolurilor 
ascensionale, căci imaginile ornitologice răspund dorinței dinamice a omului de 
înălţare. Acest simbolism se concretizează în funcția mitică a păsării ca vehicol sau 
ipostază a sufletului. Zborul spre înălțimi este şi o aspirație spre lumină, purificare şi 
de apropiere de soare, marea sursă a vieţii şi strălucirii diurne. Este fieresc ca 
păsările, mai ales cele mari (vulturul, şoimul etc.), ca şi păsările închipuirii 
mitologice (Phoenix), să devină simboluri solare şi întruchipări ale focului celest. 
Caracterul solar al unor păsari (vultur, şoim) se fundamentează uneori şi pe o 
identificare a temperamentului aprig al acestor păsări de pradă cu natura prădalnică a 
focului şi a fulgerului. 

Dintre reprezentanţii regnului păsărilor o funcţie asemănătoare a fost 
rezervată Vulturului. Adevărat stăpân al văzduhului, această pasăre devine simbol a 
forțelor uraniene, întruchipări ale zeilor solari, iar, cu timpul şi embleme ale 
stăpânitorilor marilor imperii. La regii ahemenizi ai Iranului, vulturul, cu aripile 
desfăcute, ţinând în cioc o lance, va simboliza victoria regilor perşi în războaie. 
Vulturul bicefal, apărut mai întâi la hitiţi, va fi împrumutat ca emblemă de către 
turcii selgiuicizi, iar, mai târziu, cu ocazia cruciadelor, va fi preluat şi de europeni, 
devenind simbol al armatelor imperiale ale habsburgilor şi țarilor ruşi. 

Longevitatea, reală sau numai presupusă a vieţii unor animale, reprezintă un 
motiv important de mitologizare, care a făcut ca unele specimene ale regnului animal 
să devină simboluri ale regenerării ciclice, ale imortalităţii sau înţelepciunii. În 
Extremul Orient, Barza şi Cocorul sunt considerate drept simboluri ale imortalității, 

deoarece se crede că aceste păsări trăiesc foarte mult. Lor li se atribuie şi un 
simbolism legat de veşnica întoarcere a naturii şi a vieții, întrucât omul a observat că 
revenirea lor regulată din țările calde este legată de începutul unui nou ciclu al 
naturii, de sosirea primăverii. 

Un simbolism al perenităţii se atribuie şi Broaştei țestoase, care, datorită 
longevităţii sale, este considerată, în credințele populare, de aceeaşi vârstă cu 
pământul. În credinţele arhaice ale unor popoare orientale, broasca participă la marea 
operă cosmogonică, căci pe ea se sprijină stâlpul cerului, iar carapacea ei, cu 
desenele sale misterioase, devine imaginea cosmosului având incifrate tainele bolții 
cereşti. 

În conformitate cu logica motivaţiilor metaforice, modul de înmulţire al 
animalelor, prolificitatea unora dintre ele, determină includerea lor în grupul 
simbolurilor fecundității. Aşa se explică simbolismul /epurelui care, în Egipt, ca 
ipostază a zeului Osiris, este decapitat anual şi aruncat în Nil pentru a sigura 
regenerarea periodică a pământului. Din acest sistem al fertilităţii fac parte şi 


porcinele, care erau considerate ca reprezentanți ai virilității (Mistreţul), fecundității 
(Scroafa) şi simboluri ale bogăției şi prosperității (Porcul). Zeița egipteană Nut, 
mamă a stelelor şi a aştrilor, era înfăţişată în formă de vacă sau scroafă. În religiile 
(Atis, Adonis, Demetra etc.). În timpul oficierii cultului Demetrei, în crăpătura din 
sol unde se credea că se ascunde zeiţa, se aruncau câţiva purcei sacrificați. După un 
timp, carnea lor, aflată în descompunere, era amestecată cu sămânţa de grâu şi dată 
preotului care oficia aratul ritual. 

Animalele acvatice, în primul rând, peştii devin purtătorii simbolismului 
stihiei apei. Peştele este un participant activ la opera cosmogonică, alături de 
broască, broasca țestoasă etc. Credința că pământul se sprijină pe spinarea unor peşti 
uriaşi este răspândită la multe popoare. Pentru faptul că trăieşte în apă, considerată 
element regenerator al naturii, peştele a devenit simbolul abundenței şi fecundității. 

Calul. Frumuseţea fizică, proporţiile ideale ale corpului, puterea şi 
impetuozitatea, viteza de deplasare, simțurile ascuţite, inteligenţa şi devotamentul 
sunt câteva din însuşirile calului pe care îl întâlnim în aproape toate spațiile 
geografice şi culturale ale omenirii. Imaginea calului sălbatic o găsim reprodusă pe 
pereţii peşterilor paleolitice. Intrarea în istorie a acestui animal, real şi fabulos în 
acelaşi timp, are loc în eneolitic, când caii salbatici încep să fie domesticiți şi utilizaţi 
pentru călărie şi la diverse munci agricole. Atât în lumea indo-europeană, unde calul 
a jucat un rol important în viaţa economică, militară şi în credinţele religioase, cât şi 
la popoarele la care acest animal a pătruns mai târziu, el se numără printre 
simbolurile cele mai încărcate cu semnificaţii. 

Strămoş mitic şi totem al multor popoare arhaice, calul a fost pus în 
corespondenţă cu toate elementele naturii, devenind un spirit chtonian, acvatic, piric 
sau aerian. El este divinitatea principală a multor religii arhaice de tip zooloatru sau 
religii care mai păstrează elemente ale unui cult al animalelor. 

Identificarea pe plan simbolic a calului cu universul este atestată la mai 
multe popoare euro-asiatice. Calul a putut să devină un simbol al cosmosului 
deoarece în vechile mitologii a fost pus mereu în relaţie cu cele patru elemente ale 

naturii: apa, pamântul, aerul şi focul, care alcătuiau macrocosmosul 
(universul). Specialiştii în istoria civilizațiilor arhaice nu au un punct de vedere 
comun cu privire la cronologia celor patru ipostaze cosmice ale acestei ființe mitice. 
Majoritatea cercetătorilor presupun că inițial el era o divinitate zoomorfă a 
pământului, ca apoi să capete atribute solare sau acvatice. Alţii, bazându-se pe 
relatările antice despre originea unor cai mitologici (în naşterea lui Pegas este 
implicat Poseidon, zeul mărilor şi oceanelor), afirmă că iniţial acest animal era spirit 
acvatic. 

a) Calul chtonian reprezintă ipostaza cea mai complexă şi productivă pentru 
evoluţia semnificaţiilor secundare ale acestui animal mitic. Cele mai multe credințe, 
mituri şi rituri se leagă de ipostaza telurică şi sepulcrală a calului. Se pare că celebru 
reprezentant al cabalinelor mitologice, Pegasul înaripat, deşi în mitologia greacă 
cumula mai multe aribute, era, prin originea sa, o ființă legată de stihia telurică. În 
miturile şi legendele greceşti el este fiul Gorgonei, monstru chtonian, şi al lui 
Poseidon, care, după unele interpretări, înainte de a deveni zeu acvatic, a fost o 
divinitate chtoniană, legată de reprezentarea calului sau a taurului. 

Fiu al pământului-mamă, calul va fi principalul participant la drama vieții şi 
a morţii. Ca şi alte animale de origine chtoniană (câinele, lupul, boul), calul va 
deveni principala călăuză a sufletelor morţilor în lumea de dincolo. Documentele 
istorice atestă obiceiul existent la unele popoare (în special la popoarele nomade) de 
a îngropa calul împreună cu stapânul său. După relatarea lui Herodot, la un an după 
moartea unei căpetenii încoronate “sciţii încă mai sugrumă 50 dintre supușii lui de 
frunte, alături de 50 de cai din cei mai frumoşi”. În Persia, magii care vegheau 
mormântul regelui Cyrus, sacrificau în onoarea defunctului câte un cal în fiecare 
lună. Homer relatează în “Iliada” că Ahile îl înmormântează pe prietenul său 
Patrocle împreuna cu cei patru cai ai săi, ca să-l servească şi pe lumea cealaltă. 

În practicile şamanice la popoarele orientale, calul este unul din atributele 
transei şamanului, care era interpretată ca o călătorie în lumea de dincolo pentru a 
comunica direct cu spiritele. Timpanele tobelor şamanilor sunt adesea făcute din 
piele de cal. 

Pentru gândirea omului primitiv, orice ființă care are tangenţă cu lumea 
tenebrelor se transformă în purtător al morţii. Imaginea calului, simbol al spectrului 
morții, este mereu prezentă în imaginatia popoarelor antichităţii (Ahriman, diavolul 
religiei zoroastre, era adesea reprezentat sub înfăţişarea unui cal care vine să facă noi 
victime în rândul celor vii). 

Între simbolurilor chtoniene, calului îi revine un loc de frunte, fiind legat de 
ciclurile vegetației şi de forța indestructibilă a vieţii. La începuturile trecerii de la 
vânătoare la civilizaţia agricolă, în credinţele religioase calul figurează mai întâi ca 
animal totemic, apoi devine un zeu hipomorf, pentru ca, o dată cu instalarea 
divinităților antropomorfe, să devină un atribut al zeilor vegetației. Cultul calului 
ocupă un loc central în mitologia şi religia vechilor popoare indo-europene. De 
imaginea calului se leagă cultul gemenilor divini, ce se reconstituie în mitul grecesc 
al Dioscurilor (Castor şi Pollux) sau cel indian al Asvinilor (asvin = “posesor de cai” 
sau “cel născut din cal”). Despre aceşti gemeni care apar adesea într-o formă 
cabalină, se credea că în fiecare zi străbat bolta cerului alungând întunericul nopţii. 

La Roma, caii erau consacaţi lui Marte, zeul războiului, dar şi apărător al 
colectivităţii umane şi al câmpurilor. El era sărbătorit de două ori pe an, în luna 
martie (sezonul lucrărilor câmpului şi începutul campaniilor militare) şi la 15 
octombrie (considerată data încheierii campaniilor militare). La această sărbătoare se 
organiza o întrecere cu caii pe Câmpul lui Marte. Calul câştigător era declarat sfânt 
şi sacrificat în cinstea zeului. Zeul avea drept epitet Mars Hors, ceea ce denotă 
apartenența sa, într-o perioadă mai veche, la panteonul zeilor agrari cu atribute 
cabaline. 

b) Calul acvatic. Calul participă la viaţa întregului cosmos, fiind unul din 
agenții de legătură dintre cele patru elemente ale universului, despărțite în momentul 
marii creaţii cosmogonice. Separarea lor nu a însemnat însă încetarea schimbului 
energetic dintre stihii, ci, dimpotrivă, noua ordine cosmică presupune interacțiunea 
lor permanentă pentru menţinerea echilibrului cosmic şi al vieţii pe pământ. 

În miturile etiologice desluşim atât o provenieţă chtoniană a calului, cât şi 
una acvatică. Celebrul Pegas al gecilor, cu o origine acvatic-chtoniană, este fiul lui 
Poseidon zeul apelor, care avea ca atribute principale în mitologia greacă, tridentul, 
delfinul şi calul. Luând forma unui armăsar, năpraznicul zeu al adâncurilor mărilor 
se va apropia de Geea, pământul-mamă, care va zămisli Eriniile. În unele mituri, 
aceste ființe apar sub forma a doi mânji, demoni ai răzbunării. Despre originea 
acvatică a calului ne vorbesc şi alte mitologii. Divinul cal al Vedelor, Agni, este 
“fătul apelor”. Calul este considerat ca divinitate a unor râuri. De la Homer"! aflăm 
că troienii cinsteau zeitatea râului Scamandru, care înconjura cetatea, oferindu-i cai 
pe care îi aruncau în apele sale. 

Calul acvatic se manifestă ca un simbol ambivalent, împrumutând de la 
elementul pe care-l reprezintă atât aspectul său benefic, cât şi cel malefic. 

c) Calul şi focul. Aspectul piric al calului năzdrăvan, care în fabulațiile 
tuturor popoarelor varsă pe nări foc şi pară şi se hrăneşte cu jăratec, constituie latura 
cea mai spectaculoasă a simbolismului său. Legătura sa cu focul adâncurilor 
pământului, dar mai ales cu focul celest al fulgerelor şi al astrului zilei, are o dublă 
semnificaţie. Pe de o parte, ea se întemeiază pe identitatea forțelor fizice şi psihice pe 
care le posedă fiinţele (oamenii şi animalele) cu stihiile cosmice. Calul este un 
purtător al focului “intern”, datorită temperamentului său aprig şi al forţei vitale cu 
care este înzestrat. Pe de altă parte, înrudirea dintre cal şi foc este şi una de ordin 
mitic. Cursierul dintre lumi este asociat cu focul, care, la rândul său, în credinţele 
diferitelor popoare, este un agent de legătură dintre cer şi pământ. O dată cu apariţia 
sa pe arena culturală, calul preia atributele focului, devenind intermediar între cer şi 
pământ. Avem în vedere îmbinara cultului focului cu cel al soarelui în vechea religie 
indiană, precum şi rolul jucat de foc şi de cal în şamanism. India deţine cea mai 
elaborată imagine a calului-foc, întruchipat în ființa zeului Agni, intermediar între 
cer şi pământ, purificatorul prin foc. Acestui zeu i se aduceau jertfe constând din 
arderea unui cal sfânt la un foc aprins prin frecarea a două bucăţi de lemn. 
Cercetătorii cultului şamanic arată legătura intimă a acestora cu focul. În extazul lor 

şamanic un rol important îl avea “zborul magic” în sferele cosmice, efectuat cu 
ajutorul păsărilor sau al calului. 

Focul întruchipat de calul vedic este un foc uranian, celest, fapt ce implică 
legarea simbolismului acestui animal de soare şi de fulger. Cultul calului celest, de 
un alb strălucitor, cunoaşte o deosebită înflorire în religiile solare care coincid cu 
apariția marilor imperii ale antichităţii. În cadrul cultelor uranice, calul devine 
atributul principalilor zei solari din lumea antică: Samash, Indra, Mithra, Helios, 
Apollon etc. Legătura acestor zei cu calul este prezentată într-o forma evoluată. 
Calul devine fie animalul de sacrificiu preferat în cultul acestor zei antropomorfizați, 
fie animalul de tracţiune la carele lor cereşti. Locuitorii insulei Rodhos jertfeau cai 
albi în cinstea zeului soarelui, Helios, înnecându-i în mare, împreună cu cvadriga la 
care erau înhămaţi. Herodot în ale sale “Istorii” ne relatează că masageții jertfeau cai 
soarelui, singura divinitate pe care o adoră. În mitologia greacă, calul devine 
atributul lui Apollo, zeu al luminii, înţelepciunii şi frumuseţii, cel mai iscusit 
conducător al carului solar. 

Zeii uranieni, stăpâni ai soarelui, sunt aproape întotdeauna investiţi cu 
puterea de a stapâni tunetul şi fulgerul, acesta din urmă fiind o altă ipostază a focului 
ceresc. Este uşor de înţeles de ce în culturile tradiţionale calului i-a revenit şi sarcina 
de a fi purtătorul fulgerului. 

d) Calul şi aerul. Legătura dintre cal şi aer apare mai ales sub forma 
omologiei sale cu vântul. Mobilitatea acestui animal a făcut ca, împreună cu pasărea, 
calul să devină un simbol şi o metaforă constantă a zborului. De aici imaginea 
calului înaripat, familiară mitologiilor. Elementul aer este metamorfizat prin aripă, ca 
unealtă ascensională. De aceea, epitetul transmis din antichitate alipedes (lat. “cu 
picioare înaripate”) a fost preluat ca tipar menit să sugereze viteza galopului, ca şi 
comparaţia calului cu vântul. Calul, ca şi vântul, în mentalitatea omului arhaic 
participă la marele circuit al vieţii, unind între ele elementele naturii şi purtând 
sămânţa vieţii dintr-un mediu în altul. Legătura dintre vânt, cal şi germinaţie şi-a 
găsit reflectarea în una din cele mai vechi superstiții existentă la greci şi romani. 
După spusele lui Aristotel, aceştia credeau că o iapă poate fi fecundată de vânt. 

7.4.2. Şarpele. 

Capacitatea unor animale de a-şi reînnoi anumite părți ale corpului sau 
dispariția lor în perioada hibernării şi revenirea la suprafața pământului în timpul 
primăverii au fost valorificate simbolic prin identificarea animalelor respective cu 
ciclul reînnoirilor periodice ale naturii. Locul central în această constelație de 
simboluri zoomorfe revine Șarpelui, ființă chtoniană, considerat marele stăpân al 
tenebrelor pământului şi o reîncarnare a forțelor telurice, în toate mitologiile şi 
credințele lumii. Imaginea şarpelui, care îşi schimbă periodic pielea, aparţine 
fondului arhaic al simbolurilor iniţierii, al morţii şi renaşterii mistice (valorificată în 
filosofia transcendenţei din textele brahmanice şi în filosofia yoga, la gnostici, ca şi 
în orfism sau în misteele dionisiace ale lumii mediteraneene). 

Animal prin excelență teluric, înrudit cu întunericul abisurilor 
subpământene, el a devenit un simbol chtonian care se leagă de lumea de dincolo. La 
toate popoarele, şarpele a fost strâns legat de cultul strămoşilor, fiind considerat o 
încarnare a sufletelor celor plecaţi în împărăţia morţii. Animal totemic şi strămoş 

mitic, şarpele s-a numărat printre primele obiecte de cult în religiile 
naturiste sau zoloatre. Capacitatea şarpelui de a-şi schimba pielea în fiecare an, ca şi 
apartenenţa sa la clasa animalelor care hibernează în sezonul rece şi se trezesc la 
viață în fiecare primăvară, i-au permis să figureze printre imaginele cele mai 
importante din constelația simbolurilor reînnoirii şi ale timpului ciclic. 

Fiinţă chtoniană care aparţine la cele două ordini ale existenței, la lumea 
vizibilă şi cea invizibilă, la viața pământeană şi cea subpământeană, şarpele are darul 
prezicerii şi cunoaşterii marilor mistere. Rolul său oracular este cunoscut în multe 
religii şi culturi. Se credea că el poate prevesti marile evenimente istorice sau 
nenorociri ce se pot abate peste casă şi familie. 

Dintre simbolurile zoomorfe, şarpele a fost parcă predispus să servească 
drept ilustrare a ambivalenței. Până astăzi el trezeşte în om sentimente contradictorii 
(frică şi dezgust, atracție şi repulsie). Şarpele şi omul sunt antipozi pe scară genetică, 
motiv pentu care el a putut fi folosit pentru a semnifica acea latură a fiinţei care îl 
apropie cel mai mult de animalitate şi de forţele primare ale naturii. 

Animal sacru în toate mitologiile şi credinţele lumii, primul dintre obiectele 
de cult şi de închinare, şarpele a lăsat o urmă adâncă în conştiinţa umanităţii. Şarpele 
mitologic este o întruchipare a binelui, a înţelepciunii divine, dar şi purtător al răului 
universal. El este expresia gândirii “luciferice” ce se ridică împotriva dogmelor 
anchilozate, dar şi cel care tulbură ordinea instituită de zei sau de oameni. În tradiţia 
culturală a umanităţii, şarpele va întruchipa, concomintent sau succesiv, spiritul şi 
materia, viaţa şi moartea, lumina şi întunericul, haosul şi ordinea, binele şi răul. 

Şarpele se identifică cu stihiile principale ale cosmosului: El trăieşte în 
pământ sau în apă, iar veninul său are ceva din proprietăţile focului, teluric sau 
celest. Când însuşirile reale nu erau suficiente pentru motivarea semnificaţiilor sale, 
oamenii i-au adăugat noi atribute prin puterea imaginaţiei. Aşa au apărut şarpele cu 
pene al aztecilor sau dragonul chinezilor, puşi în legătură cu stihia aerului. Înzestrat 
cu acest polimorfism, şarpele mitic participă, alături de alte animale (peşte, crocodil 
elefant, taur, cal) la zidirea lumii sau este considerat ca suport al întregului univers. 

Divinizarea şarpelui a avut la bază credinţa în forțele energetice inepuizabile 
ale acestui animal. Şarpele cosmic este privit ca un analog al forțelor materiei 
nediferenţiate. Adepții sectei gnostice a ofiților (în greacă, ophis=şarpe) rezervau 
acestui animal divin un loc central în cultul lor (considerau că şarpele se găseşte în 
toate lucrurile şi în toate fiinţele). Şarpele ca imagine arhetipală a haoticului poate fi 
privit ca o sursă inepuizabilă a energiilor cosmice care animă natura. Din bucăţile 
corpului monstrului Tiamat, sfârtecat de săgețile zeului Marduk, apar toate formele 
organizate ale materiei: pământul, cerul, pâurile, plantele, astrul zilei şi al nopţii. În 
mitologia greacă, Zeus se înfruntă cu dragonul teluric Typhon, al cărui corp este 
încolăcit de vipere de la brâu în jos şi care semnifică forțele dezorganizate ale 
adâncurilor pamântului, opuse spiritului. Nu întâmplător în această dramatică 
încleştare, viitorul stăpân al Olimpului are de partea sa pe Athena, zeiţa ordinii şi 
înțelepciunii. 

Deoarece cunoaşte straturile profunde ale scoarței pământeşti şi este înrudit 
cu focul subpământean, istoria mitologică i-a atribuit şarpelui funcții de descoperitor 
al unor arte şi meşteşuguri, care erau privite în vechime ca îndeletniciri demonice, 

cum ar fi prelucrarea metalelor. În numeroase mitologii, la originea 
mineritului se află un zeu-şarpe (Kneph, un fel de Vulcan al egiptenilor, Kadmos la 
greci, considerat cel dintâi minier şi întemeietor al scrierii). La vechii greci, şarpele 
era un animal consacrat Athenei, zeiței înţelepciunii, ocrotitoaea tuturor artelor şi 
meşteşugurilor. Înţelepciunea pe care o posedă șarpele biblic, şarpele ispitei şi al 
păcatului, este una de tip “luciferic”. Destrămând paradisul creştin, el pune capăt 
stării de inocență a omului sortindu-l chinurilor unei cunoaşteri înfăptuite nu prin 
însuşirea unor adevăruri revelate de zei, ci prin acțiunea asupra naturii şi prin 
participarea la istorie. Această înţelepciune este ambiguă sub aspect axiologic şi 
moral. Pentru părinţii bisericii, şarpele se identifică cu răul universal. El era 
încarnarea viciului şi păcatului, un instrument al pedepsei şi supliciului. 

Apartenența şarpelui la grupul simbolurilor fecundității şi reînnoirii ciclice a 
naturii este o condiţie suficientă ca semnificația lui să fie raportată la cele două 
principii polare care ocupă un rol central în modelul dual al lumii: yang (principiul 
masculin) şi yin (principiul feminin). Ca purtător al vieții şi întruchipare a materiei, 
şarpele a fost asociat în toate vechile civilizaţii cultului Zeiţei-Mamă a naturii. În 
iconografia popoarelor antice, zeitățile naturii aveau ca atribut, de cele mai multe ori, 
şarpele (Isis, soţia zeului egiptean al vegetației Osiris, era reprezentată cu şarpele 
sacru - Uraeus - în frunte; la greci acest animal era consacrat zeiței vegetației 
Demetra şi zeiţei Athena, care la origine era şi ea o divinitate a naturii). 

Ca simbol al fertilităţii, şarpele mitic are o strânsă legătură atât cu fertilitatea 
feminină, cât şi cu principiul sexual masculin. De-a lungul istoriei formelor de 
cultură tradițională, şarpele va îmbina cele două principii ale vieții, trecând de la un 
simbolism de tip feminin, specific societăților matrilineare, spre un simbolism de tip 
masculin. Evoluţia simbolismului şarpelui dinspre principiul matern spre cel patern 
se produce, probabil, odată cu trecerea la cultivarea intensivă a pământului şi cu 
instaurarea unor divinităţi masculine ale fertilităţii. În cele din urmă, el va deveni 
imaginea unui erotism ambivalent deoarece “organizarea aceasta a lumii pe baza 
complementarităţii a două principii sexuale a fost făcută pentru a explica misterul 
creației şi regenerării periodice” "0. 

Monştrii. Înainte de creaţie, nu a existat decât un zeu (spirit, rațiune) şi un 
haos în care elementele materiale erau nediferenţiate. Actul demiurgic este unul de 
separație şi de ordonare. În urma marii opere cosmogonice nu se instaurează o ordine 
perfectă şi perpetuă. Haosul şi armonia cosmosului se vor afla mereu într-un 
echilibru precar, care poate fi tulburat fie prin voinţa zeilor, fie prin faptele 
oamenilor. 

Lupta dintre principiile ordinii şi dezordinii şi-a găsit reflectarea în motivul 
înfruntării unui erou civilizator (zeu, semizeu) cu un monstru care întruchipează 
materia primară, forțele neîngrădite ale naturii. În multe mituri cosmogonice, creația 
lumii începe cu omorârea unui monstru ophidian de către un zeu (erou civilizator) cu 
funcţii demiurgice şi civilizatoare (lupta zeului Marduk cu monstrul marin Tiamat). 

Aceşti monştrii primordiali continuă să existe şi după zidirea lumii, ca 
întruchipări ale forțelor stihiale ce stau la baza vieţii şi asigură repetarea ciclurilor 

naturii. Pentru ca acest fenomen să se producă în fiecare an, primăvara, 
monstrul trebuie ucis din nou, în numele triumfului vieţii şi a repetabilităţii formelor 
ei organizate. Tema uciderii “balaurului lumii” o dată cu venirea primăverii o găsim 
prezentă în miturile sumeriene (lupta dintre zeul Ninurta şi şarpele Asag), în Vedele 
indiene (faptele zeului Indra care l-a ucis pe balaurul Vrtra, eliberând apele 
fertilizatoare ale râurilor), în mitologia egipteană (Ra, zeul soarelui, duce o luptă 
permanentă cu monstrul Apophis care semnifică forţele ucigătoare ale deşertului 
saharian) sau greacă (răpunerea de către Hercule a Hydrei din Lerna). Toate 
semnifică triumful ordinii asupra haosului, a spiritului asupra materiei, a luminii 
asupra întunericului, instaurarea unei noi situaţii cosmice sau instituționale (Eliade 
1976, I, 218). 

În cele mai vechi mituri, pământul, apele, izvoarele şi tot ce ține de 
fertilitatea naturii erau stăpânite de un şarpe uriaş, un demon pe care un erou îl 
ucidea primăvara, când natura reînvie. Mitologia vedică descrie pe zeul Vishnu 
dormind pe cobra Ananta, plasată undeva în haosul precosmogonic. Ea semnifica 
materia informă şi absenţa timpului. Imaginea şarpelui se va confunda cu esența 
vieţii în formele ei dinamice legate de moartea şi învierea naturii. Ca simbol al vieții, 
şarpele apare mai întâi în ipostaza sa acvatică, în fazele cele mai timpurii ale 
civilizației. Din botul lui izvorăsc torente năprasnice. În mitologiile şi legendele 
popoarelor, el este părintele marilor fluvii. Urmele credinţei în şarpele păzitor al 
apelor se păstrează până în zilele noastre (legenda monstrului “Nessy” din lacul 
scoțian Loch-Ness). 

Credinţa în calităţile apotropaice şi tămăduitoare ale şarpelui are, de 
asemenea, o mare răspândire. Masca de dragon a vechilor şamani chinezi era folosită 
pentru izgonirea epidemiilor. La grecii antici, şarpele era înzestrat cu puterea de a 
lecui diverse boli, fiind asosiat zeului medicinii Asklepios (Esculap). Zeul va fi 
reprezentat în iconografia antică purtând un toiag în jurul căruia era încolăcit un 
şarpe. Imaginea aceasta va deveni ulterior emblema medicilor. 

7.5. Simbolismul uneltelor 

Uneltele de muncă sau armele descoperite de către om au fost dotate cu 
puteri magice, iar originea lor plasată în sfera divinului. Primele mari descoperiri 
tehnologice - transformarea pietrei în armă de atac sau de apărare sau instrument de 
producţie, îmblânzirea focului ş.a - au asigurat nu doar supravieţiurea şi evoluția 
speciei umane. Ele au produs şi un univers de valori mitico-religioase, au incitat şi 
au hrănit imaginaţia creatoare ®. 

Simbolismul uneltelor derivă din două funcţii principale ale actelor umane: 
funcţia constructivă şi distructivă. Uneltele au dezvoltat un simbolism al vieţii 
paşnice, al puterii înţelepciunii, reînnoirii şi al efortului creator. Armele în schimb, 
au devenit simboluri ale războiului, violenţei şi ale forţei brutale. Simbolurile din 
ambele grupe poartă pecetea ambivalenţei, caracteristică oricărui semn cu statut de 
simbol. Paloşul, sabia, toporul, securea semnificau în iconografia şi simbolistica 
diferitelor popoare atât distrugerea, cât şi un principiu ordonator (erau instrumente 
de despărţire a unor laturi opuse ale lucrurilor, pentru a le încadra într-o nouă ordine 


103 Eliade 1976, I, 17 


109 


110 
a lumii). Securea bipenă (toporul cu doua  tăişuri) simboliza unirea 
contrariilor, solidaritatea dintre un principiu distructiv şi unul creator. În simbolistica 
chineză, această armă se identifica cu unitatea şi alternanţa dintre yang (principiu 
activ, masculin) şi yin (principiu feminin, pasiv), care stau la baza ordinii întregului 
univers. 

Armele de penetraţie (lancea, săgeata) devin simboluri ale enegiei capabile 
să modifice o materie inertă şi sa asigure acţiunea reciprocă a elementelor naturii, 
prin depăşirea distanţei şi învingerea obstacolelor. În mitologia greacă, arcul şi 
săgețile erau atribuite lui Apollon, ele relevând capacitatea zeului solar al 
înțelepciunii şi ordinii de a stăpâni lucrurile de la distanţă. Săgețile sunt asemuite 
razelor solare şi înzestrate cu forță purificatoare şi fertilizantă. Puse în legătură cu 
stihia focului, cu razele soarelui şi cu fulgerele cereşti, armele îşi dezvăluie 
caracterul polar al semnificației lor şi atunci când devin mijloace apotropaice, 
ajutând la alungarea duhurilor rele şi la apărarea omului împotriva unor forțe ostile. 
Prezente în diferite rituri şi practici magice ele au şi o funcţie purificatoare 
(stimulatoare) menită să asigure sănătatea oamenilor şi fertilitatea ogoarelor. 

Diverse vehicule intrate în patrimoniul simbolisticii universale (luntrea, arca, 
carul etc.) îşi extrag semnificaţia din capacitatea lor de a scurta distanţele, de a 
traversa obstacolele naturale. Mobilitatea lor va fi asimilată cu mişcarea astrelor, ele 
devenind vehicule ale sufletului pe alte tarâmuri, simboluri ale destinului uman sau 
întruchipări ale dorinței omului de a împinge cât mai departe graniţele 
necunoscutului. Călătoria însemna o nouă experiență, o pătrundere într-un nou 
orizont existențial şi spiritual 

Valoare simbolică deţin şi instrumentele producătoare de sunetes au cele 
muzicale (fluier, flaut, trâmbiţa, toba etc.). Ele îşi întemeiază funcţiile magico- 
simbolice prin valoare sunetelor ce le produc. Diversele zgomote sau sunete 
muzicale au constituit pentru omul preistoric, ca şi pentru contemporani, o sursă de 
captare sau un mijloc de transmitere a informaţiei. Sunetele au darul ca prin ritmurile 
sau intensitatea lor să stimuleze funcţiile biologice, să îndepărteze sau să apropie 
fiinţele reale, cât şi pe cele imaginare. Toba şamanului va servi ca mijloc de 
comunicare cu cerul sau cu sufletele celor de dincolo, dar şi ca remediu pentru 
alungarea duhurilor rele. 

Într-o concepţie mitico-religioasă fiecare domeniu al activităţii umane este 
patronat de un zeu, iar instrumentele sacralizate au devenit atribute ale acestor zei, 
semne de identificare a funcţiei lor (fulmenul lui Zeus, sulița Atenei, ciocanul lui 
Vulcan, lira lui Apollo, furca de tors a Minervei). Desacralizarea instrumentelor 
începe o dată cu transpunerea simbolismului lor pe plan social. Aşa, arcul divin 
(Apollo, Amor), din atribut, se transformă într-o emblemă regală (arcul lui Ulise, pe 
care nu pot să-l întindă pretendenţii la mâna Penelopei semnifică în opera lui Homer 
puterea regelui din Itaca). Carul de luptă cu două roţi ce-şi face apariţia în Asia Mică 
la începutul mileniului II î.Chr., era iniţial considerat un vehicol destinat zeilor şi 
semizeilor. Mai târziu, a devenit simbolul regilor hitiţi şi egipteni. O altă etapă în 
evoluţia simbolului spre emblemă socială o constituie folosirea lui ca semn distinctiv 
al unui grup social, organizații sau îndeletniciri. 

